



JAVAANSCH PROZA 


I. TEKST 




EENVOUDIG HEDENDAAGSCH 


TAVAANSCH PROZA 


BIJEENGEBRACHT EN 
VAN EEN WOORDENLIJST VOORZIEN 

DOOR 


Dr G. W. J. DREWES 

Hoogleeraar te Batavia 





LEIDEN 
E. J. BRILL 

1946 





S|2-:a^ 


« S « 0 ' ^ 5 T! it :* 



INHOUD 






Blz- 


I. Djiarah dateng pasarean ing Ngampel i 

II. Wonten ing lepen Mas 2 

III, Batoe Gadjah Ian Batoe Gantoeng 3 


(M. Jitnasastra, Kesah lajaran dateng poelo Pa- 
poewah) 

IV. Kendangipoen Sampejan Dalem Ingkang Sinoe- 
hoen Kangdjeng Soesoehoenan Pakoe Boewana 


kaping VI, narendra ing Soerakarta adiningrat . 7 

V. Balelanipoen Pangeran Prawiradirdja, boepati Ma- 

dijoen 18 

(R. Ng. Soeradipoera, Serat bedahipoen karaton 
N gajog Jakarta) 

VI. Radjapati 22 

(R, Ng. Jasawidagda, Ni Woengkoek ing Benda 
Growong ) 

VIL Randa djoelig 31 

(D. F. V. d. Pant en Padmasoesastra, Serat doer- 
tjara ardjd) 

VIII. Geger ing padjagongan 39 

(R. Ng. Jasawidagda, Kirti ndjoendjoeng dradjat) 

IX. Ngleloeri tata-tjara djaman koena. Pari pengantenan 45 

X. Rasane pait nanging akeh wong sing karem ... 47 

XI. Pangolahe godong mbako . 49 

(R. Sasrasoeganda, Kembang Setaman) 

XII. Botjah djotakan 5^ 

(M. Soeratman Sastradiardja, Kant j a an jar) 

XIII. Kepandoengan serat samboetan 5^ 


(Mw. Asmawinangoen, Moengsoeh moengging 
tjangklakan) 

XIV. Tjandoe peteng toewin panjegahipoen 

(R. Ng. Jasawidagda, Djarot II) 



VI 


INHOUD 


Biz. 

XV. Ambarang 71 

XVL Katjepeng 77 

(Mw. Asmawinangoen, S'aking papa doemoegi 
moelja) 

XVII. Ngangkataken lajon dateng pakoeboeran .... 84 

(R. Tanaja, Tata~tjaranipoen tijang kasripahan) 

XVIII. Wiwitane ana mat j an gadoengan . 90 

XIX. Bab grahana (kawroeh Djawa) 93 

XX. Paben temboeng srekalan 95 

XXI. Dongengipoen dalang ringgit poerwa dipoen-tanggap 

ing lelembat 97 

(R. Ng. Soeradipoera, Dongeng awarni-warni) 

XXII. Pepanggihan Ian mitra lami 102 

(R. Bagoes Soelardi, Serat Rijanta) 

XXIII. Pamiloeta 107 

(Soeradi Wirjaharsana, Wisaning agesang) 

XXIV. Padoedon bab laki-rabi 112 

XXV. Taoenan 

XXVI. Wewadoel ala 127 

(Koesoemadigda, Gawaning wewatekan) 

XXVII. Wales-winales igi 

(M. Soeratman Sastradiardja karo K. M. Sasra- 
soemarta, Botjah ing goenoeng II) 

XXVIII. Semar, Gareng Ian Petroek ing dinten Rijadi . . . 137 
XXIX. Rembagipoen Petroek Ian Gareng bab pilem Terang 

XXX. Pasar Gambir *. . . .' 151 

XXXL Bab tijang estri wonten ing goeminterad . . . . 161 

(R. Soemantri Hardjadibrata, Kadjawen 1937) 



VOORWOORD 


Deze verzameling van prozastukken is hijeengehracht om te voor- 
zien in de groote behoefte aan lectuur voor hen die de eerste rnoei- 
lijkheden van het Javaansch hebben overwonnen. Het leek mij, toen 
ik dit boekje voor den dfuk gereed maakte, gewenscht er een 
woordenlijst aan toe te voegen, omdat er destijds geen zekerheid be- 
stond aangaande het voorhanden zijn van woordenboeken. Naar ik 
hoop zal deze lijst de gebruikers niet al te dikwijls in den steek laten. 

Bij de heuze der stukken heb ik mij laten leiden door de gedachte, 
niet alleen hedendaagsch, maar voornamelijk ook alledaagsch Ja- 
vaansch te geven. Daaraan immers, hebben de meesten van hen die 
Javaansch leeren meer beho.efte dan aan het voor het onderwijs ge- 
bruikelijke proza van de babads, en andere als parafrase van gedich- 
ten ontstane stukken. Dat men de grens van het hedendaagsche bij het 
Javaansch ruinier mag nemen dan b.v. bij ons, zal wel niet onbekend 
zijn; men kan tal van geschriften nog zeer goed hedendaagsch noe- 
men, die niet meer gloednieuw zijn, en hier reeds tot een vorige gene- 
ratie zouden warden gerekend. 

De bepefktheid van de keuze, en eventueele fouten en omissies 
mogen eenige verontschuldiging vinden in de omstandigheden waar- 
onder dit boekje werd samengesteld en voltooid, en in den spoed die 
met de uitgave moest warden betracht. 

Den heer J. Soegiarta, assistent voor het Javaansch aan de univer- 
siteit alhier, betuig ik gaarne mijn dank voor het vele werk, verbonden 
met het op fiches brengen van de in de teksten voorkomende woorden. 


ly e i d e n. Sept. 1946. 


G. W. J. DREWES 




I 

DJIARAH DATENG PASARfiAN ING NGAMPRL 

findjingipoen koela sowan dateng pasarean ing Ngampel (Ngam- 
pHdenta) inggih poenika pasareaning wali ing, djaman kina, tjetja- 
rijosanipoen sampoen kaseboet wonten ing serat Babad tanah Djawi. 
Katelahipoen doemoegi sapriki pakampoengan ngrikoe poenika dados 
pakarapoenganipoen tetijang bangsa Arab, Kampoeng Ngampel 
poenika saking kampoeng Sasak boten patos tebih. Sadoemoegi 
koela ing pasarean pinanggih djoeroe koentji, koela dipoen pang- 
gihi wonten ing grija kapren'ah sakidoel masdjid. Wonten ingrikoe 
koela ladjeng angiseni peti kas masdjid, kataliipoen lo sen, sekar 
doepa koela sampoen mirantos, koela ladjeng dipoen irid mlebet 
dateng pasarean ; lebet koela medal konten sakidoel masdjid, 
ladjeng menggok mangaler mlebet konten malih. Ingrikoe Waoe 
tjepoerining pasareanipoen Sinoehoen ing Ngampeldenta ; ingkang 
ngirid koela anedahi, pasareanipoen ingkang Sinoehoen ingkang 
moenggoel pinantjak soedji, namoeng mawi sekaran (kidjing) 
sela tjemeng loegas, boten mawi katjoengkoep, d'ados namoeng 
ngentak-entak kemawon. Koela ladjeng ngobong doepa, ingkang 
ngirid koela ndonga goemrenggeng, dipoen amini ing tetijang 
sanes ingkang oegi toemoet ngeteraken koela. Tijang waoe sasam- 
pating ndonga ladjeng tjarijos dateng koela, temboengipoen neda 
slawat sakadar koela; koela bade boten njoekani roemaos pak^wet mila 
ladjeng koela oeloengi arta talen satoenggal, soepados dipoen bage 
sakantjanipoen; sakawit tijang waoe inggih marenggoek, nanging 
boten koela raosaken. Koela ladjeng medal, sadoemoegi koela ing 
djawi wonten lare neda arta kados patrapipoen tijang ngeniis, 
koela inggih ladjeng anjoekani sa-sen, woesana lare sanes-sanes- 
ipoen goemroebjoeg ambjoek oegi sanu neda arta, dalah lare-lare 
ingkang saweg noedjoe dolan inggih sami toemoet ngebjoek. Koela 
roemaos ngantos kaweken, saben koela mangsoeli boten njoekani, 
ladjeng melehaken: „Wonten poenapa lard-lare waoe sami sam- 
pejan soekani?” Dangoe-dangoe malah neranjam poeroen nggo- 
gohi kantongan rasoekan, woesana inggih ladjeng koela soekani, 
ananging malah dados darnel, poendi ingkang sampoen koela 
soekani, let sakedap malih wangsoel saha tjarijos dereng koela 
soekani, sampoen tansah makaten kemawon; saking kakening 
manah koela, ladjeng koela kendelaken kemawon, sanad^an sami 
Drewes, Javaansch Proza * 

ngetoetaken toewin sadjak membek-membek nangis meksa koela 
kendelaken kemawon, koela ngantos doemoegi pondokan I'are-lare 
waoe saweg sami wangsoel. Ingkang koela pondoki tjarijos : „ 0 , 
makaten waoe sampoen damelipoen, aloewoeng poenika lare-lare 
ingriki, boten sapintena, witikna menawi lare-lare ingkang wonten 
pasarean ing Giri (Gresik) panedanipoen menawi boten dipoen 
soekani poeroen memisoeh poenapa”. 

Ing pasarean NgampM poenika dados padjiarahan ageng, saben 
taoen noedjoe ing woelan Roewah angsal sadranan saking kraton 
Soerakarta toewin Ngajogjakarta, mila katah para tetijang Islam 
ingkang dateng ing Soerabaja sami merlokaken djiarah mrikoe, 
piandelipoen sami ngalap barkahipoen ingkang soemare, 

II 

WONTEN ING LRPfiN MAS 

Kawontenanipoen ing kita Soerabaja kados boten perloe koela 
tjarijosaken katah-katah, kados sampoen katah ingkang sami 
priksa. Rndjingipoen wantji djam 12 sijang koela bidal dateng 
kapal, bebektan koela gelaran bantal tetedan toewin p'angangge 
wonten ing tromol ; koela noempak baita tambangan saking lepen 
Mas, lampahing baita anoedjoe dateng palaboelian. Lepen Mas 
poenika lepen ingkang ageng pijambak manggen satengahing kita 
Soerabaja, dados pangangsonipoen tijang ingrikoe, kangge adoes 
oetawi kaombe, Ananging sapoenika boten kangge, amargi sam- 
poen angsal toja mendet s’aking toek Kasri, tojanipoen bening 
akintjlong-kintjlong. Lepen Mas waoe sanadyan ageng toewin 
wijar, ananging ing pinggiripoen tinabag ing tembok, wiwit sale- 
beting kita ngantos doemoegi ing palaboehan. Toeroet pinggir 
kebek kaedegan goedang-goedangipoen toko ingkang ageng- 
ageng; bilih dipoen tingali saking lepen ngantos itjal sipating kita, 
namoeng katingal kados lepen wonten saselaning lodji. Baita 
alit-alit ingkang wonten ing lepen ngrikoe katah sanget, pating 
sliri kados sarah kentir ing toja. Lampahing baita ingkang koela 
toempaki ladjeng andjog ing soengapaning lepen Mas, ingrikoe 
winastan ing Oedjoeng, ardjanipoen saja nggegirisi, baita-baita 
ngantos pepet boten kinging pinijak. Ingrikoe wonten baita setoem, 
mlampah wira-wiri dateng Madoera, minangka sambetanipoen 
Madoera Stoomtram j palaboehanipoen ing Madoera nama ing 
Kamal, saha wonten malih baita ingkang mlampah dateng Gresik. 
Lampahing baita ingkang koela toempaki sadoemoegining Oe- 
djoeng ladjeng dipoen endeg ing parentah ngeboem ngrikoe, perloe 
mriksa bebektan koela; sasampoenipoen kapriksa salesih ladjeng 

teroes mlampah, lampahipoen mijak medal s'aselaning baita, ing- 
kang sami wonten ingrikoe. Sadoemoeginipoen soengapaning 
lepen tojanipoen katingal idjem, saha katingal wates-watesipoen 
toja tawa kalijan toja asin (toja saganten). Lampahing baita wiwit 
kraos ebah kados dipoen ojog, inggih poenika wiwit kenging 
ombak ing saganten. Ingrikoe katingal katah kapal-kapal ageng 
ingkang sami laboeh, toewin kapal perang ingkang djagi ingrikoe, 
pating renggoenoek kados kita ing toja. Ing sisih wetan katingal 
loemahing poelo Madoera, grija-grijanipoen katingal ageng-ageng 
sami apajon gendeng. Koela noleh mengilen ningali kita Soerabaja 
grija-grijanipoen taksih katingal tjeta, menaranipoen katingal 
ngegla, kinoebeng-koebeng ing wit tjemara, ngantos katingal 
kados panggoeng wonten s'anginggiling kekadjengan. Lampahing 
baita sareng sampoen tjelak kapal api ingkang sami laboeh ladjeng 
mlampah lon-lonan. Kapal api ingkang bade koela toempaki 
laboehipoen wonten ing sisih wetan pijambak. Samargi-margi koela 
mireng soewanten p'ating kedogreg, inggih poenika soewantening 
kerekan ing kapal ingkang kalampahaken mawi setoem, kangge 
ngangkoeti oetawi ngandapaken barang. Woesan'a lampahing kapal 
ingkang koela toempaki doemoegi ing panggenan laboehipoen 
kapal api Japara, I'adjeng dipoen tjantjang wonten ing andaning 
kapal. Koela ladjeng minggah saha ladjeng pados panggenan ing- 
kang saketja; kaleresan koela saged manggen wonten sangan- 
daping padjagen setirman, dados sijang daloe saged adjeg kejo- 
man, amargi bilih manggen sangandaping mota, bilih noedjoe 
laboeh mawi dipoen bikak. Manah koela ajem dene sampoen angsal 
panggenan saketja, bebektan koela sampoen koela tata, gelaran 
sampoen koela gelar, tromol koela sanding, tetedan koela dekek 
satengening patileman koela, sam'angsa kepengin neda kantoen 
ngranggeh kemawon. 

Sareng djam 3 wonten poelisi ingkang mriksa tetijang ingkang 
sami noempak dalah bebektanipoen. Sasampoenipoen salesih 
ladjeng sami wangsoel mandap, boten dangoe bebaoening kapal 
ladjeng tata- tata bade bidal. 


Ill 

BATOE GADJAH LAN BATOE GANTOENG 

Batoe Gadjah poenika pakampoengan ingkang kadaleman panga- 
geng nagari, inggih poenika Residen, toewin padalemanipoen pafa 
prajagoeng Djawi ingkang sami kakendangaken mrikoe. Padale- 
manipoen adjedjer-djedj^r sami ageng-ageng, toewin ingrikoe tilas 
kedaton d'alem Sampejan dalem Ingkang Sinoehoen iCangdjeng 

Soesoehoenan Pakoe-Boewana kaping VI (Ambangoen Tapa). 
Sasoeroet dalem oegi soemare wonten ingrikoe, Koela oegi lang- 
koeng sangadjeng padaleman waoe, I'ampah koela ladjeng dateng 
palaboehan. Sakilenipoen padaleman ing Batoe Gadjah waoe won- 
ten sekolahanipoen Walandi, toewm ing Ambon oegi wonten seko- 
lahan Kweekschool. Woesana lampah koela andjog ing palaboehan 
malih, 

Sadoemoegi koela ing kapal raosing manah dereng marem 
angambah ing daratan, mila sareng kendel sawatawis koela ladjeng 
wangsoel malih. Lampah koela sareng doemoegi kretegmg pala- 
boehan kepetoek bangsa Djawi; sareng sami taken-tinaken, pan- 
djenenganipoen ngandika trah sinatrija ing Ngajogja, sapoenika 
manggen wonten ing Batoe Gadjah noenggil para saderek-saderek 
saha wonten ing Batoe Gadjah waoe amadjibi roemeksa pasarean 
dalem Ingkang Sinoehoen Ambangoen Tapa, Wontenipoen ing 
Batoe Gadjah sami manggen wonten ing grija lodji peparingipoen 
Kangdjeng Goepermen, dene para prijantoen waoe sami wajahi- 
poen soewargi Kangdjeng Pangeran Arja Dipanagara. Koela 
ladjeng dipoen ampiraken dateng padalemanipoen. Sadoemoegi 
koela ing Batoe Gadjah dipoen panggihi para saderekipoen, sasam- 
poenipoen bage-binage wiloedjeng ladjeng sami pitaken kawon- 
tenanipoen ing tanah Djawi; koela inggih' ladjeng njarijosaken, 
woesana koela njipeng wonten ingrikoe. 

findjingipoen koela sowan dateng pasarean dalem Ingkang 
Sinoehoen Ambangoen Tapa, dipoen irid para ingkang sami roe- 
meksa. Papaning pasarean poenika manggen wonten salebeting 
pakarangan waoe, wewengkoning pasarean kinoebeng ing tembok, 
kontenipoen doemoenoeng wonten ing sisih we tan madjeng ma- 
ngaler, sawetaning konten wonten sarambinipoen, sadjawi toewin 
salebeting tjapoeri pasarean dipoen tanemi wit pala, wohipoen 
mbijet kados sempal-sempala, godongipoen idjem ketel ngajomi 
sangandapipoen, bebasan ngantos boten katingal bentmng sre- 
ngenge, salebeting tjepoeri ngrikoe ander isi pakoeboeranipoen 
para sentana ingkang roemijin sami nderek ingkang Sinoehoen 
wonten ing Ambon. Sisih ler sakedik sampoen pantog kamaring 
pasarean dalem, kinoebeng ing tembok apajon seng, ing emper 
sangadjenging kamar wonten koeboeranipoen araergil, inggih 
poenika koeboeripoen Raden Ngabei Tjakradipoera, kekasihipoen 
ingkang Sinoehoen, Koela kaidel wonten ing emper ngrikoe; sasam- 
poenipoen kontening pasarean kabikak, koela ladjeng mlebet. Ing- 
kang soemare ingrikoe namoeng ingkang Sinoehoen sakalijan 
Kangdjeng Ratoe, wijaring kamar boten sapintena, pasareanipoen 
namoeng dipoen tembok kem'awon, dados sanes sekaran sela toe- 
win sanes-sanesipoen, inginggil mawi kalowahan katingal siti 

kemawon, toewin wonten isinipoen awarni koewoekan, damar, 
doepa, poenapa dene wonten tabeting sekar tjampoer bawoer. 
Saantawising sampejan dalem (sikil) sakalijan pinasangan song- 
song gilap mingkoep, pamasangipoen dandaning songsong toe- 
man tjep mester sampoen dipoen lepa; wonten ingrikoe kraos 
manah koela, angengeti ing Goesti koela dene soemare wonten 
ingrikoe. Sareng anggen koela sow’an sampoen sawatawis dangoe 
ladjeng medal, sadoemoegining djawi kendel linggihan wonten 
sangandaping wit pala, wohipoen ingkang sampoen s epoch sami 
mletek, isinipoen sami dawah ing siti mblader, warninipoen abrit 
sepoeh, inggih poenika warninipoen sekar boentel ing nglebet, 
limrahipoen ingrikoe dipoen wastani kembang pala. Sasampoeni- 
poen kendel sawatawis ladjeng medal saking tjepoerining pasa- 
rean. S'adjawining pasarean ngrikoe awarni patamanan, tinaneman 
sesekaran, klapa gendjah, djambe pol, toewin sanes-sanesipoen. 
Koela ladjeng mlampah angoebengi sakiwa tengening pasarean, 
sakilen pasarean tjaket wonten m'arginipoen alit andjog dateng 
lepen. Salebeting pakarangan ajom sanget, soemoeripoen tjetek- 
tjetek, manawi mendet toja namoeng dipoen tjidoek kemawon. 
Sawingkingipoen pakarangan waoe wonten lepenipoen, tojanipoen 
bening toer tjetek, selanipoen pating djanggeleg ageng-ageng, 
tetijang ingkang sami adoes tjekap namoeng aling-alingan sela 
kemawon sampoen pinda akekelir; sapinggiring lepen ngrikoe 
katah tijang ingkang gegrija, wonten masdjidipoen alit angong- 
kang lepen ; ingkang sami gegrija ingrikoe poenika katah ingkang 
toeroenan tetij'ang Djawi, amargi ing roemijinipoen ingrikoe dados 
pakampoenganipoen para abdinipoen ingkang Sinoehoen Amba- 
ngoen Tapa. Sasampoenipoen sawatawis dangoe koela ladjeng 
wangsoel dateng tjapoerining pasarean malih, saha ladjeng kendel 
wonten ing srambi satjelaking pasarean, wonten ingrikoe sami 
kendel sarapan. 

Sareng sampoen ragi sijang koela dolan dateng ing Batoe Gian- 
toeng, tebihipoen saking kita kinten-kinten wonten kalih pal. Ing 
Batoe Gantoeng poenika wonten oemboelipoen, tojanipoen amber 
dados pangangsonipoen tijang salebeting kita. Lampah koela oeroet 
margi ereng-erenging redi, sanadyan lampah koela oeroet pareden, 
nanging tansah ngambah pakampoengan ingkang dahat ardja,, 
grijanipoen ndendeng, tetijangipoen katingal sami njamboet darnel; 
nambal djala, ndeplok sagoe, darnel toeWak (deresan sagoe), 
amratandani jen tetijang ingrikoe sami madjeng-madjeng ing da- 
rnel. Margi ingkang koela langkoengi waoe ajom sanget, lampah 
koela saja tebih saja njengkrek saha ngambah margi ingkang 
mbambing, margi waoe namoeng oeroet enggak-enggoking lepen ; 
labet saking noentaking siti dados tojaning lepen waoe goem- 

rodjog sanget, kados woetah saking talang. Lampah koela ladjeng 
doemoegi ing papan ingkang sakalangkoeng ajom, papan w'aoe 
inggih wonten sapinggiring lepen, ananging tojaning lepen boten 
katingal, amargi tinoetoep ing sela bleg, dados ilining toja waoe 
medal sangandaping sela. Sela waoe warninipoen petak pating 
tjringih, saesta kados goemantoeng wonten sanginggiling lepen, 
saking kawontenan waoe mila ngrikoe nama ing Batoe Gantoeng. 
Ilining toja satjelakipoen ngrikoe santer, lembak-lembaking toja 
ingkang toemempoeh ing sela katingal moentoek petak moentjrat- 
moentjrat pinda sekar mlati soemawoer ing patileman, katah 
tetijang ^stri sami adoes toewin ngoembah-oembah, banenipoen 
sami tjetjiblonan, dipoen tingali saking katebihan kados pepin- 
danipoen para widadari sami leloemban. Wonten ingrikoe koela 
kendel ngantos dangoe, saking lam-lamen ningali kawontenan 
waoe. Sareng sampoen itjal sajah koela, koela ladjeng mlamp'ah 
malih, marginipoen minggah mandap, ladjeng ngamb'ah pasiten 
moenggoel ladjeng mandap ndjodjog; wiwit ingrikoe, sakiwa- 
tengening margi dipoen tanemi kroton, warninipoen sakalang- 
koeng asri; woesana ladjeng doemoegi panggenan oedalaning toja, 
inggih poenika ingkang dados sirahing lepen waoe, manggenipoen 
wonten lelengkehing redi, boten patos wijar, ananging wedaling 
toja deres sanget Wiwit oedalipoen ladjeng kinoelah ing tembok 
moebeng, pinasangan lompongan tinampen ing oeroeng-oeroeng 
tosan, teroes doemoegi ing kita. Wedaling pipa tosan waoe oeroet 
^reng-erenging djoerang, andjogipoen ing kita ladjeng pinara-para 
dados katah, saben sapanggenan dipoen dekeki bikakan, toewin wonten 
ingkang dipoen djogaken ing palaboehan, ingrikoe dados pangang- 
sonipoen kapal-kapal ingkang sami laboeh. Satjelaking panggenan 
toek poenika dipoen degi grija alit mawi amben-ambenan, koela 
kendel wonten ingrikoe saha ladjeng tileman; koela ningali ma- 
nginggil ngiwa nengen katingal asri sanget, marginipoen katingal 
ndjiareh oeroet lelengkehing redi. Kroton-kroton ingkang dipoen 
tanem wonten sapinggiring margi katingal pinda pepaes; koela 
ladjeng adoes, toj'anipoen bening kados katja, raosipoen asrep 
kados GS, dateng badan raosipoen sak^tja; lakar koela sampoen 
sawatawis dinten boten adoes, badan koela ladjeng kraos enteng. 

Sasampoenipoen adoes koela ladjeng minggah ing margi sisih- 
ipora, marginipoen saja njengkrek minggah, sadoemoegi koela 
inginggil koela saged aningali loemahipoen kita ing Ambon, 
katingal tjeta awela-wela. Ingrikoe wonten witipoen koeweni 
ingan^ap mbelader kebak gogroganing sekaripoen, war- 
ninipoen abrit mberan'ang adamel sengseming manah. Prenah 
mgandap tjaket katingal dalem Karesidenan, salebeting paka- 
rangan kebak patamanan isi taneman m'antjawarni, katingal asri 

sanget, sesekaranipoen wonten ingkang roemambat ing an- 
dj’ang-andjang, wonten ingkang namoeng djinembangan, saweneh 
nlosor roemambat ing siti, satengahing patamanan wonten sela- 
nipoen awarni sirah gadjah, telalenipoen medal tojanipoen moen- 
tjrat-moentjrat ; awit saking wontenipoen wewarnen waoe, mila 
ingrikoe karan kampoeng Batoe Gadjah. Oetah-oetahaning toja 
ladjeng pinara-para kinalen ameradini taman, saha lad] eng andjog 
dateng kalenan ingkang meradini kita, ilinipoen paling sareweh 
tanpa kendat. Katjarijos ing redi waoe kala roemijin kerep kagem 
lelangen Ingkang Sinoehoen Ambangoen Tapa jen pinoedjoe 
kasekelan panggalih, wonten ingrikoe ladjeng saged penter; kados 
leres man'awi ingrikoe dados padoenoengan kasengseman, amargi 
kawontenanipoen saged darnel senenging manah. Ningali mangaler 
katingal grija-grija atarik-tarik manggen wonten ing pasiten 
waradin, grijanipoen salong soemamar kaling-kalingan gogo- 
donganing kekadjengan, ing sisih kilen katingal loemahing sagan- 
ten tojanipoen alembak-lembak, kapal ingkang sami laboeh 
katingal sami mepet ing daratan, koekoesipoen koemeloen kados 
semoe sajah ing lampahipoen, ladjeng aningali saoebenging keblat, 
katingal redi ndendeng kados papageripoen kita Ambon. Ing 
lelengkehing redi katingal marginipoen pating djlareh kados 
tapaking sawer. Ngantos wantji srengenge ngajom koela saweg 
mandap saking redi waoe, wangsoel medal margi lami, kawon- 
tenanipoen samargi-m'argi saja adamel lam-laming manah, para 
letijang ingkang sami abale-grija ing pareden ngrikoe sami ngisis 
wonten ing djawi, katingal ing semoe sadjak tijang sarwa tentrem 
ing gesangipoen ; djam 6 sonten lampah koela sampoen doemoegi 
ing pemondokan. 


IV 

KfiNDANGIPOEN SAMPfiJAN DALEM INGKANG SINOE- 
HOEN KANGDJENG SOESOEHOENAN PAKOE BOEWANA 
INGKANG KAPING VI, NAR^NDRA ING SOERAKARTA 

ADININGRAT 

Kangdjeng sang apraboe angandika aroem : „Poeh, doeh, adi 
adjeng, ajwa kadawa-dawa napsoenira, Ian adja andadekake 
tjilike atinira, ingsoen karsa tirakat marang ing Imagiri, anda- 
dagan pasareane kangdjeng ejang-ejang kabeh. Apa maneh 
Goesti Allah kang amahasoektji mangajoebagjaa, moega dika- 
boelake sakpanedaningsoen. Mengko padjar ingsoen mangkat, 
dene kang anderek si Atmawiraga Ian Atmasoepana, loemakoe 
lalantjaran baebesoek emben ingsoen kondoer. Moenggoeh wekas- 

ingsoen marang sira bok ratoe, satindakingsoen manawa poetra 
santananingsoen pada arep sowan, wangsoelana ingsoen lagi 
gerah ora bisa mijos, apamaneh manawa bapa residen sowan 
marang kadaton, oega wangsoelana kaja mangkono, toetoera 
besoek emben konen pada bali, karana besoek emben mesti 
ingsoen kondoer”. 

Kangdjeng ratoe matoer; „Poeh, paran tindak dalem, malah 
koela teka kirang saketja, tansah senak-senik kemawon, karana 
pandjenengan dalem boten mawi paring pariksa dateng bapa resi- 
den, manawi-manawi wonten ingkang djail saestoe boten sae 
kadadosanipoen, awit pandjenengan dalem karsa anerak pradjan- 
djijan kalijan goepernemen. Saking pamanggihipoen dalem prajogi 
pandjenengan dalem anoengkoe moedja semedi aneda ing Goesti 
Allah ingkang sipat rahman rahim, boten ing Magiri kemawon 
Goesti Allah, sanadyan ing Kadaton ngriki inggih wonten Allahoe 
tangala, kados boten wonten bedanipoen ngrika kalijan ngriki, 
djandji temen-temen ing panedanipoen, ing saestoe Ingkang 
Mahakoewasa angaboelaken”. 

„Bener banget atoerira ikoe, adi adjeng, ana babasan djangka 
Ian djangkah, sanadyan kadjangkaa jen ora kadjangkah, ija ora 
noeli bisa katarima, kajata: lalakone raden djaka Tingkir, ing 
nalika katoendoeng marang Soeltan Demak, sebab saka banget 
soesahing atine, bandjoer andadagan ana koeboere wong toewane 
kang dikoeboer ing Peiigging, ija ikoe kjai ageng Kebokananga, 
wajah sirep djanma, oleh wangsiting Pangeran kang agoeng 
sarana swara doemeling, djaka Tingkir kawisik angengera kjai 
ageng Banjoebiroe, ing kono margane oleh kamoeljan. Ikoe adi 
adjeng kang soen telad'b 

Katjarijos sareng wantji sawoeng kloeroek sang apraboe anga- 
gem-agem angloegas raga, oerdenas kakalih raden Atmawiraga 
toewin raden Atmasoepana, sampoen sadija wonten ing aloen- 
aloen pengkeran, sang nata enggal mijos saking datoelaja boten 
wonten ingkang soemerep awit midjil ing pengkeran. Sang praboe 
ladjeng nitih titihan, oerdenas kakalih inggih sami noempak kapaL 
Boten katjarijos wonten ing margi, wantji poekoel woloe endjing 
sampoen doemoegi ing Klaten, karsa mampir ing grijanipoen raden 
toemenggoeng Kartanagara, boepati pamaosan. Raden toemeng- 
goeng soemerep bilih ingkang Sinoehoen kangdjeng Soenan. 
rawoeh, rad^n toemenggoeng goepoeh goerawalan ametoek, 
Sampejan Dalem toemedak saking titihan wonten sangadjenging 
pandapa. Raden toemenggoeng angoeswa sampejanipoen sang 
praboe saha matoer: 

„poeh, ^ goesti poepoenden kawoela, adamel kageting manahi- 
poen abdidalem kawoela, poenapa goesti ingkang dados wawa- 

dosipoen, abdidalem kawoela njoewoen kadjatosan soepados 
adamel asreping manah”. 

Kartanagara, ora ana apa-apa, ingsoen moeng mampir bae, 
perloe anglerenake titihaningsoen, Ian ingsoen moendoet sarapan 
saanane, awit ingsoen arep menjang ing Imagiri, pasareane para 
loeloehoeringsoen kang woes pada soemare kana”. 

Raden toemenggoeng enggal amedalaken daharan sarapan, saha 
la'djeng kadahar, sang nata roemaos etja anggenipoen dahar. Sasam- 
poening sang praboe dahar, ladjeng kalorodaken dateng oerdenas 
kakalih, sasampoening rampoeng ingkang sami neda, sang praboe 
ngandika : „R, Kartanagara, banget ing tarimaningsoen soegoehira 
marang ingsoen, saiki ingsoen mangkat”. 

Raden toemenggoeng moendjoek: „Bilih kapareng abdidalem 
anderekaken”. 

„Ad3a, Kartanagara, ingsoen tindak dewe wis tjoekoep, moeng 
gawenen wadi rawoehingsoen iki”. 

Sang praboe enggal nitih titihan, kaderekaken abdi kakalih. 

Katjarijos, raden toemenggoeng Kartanagara waoe darbe poetra, 
nama raden ngabei Kartapijoga, ingadjeng dados abdidalem man- 
tri gedong kiwa, kapidji njamboetdamel wonten kadaton, woesana 
manggih lepat sawatawis, sang nata ladjeng dawoeh angrangket 
ngantos satengah pedjah, sasampoenipoen karangket ladjeng 
dipoen-potjot saking kalenggahanipoen mantri, saha sang praboe 
boten karsa angabdekaken malih. NgabH Kartapijoga waoe 
ladjeng manggen ing grijaning bapakipoen ing Kartanagaran 
Kalaten. Sareng soemerep kangdjeng Soenan rawoeh, angintip 
saking katebihan, amirengaken pangandika dalem bilih karsa 
rawoeh dateng Imagiri. Ngabei Kartapijoga anggraita, manawi 
bade andadagan ing pasareanipoen ingkang rama oetawi para 
ejang, temtoe kagoengan paneda bade angrisak pangwasanipoen 
kangdjeng Goepremen Welandi, poenapa malih boten paring 
priksa dateng kangdjeng toewan residen, dados tindakipoen waoe 
atjolongan kemawon. 

Ngabei Kartapijoga ladjeng loemampah dateng lodji ageng Kla- 
ten, pinanggih kalijan koemendan pradjoerit, perloe bade amales 
anggenipoen sampoen dipoen-wesiasat dateng sang apraboe ; 
datengipoen ing lodji atatabean dateng toewan koemendan, la- 
djeng matoer: 

„Sowan koela poenika angatoeri woeninga ing saoedara, bilih 
kala waoe wantji taboeh woloe endjing, kangdjeng Soenan ing 
Soerakarta rawoeh ing grijanipoen bapa koela raden toemeng- 
goeng Kartanagara, namoeng ambekta abdi oerdenas kakalih saha 
sami angloegas raga, perloenipoen mampir namoeng amoendoet 
dahar sarapan. Sasampoening dahar toemoenten nitih titihan 

kaderekaken abdi kakalih waoe. Saking: pangandikanipoen bade 
tindak dateng pasarean ing Imagiri. Ing panggagas koela sam- 
poen temtoe tindakipoen waoe tjotjolongan, boten mawi paring 
priksa kangdjeng toewan residen, bokmanawi kagoengan karsa 
ingkang anjalawados, oetawi kagoengan karsa ingkang langkoeng 
awon, saha anerak pradjandjijanipoen kalijan kangdjeng Goe~ 
premen”. 

Koemendan pitaken: „Poenapa sajektos saking pratelanipoen 
saoedara poenika?’’ 

„Inggih sajektos, manawi koela dora djangga koela padoeka 
pedot”. 

Koemendan enggal njerat lapoer dateng koemendan ageng ing 
Sala; sareng sampoen anggenipoen njerat ladjeng animbali oer- 
denas Welandi kadawoehan bekta serat palapoeran katoer koe- 
mendan ageng, sarta kinen noempak kapal gagantjangan. Raden 
bei Kartapijoga pamit moendoer, ladjeng tatabean. 

Kotjap lampahing oerdenas sampoen doemoegi nagari Sala, 
ladjeng malebet ing lodji ageng, angatoeraken serat waoe dateng 
koemendan ageng. Sareng koemendan maos serat saking Klaten 
aged^g-gedeg saha sanget getoenipoen, teka sang praboe karsa 
tindak pribadi. Koemendan enggal dateng karesidenan angatoer- 
aken serat saking Klaten waoe. Sasampoening kawaos dening 
kangdjeng toewan residen, sakalangkoeng ngoengoen tindakipoen 
sang nata teka boten asoeka woeninga. Residen dawoeh pasang 
kareta, toewan residen amangagem dines, ladjeng tindak malebet 
ing kadaton, kairing toewan koemendan toewin toewan sekretaris. 
Sareng doemoegi kori Kamandoengan, toewan residen sakantjani- 
poen toemedak ladjeng tindak, sadoemoeginipoen kori Srimanganti 
lereh pinanggih boepati ingkang tjaos. Toewan residen angandika : 

„Raden toemenggoeng, koela sampejan atoeraken kangdjeng 
Soenan, koela bade sowan wonten pakarjan ingkang wigatos’’. 

,,Noewoen inggih, kangdjeng toewan, kawoeningana, bilih Sam- 
pejan Dalem saweg gerah boten saged mijos, dados prajoginipoen 
kangdjeng toewan bendjing-endjing kemawon koela atoeri sowan 
sang praboe". 

Toewan residen ngandika : „Awit sowan koela poenika moendi 
dawoehipoen kangdjeng toewan ingkang agoeng ingkang witjak- 
sana Goeprenoer Djendral, andawoehaken prakawis ingkang 
langkoeng awigatos, ing sapoenika oegi koela mesti papanggihan 
kalijan ingkang Sinoehoen kangdjeng Soenan". 

„N'oewoen inggih, kangdjeng toewan, bilih makaten kedah koela 
ngatoeri toemenggoeng estri ingkang tjaos”. 

Ladjeng dipoen-atoeri, boten dangoe dateng, toewan residen 
ngandika : 

„Njai toemenggoeng, sarehning kangdjeng Soenan sapoenika 
gerah, anggenipoen sarean wonten gedongipoen kangdjeng ratoe 
sinten ?” 

„Noewoen kangdjeng toewan residen, wonten gedongipoen 
kangdjeng ratoe Anom”. 

„Sowan koela poenika wonten damelipoen sakalangkoeng 
perloe”. 

Njai toemenggoeng Setjanama marak ingarsa kangdjeng ratoe 
Anom.: „Kawoela noewoen goesti, abdidalem anjaosi woeninga, 
bilih kangdjeng toewan residen dateng wonten ing Srimanganti 
bade sowan goesti sang apraboe ; sarehipoen toewan residen sam- 
poen mijarsa bilih goesti Sampejan Dalem gerah, dados bade 
sowan ing pandjenengan dalem kemawon”. 

„Ija, Setjanama, enggal atoerana maleboe marene bae, mengko 
ingsoen temoni”. 

Njai toemenggoeng enggal angatoeri kangdjeng toewan residen 
malebet ing datoelaja karaton kanoman. Toewan residen ladjeng 
kairid njai toemenggoeng, sadoemoegining kanoman kangdjeng 
ratoe nom ametoek ing plataran, ladjeng atatabean kalijan toewan- 
toewan titiga, toemoenten sami pinarak ing koersi, toewan residen 
matoer : 

„Kangdjeng ratoe, anggen koela malebet ing kadaton poenika 
perloe bade sowan ingkang Sinoehoen kangdjeng Soesoehoenan, 
awit koela anampeni dawoehipoen ejang padoeka kangdjeng toe- 
wan ingkang ageng ingkang witjaksana Goeprenoer Djendral-ing 
Batawi. Koela kadawoehan papanggihan pijambak kalijan poetra 
koela kangdjeng Soenan, andawoehaken prakawis ingkang lang- 
koeng awigatos, sarta ing dinten poenika koela mesti apapanggih- 
an kalijan poetra koela kangdjeng Soenan”. 

„0, bapa kangdjeng toewan residen, ing saestoe kangdjeng 
Soenan boten saged mijos, sabab gerahipoen ragi sanget saha 
pantjen gerahipoen boten kenging kadamel angandika, i^rajogi ing 
bendjing-endjing kemawon bapa residen koela atoeri malebet ing 
kaclaton malih; ing saestoe sampoen senggang gerahipoen saged 
amanggihi sowanipoen bapa residen”. 

„Boten kenging, kangdjeng ratoe, mesti dinten poenika koela 
apapanggihan kalijan kangdjeng Soenan. Bilih kangdjeng Soenan 
boten saged lenggah, koela narimah dipoen-panggihi kalijan sare- 
an kemawon. Lah ing poendi pasareanipoen kangdjeng Soenan?” 

Kangdjeng ratoe boten saged angandika, netya bijas panggalih tara- 
taban, angoenandika : „Lah keprije dadine prakara mengken^ 
kije ?” 

Kangdjeng ratoe ladjeng anedahaken pasarean dalem. Sareng 
kawijak kelamboenipoen boten wonten, ladjeng kaoepadosan sale- 

beting dalem kadatori kanoman boten wonten. Kangdjeng ratoe 
ladjeng ngoengkep-oengkep wonten ing pasarean tansah moe- 
woen, 

Toewan residen sakantjanipoen moendoer saking kanoman, la- 
djeng sami lenggab wonten ing pandapa ageng, angandika dateng 
boepati ingkang tjaos: „Raden toemenggoeng, enggal sampejan 
oetoesan animbali toewan Winner, littenan legoender sarta ambek- 
taa djadjaripoen kalihwelas, Ian kangdjeng raden adipati Sasra- 
diningrat poenapa malih para pangeran sepoeh anem koela timbali 
malebet dateng kadaton sapoenika oegi”. 

Ingkang kadawoehan sampoen moendoer, ladjeng dawoeh dateng 
para panewoe mantri ingkang tjaos. Kangdjeng toewan residen 
dawoeh dateng toewan koemendan boten pareng moendoer dateng lodji, 
kapoerih mesanggrahan wonten gedong panjarikan kalijan toewan 
residen. Toewan sekretaris kalilan moendoer nindakaken pakarjan 
pradja, makaten malih toewan residen dawoeh dateng koemendan 
amoendoet pradjoerit ing lodji titindihipoen satoenggil littenan 
angreksa kadaton, pamanggenipoen wonten ing kori Kamandoe- 
ngan. 

Katjarijos, toewan Winner sampoen sowan ingarsa residen. 
Toewan residen ngandika : „fi, toewan Winner, sapoenika karaton 
soewoeng, karana kangdjeng Soenan boten wonten, enggal 
djengandika mangkat ambekta djadjar legoender kalihwelas 
angoepadosi kangdjeng Soenan; jen djengandika bade soemerep 
poeroegipoen kangdjeng Soenan, idjengandika pitaken koemendan 
pradjoerit ing lodji Klaten”, 

Toewan Winner matoer sandika, tatabean moendoer, doemoegi 
djawi ladjeng bidal noempak kapal sadjadjaripoen toewin oper- 
wahmester. Kasigeg lampahing legoender. 

Kotjapa, ing nagari Soerakarta salinggaripoen kangdjeng Soe- 
soehoenan para abdidalem panewoe mantri oreg kados gabah dipoen 
interi, oetawi kaliwon boepati sami kempal wonten ing pantjaniti. 
Kangdjeng pangeran adipati arja Angabehi, toewin kangdjeng 
pangeran adipati arja Poeroebaja, miwah para pangeran poetra 
santana sadaja sami malebet ing kadaton, poenapa malih kangdjeng 
raden adipati Sasradiningrat, oegi sowan malebet ing kadaton. 
Kangdjeng toewan residen kalijan toewan koemendan lenggah ing 
pandapa ageng, dipoen-adep para pangeran toewin raden adipati 
miwah para najaka woloe. 

Toewan residen angandika doemateng pangeran adipati arja 
Angabehi; „Sarehning kangdjeng Soenan sapoenika boten wonten 
ing kadaton, boten wonten para tijang ingkang soemerep tindaki- 
poen, saderengipoen rawoeh kangdjeng Soenan, para pangeran 
sadaja mesti wonten salebeting kadaton, boten koela lilani wonten 

ing dalemipoeii. Poenapa malih kangdjehg raden adipati Sasra- 
diningrat, koela patah won ten ing pantjaniti kalijan para boepati 
najaka Ian para panewoe mantri sapanekaripoen, boten kenging 
kesah-kesah bilih sang praboe dereng rawoeh. Sinten ingkang 
anerak dawoeh koela poenika amesti koela oendoer saking kaleng- 
gahanipoen”. 

Raden adipati matoer sandika, ladjeng bibaran, kangdjeng toe- 
wan residen kalijan toewan koemendan lereh dateng panjarikan. 

Rnggalipoen sareng wantji sonten raden adipati Sasradiningrat 
sowan ing kangdjeng toewan residen, matoer: „Poeli, kangdjeng 
toewan residen, manawi andadosaken tjondonging panggaliliipoen 
kangdjeng toewan residen, koela darbe atoer rembag pamrajogi. 
Salinggaripoen kangdjeng Soenan, ing tembe menawi sampoen pi- 
nanggih, sampoen ngantos kakondoeraken dateng karaton, moegi 
kaladjengaken dateng ing kita Samarang kemawon, karana saking 
panggagas koela : sang nata bilih ngantos lami anggenipoen djoe- 
meneng nata, sampoen temtoe risak nagari Soerakarta, poenapa 
malih temtoe saged anoewoehaken reresah ingkang bade darnel 
kapitoenan ageng ing kangdjeng Goepremen, kados dene prang 
Dipanagaran”. 

„Inggih, kangdjeng raden adipati, koela anjondongi. Salowong- 
ipoen karaton sinten ingkang prajogi djoemeneng nata?” 

„Noewoen inggih, ingkang koela soewoenaken djoemeneng nata, 
kangdjeng goesti pangeran adipati arja Poeroebaja, awit pantjen 
leresipoen poenika poetra narendra iboe prameswari, saha pangga- 
lihipoen sae miwah adil, poenapa malih remen toetoeloeng kawoe- 
lanipoen ingkang nandang papa. Leres ingkang sepoeh kangdjeng 
pangeran adipati arja Angabeha, nanging mijos saking garwa 
ampejan, dados saoepami koela njoewoenaken kangdjeng pangeran 
Angabehi poenika boten leres, temtoe para najaka boten anjon- 
dongi”. 

„Inggih, kangdjeng, koela anajogjani; bilih kangdjeng pangeran 
Poeroebaja kadjoemenengaken narendra, bokmanawi nagari Djawi 
saged wiloedjeng, tijang alit tata tentrem manahipoen. Lah, 
dawoeh koela sapoenika dateng kangdjeng raden adipati, koela 
pidji djagi nagari kalijan boepati najaka sakawan, sakaliwon pane- 
woe mantrinipoen, boepati najaka sakawan sarerehanipoen ametoeka 
rawoehipoen kangdjeng Soenan wonten ing pasanggrahan Kar- 
tasoera, koela kalijan toewan koemendan poenapa malih pangeran 
adipati arja Mangkoenagara, ambekta pradjoeritipoen sadaja, toe- 
wan koemendan oegi ambekta pradjoerit sapalih toewin para op- 
pisiripoen. Koela bidal bendjing-endjing kalijan pangeran Mang- 
koenagara sarta toewan koemendan”. 

Raden adipati ladjeng njoewoen moendoer dateng panangkilan, 

sadoemoegining panangkilan dawoeh dateng raden mas arja 
Djajadiningrat boepati kaparak kiwa, raden toemenggoeng Wi- 
raredja boepati gedong kiwa, raden toemenggoeng Mangkoejoeda 
boepati boemi, sarta raden toemenggoeng Prawiranagara boepati 
panoemping sakalerehipoen sadaja. Boepati sakawan ladjeng 
bidal, sareng endjingipoen toewan residen kalijan toewan koe- 
mendan sarta kangdjeng goesti pangeran adipati arja Mangkoe- 
nagara, noenggil sakareta metoek kangdjeng Soenan wonten 
ing Kartasoera, saha pradjoerit Walandi sampoen dateng salitnan- 
ipoen, poenapa malih boepati sakawan sarerehanipoen sampoen 
ngalempak wonten ing pasanggrahan Kartasoera. 

Katjarijos lampahipoen toewan Winner sampoen doemoegi 
lodji ing Klaten, papanggihan kalijan toewan koemendan; toewan 
Winner pitaken tindakipoen kangdjeng Soenan dateng poendi 
poeroegipoen. Koemendan mangsoeli ; kinen pitaken dateng raden 
toemenggoeng Kartanagara ingkang soemerep tindakipoen. 
Toewan Winner ladjeng dateng dalemipoen raden toemenggoeng 
Kartanagara, sampoen apapanggihan kalijan raden toemenggoeng 
waoe, toewan matoer: 

„Ingkang awit dawoehipoen kangdjeng toewan residen, koela 
kaoetoes angoepadosi kangdjeng Soenan, margi ing kadaton boten 
wonten ingkang soemerep tindakipoen”. 

„Inggih, saoedara, kala wingi wantji poekoel woloe endjing 
sang nata rawoeh ing grija koela sakedap, namoeng bekta abdi 
oerdenas kakalih sarta angloegas raga, pangandikanipoen bade 
tindak dateng pasarean ing Imagiri, malah koela bade derek boten 
pareng, dene saladjengipoen koela boten soemerep”. 

„Bilih makaten, saoedara, koela njoewoen pamit bade noesoel 
kangdjeng Soenan dateng Imagiri”. 

Toewan Winner tatabean ladjeng mangkat. Boten katjarijos 
wonten ing margi, sampoen doemoegi ing Imagiri, papanggihan 
kalijan raden toemenggoeng Prawirakoesoema, boepati djoeroe- 
koentji pasarean ing Imagiri. Sasampoening tatabean toewan 
Winner matoer: 

„Saoedara, poenapa kangdjeng Soenan rawoeh ing pasarean 
ngriki ?” 

saoedara, kala wingi sonten rawoeh andadagan wonten 
pasarean sadaloe, sareng gagad raina toemedak saking pasare- 
an ladjeng tindak dateng ing Pamantjingan laoet kidoel, koela 
bade derek boten pareng”. 

„Sampoen ta, saoedara, koela bade ladjeng noesoel kangdjeng 
Soenan dateng Pamantjingan”. 

Tatabean enggal pangkat. Sareng doemoegi ing Pamantjingan 
taksih tebih kalijan kisik samodra, katingal regemenging tijang 

kalijan kapal titiga, nanging taksih samar, ladjeng bikak keker, 
kadoeloe sarana semprong, katingal tjeta bilih kangdjeng Soenan 
sarean wonten kisik, moestaka kapangkoe Atmawiraga. Toewan 
Winner enggal medoen saking kapal loemampah darat. Sareng 
sampoen tjelak kapal kapoerih njepengi kantjanipoen, toewan 
Winner amladjengi soemoengkem sampejanipoen sang praboe, 
sarwi nangis galolo anglir pawestri: 

jjDoeh, doeh, goesti sasembahan kawoela, poepoenden kawoela, 
dene karsa tedakan ingkang lampah sangsaja boten karsa 
ngandika dateng kawoelanipoen, ngantos adamel oreging nagari”. 

Sang praboe ngandika: Winner, adja nangis moendak agawe 

karanta-rantane galihingsoen ; sapa kang akon marang sira noe- 
soel marang ingsoen?” 

„Kawoela noewoen, goesti, awit dawoehipoen ingkang bapa 
toewan residen, abdidalem kadawahan noesoel sampejan dalem 
kaatoeran kondoer dateng kadaton, karana kamanah tindakipoen 
sampejan dalem sakalangkoeng nista, margi narendra teka tindak 
pribadi, dados ingkang bapa langkoeng lingsem”. 

„Ija, Winner, ajo mangkat”. 

Sang praboe ladjeng nitih titihan, kadjadjaran legoender sa- 
kawan, pengkeran dalem toewan Winner kalijan oerdenas kakalih, 
ingkang nggrebeg wonten wingking legoender woloe. Sang praboe 
anggagas ing panggalih sakalangkoeng kadoewoeng ing lampah, 
boten nginten pisan-pisan bilih ngantos kasoemerepan dening 
toewan residen, sakalangkoeng ing pangoengoenipoen, boten 
enget manawi kagoengan satroe soedra papa nanging wonten ing 
tjangklakan. Boten katjarijos wonten ing margi, enggalipoen 
sampoen doemoegi ing lodji Klaten, Toewan Winner matoer : 

„Goesti, sampejan dalem kawoela atoeri lereh ing lodji santoen 
titihan kareta, soepados salira dalem sageda saketja ing lampah”. 

„Ija, Winner, prajoga”. 

Ladjeng loemebet ing lodji koemendan angoermati, dadaharan 
sampoen sedija, sampejan dalem kaatoeran dahar sasarengan toe- 
wan koemendan kalijan toewan Winner, dene oerdenas kakalih 
oetawi para legoender sampoen kasedijanan pijambak-pijambak. 
Sareng sang praboe sampoen anggenipoen dahar, ladjeng 
pangkat nitih kareta pangirid toerangga nenem mawi plopor aer, 
koesir kenek kakalih, oerdenas kakalih noempak kapal kalampah- 
aken kemawon. finggalipoen sang praboe sampoen doemoegi 
pasanggrahan ing Kartasoera, kapetoekaken toewan residen, toe- 
wan koemendan kalijan kangdjeng goesti pangeran adipati arja 
Mangkoenagara, poenapa malih pradjoerit Welandi toewin pra- 
djoerit Mangkoenagaran sami baris sakiwa tengening plataran 
kalijan angoermati rawoehipoen kangdjeng sang apraboe, ladjeng 

malebet ing pasanggrahan sami atatabean. Sang praboe kaatoer- 
an lenggah djadjar kalijan toewan residen, koemendan kakalih 
saha pangeran Mangkoenagara, sami pinarak ing koersi. Kang- 
djeng toewan residen anembrama: „Poeh, kangdjeng sang apra- 
boe, satindakipoen poenapa manggih rahardja?” 

Sang nata mangsoeli seret ing pangandika : „Inggih saking pa- 
moedjinipoen bapa residen, koela manggih wiloedjeng”. 

Oendjoek-oendjoekan medal, sami angoendjoek anggoer klaret, 
sareng poekoel woloe daloe ladjeng sami dahar, sasampoening da- 
har kangdjeng toewan residen matoer; 

„Noewoen kangdjeng sang apraboe, ingkang awit dawoehipoen 
ejang padoeka kangdjeng toewan ingkang ageng Goeprenoer 
Djendral ing Batawi, poetra koela kangdjeng Soenan katimbalan 
bade kadangoe prakawis ingkang awigatos, koela atoeri tedak 
saking Kartasoera kemawon”. 

Wangsoelanipoen sang apraboe langkoeng seret saha koemem- 
beng ingkang netra : „Inggih sandika, bapa”. 

Ladjeng kaatoeran lereh ing kamaripoen. Para prajagoeng sami 
bibaran, koemendan parentah dateng littenan pradjoerit Welandi 
kinen djagi pasanggrahan. 

Wonten wadana kakalih nama raden mas arja Djajadiningrat 
kalijan toemenggoeng Wiraredja sowan sang apnaboe lampah nja- 
mar, malebet ing kamar. Boepati kalih sami anjoengkemi sampe- 
janipoen sang nata kalijan matoer lirih: 

„poeh, goesti kangdjeng sang apraboe, sampejan dalem kawoela 
atoeri ladjeng kondoer dateng karaton kemawon, sampoen ngantos 
anderek atoeripoen toewan residen; bilih wonten pameksaning 
koempeni, boepati sakawan ingkang dados tawoer ananggoelangi, 
saha abdidalem sadaja sampoen sami mitantos langkep sadadamel- 
ipoen ing ajoeda, karana kawoela mireng, raden patih matoer 
dateng residen, tindak dalem poenika sampoen ngantos kakon- 
doeraken dateng karaton, kaladjengna kemawon dateng ing Sa- 
marang”. 

Sang nata ngandika; „L, rija oetawa Wiraredja, atoerira ikoe 
banget ing panarimaningsoen, nanging ingsoen boja nijat balela 
marang koempeni, moendak agawe roesake wong tjilik, toging 
endon oranana dadine. Apa sira ora eling doek bedahing karaton 
Kartasoera, kangdjeng ejang balela marang koempeni, apa ora 
bandjoer nandang kasrakat. Wis, moendoera, rija, jen konangan 
residen moendak ora betjik kadadeane”. 

Poenggawa kakalih mangandjali enggal medal. 

Sareng sampoen taboeh gangsal dndjing, tamboer salompret 
moengel sasmita dateng pradjoerit kinen midjil saking pamon- 
dokan, sampoen baris wonten ing plataran. Kangdjeng toewan 

residen amatah ingkang anderekaken kangdjeng Soenan dateng 
Samarang, toewan koemendan Soerakarta, toewan koemendan 
ing Klaten, toewan Winner litnan legoender, sampoen sami miran- 
tos. Kareta ageng sampoen sedija, dene abdi ingkang anderek- 
aken kangdjeng Soenan namoeng satoenggal, nama raden Tja- 
kradipoera. Pangeran adipati arja Mangkoenagafa sedija angoer- 
mati tindakipoen kangdjeng Soesoehoenan. Boepati najaka sam- 
poen sedija wonten pandapa. Kangdjeng Soen'an sampoen mijos 
lenggah wonten pandapa, ladjeng djoemeneng tatabean kalijan 
toewan residen, toemedak ing plataran kaoermatan pradjoerit 
Walandi oetawi pradjoerit Mangkoenagaran ; kangdjeng Soenan 
kakanti toewan .residen minggahipoen dateng kareta, lenggah 
djedjer kalijan koemendan ing Sala, toewan Winner linggih bak 
ngadjeng djedjer kalijan koemendan ing Klaten, raden Tjakra- 
dipoera linggih ing koesiran. Kareta ladjeng kalampahaken, toe- 
wan residen toewin pangeran Mangkoenagara angatoeri oermat, 
lampahing kareta sampoen amengkeraken Kartasoera. Kangdjeng 
toewan residen kalijan kangdjeng goesti kondoer nitih kareta 
dateng Soerakarta. 

Katjarijos lampahing kareta ingkang katitihan ingkang Sinoe- 
hoen kangdjeng Soenan sampoen doemoegi ing Samarang, kareta 
kalebetaken ing lodji ageng, sampoen dipoen-sadijani kamar ageng 
sarta sae, ingkang anampeni koemendan ageng pangkat kolonel. 
Ingkang Sinoehoen kangdjeng Soesoehoenan animbali toewan 
Winner, sampoen sowan. Sang praboe ngandika: 

„Winner, iki wangkingan poesaka karaton aran kjai Balabar, 
atoerna bapa residen soepaja amasrahake marang karaton, Ka- 
djaba ikoe sira matoera bapa residen, garwaningsoen bok ratoe 
Anom soepaja enggal kakirimake marang Samarang, dene gar- 
waningsoen bok ratoe Emas, jen gelem miloe ija enggal kasoe- 
soelna, Ian tabeningsoen atoerna bapa residen”. 

Toewan Winner njoewoen pamit moendoer dateng Soerakarta, 
poenapa malih koemendan kakalih njoewoen pamit moendoer, 
ladjeng sami tatabean. 

Boten katjarijos lampahipoen toewan Winner kalijan koemen- 
dan kakalih; sampoen doemoegi Soerakarta, ladjeng sowan ing 
kangdjeng toewan residen, ngatoeraken wangkingan poesaka 
karaton, poenapa malih weling pamoendoetipoen kangdjeng Soe- 
nan. Toewan residen ladjeng dawoeh dateng toewan Winner kinen 
rembag’ dateng kangdjeng raden adipati Sasradiningrat, kang- 
djeng ratoe Anom enggal kakintoenaken dateng Samarang ka- 
toempakna kareta pos, Toewan Winner matoer sandika, finggali- 
poen sampoen kaleksanan kangdjeng fatoe Anom kakintoenaken 

Drewes, Javaansch Proza 2 

dateng Samarang, dene kangdjeng ratoe Emas boten karsa margi 
pambengan bobot sepoeh. 

(Sinengkalan kendangipoen sampej'an dalem ingkang Sinoehoen 
kangdjeng Soesoehoenan Pakoe Boewana ingkang kaping VI, 
nabdeng dijoe toetoer ardja — - 1757, taoen Walandi: 1830). 

V 

BAL£:LANIP 0 EN PANG£:RAN prawiradirdja, 
BOEPATI MADIJOEN 

Katjarijos, lalampahanipoen Pangeran Rangga Prawiradirdja, 
boepati ing Madijoen, bawah karaton ing Ngajogjakarta, kaleres 
mantoe kalijan kangdjeng Soeltan ing Ngajogjakarta, pinoedjoe 
bade malebet grebeg ing woelan Rabingoelawal. Mangka manawi 
loemampah dateng nagari Ngajogja toempakanipoen aneh sanget, 
inggih poenika satoenggiling amben kadjeng djati, wijaripoen tjekap 
dipoen enggeni tijang kalih dasa, sapirantosipoen sadaja, amben 
waoe kadekekan pawon oetawi pakiwan, pajonipoen mota, mawi 
kapageran kepang, sarta mawi sentong-sentongan, dipoen rembat 
tijang kawan dasa. Ing wektoe woelan Rabingoelawal tanggal 
nem mesti sowan garebeg Moeloet. Sang Pangeran sagarwa 
poetra santana sami noempak amben waoe, miwah sangkep sada- 
dameling aprang ; sareng lampahipoen doemoegi ngepos Delanggoe 
Soerakarta, ingkang angrembat amben sami lereh ngaso. 

Kotjap poetranipoen sang pangeran kakoeng taksih timoer 
amontah neda menda gibas boentoetipoen meh klangsrah ing siti 
katahipoen woloe. Sang pangeran andangoe dateng demang pos 
ing Delanggoe. Demang matoer: „Menda poenika gadalianipoen 
demang patoeh ing Delanggoe”. Enggalipoen demang Delanggoe 
katimbalan, sampoen sowan, pangeran Madijoen ngandika : 
demang, ikoe wedoes apa njata doewekmoe?” 

Demang matoer ; „Noewoen bandara, poenika menda kagoengan- 
ipoen kangdjeng goesti pangeran adipati Mangkoenagara, abdi- 
dalem amoeng angreksa kemawon”. 

demang sarehne anakkoe raden mas timoer amontah djaloek 
wedoes ikoe, kabeneran kagoengane kangdjeng goesti, akoe andja- 
loek sidji, besoek jen akoe wis toetoeg Ngajogja, wedoes maoe 
dak balekake marang kowe, ing Ngajogja akeh kang doewe, 
soepaja raden mas marija gone montah”. 

Raden ajoe inggih derek ngandika: „Ija, demang, wenehna 
sidji, jen kowe matoer akoe kang djaloek tern toe ora dadi ing 
panggfalihe, mengko akoe bakal maringi gandjaran marang kowe”. 

Demang matoer; „Bandara, moegi sampoen andadosaken doe- 

doeka dalem, awit abdidalem boten saged angatoeraken; karana 
abdidalem sampoen tampi dawoeh papatjakipoen kangdjeng goesti: 
Sinten-sinten para goesti amoendoet menda poenika, abdidalem 
boten kalilan angatoeraken; bilih abdidalem anerak papatjak waoe 
amesti dipoen oekoem sarta kapotjot saking kademangan kawoela, 
mila, bandara, sanget adjrih kawoela”, 

demang, wis ora: prakafa wedoes sidji bae nganti dadi 
doekane, malah dadi danganing panggalihe. Ewadene manawa 
kowe nganti nemoe doeka, gedene kapotjot, kowe enggal tekaa 
ing Madijoen, akoe bakal paring kaloenggoehan sandoewoere 
pangkat demang, ij'a ikoe pangkat mantri, loenggoeh boemi Hmang 
djoeng”. 

„Noewoen, bandara, kawoela boten saged ngatoeraken”. 

Sang pangeran toewoeh doekanipoen, ngandika sora : „]£, de- 
mang, kowe ikoe ora ngrasakake kandane oewong, moeng atimoe 
dewe kotoeroeti, tjekake jen kowe ora angoeloengake wedoes 
maoe, mesti endasmoe dak-bedil”. 

Demang Dlanggoe sareng mireng pangandikanipoen sang pange- 
ran ingkang kasar, sanalika boten darbe adjrih matoer poeroen; 
„Poeh, doeh, bandara, koela poenika asal saking tijang soedra 
papa, bangsaning tijang narakarja, mangka sapoenika ngantos 
dados demang patoeh, poenika namoeng saking antep temen koela 
ing goesti, saha boten perloe pandjenengan dalem ngandika pa- 
ngantjam dateng koela, awit koela sanes lard alit”. 

Sang pangeran sareng mireng wangsoelanipoen demang Dlang- 
goe enggal angasta sandjata boewis ingkang sampoen dipoen iseni: 
„Lah, saiki petjating njawamoe!”. 

Demang boten koemelap manahipoen, pangeran enggal anjentil 
hoewisipoen, mimis angengingi dadanipoen demang, tatoe temboes 
aneratas tanpa sambat dawah ladjeng pedjah, rah soemamboerat 
kados pantjoeran. Sang pangeran dawah bidal dateng Ngajogja. 

Katjarijos, para warisipoen demang ambekta majit dateng 
Mangkoenagaran, katjaosaken kangdjeng goesti pangeran adipati 
Mangkoenagara, s'aha matoer poerwa madya wasananipoen de- 
mang Dlanggoe manggih pedjah. Kangdjeng goesti sanget doe- 
kanipoen, ladjeng sowan dateng karesidenan, saha majit kabekta. 
Sampoen apapanggihan kalijan kangdjeng toewan residen, kang- 
djeng goesti matoer wiwitan doemoe'gi wekasan, saha angatoer- 
aken majitipoen demang Dlanggoe. Toewan residen enggal anim- 
bali toewan mestri ing lodji ageng, boten dangoe toewan mestri 
sampoen dateng ing karesidenan, toewan residen angandika 
dateng toewan mestri kadawoehan amariksa majitipoen demang 
Dlanggoe, sarta adamela serat papriksan leresipoen pedjah kenging 
dadamel sandjata. Sasampoening toewan mestri adamel serat 

papriksan, njatakaken pedjahing majit dipoen aniaja tijang sarana 
labet kasandjata, serat papriksan kaatoeraken toewan residen, 
toewan residen ngandika : „Kangdjeng goesti^ koela bade anga- 
toeri serat dateng residen Ngajogjakarta, koela aneda datengi- 
poen ing Soerakarta pangeran Madijoen; bilih sampoen dateng 
ing Sala, saderenging kapantjas prakawisipoen amesti koela tahan 
wonten ing lodji ageng, nanging koela kedah njoewoen lilah 
roemijin kalijan kangdjeng toewan ageng goeprenoer djendral”. 

„Koela inggih njoemanggakaken kangdjeng toewan residen 
kemawon, minggahipoen dateng pangadilan loehoer”. 

Kangdjeng toewan residen ngandika: „Sampoen mesti, awit 
prakawis radjapedjah”. Ladjeng atatabean. 

Kotjapa kangdjeng toewan residen ing Soerakarta enggal anga- 
toeri serat dateng kangdjeng toewan residen ing Ngajogjakarta, 
soeraosipoen aneda datengipoen pangeran rangga Prawiradirdja 
boepati ing Madijoen, ingkang sapoenika wonten ing kadaton 
Ngajogjakarta, awit kadakwa dening kangdjeng goesti pangeran 
adipati Mangkoenagara ing Soerakarta, sampoen amedjahi demang 
Delanggoe, sarana dipoen sandjata, karana bade kapriksa kanja- 
taanipoen. 

Sareng kangdjeng toewan residen ing Ngajogja anampeni serat 
saking residen Soerakarta, enggal anitih kareta m'alebet ing 
kadaton so wan kangdjeng Soeltan, kapanggihan wonten pandapi 
ageng, angatoeraken serat saking residen Soerakarta, ingkang 
sampoen kadjawekaken. Sasampoening kawaos kangdjeng Soeltan 
angandika : 

„Inggih, bapa residen, leres pangeran Madijoen wonten ing 
karaton koela, nanging ing sapoenika saweg ginandjar sakit panas ; 
manawi sampoen saketja enggal koela atoeraken doemateng bapa”. 

Kangdjeng toewan residen pamit moendoer, ladjeng tatabean; 
sasampoening rawoeh ing dalem karesidenan, ladjeng njerat wang- 
soelan dateng resign ing Soerakarta, bilih pangeran Madijoen 
sapoenika saweg ginandjar sakit panas, menawi sampoen saras 
enggal koela atoeraken dateng Soerakarta. 

Katjarijos kangdjeng Soeltan enggal animbali pangeran rangga 
Prawiradirdja, boepati ing Madijoen, sampoen sowan ingarsa nata. 
Sang apraboe angandika: 

„t, rangga, dek maoe toewan residen sowan marang kadaton, 
awit woes anampani lajang saka toewan residen Soerakarta, soe- 
rasane sira digoegat marang pangeran adipati Mangkoenagara, 
jen sira tinarka woes amateni demang ing Dlanggoe, sarana sira 
bedil. Lah saiki keprije kang dadi karepira, apa sira mringkoes apa 
bregagah. Jen sira wani bregagah saiki ingsoen paring! sangoe 
saleksa, Ian pametoene boemi Madijoen ingsoen paringake marang 

sira minangka prabeja ingoning pradjoerit; jen sira mringkoes 
enggal sira ingsoen tampakake marang residen”. 

„Kawoela noewoen, goesti, abdidalem soeka bingah ambre- 
gagah”. 

„Lah mengko bengi sira lolosa saka kadaton; jen sira woes teka 
ing Madijoen angadegna baris, angrajoetana boemi kiwa tengening 
Madijoen”. 

Pangeran rangga matoer sandika, saha lad] eng njoengkemi 
sampejanipoen sang praboe njoewoen pangestoe, ladjeng lengser 
saking ngarsa dalem. Pangeran rangga sampoen papanggilian 
kalijan ingkang garwa raden ajoe, bade lolos dateng Madijoen, 
angadegaken baris balela kalijan koempeni Walandi, awit pijam- 
bakipoen mogok katarik residen Soerakarta, saha sampoen kaiden 
kangdjeng soeltan, dene raden ajoe dipoen tilar wonten ing Nga- 
jogja. Ingkang garwa matoer kalijan moewoen, pedjah gesang 
bade anderekaken, nanging sang pangeran boten pareng mindak 
angriribedi, bendjing manawi djinoeroeng ing Goesti Allah bade 
kapoeroegan. Pangeran rangga ladjeng anglempakaken sentana 
toewin wadya balanipoen, ing daloe waoe lolos medal redi Kidoel. 
finggaling tjarijos sampoen doemoegi ing Madijoen, toemoenten 
anglempakaken wadya bala Madijoen, sanalika sampoen saged 
ngalempak pradjoerit kalih ewoe langkep sadadamelipoen, ladjeng 
angangkati kawoela warganipoen dados panewoe mantri kaliwon 
oetawi pangkat boepati; baris ngadeg wonten ing Petik, adjoedjoe- 
loek pangeran rangga ing Petik. 

Kangdjeng soeltan sampoen angwoeningani bilih pangeran 
rangga lolos saking kadaton, enggal dawoeh dateng abdi anggan- 
dek kinen asoeka woeninga dateng karesidenan jen pangeran 
rangga boepati wadana Madijoen sampoen lolos saking karaton, 
ladjeng balela bade apatjak baris wonten ing Madijoen, koela 
enggal bade oetoesan pradjoerit anggebag ingkang amoetjoeki 
dados kraman, saha njoewoen bantoe pradjoerit Walandi, moem- 
poeng dereng ageng pabarisanipoen, 

Sareng toewan residen Ngajogja tampi katrangan saking kang- 
djeng Soeltan ingkang makaten, enggal-enggal asoeka woeninga 
doemateng residen ing Soerakarta. Toewan residen Soerakarta 
atampi katrangan bilih pangeran rangga Madijoen balela, sam- 
poen awit darnel reresah wonten ing doesoen Petik Madijoen; 
toewan residen enggal ngatoeri woeninga ing kangdjeng Soenan 
toewin paring woeninga dateng pangeran adipati Mangkoenagara, 
kinen sedija pradjoerit anggebag kraman waoe, 

Katjarijos barisipoen pangeran rangga sampoen ageng, wadya 
balanipoen boten kirang saking saleksa, sampoen wiwit adamel 
reresah, ananging pangeran rangga ladjeng manggih gerah sanget 

boten dangoe seda, lajonipoen kakoeboer ing Madijoen, wadya 
bala kraman ladjeng sami bibar, Kangdjeng Soeltan sampoen 
tampi lapoeran saking Madijoen pangeran rangga sampoen adjal, 
djalaran sakit panas sanget, Kangdjeng Soeltan enggal asoeka 
woeninga doemateng toewan residen adjalipoen pangeran rangga 
ing Madijoen; para kraman sampoen sami bibar sadaja. 

VI 

RADJAPATI 

Ing kampoeng Tjinderedja ana omah tjilik, tjagake wis ana 
sing ora djedjeg, gedege pating gedagreg, pomahane andjem- 
broeng, wose katon banget jen ora kopen. Memper, amarga sing 
doewe omah tansah njamboetgawe sadina-dina, dadi toekang rem 
ing sepoer, anane ing omah prasasat moeng saben bengi, malah 
trekadang nginep nganti pirang-pirang dina ana ing paran. Dene 
sing wadon karepotan doewe anak tjilik, watara oemoer woloeng 
sasi, imboeh-imboeh ora sapiraa oleh oeloeran pangan saka sing 
lanang, dadi kapeksa golek dewe. Boeroeh ambironi menjang 
patjinan, boeroeh noetoe s'apepadane. 

^:wad6ne sanadjan omah maoe ing djaba ora kopen, wis karo- 
tengah sasi ing djero moendak isen-isenane : lemari, loengsoeran 
medja dawa sidji Ian koersi papat. Awit toekang rem sing doewe 
omah maoe, djenenge Kartawana, wis dadi setoker, blandjane 
moendak dadi 25 roepijah sasasi, sarta mentas oleh empingan 
teloeng bland j an. 

Kartawana sabodjone ikoe asli saka Kedoengdjati. 

Wajah djam sanga bengi, nadjan padang remboelan, nanging 
sadjroning omahe Kartawana kaja ana mendoeng peteng, djalaran 
sing doewe omah lanang-wadon lagi pada eroe. Sing lanang loeng- 
goeh koersi karo oedoet, sing wadon toeron ngeloni anake, aran 
si Minggoe. 

Sing lanang tjalatoe: „Sirmoe apa ora trima, ora kedoeman 
doewit empingan?” 

Sing wadon njaoeri: „Trima mawon, boten trima nikoe adjeng 
napa ?” 

„Lah katik oelatmoe ala bae?” 

„Oelat ngoten rak moeng manoet rasaning ati”. 

„Lah ija, atimoe sedih djalaran ora] tampa doewit”. 

„Poewit, koela bisa golek dewe. Enggih rekasa-rekasa dilakoni, 
anggendong anak kalih boeroeh noetoe. Oleh opah satitik, dipa- 
ngan kalih diengge ngingoni si Minggoe”. 

„Ija, ija, saka olehmoe arep melehak^ akoe, ora bisa menehi 
blandja adjeg saben sasi. Akoe rak wis kerep toetoer, dadi toe- 

kang rem moeng blandja 12 roepijah, sok entek dienggo mangan 
ana paran”. 

„Bijen ... Lah saniki empoen dadi setoker ... Enggih empoen 
ta. Toemrap awak koela dewe, bebasan bodjo boetoehan, bodjo 
tambel boetoeh. Balik anak sampejan?” 

„Bodjo tambel boetoeh?” Anggone Kartawana tjalatoe mang- 
kono ikoe karo njelehake oedoete ana ing medja, sarta mantelengi 
sing wadon. „Kowe doewe roemangsa kaja mengkono? Akoe ija 
arep toetoer, satemene pantjen mengkono. Olehkoe soniahan karo 
kowe bijen pantjen moeng noeroeti karepe simbah, djarene noen- 
toemake baloeng apisah. Akoe karo kowe pada poetoene. Saiki 
simbah wis ora ana. Jen kowe ora koewat, ija minggata !” 

Sing wadon andjenggelek saka anggone toeron, tjalatoene: 
„fie-ee-e ! Kok dadi saniki sampejan bisa kanda kaja ngoten. 
Karepe simbah nikoe rak moeng amrih betjik, lire : koela empoen 
lola, nanging doewe tinggalan saka wong toewa koela. Sampejan 
rosa baoene. Didjodokake wageda pada oerip gotong-rojong. Oleh 
koela toetoer bodjo tambelan waoe nika, sedje karep koela, napa 
samang kira koela boten ngerti? Kara, tjoba samang toetoer, 
tandjane doewit empingan nikoe, sing teloengpoeloeh roepijah 
onten poendi?” 

Kartawana roemangsa kabelek wadine. Sadjatine doewe karep 
wajoeh, ngepek prawan anake kantjane, malah wis menehi wragad 
teloengpoeloeh roepijah. Kalah patitis remboege, ora nijat gelem 
ngalah, ora mangsoeli pitakone sing wadon, dak-sawenang-wenang, 
ngadeg njat amboekak lemari, isine diawoet-awoet, doeweke sing 
wadon dioentjal-oentjalake, malah ana sing ngenani raine bodjone. 
Tjalatoene karo briga-brigi: „Anggepmoe kowe anake wong 
soegih? Enja bandamoe! Minggata kowe saiki! Ajo...!” 

Sing wadon digered-gered dikon tangi, malah bandjoer didoe- 
paki, nangis asambat-sambat : „Adoeh bijoeng...! Mati akoe...!” 

Tangga-tanggane pada doeroeng toeroe. Kroengoe swara blag- 
bleg sarta sesambat, bandjoer pada mara arep tetoeloeng. 

Kartawana lanang ditakoni sababe, meneng bae, isih nesoe, 
oelate ambasengoet. Dene sing wadon isih nangis karo ngekep- 
ngekep anake. 

Ana tanggane wadon wis toewa, djenenge mbok mas Sastra 
ngimoer-imoer Karta wadon, tjalatoene: „Wis ta, nak, bodjomoe 
wong lagi nesoe, adja koklawani, moendak kedawa-dawa. Ajo 
soemingkir disik, toeroea ngomahkoe bae”. . 

Mbok mas Sastra ija bandjoer nemboehg marang Karta lanang: 
„Enggih, nak Karta, bodjone kadjenge tilem grija koela krijin”. 

Karta lanang mangsoeli karo kalepat loenga, temboenge : ,,Sam“ 

* 

pcen mbok mas, koela kemawon ingkang kesah, bade tilem 
grijaning kantja”. 

Mbok mas bandjoer ngadjak tangga wadon loro, ngeleki Ian 
anglipoer Karta wadon, malah akon gawe wedang Ian andjoe- 
poek panganan. 

Sawise Karta wadon lilih atine, Ian anake toeroe maneh, ditang- 
gap karo mbok mas Sastra, gelem toetoer ngandakake lelakone, 
mangkene : 

„Poen embah dados kepala doesoen wonten satjelakipoen Ke- 
doengdjati, anakipoen pambadjeng estri, emah-emah angsal dagang 
maesa wonten Salatiga, patoetan satoenggal, koela pijambak. 
Koela oemoer kalihwelas taoen, poen embok tilar donja. Nalika 
samanten bapak karepotan gesangipoen, dagangan boten patos 
madjeng, dipoen rentjangi kerep kesah nilar grija, meksa boten 
sapintena kaoentoenganipoen. £wadene bapak poenika boedinipoen 
loehoer, koela dipoen titipaken embah kanti barang bektanipoen 
poen embok roemijin, boten tjitjir satoenggal- toenggala, malah 
wonten wewahipoen sakedik. 

Dene mas Karta, semah koela, poenika anakipoen pak tjilik, 
adinipoen poen embok toemoenten, lairipoen kaot satengah taoen,, 
sepoeh koela. Wiwit alit dipoen pendet anak poen embah, dipoen 
sekolahaken boten doemoegi. Sareng sampoen ageng, sanget 
ambloentahipoen. Nalika samanten poen embah sampoen mantoen 
soegih. Koela oemoer woloelas taoen, dipoen arih-arih dipoen. 
daoepaken kalijan mas Karta, mawi' pangebang barang tilaranipoen 
poen embok, dipoen pasrahaken koela, minangka pawitan, mas. 
Karta ingkang ambaoni. Koela inggih manoet kemawon, amargi 
bapak sampoen boten nate katingal, sapriki koela boten soemerep 
wonten poendi doenoengipoen. Salaminipoen saweg sapisan noe- 
weni koela, inggih nalika koela dados panganten poenika. 

Sareng mas Karta kalampahan dados semah koela, ladjeng da- 
gang, tetanen, nanging boten wonten dadosipoen. Koela gadah 
anak kaping sakawan, pedjah-pedjah kemawon. 

Poen embah tilar donja, barang koela telas. Mas Karta akal-akal 
pados padamelan dateng sepoer, dados, toekang rem, nanging kedah. 
manggen wonten Sala. Grija koela kasade, kangge toembas grija. 
ing Tjin^redja ngriki poenika. Sapriki sampoen meh kalih taoen. 
Koela gadah anak maUh, wiloedjeng, inggih poen Minggoe 
poenika. 

Tindakipoen mas Karta taksih kados lare, boten ngroemaosi 
sampoen anak-anak. Inggih koela emong kemawon, pantjen koela. 

saderek koela enem, awoenipoen sepoeh koela, oemoer- 
ipoen inggih sepoeh koela. 

Goemoening manah koela poenika, 6ini sapoenika mas Karta. 

dados setoker, koela mireng saking mbakjoe masinis, mentas 
tampi empingan balandja, ingkang tigangdasa roepijah dipoen 
soekakaken kantjanipoen setoker, amargi anakipoen prawan bade 
dipoen pendet, malah woelan ngadjeng poenika bade ningkahipoen. 

Koela kok nijat taken oetawi anggenahaken, inggih boten. 
Sareng sonten poenika waoe mas Karta marahi rembag ingkang 
boten saketja, ladjeng koela takeni tandjanipoen arta tigangdasa 
roepijah, ladjeng ngamoek boten kanten-kantenan ...” 

Karta wadon wiwit ambrebesmili maneh, ketarik saka banget 
laraning atine. Sambate : „0, ja ta ... lah! Koela roemaos boten 
koewawi ... !” 

Let patang dina karo lelakon ing doewoer, ing kampoeng Tjin- 
deredja ana geger-gegeran. Ana radjapati, pantjene ora patoet 
ditjritakake ana ing lajang iki, saka banget sijane, tegel sarta 
anggegirisi, kaja doedoe tindaking manoengsa, ngoengkoeli kewan. 
Loewoeng kewan isih ana sing weroeh ing kabetjikan : welasan, 
setya, mantep sapepadane. Tetela wong sing doewe tindak kaja 
mangkono ikoe woedjoede bae manoengsa, nanging dadi panga- 
waking setan. Doeh, doeraka apa sing bakal tinemoe? Paoekoeman 
apa sing patoet dipatrapake ? Ni Woengkoek sing roepane angge- 
gilani, pada dianggep demit oetawa setan, satemene atine loewih 
soetji, malah kaja oetoesaning Pangeran, tetoeloeng ing kasang- 
saraii, ngajomi wong sing nemoe sija-sija sakoewate. Moelane 
lelakon iki meksa ditjritakake ing kene, sabab sing doewe tindak 
betjik meh katiwasan, sing ala arep enak-kapenak. Goesti Allah 
ora sare, tibaning paoekoeman ija maring wong sing dasar tjidra. 

Saking gedening prakara, mantri goenoeng sing ambawahake 
Tjinderedja, nganti sawengi ora bisa toeroe. Ing omahe oejek- 
oejekan wong sing pada dadi seksi Ian dakwa prakara radjapati 
maoe, dipriksa Ian ditakoni sidji-sidji. 

fisoeke wajah djam satengah pitoe, wadana goenoeng kanti 
panggede sawatara, rawoeh ing kamantren goenoeng, meloe 
niriksa prakara. 

Atoere mantri goenoeng: „Poenika poen Djajadi, ingkang alok- 
alofc wontenipoen radjapedjah”. 

Wadana goenoeng: „Elo, kowe Djajadi sing moelih saka pam- 
boewangan ! Omahmoe ngendi ?” 

„Njewa grija tjoemplengan ler ngrika”. 

„Pagaweanmoe apa?” 

„Berah-berah”. 

„Boeroeh apa, boeroeh menjang ngendi?” 

Djajadi ora mangsoeli pitakon, matoer lija golek alem: „Koela 
ingkang soemerep roemijin pijambak, mbok Karta gereng-gereng 
saweg dipoen reredjeng ni Woengkoek. Koela ladjeng bengok- 
bengok neda toeloeng”. 

Mantri goenoeng matoer: „Tijang gangsal poenika ingkang 
njepeng ni Woengkoek. Ingkang kalih sami poenggawa Ka- 
.ranggan, datengipoen taksih njoemerepi ni Woengkoek njepeng 
boding, tanganipoen kiwa njepeng tangsoel ingkang kangge nge- 
roet mbok Karta”, 

Wadana goenoeng: „Ni Woengkoek kena ditjekel, djarene bang- 
sane lelemboef’. 

Djajadi njaoet: „Malah nalika ni Woengkoek sampoen kenging 
katjepeng, sarta dipoen rerampa tijang gangsal, koela tjoloki raini- 
poen, woedjoedipoen kados tijang limrah, namoeng diwoet-diwoet 
anggegilani”. 

Bebaoene meloe njamboengi: „Karosanipoen dede sawawrating 
tijang. Nalika saweg koela tjepeng tijang kalih kalijan adi poenika, 
dipoen babitaken sami dawah sadaja. Sareng dipoen eboet tijang 
gangsal, saweg saged katjepeng sajektos. Polahipoen boten 
kadosa. Saja sareng dipoen tjoloki Djajadi, kedabigan boten 
kanten-kantenan. Kinten koela saoepami ni Woengkoek poenika 
seloeman, nama sampoen kamanoengsan, sirna dajanipoen boten 
saged ngitjal’’. 

Wadana goenoeng: „Dek kowe njekel ni Woengkoek koewi apa 
ora doewe rasa gila?” 

Bebaoe : „Tijang wonten lebet grija, wah padang, kok koela 
boten gadah raos mengsah lelembat. Kilap saoepami wonten papan 
tenggar saha petengan. Mila kados atoer koela kala waoe, ni 
Woengkoek sampoen kamanoengsan”. 

Wadana goenoeng: „Lah saiki ni Woengkoek ana ngendi?” 

„Oetjoel malih, ingkang moeroegaken mas xangga Koewata”. 

„L.ah rangga Koewata, endi?” 

Mantri goenoeng mangsoeli : „Inggih poenika, kaparenga koela 
matoer. Sareng koela mireng wonten tengara wonten radjapedjah, 
ladjeng mangkat tandang. Djam satengah tiga doemoegi ler palang 
margi sepoer, ingrikoe koela sampoen mireng ramening tijang. 
Rangga Koewata njwara tjeta, temboengipoen ; „Ora, ... mesti 
doedoe ni Woengkoek sing ambeleh oewong. Oetjoelna ... Elo, 
oetjoelna. Kowe mengko bandjoer sedje moengsoeh, lo!” 

Bebaoe Karanggan Tjinderedja njelani atoer marang wadana 
goenoeng: „Rawoehipoen den bei mantri goenoeng kawon roe- 
mijin sakedik kalijan mas rangga Koewata, papagan kalijan anggen 
koela an^abjang ni Woengkoek, inggih sampoen tjelak kalijan 
palang. Koela mireng parentahipoen mas rangga Koewata maka- 
ten poenika manah koela pakewed. Inggih leres mas rangga poe- 
nika rangga penatoes, nanging sanes loerah koela. Mbokmanawi 
koela katingal andomblong, kaselak ni Woengkoek amberot saro- 

sanipoen, saged oetjoel malih. Sanadjan ing wingking katah tijang^ 
ni Woengkoek meksa kaladjeng itjal”. 

Mantri goenoeng : „Rangga Koewata koela srengeni katah-katah, 
katingal pidoewoengipoen. Ladjeng koela poerih dateng keman- 
tren kalijan tijang-tigang poenika. Dene koela pijambak, ladjeng 
dateng ing grijanipoen Kartawana, pinanggih xangga Tjinderedja 
saweg ngoepakara mbok Karta, tatoe sirahipoen tilas dipoen 
keproek mawi toegelan pipa tosan. Goeloenipoen taksih medal 
rahipoen, tatoe kados bade dipoen sembeleh. Ladjeng koela poerih 
ngangkataken dateng grija sakit militer, sapriki rangga Tjinde- 
redja taksih tengga, wonten ngrika. Dene toegelan tosan saha 
boding taksih mambet erah, dados boetamal koela bekta mriki, 
poenika woedjoedipoen”. 

Bebaoe njamboengi matoer: „Wonten ing margi mas rangga 
Koewata pamitan kesah, namoeng tilar weling bisik-bisik, soepa- 
dos koela andjagi poen Djajadi, sampoen ngantos soeka kesah- 
kesah”. 

Mantri goenoeng: „Rangga Koewata sampoen koela kengkeni 
leaping kalih, koela oendang mriki, ingkang estri tjarijos manawi 
dereng mantoek”. 

Wadana goenoeng: „Kok aneh rangga Koewata koewi, apa 
anggoleki ni Woengkoek? Lah anake Kartawana ana ngendi?” 

Mantri goenoeng: „Tjrijosipoen rangga Tjinderedja, sakawit 
pinanggih sampoen dipoen kroekoep kamli. Sareng kabikak, lare- 
nipoen taksih semapoet, sadjak mentas dipoen tekak. Ladjeng 
dipoen djampeni mbok mas Sastra. Koela sampoen tampi pala- 
poeran, bilih lare sampoen enget, taksih dipoen openi mbok mas 
Sastra wonten ing grijanipoen”. 

Wadana goenoeng: „Lah Kartawana lanang ana ngendi?” 

Mantri goenoeng: „Koela sampoen kengkenan madosi dateng 
poendi-poendi, boten pinanggih. Bade pangkatipoen sepoer endjing 
poenika waoe, koela kengkenan malih manggihi toewan sep setat- 
sijoen ing Balapan, mawi mratelakaken kadadosan ing grijanipoen 
Kartawana. Toewan sep witjanten: Wingi awan setoker Karta 
mlakoe sepoere menjang Semarang. Samangsa teka bae takla- 
dekne menjang kamantren”. 

Wadana goenoeng isih ambandjoerake pitakon warna-warna, 

Djam woloe kliwat satitik, rangga Koewata teka kanti wong 
loro, sing sidji aran Drana ing kampoeng Djebres, sidjine si Dirja, 
tjajane poetjet. Adate Koewata ora taoe doewe polatan ambase- 
ngoet, salawase moeng tansah bingar, ewadene esoek iki katon 
anteng asemoe soentroet, amarga saka tandesing pamikir^ tiga~ 
lami lelakon sing ngebat-ebati, Ian jen ora kabeneran, awak^ 
kesangkoet prakara gede. 

Sawise mapan ngadep Ian lapoer, bandjoer toemindak sakarepe 
dewe, ora nganggo ngenteni dawoeh Ian pandangon. Temboenge : 
„Poenika pak Drana, grija ing Djebres, damelipoen mragad maesa- 
lemboe dateng djagalan. He, pak Drana, priksanen, boding koewi 
doewekmoe apa doedoe. Karo matoera satemen-temene bae’k 

Sawise Drana ngiling-ilingi bodinge, bandjoer matoer: „Tjeta 
boding poenika gadahan koela. Wingi sonten saweg rampoeng 
kemawon pangasah koela, dipoen datengi mas Djajadi poenika, 
nemboeng njamboet bade kadamel rentjang tijang gadah darnel. 
Tepang koela kalijan mas Djajadi, nalika pijambakipoen asring 
toemoet anggereg maesa-lemboe saking Bekonang”. 

Sadjrone Drana tjatoeran mangkono, Koewata njedaki Djajadi, 
bandjoer loenggoeh ana boerine, djalaran wiwit tekane Koewata 
sakantine, Djajadi katon ringas Ian djoelalatan. Tjalatoene Koe- 
wata ana sing marang Djajadi, toemoedjoe marang wadana goe- 
noeng, marang kantja bebaoe, ana sing marang Dirja, temboenge : 

„Adja mlajoe, Djajadi, akoe ana ing boerimoe. Malah pantjene 
tali sing pantjene dienggo ambanda ni Woengkoek maoe bengi, 
saiki taktalekake kowe. — Noewoen, ndara wadana, tijang poe- 
nika kaparenga koela banda, amargi ambebajani sanget, woedjoed- 
ipoen kemawon manoengsa, nanging manahipoen asor ngoeng- 
koeli kewan galak. — Iki, kantja, bandane goedjengana! Akoe 
takngoepakara sidjine. — Dirja, mrenea! Lah linggih sing mapan, 
ngadepna bandara wadana. Elo, wis tjajamoe poetjet , katik 
nganggo andredeg barang. Ja, oewis, ora soesah takbanda, nijata 
bangga, ija anggandra sapira’k 

Swara Ian tandange rangga Koewata nalika koewi medeni 
banget, temenanan, andadekake girise wong sing alakoe tjidra. 
Nanging bareng Dirja katon wedi Ian andredeg, bandjoer salin 
alon Ian sabar. Batjoete tjalatoene; „Sarehna atimoe. Ja, Dirja. 
Wis, matoera sing tjeta, adja ambolak-mbalik, adja nganti geseh 
karo patoerane Djajadi, mengko moendak takdoelang djenang biti”. 

fiwasamono si Dirja isih wedi, patoerane isih sok kalesak-kale- 
sik. Tjetane mangkene: 

„Kala wingenipoen daloe kang Djajadi katamoean mas Karta- 
wana, tjarijos jen anggenipoen bade rabi enggal, wonten kalilip- 
ipoen, inggih poenika mbok Karta, mila kapoerih njingkiraken. 
Akalipoen dipoen borongaken, ing wingking sampoen ngantos 
wonten oeroesan ingkang ngengingi mas Karta. Kang Djajadi 
sagah, katindakaken kala waoe daloe poenika. Mas Karta setoker 
wiwit wingi sijang sampoen ngesahi, soepados boten kenging 
dakwa medjalii bodjonipoen. Kang Djajadi dipoen tilari sadasa 
ringgit, dipoen soekakaken koela kalih ringgit. 

Kala waoe daloe wiwit djam sanga, kang Djajadi kalijan koela 

andedepi grijanipoen mbok Karta, Anakipoen rewel, tansah nangis 
kemawon, ngantos djam satoenggal saweg kendel. Koela kekalih 
ladjeng saged loemebet ing grija. Anakipoen koela tekak, ladjeng 
koela goeloeng ing kamli. Mbok Karta melek, ladjeng dipoen 
keproek sirahipoen dening kang Djajadi, tangan saha soekoeni- 
poen dipoen eroet ing tangsoel, preloenipoen sarapoen ngantos 
kekatahen polah. Angkahipoen kang Djajadi, samangsa goeloe- 
nipoen mbok Karta sampoen dipoen belek, tangsoel tvaoe dipoen 
oetjoeli malih, boding katilar dipoen tjepengaken tanganipoen 
mbok Karta, soepados manawi wonten oeroesan, mbok Karta 
dipoen anggepa nekak anakipoen pijambak, ladjeng nganjoet- 
toewoeh sarana ngiris goeloenipoen pijambak. 

Kotjapa, kang Djajadi saweg wiwit ngiris goeloe, grobjag, ni 
Woengkoek djoemedoel. Koela adjrih sanget. Kaleresan namoeng 
mandeng saketjlapan, ladjeng boten migatosaken koela, ngantjap 
moeroegi kang Djajadi. Koela enggal-enggal andjroentoel medal. 

Kang Djajadi katingal boten adjrih, bade namakaken boding- 
ipoen. Ni Woengkoek trampil njepeng toegelan tosan ingkang 
taksih goemletak wonten ing amben. Tempoeking boding kalijan 
toegelan tosan, banter sanget. Bodingipoen mantjelat, malah kang 
Djajadi kesabet batoekipoen, glajaran, ladjeng medal ing djawi. 
Ni Woengkoek riboet ngoetjoeli tangsoel ingkang kangge ngeroet 
mbok Karta. Koela ngroemijini mladjeng mangilen. Mireng pam- 
bengokipoen kang Djajadi, temboengipoen : Toeloeng! Toeloengl 
Ni Woengkoek mateni oewong! Sinambetan ramening kentongan. 
Saladjengipoen koela boten soemerep, anggendring loemadjeng 
pados wiloedjeng. Doemoegi ing grija, koela boten saged tilem, 
adjrih saha getoen sanget, dene arta kalih ringgit, koela rentjangi 
kados makaten. Wantji ramening sawoeng kloeroek, konten 
dipoen gobjag, soemerep mas rangga Koewata, koela dipoen taken! 
inggih ngaken. Ladjeng dipoen adjak dateng Dj^br^s, moeroegi 
pak Drana, pinanggih boten wonten ing grija, sampoen kaladjeng 
dateng peken ageng. Dipoen soesoel tijang kalih, andadak dados 
padosan, ladjeng sami doemoegi ngriki poenika”. 

Para panggede pada padang atine. Djajadi didangoe, anding- 
kloek meneng bae. Dititik batoek6, temen sadoewoering alis sisih 
tengen, isih go song Ian isih krasa lara. 

Katoengka tekane rangga Tjinderedja saka roemah sakit, lapoer 
jen mbok Karta wis eling saka klengere, kandane dokter: laran6 
ora ambebajani, tatoening goeloe doeroeng sapiraa, kena diarep- 
arep oeripe. Mbok Karta wis bisa toetoer, j^n sing njidra: si 
Djajadi, anggawa kantja sidji, mbok Karta doeroeng taoe weroeh. 

Djam sapoeloeh esoek papriksan wis rampoeng, bandjoer boe- 
baran. Djajadi Ian si Dirja dilebokake ing koendjaran. 

Rangga Koewata moelih, wis tansah diadang bodjone. Tjelatoene 
soemeh, soepaja sing wadon ilang soesahe, temboenge : „Slamet, 
ndoek, slamet. Lega rasaning atikoe, nanging awakkoe bandjoer 
krasa sajah Ian karipan, takngombe wedang bae, bandjoer arep 
toeroe. Mengko bae kowe taktjritani’^ 

Djam satengah teloe awan, ndara demang kanti pak goeroe 
Siswa pada teka. Rangga Koewata isih toeroe, digoegah bodjone, 
temboenge: „Wis meh djam teloe, mas, tangia. Kae lo, wis tak- 
olah-olahake seger-seger, tambane wong karipan Ian sajah. Ka- 
djaba ikoe, bapak karo pak goeroe pada rawoeh mrene”. 

Rangga Koewata tangi, raoep bandjoer mrelokake nemoni 
dajohe disik, tjalatoene: „Keparenga lenggah roemijin”. 

Ndara demang Pantja: „Ija, le, madang-madanga disik. Enggon- 
koe pada mrene, kesoesoe martakake prakara maoe bengi. Sing 
tak-roengoe ana kantor maoe esoek, djare kowe kesangkoet pra- 
kara, kena pandakwa ngoetjoelake pasakitan. Moelane akoe Ian 
pakmoe goeroe pada njoemelangake”. 

Rangga Koewata mapan linggih, tjalatoene: „Sakawit pantjen 
makaten. Datengipoen poenggawa Tjinderedja wonten panggenan- 
ing radjapedjah, pinanggih ingkang wonten ngrikoe namoeng ni 
Woengkoek, mila ladjeng dipoen tjepeng, ni Woengkoek dados 
pasakitan. Sareng koela soemerep, ladjeng koela poerih ngoetjoel- 
aken. Koela dipoen doekani katah-katah dening den bei mantri 
goenoeng. Pantjen doekanipoen poenika boten lepat, nanging 
manah koela kentjeng, bilih ni Woengkoek mesti boten darnel 
sangsara. Mila koela ladjeng kesah pados katrangan. Saged nje- 
peng poen Dirja, inggih poenika ingkang madangaken oeroesaning 
prakawis”. 

Rangga Koewata njritakake gegantjaran kaananing papriksan 
ing dina maoe, andadekake boengahe sing pada ngroengokake. 

Ndara demang tjalatoe: „Ija soekoer, le, dene prakara sing tak- 
senggoeh gawe karibedanamoe, kira-kira malah bakal gawe katri- 
maning awakmoe”. 

Pak goeroe njamboengi: „Ora ngono, rangga. Kok kowe ban- 
djoer njekel Dirja koewi, olehmoe latjak keprije?” 

Wangsoelane rangga Koewata: „Loegoenipoen inggih wonten 
ingkang soeka pitedah, nanging prajogi boten koela atoeraken 
pipa roemijin, amargi prakawis poenika dereng poetoes, mangke 
mindak ketarik-tarik dados saksi’’, 

Ndara demang : „Madanga <Rsik, le, selak dienteni bodjomoe. 
Akoe takdjagongan dewe karo paman goeroe”. 

^ Sapoengkoere rangga Koewata, ndara demang nginger koer- 
sine, ngadepake pak goeroe, tjalatoene : „Lelakone setoker Karta, 
paman, ija dadi gagasan maneh moenggoehing djedjodoan”. 

Pak goeroe: „Ah, poenapa, ndara. Tijang djaler ingkang taksih 
asor boedinipoen, boten preloe karembag, mesti nganggep sapele 
dateng estri. Manawi gadah roemaos menang, inggih ladjeng dak 
sawenang-wenang”. 

„Sing takgagas koewi apa ora ngelingi toeroene. Tepa-salirane 
keprije. Saoepama doewe anak wadon, digarap sawenang-wenang, 
apa ora krasa atine ?” 

„Ngengeti toeroen, poenika rak barang dereng kalampahan, ga- 
gasaiiipoen dereng njandak doemoegi samanten. Dene bab tepa- 
salira, poenika pantjen dados oekoeran beboedening manoengsa. 
Liripoen, tijang ingkang taksih asor, tipis sanget raosipoen tepa- 
salira. Dene tijang loehoer ing boedi, landep Ian kandel sanget 
tepa-saliranipoen’\ 


VII 

RANDA DJOELIG 

Ing nagara Poerwakanda ana soedagar gede, djenenge kjai Goe- 
nawitjara, komoek kasoegihane, betjik atine, demen weweh me- 
njang wong mlarat, dialem ing wong akeh, Kjai soedagar maoe 
noedjoe lara panastis, toeroe ana ngamben, ditoenggoe bodjone 
linggih ngisor. 

Kjai soedagar tjalatoe: „Bokne tole, larakoe kiji ajake ora bisa 
waras, atikoe wis krasa arep mati, dibetjik saoengkoerkoe”, 

Njai soedagar bareng ditoetoeri sing lanang mengkono banget 
kagete, bandjoer nangis senggroek-senggroek, tjalatoene meng- 
kene: „Gek kaprije, bapakne tole, nek akoe sida kotinggal, wis ora 
ngemong anak, kowe ora ana, angoer akoe andisikana”. 

„Wong ditoetoeri kok nangis, lara pati koewi rak ora kena di- 
djaloek, kabeh-kabeh woes karsa Allah; menenga ta, roengokna 
kandakoe. Jen akoe sida mati, kowe sing ngati-ati, adja kajabotjah, 
sing gemi, sing setiti, Ian adja ngebreh. Adja doemeh akeh ting- 
galankoe, kajata: omah teloe gede-gede, barang mas inten sapi- 
rang-pirang, doewit ija akeh, sapoet prantining omah wis pepak 
kabeh, malah nganti toerah pating kleder, kabeh maoe bisa sirna 
ing dalem sadjam. Kajata: kemalingan, kaapoes-apoesan, oetawa 
kobongan, koewi jen panggarapmoe ora pinter. Nanging jen pinter, 
malah woewoeha mangsa enteka, moelane dieling wekaskoe maoe, 
Awit abot-aboting abot koewi ora kaja wong mlarat, sewoe lara 
sewoe soesah ngloempoek dadi sidji, oetang selang menjang sanak 
sadoeloer oetawa wong tangga teparo, ora diendel, malah sandjan 
bae disigeni, jen ana wong kelang-kelangan ditarka ing batin, 
kodjoere bandjoer ditjog-emol bae, sedje karo wong soegih, ngla- 
konana panggawe ala ija kalis ing tarka. Moelane adja nganti kowe 

wani-wani sembrana nglirwakake wekaskoe maoe, awit jen wis 
kebatjoet, angel toetoet-toetoetane”. 

Kjai soedagar sawise memekas mengkono, bandjoer mati. Njai 
soedagar banget soesahe, kaja karoeboehan goenoeng, kontrang- 
kantring polahe kambi nangis anggijeng, tangga teparo, sanak 
sadoeloere Ian kadang karoehe sadjroning nagara pada teka 
nglajad, para kadji rahab pada njalatake, sawise dibresihi, bandjoer 
dilebokake ing tabela, karengga ing djarit soetra poetih semoewa 
banget, angkating lajon diiring ing wong akeh, nganti tekan ing 
makam pisan, bandjoer dikoeboer, gawe ngerese atine sing pada 
noengkoeli. 

Saiki sing kotjap genti njai soedagar, sapatine sing lanang ora 
bisa tentrem atine, mari lakoe dagang, njamboet-gawe lijane ija 
ora, kasengsem matja lajang-lajang piwoelang anggitane para 
bisa, Ian anderes, koer-an toewin kitab-kitab titinggalane sing 
lanang, awit moeng koewi sing bisa nglalekake prihatine. Saja 
akeh wawatjane saja djembar kaelingane, osiking atine meng- 
kene : Sabenere manoengsa ikoe ora ana gede, ora ana tjjHk ; ora 
ana lanang, ora ana wadon, anggere kalah pinter, ija diparentah 
Ian kena dipek amale. Nanging loemrahe wong ikoe soetik kalah, 
kajata: wong lanang soetik kalah karo wong wadon, oraa doewe 
kapinteran, ija golMr dadakan lija. Wong toewa soetik kalah karo 
wong nom, oraa doewe kapinteran ija isin. Loewih maneh wong 
gede banget locmoehe kalah karo wong tjilik, oraa doewe kapin- 
teran ija ngakoe loewih, 

Njai Goenawitjara arep njatakake panemoene maoe, gawe lajang 
oenine kaja sing wis dikandakake maoe, dipasang ana tebeng 
lawang djaba, soepaja disoeroepana ing wong akeh. Sawise kelakon 
mengkono saben ana wong liwat, leren angoenekake, Ian eran 
menjang njai Goenawitjara, dene wong wadon doewe panemoe 
mengkono 

Kotjapa ana soedagar soegih, djenenge kjai Soerawatjana, loenga 
njelamoer tanpa rewang, panganggone sarwa loewas, njangking 
teken woeloeh gading nganggo soeh, ing djero diiseni doewit dinar 
karo wang kretas, kehe saleksa roepijah, arep golek dagangan mas 
inten, den6 olehe manganggo sarwa loewas maoe, pamrihe diinaa 
ing wong. Sabab adate wong Djawa koewe, nek ana wong meng- 
anggo ora mingsra, ora diadjeni, jen takon dagangan sing akeh 
regane, ora disaoeri, nek djoewet disentak Ian ditjlatoni mengkene; 
„Wong dapoermoe mengkono bae kok takon barang sing akeh 
regane. Koewi arep kokapakake, de arep kooetil. Mara enjoh 
barang kiji rega satoes roepijah, doewitana seket bae akoe aweh. 
Nanging nek mengko kow^ ora dj^gos andoewiti, bandjoer takgi- 
tiki pisan, Ian bandjoer takatoerake njang prentah. Sabab kowe 

njata wong arep ngoetil, reka-reka arep toekoe barang, temene 
ora”. 

Kang mengkono koewe meh saben wong doewe pambekan meng- 
kono, sanadyan bakoel oetawa prombeng ija sok ngina wong. Dadi 
pangarahe kjai Soerawatjana maoe moeng diinaa mg wong. 

Kjai Soerawatjana bareng toetoeg ing panggonane wong roe- 
bo eng-, roebo eng, leren, karo takon mengkene : „Smg pada dika 
roeboeng nikoe napa?” 

Wong sing ditakoni mangsoeli ; „Nonton toelisan doewoer nikoe 
napa, daweg ta, dika miloe ngoenekake, ngriki sing rada tjedak”. 

„Enggih, tjoba mengke koela miloe ngoenekake, nek onten 
oenen-oenene sing betjik”. 

Kjai Soerawatjana bareng matja toelisan koewi, banget mg pa- 
inoering-moeringe, kalalen olehe lakoe njlamoer, kelingan taoe 
diadjeni ing wong akeh awit saka kasoegihane, woesana ana wong 
wadon doewe panemoe angremeliake menjang wong lanang. 
Bandjoer takon maneh menjang wong sing ana kono maoe ora 
basa, temboenge mengkene: „Sapa, e, sing doewe pokal gawe 
toelisan koewi?” 

Wong sing ditakoni mangsoeli : „Doega koela enggih sing doewe 
omah”. 

„Djenenge sapa, loenggoehe apa?” 

„Djenenge njai Goenawitjara, karan njai randa soegih, tilas 
bodjone kjai Goenawitjara sing empoen adjal”. 

„Doebilah setan, dene koewi kok doedoe dara, oetawa pjaji, 
moeng djamak manoengsa kaja akoe bae, kok tjatjah-tjoetjah 
menjang wong lanang”. 

Kjai Soerawatjana soemedya nemoni menjang sing doewe omah 
njai randa soegih, arep dikrawoes, bandjoer mleboe nglatar, tje- 
loek-tjeloek, tjalatoene mengkene: „Endi sing doewe omah kiji? 
Njai, njai, dika metoe sadela mawon, adjeng koela takoni sing gawe 
lajang nikoe, nek boten wong owah pikire, mangsa doewea pokal 
mekoten, moeni sagelem-geleme”, 

Njai randa dek samana lagi ambeneri ana ing gandok, linggih 
klasa pasir ana ngamben, noenggoni batoere sing pada olah-olah. 
Kroengoe ing latare ana wong tjeloek-tjeloek, nganggo ngoedjar- 
oedjari ala bab oenining lajang sing dipasang ing lawange, osiking 
atine mengkene: „Wong tjeloek-tjeloek karo nesoe kae, ajake 
doedoe wong sembarangan, oetawa wong bodo, amesti wong pin- 
ter, tandane bisa ngerti oenine lajang kae, nanging brangasan, 
betjik taktemonane sadela, apa sing dikarepake, oetawa betjik 
taktemboengane aloes”. 

Njai randa noeli metoe mapagake kjai Soerawatjana; bareng 
katemoe bandjoer mendak, soemeh oelate, andap-asor solahe, Ian 
Drewbs, Javaansch Proza 3 

memelas temboenge, tjalatoene mengkene: „Koela noewoen, ang- 
ger bendara, koela njoewoen pangapoenten ingkang ageng, kalilana 
koela gadah atoer ing sampejan, njoewoen pitaken poenapa 
ingkang dados kalepatan koela, dene sampejan ngantos doeka 
ingkang sakalangkoeng sanget, koela moegi kaparingana soe- 
raerep”. 

„Kena napa dika gawe lajang naoeni sagelem-geleme, dika 
loemrahake onten ing loeloeroeng, nikoe boten bener banget, Tjoba 
koela mawon sing ngajoni njatakake kapinteran dika, boten soesah 
wong loewih, anggere koela empoen kalah, dika enggih njata pinter 
temenan, Ian bakal koela goeroni”. 

„0, dados doeka sampejan waoe djalaran saking oengelipoen 
serat ingkang kapasang wonten konten, leres anggen sampejan 
doeka, mangke koela matoer ingkang terang. Soemangga ta, koela 
atoeri malebet ing grija roemijin, tingal koela sampejan kados 
mentas tindakan tebih, prajogi ngaso sawatawis, sedeng sampoen 
ejoeb, kondoer. Ngangkah poenapa malebet soedoeng koela, 
palenggahan awon-awon sampoen koela soedijani, pawidjikan toja 
ing djembangan sampoen kebak, pintenbanggi karsa angentosi 
sesegah koela, sawemi-werninipoen rak sampoen mirantos. Soe- 
koer bage sewoe sampejan karsa ngaken tijang sepoeh dateng 
koela, randa toer miskin’\ 

Kjai Soerawatjana bareng ngroengoe tjalatoene njai randa kaja 
mengkono maoe, sanalika ilang nepsoene, Ian eram menjang njai 
randa bisane nampani dajoh, ganep tatakramane, soemeh oelate, 
kasembadan betjiking omah sarerenggane. Tjalatoene mengkene; 
„Waoe dek koela mentas ngoenekake lajang dika, rasaning ati 
koela bandjoer moering-moering mawon, boten saranta koela 
maleboe ing latar, ngoendang-oendang si bibi, tjipta koela : Ang- 
gere si bibi katok, bandjoer koela krawoes, woesana boten me- 
koten, nesoe koela ilang kabeh, awit patrape si bibi : betjik, boten 
loewih moeng makloeme si bibi mawon sing koela djaloek. Sing 
empoen enggih empoen, sing boeri mawon ditoetoegake betjike, 
moeng lajang dika mawon bandjoer dika boewang, Ian kfpripoen 
nalare, dene si bibi doewe panemoe mekoten?” 

„Sampoen anggalih ingkang katah-katah, rak sewoe mokal bilih 
tijang estri angawonaken tijang djaler, pandoegi koela lare-lare 
awon-nganggoer ingkang darnel serat waoe, koela ingkang roe- 
maos kalepatan, mangke sakedap koela boetjalipoen, Soemangga 
ta, malebet ing grija roemijin”. 

„Goemrming temen omahe si bibi, rerenggane adi-adi, dasar bisa 
sing nata”. 

„Brekah sampejan, ger, koela saged mekaten, sadaja poenika ti- 

laranipoen paman djengandika. Bok loekar agem-ageman roemijin 
ta, ger, saha ladjeng siram ing djamban”. 

„Enggih, bibi, awak koela dasar proengsang, kadjenge rada ajem 
satitik, djambane gik poendi, bibi?” 

„Ing wingking, ger. Gate el!” 

„Koela”. 

„Perekna daramoe menjang pakiwan”. 

„Enggih”. 

Kjai Soerawatjana : „Aio, le, toedoehna”. 

„Mangga”. 

Njai Goenawitjara: „Konjil!” 

„Koela”. 

„Nek wis rampoeng lehe olah-olah si Rasakarja, noeli tataa 
mangan, depokan bae; nek wis, patoeron djrambah koewe tebah- 
ana”. 

„Enggih”. 

Kjai Soerawatjana: „Bibi, leh koela adoes nganti aras-arasen, 
empoen banjoene loeber kimplah-kimplah, wah anjep, dasar djam- 
bane bregas angresepake”. 

„Inggih, ger, ragi dipoen-perlokaken resikipoen, amargi djamban 
poenika panggenan rereged, menawi darnel djindjanipoen ingkang 
siram. Soemangga, ger, koela atoeri dahar sawontenipoen”. 

„Enggiii, bibi, engga bareng mawon”. 

„Bok mangke kemawon ta, ger, koela neda lorodan kalijan lare- 
lare”. 

„Boten, bibi, bareng mawon, kadjenge enak leh koela mangan”. 

„Inggih soemangga koela derekaken. Poenika rekanipoen kados 
semoer, soemangga kadahar”. 

„Pnak bibi, semoere, kabeneran boemboene”. 

„Inggih, kados saweg noedjoe, awit abdi sampejan ingkang olah- 
olah pantjenipoen dereng patos saged angabeni boemboe olah-olah 
ingkang sedengan. Poenika, ger, oporipoen kambangan kadahar”. 

„Enggih, bibi, tjoba koela itjipane boemboene mawon, iwake 
koela boten pati dojan, apeke tesih krasa mawon. Lo, kok 6nak 
banget bibi, boemboene”. 

„Soemangga, ger, kadoegekaken, sampoen wigih-wigih”. 

„Empoen toetoeg, bibi, leh koela mangan, napa koela dadak isin 
rak boten”. 

„Konjil, oendoerna daharan kije, noeli daharane wowohan 
lad^kna”. 

„Inggih”. 

„Pangoendjoekan Ian pawidjikan koewi, adja ko-oendoerak6 
disik, mengko nek wis dahar daharan bae oendoerna”. 

„Soemangga, ger, dahar djambet klampok aroem, kongas ganda- 

nipoen wangi, poenapa pelem sengir Begelen, oetawi djeram 
Patjitan toelen”. 

„Enggih, bibi, nanging mangan djamboe klampok aroem nikoe, 
koedoe akeh”. 

„Ngangkah poenapa ta, ger, tijang sampoen katjawisaken, malah 
daharan sadaja poenika kawradinana, boten ketang sakedik- 
sakedik, manah koela lega, soekoer karsa dahar ingkang katah”. 

„Mangsa, ta, mengke koela kemlakaren; empoen, bibi, dioen- 
doerake kabeh, koela empoen wareg temenan”. 

jjKonjil, daharan kije oendoerna kabeh, dalah pangoendjoekane 
pisan; jen wis, wadah ses Ian pagantenan kae, ladekna mrene”, 

,Jnggih”. 

„Soemangga, ger eses oetawi angganten roemijin ; bilih sampoen 
sawatawis dangoe, ladjeng angasokaken sarira sare sakedap, 
mangke woengoe sare, ladjeng kondoer, sedeng sampoen ejoeb”. 

„Enggih, bibi, koela empoen gawa dewe rokok Djawa, nek 
wangen koela boten pati dojan, sok bandjoer ngeloe, nginang 
enggih boten pati dojan, moeng kala-kala mawon. Koela andjaloek 
lilah adjeng toeroe sadela, koela niki empoen kepatoeh saben men- 
tas mangan awan, bandjoer amblijoet”. 

„Soemangga, ger, lakar sampoen dipoen-soedijani”. 

„Amit, bibi”. 

„Inggih”. 

Kjai Soerawatjana bandjoer mapan toeroe, kerasa nikmat,. 
woesana toeroe kepati, tekene woeloeh gading disanding toeroe, 
diseler menjang njai Goenawitjara, ora weroeh, Ian bandjoer 
didjoekoek isine; bareng wis, dibalekake sanding toeroe maneh. 
Kjai Soerawatjana bareng nglilir bandjoer pamitan moelih, ora 
lali njangking tekend, hanging ora niteni jen teken koewe enteng 
bobote, bokmanawa lagi tangi toeroe: doeroeng pepak angen- 
angene. Bareng lakoen6 wis adoh, lagi krasa jen boboting tekene 
enteng, beda karo maoe-maoene, Bareng diboekak, temen jen 
kotong, ora ana isine doewit, kjai Soerawatjana andjenger ora 
bisa tjalatoe, njipta kabilaen gede saka panggawene njai randa 
djoelig, enggal hali gagantjangan, bingoeng kaworan nepsoe, 
sedyane arep masesa menjang njai Goenawitjara. Satekane njai 
Goenawitjara katemoe linggih ana ing amben, kambi matja lajang, 
bandjoer ditoedingi Ian dioedjar-oedjari ala, nganti kamisosolen 
tjalatoene: „fi;h gento, ketjoe, maling, asde poeroet, troekbjanga- 
moe kotjok, lonte gerang, endi doewitkoe, mesti kowe sing njo- 
long doewitkoe, doewitkoe ana teken kiji — ■ doewit dinar doewit 
kretas, goenggoenge doewitkoe saleksa roepijah — kotjolong. Nek 
doewitkoe ora kobalekake, mesti ketiban tangankoe, Ian takbanda 



EANDA DJOELIG 3/ 

takatoerake menjang prentah. Bakal dilebokake doeblongan Ian. 
bandjoer diboewang sadjegmoe oerip, ngakoe apa ora?” 

Njai Goenawitjara dioeneni mengkono koewe ora goegoep, 
sareh amangsoeli Ian ora basa, tjalatoene mengkene : „Mengko ta, 
kowe koewi mendem gendje, apa edan, karoehane lehkoe ngelok- 
ake. Ngendi ana teka-teka bandjoer nesoe, tjotjote oerab-oeraban, 
polahe briga-brigi kaja bangsat, kaja diwedenana mana. Sing 
ko-amekake doewit koewi doewit apa, tegese kaprije, apa kowe 
kelangan doewit, apa kowe andjaloek doewit, sing sareh ta, akoe 
ora ralajoe Ian ora wedi karo dapoermoe, Ian tak-oedja saboedimoe, 
prakaran wani, roekoen gelem”. 

Kjai Soerawatjana bareng ngroengoe tjalatoene njai Goena- 
witjara entek atine Ian sareh nepsoene, mangsoeli memelas, tem- 
boenge basa: „MiIanipoen koela enggal wangsoel, bibi, amargi 
koela ketjalan jatra wonten salebeting teken woeloeh gading 
poenika, warni dinar kalijan wang kretas, goenggoeng saleksa 
roepijah, koela kinten poen bibi ingkang ambebedoeng dateng 
koela, mendet jatra waoe”. 

Njai randa ora pisan anggragap, mangsoeli sareh Ian mari tern- 
boeng andap-asor kaja sing oewis, tjalatoene: dados koela 

poenika sampejan terka mendet jatra, wonten salebetipoen teken 
woeloeh gading poenika, £wed, ger, manawi koela mangsoelana 
pitaken sampejan poenika, awit nalar makaten poenika dede goe- 
goedjengan, lepat-lepat ing salah satoenggalipoen manggih bilai; 
koela poeroen mangsoeli raenawi sampoen wonten ngarsaning 
parentah, Wangsoel koela pitaken dateng sampejan, sampejan 
ngaken ketjalan jatra ngantos samanten katahipoen waoe, poenika 
sinten saksi sampejan, kadosta : sapisan, saksi ingkang njoemerepi 
nalika pandekek sampejan jatra wonten ing teken, tetes kados 
tjarijos sampejan. Raping kalih: saksi ingkang njoemerepi salam- 
pah-lampah sampejan ingkang boten nate pisah. Raping tiga: 
saksi ingkang njoemerepi panjolong koela, Menawi tigang praka- 
wis waoe sepen, kikijatan sampejan andakwa dateng koela poe- 
napa? Mangka nalika sampejan dateng, boten pratela dateng koela 
bilih sampejan ambekta jatra, malah ngantos mantoek, inggih 
boten wonten raraosan bab jatra. Woesana sareng sampoen anta- 
wis dangoe sampejan wangsoel ngaken ketjalan jatra, wah mawi 
briga-brigi bade masesa dateng koela. Ingkang mekaten poenika 
malah kenging koela wastani tijang ngawoeg awar, toewin boten 
soemerep ing kasaenan, tegesipoen: sampejan ngaken ketjalan 
jatra samanten waoe nama mokal, katitik saking solah bawa sam- 
pejan boten mantesi. Radosta: pangangge sampejan sarwa loewas, 
kesah darat tanpa rentjang, andoepara jen sampejan gadaha jatra 
ngantos ewon. Wangsoel koela : sampoen kondang nama randa 

soegih, dasar soegih sajektos, dados pangoengsenipoen tijang 
mlarat, amargi saking balaba koela, toer inggih mantesi. Kadosta : 
grija koela ageng-ageng, rerengganipoen adi-adi, pangangge koela 
sae-sae, katah aosipoen, kareta koela katah bagoes-bagoes, rakit- 
anipoen sami kapal pipilihan, loemboeng koela kebak pantoen, 
saben dinten Djoemoengah koela dadana dateng tijang pekir 
miskin, misoewoer nama koela sae, mangka sampejan dakwa 
anglampahi kadoerdjanan njolong. Poenika soengsang namanipoen, 
pintenbanggi sampejan narimah kasaenan koela, kok malah 
njenjerongi awon, poenika boten sae, ger’b 

Kjai Soerawatjana pegel atine tansali dioeroegi tjatoer. Tjala- 
toene mengkene : „Sanadjan poen bibi moekir, toewin baoed paben 
kados betet sewoe, inggih koela treka mendet, djer sajektos koela 
ketjalan jatra. Kalijan salami koela gesang boten gadah watak 
amitenah tijang, ngroebagini inggih boten, milanipoen kedah 
boten, koela tempahaken dateng poen bibi, amargi koela boten 
roemaos kendel wonten ing poendi-poendi malih, kadjawi namoeng 
"wonten ngriki, mila mesti sampejan ingkang mendet jatra koela, 
kala koela tilem’b 

„0, saja boten leres karsa sampejan poenika, ger, lepat-lepat 
sembiripoen, sampejan malah koela goegat matang toena noem- 
bak loepoet, poenika sampoen kaseboet ing angger Nawala pra- 
data, boten sande sampejan dipoen-denda saprakawisipoen. Aloe- 
woeng menawi sampejan mitoeroet kadjeng koela, toewin poeroen 
ngaken tijang sepoeh, poenika bokmenawi koela saged adamel 
bingah sampejan, pintenbanggi saged poelih kasoesahan sampejan. 
Dene menawi sampejan poegal, kedah adamel prakawis anggoe- 
gat dateng parentah, inggih sakadjeng sampejan, koela bade boten 
tjolong plajoe, malah koela tadahi dada, saboedi sampejan koela 
kembari”. 

Kjai Soerawatjana bareng ngroengoe tjalatoene njai randa, banget 
andjenger, soewe olehe meneng ora bisa tjalatoe. Osike : „Angoek 
taktoeroeta karepe, bokmenawa bisa roentoeh atine, gelem amba- 
lekake doewitkoe, oraa kabeh saparo oetawa koerang, akoe trima, 
tinimbang prakaran, mangsa menanga, awit akoe ora doewe tanda 
saksi, dalah anak bodjokoe dewe ora takwehi weroeh pandokokkoe 
doewit, dadi wis inakoe dewe, saka ngapa menanga prakaran’’. 

Bandjoer tjalatoe : „Inggih ta, bibi, koela namoeng mitoeroet 
sakarsa sampejan, mangsa gek sampejan andjalomprongakan, 
boten, saksi lah said Allah, sinten ingkang tjidra, inggih boten 
manggih wiloedjeng, toempes k^lor saanak poetoe sadaja”. 

Oengeling tjara balen ngoengkoeng, sakedap kendel, sakedap 
malih moengel, dangoe-dangoe saja kerep oengelipoen, mratan- 
dani katahipoen tamoe dateng. 

Gangsa tjara balen waoe panaboehipoen kapapanaken tjelak 
gapoeran deling (kroen), ingkang kaombjong-ombjong ing gego- 
dongan saha djanoer angrompjoh, poenapadene pinasangan dilah 
sewoe pating karelip, andamel lam-laming paningal. 

Iringaning gapoera deling ingkang nginggil mawi dlantjang 
pasagi winengkonan deling, wonten seratanipoen moengel : W i- 
loedjengipoen para tamoe. Iringan satoenggalipoen 
inggih wonten kados makaten, oengelipoen ; Wiloedjengi- 
poen panganten. Namoeng ing tengah, poenika seratani- 
poen wonten ing blabag sampoen lami, dene oengelipoen : Mas 
Demang Karjabaoe, Demang Pamaosan ing Dlanggoe. 

O, dados ingrikoe poenika ingkang dipoen-poeroegi mas bei 
Mangoenripta saha ki mas Najapada saanak-bodjonipoen. 

Wantji ngadjengaken djam pitoe, ing pandapi sampoen katah 
tamoe, sadaja sami rasoekan tjemeng, wonten ingkang destaran, 
wonten ingkang makoetan. Anggenipoen gadah darnel mantoe mas 
demang Karjabaoe ageng-agengan sajektos, amargi kedjawi saweg 
sapisan, tjalon mantoenipoen poenika raden mas oeger-oeger, 
keleres poetra kapenakanipoen boepati patoeh, leloerahipoen mas 
demang Karjabaoe waoe. Poenapadene ingkang boepati oegi bade 
ngrawoehi. 

Mas bei Mangoenripta lenggahipoen wonten sisih tengening 
pandapi tjelak ngandap talang. Ki mas Najapada amor kalijan para 
rangga, djadjar saha para djoeroe serat. Dene Darba, datengipoen 
ndjoedjoeg ing patehan, dipoen-petoekaken kalijan ingkang kapa- 
tah wonten ngrikoe, keleres adinipoen ingkang gadah darnel, tem- 
boengipoen : „Lah kebeneran ana botjah Sala, masti prigel laden. 
Renea, le, takkandani. Mengko jen ngetokake wedang, tjangkir 
toetoep gede sing nganggo tatakan salaka iki; ingkang boepati; 
para panewoe ija nganggo tatakan iki, tjangkire toetoep tjilik bae. 
Para mantri: tjangkir toetoep tjilik tanpa tatakan. Sangisore ikoe 
tjangkir aloes tanpa toetoep. Dene lijane, bekel, mandor sapepa- 
dane: tjangkir para bae”. 

Darba mangsoeli : „Nangmg koela boten saged niteni satoenggal- 
satoenggaling tamoe, amargi ingkang katah tamoe saking doe- 
;Soen”. 

ija mengko dikandani”. 

„Ingkang koela manah poenika manawi klinta-klintoe, mangke 
ndadosaken sakserik”. 

„0ra, ta, wis, mengko akoe dewe sing ngandani. Enja, ladenana 
sroetoe disik. Mas bei Mangoenripta karo bapakmoe ladenana”. 

Mas demang Karjabaoe deleg-deleg gela manahipoen, awit tampi 
pawartos, bilih ingkang boepati boten saged rawoeh, djalaran 
gerali, Sapoenika ingkang kaadjeng-adjeng dados panoenggoeling 
tamoe kantoen ingkang panewoe distrik. Saweg deleg-deleg maka- 
ten, mas demang kaget dipoen-djawil ingkang tjelak linggih, 
mratelakaken bandara onder rawoeh. Mas demang Karjabaoe gita- 
gita ngadeg ametoekaken, onderipoen kaatjaran lenggah ingandap 
talang sisih kiwa. 

Nalika datengipoen mantri onderdistrik poenika, wonten tamoe 
sawatawis ingkang ngadeg angoermati, bokmanawi poenika para 
bekel, djineman, ingkang kalebet ing wewengkonipoen. Mas bei 
Mangoenripta pitaken dateng prijantoen satjelakipoen : „Poenika 
prijantoen poenapa?” (Kalijan mengo ngawasaken onder). 

„Poenika mantri onderdistrik ing ...” 

„feli, mantri desa bae dioermati samono”. 

Makaten poenika ngatawisi bilih mas bei Mangoenripta gadah 
ewa ing manah. Wewah-wewah ladjeng soemerep, onderipoen 
dipoen-ladosi wedang mawi tjangkir toetoep tatakan, ing batos 
wewah moering-moering. Menggah ladosan ingkang makaten 
poenika pantjen mbibrah rantjangan sakawit, amargi kadjengipoen 
ingkang gadah grija : rehne ingkang boepati saandahanipoen boten 
rawoeh, tjangkir saha tatakan ingkang panjamboetipoen ngaja-aja, 
poenika prajogi kawedalaken, mila mantri onderdistrik waoe 
ladjeng angsal tatakan. Ingkang gadah grija kesoepen, bilih mas 
bei Mangoenripta, mantri nagari, sampoen keladjeng dipoen- 
ladosi tanpa tatakan. 

Patengipoen tamoe sampoen atoes, wantjinipoen sampoen 
loengs^ ewasamanten panganten dereng kapanggihaken. Ingkang 
kawogan sami roeboeng ngadeg wonten ing tritis, Darba inggih 
wonten ngrikoe. Boten dangoe mireng pawitjantenan makaten: 
„Kamas demang, poenika sampoen meh djam woloe, poenapa 
panganten boten ladjeng kapanggihaken ; oengeling oelem-oelem 
djam pitoe”. 

„Mengko disik ta, den bei distrik doeroeng rawoeh ngono, kok”. 

„Poenapa tijang satoenggal kemawon dados entos-entosan ?” 
la wong dara menggoeng wis ora rawoeh, mengko sing 
kanggo kembanging padjagongan sapa? Wis ta, kowe wae sowana. 
menjang kadistrikan, matoera jen dienteni. Banget-banget panjoe- 
woenkoe, amarga ora ana panggede sing rawoeh”. 

Djam woloe sampoen langkoeng kalih dasa menoet, panewoeni- 

poen distrik meksa dereng rawoeh. Para tamoe sadjak boten sabar, 
Darba mireng ginem warni-warni. 

„Kok ora temoe-temoe ta?'" 

„Mestine ana sing dienteni”. 

„Anaa kae, mesakake pangantene, arak tansah nggekeng”. 

„Arepa ngono-ngono, nek panggede doeroeng rawoeh”. 

„Ija, ja, la wong panggede ...” 

Kendel samanten anggenipoen gineman, djalaran ketoengka 
oengeling tjara balen. Ingkang djoemedoel ing gapoeran roemijin 
lampoe doedoek kabekta ing tijang, ladjeng den bei distrik saka- 
lihan agegandengan, kairing panderek djaler-estri goemroedoeg. 

Para tamoe katah ingkang sami medal ing tritis, ngadeg angoer- 
niati, sanesipoen ngadeg saking koersi, namoeng mas bei Mangoen- 
ripta ingkang ngetja-etja linggih pijambak. 

Lampahipoen den bei distrik teroes gegandengan medal te- 
ngahing pandapi, amargi garwanipoen bangsa darah, namoeng 
ingkang nclerekaken kantoen para estri, sami ngampil lopak-lopak, 
paketjohan saha peten. 

Den bei saha garwanipoen saged matjakaken salira, lampahipoen 
alon noeroet oengeling monggang, adamel regengipoen pandapi. 

Para tamoe sapadjagongan, poeroeging mripat namoeng dateng 
sang pinda dewa Ian dewi. 

Sadoemoeginipoen korining grija, denajoenipoen katampen bok- 
mas demang, kaatjaran lenggah tjelak panganten estri, ingkang 
sampoen dangoe sadija linggih ngadjeng patanen. Dene den bei 
distrik ladjeng lenggah ingandap talang sisih tengen. Noenten 
kaladosan ses sroetoe saha wedang mawi tjangkir toetoep ageng 
tatakan salaka. 

Sasampoenipoen demang Karjabaoe ngatoeraken pambage, 
ladjeng njoewoen idi pisan amanggihaken panganten. 

Gampiling tjarijos, panganten sampoen kapanggihaken, ladjeng 
kalenggahaken djedjer wonten sangadjeng patanen. Mas demang* 
Karjabaoe loemebet ing grija, animbang panganten djaler estri. 
Toemoenten para sepoeh djaler estri kaatoeran, perloe dipoen- 
bekteni ing panganten. 

Den ben distrik wangsoel ing palenggahanipoen lami, nanging 
kidjenen; kalijan mas bei Mangoenripta let tigang koersi, nanging 
den bei distrik boten karsa ngadjak gineman, kados-kados roemaos 
manawi dipoen-medjanani, pramila ladjeng ngoendang onderipoen. 
Dados lenggahipoen onder sapoenika toemoet wonten ngandap 
talang sisih tengen, ngenemi den bei distrik, njepoehi mas bH 
Mangoenripta. 

Tamoe estri ing grija wingking wiwit dahar kemboel kalijan 
panganten sakalihan. Gangsa moengel gending gambir sawit. 

•waranggananipoen madjeng dateng satengahing pandapi: ang- 
gambjong, djogedipoen aloes, swaranipoen moeloek, adamel gam- 
biranipoen para ingkang remen tajoeb. 

Wedang pasegabipoen tamoe djaler kaoendoeraken, dipoen- 
santoeni gelas alit kaisenan djenewer. 

Soewoekipoen ing gangsa njarengi bibaripoen dahar tamoe wing- 
king. Anoenten mas demang Karjabaoe ngadep den bei panewoe 
distrik, dipoen-atoeri koendisi. Den bH distrik inggih ladjeng djoe- 
meneng sarwi ngasta gelas, tamoe sanesipoen soemerep ing 
sasmita, ladjeng sami ngadeg njepeng gelas. Den bei distrik ladjeng 
wiwit medar sabda, swaranipoen tjeta, mranani dateng ingkang 
mirengaken, dasar prijantoen mitjara; temboengipoen ; „Para 
prijantoen, para saderek saha para tamoe sanesipoen sadaja, atas 
namanipoen mas demang Karjabaoe, koela ngatoeraken panoe- 
woen, dene pandjenengan sampoen kepareng merlokaken xawoeh 
ndjenengi daoepipoen panganten. Boten langkoeng koela njoe- 
woenaken pangestoe dateng panganten, moegi ladjeng sageda 
atoet roekoen adjedjodoan, lestantoen sapanginggilipoen. Sakme- 
nika keparenga ngoendjoek, sarta ladjeng soeraka kaping tiga, 
sapisan; wiloedj engipoen panganten, kaping kalih: wiloedjengi- 
poen para tamoe, kaping tiga: wiloedj engipoen ingkang gadah 
grija. Hip, hip’’. Tinampen ing soerakipoen para tamoe: „hore ... 
hore hore ...” sarta binaroeng ing monggang, swaranipoen 
sakelangkoeng oemjoeng. 

Sasampoenipoen poenika, para tamoe ladjeng sami loekar 
rasoekan. Ingkang mbekta panderek, rasoekanipoen kapasrahaken 
ingkang abdi, ingkang boten mbekta, titip dateng ingkang gadah 
grija. 

Panganten djaler kawedalaken dateng pandapi. Ladjeng moengel 
gending bojong, taledek kadjogedaken, pangantenipoen mbeksa. 

Tamoe ingkang ageng pijambak den bei distrik, dipoen-atoeri 
larih, ladjeng ngadjak onderipoen. Ingkang makaten poenika saja 
ndadosaken nepsoenipoen mas bei Mangoenripta, mila sanadjan 
sadaja tamoe sami ngadeg ngepang ingkang beksa, oeroen keplok 
saweneh nggdrong, mas bei Mangoenripta lenggah kemawon, 
malah ladjeng ngombe djenewer plepak-plepek, ngantos rainipoen 
abrit manang-manang. 

Sarampoenging pandjogedipoen panganten, ingkang kedawahan 
sampoer bade mbeksa, boten wonten malih kedjawi ingkang pane- 
woe distrik. Poenika saja rame swaraning keplok saha gerong, 
para tamoe sami rebatan gentos nglarihi, namoeng mas bei 
Mangoenripta saja ndaloeja, boten ngopeni babar pisan dateng 
ingkang saweg beksa, malah semoenipoen sampoen wiwit mendem, 

tandanipoen witjantenipoen wiwit boten toemandja, sakedap- 
sakedap ngombe mawi adjak-adjak tamoe ingkang tjelak, 

Para tamoe inggih ladjeng sami kraos, bilih mas bei Mangoen- 
ripta masgoel ing manah, nanging poenapa ingkang dados dja- 
laranipoen, poenika sami boten soemerep. Mas demang Karjabaoe 
ladjeng ngrerepa, panedanipoen moegi mas bei kaparenga ngrahabi 
pasamoean, soepados amewahi rame, wekasan darnel soeka 
bingahipoen para tamoe sadaja. Kedjawi poenika mas demang 
mawi pratela, manawi wonten lepatipoen ing tindak, njoewoen 
pangapoenten. Nanging mas bei Mangoenripta boten ngrewes 
babar pisan, malah njentoelani. Bab poenika ladjeng dipoen- 
atoeraken dateng den bei distrik. 

Sakawit den bei distrik boten nijat tjatok gape kalijan mas bei 
Mangoenripta, amargi semoenipoen mas bei Mangoenripta sadjak 
boten poeroen tepang kalijan pijambakipoen, mila inggih ladjeng 
boten perdoeli. Nanging sarehning dados sesepoehipoen para 
tamoe, kepeksa manah dateng bab poenika. Sarampoenging beksa 
awitjanten dateng onderipoen: „pi, sinten di, ingkang ladjeng 
beksa?” 

„Njoemanggakaken”. 

„Sampoen dados panggalih, inggih, idep-idep ngemong ingkang 
gadah grija. Mas bei Mangoenripta poenika koela roemijinaken 
mbeksa”. 

noen inggih, tijang pantjen leresipoen makaten”. 

„Kados poendi, di, teka adi tjarijos : leresipoen ?” 

„Lah tijang koela mantri golongan poelisi, ngrika mantri nagari’k 

„Mantria nagari poenika, tijang mantri kasentanan”. 

„0, lah, poenika koela malah boten terang. Rang-ipoen inggil 
poendi, koela inggih boten soemerep. Wosipoen toemrap koela 
boten dados poenapa, soemangga, mas bei poenika dipoen- 
dawahana sampoer roemijin”. 

Gangsa moengel ajak-ajakan, Darba ndjoged anjangga baki isi 
sampoer, sarwi ngirid taledek dateng panggenan linggihipoen mas 
bei Mangoenripta. 

„Akoe, kok ekon ndjoged, apa le?” 

„Noen inggih, terang dawoehipoen den bei distrik”. ‘ 

„Ija ta. Kowe kantjakoe saka nagara, mengko nglarihana, ja. 
Ajah, nek karo onder desa bae rak ija ora kalah, Djaloekana gen- 
ding tjloentang, beng”. (Witjanten makaten poenika dateng poen 
taledek). 

Temboeng makaten poenika kadjarag soepados kamirengan 
mantri onderdistrik. D&i bei Pane woe inggih mireng, mila ladjeng 
ndjawil dateng onderipoen, temboengipoen : „Sabar, di, mesakaken 
ingkang gadah grija”. 

Gangsa moengel gending tjloentang. Sasampoenipoen mas bei 
Mangoeiiripta ngedjogi gelasipoen, ladjeng moeroegi panewoe 
distrik ngadjak ngoendjoek, kanti njoewoen pangestoe. Anoenten 
ngadjak ngombe onderipoen, nanging temboengipoen sengak : 
„Mangga, mas, ngombe, mas”. 

Mantri onderdistrik inggih ngoendjoek, nanging tanpa mangsoeli 
saketjap, ing batos sakelangkoeng ngoengoen, dene ngantos kata- 
man ing tindak kados makaten. Nanging polatanipoen boten ewah, 
mratandani prijantoen loehoer ing boedi, boten samar ing patrap 
agal aloes, pantjen bregas, woedjoedipoen boten ageng inggil, 
nanging saliranipoen akas Ian kijeng. 

Mas bH Mangoeiiripta ngladjengaken anggenipoen ngadjak 
ngombe para tamoe, ladjeng wiwit ndjoged. DaM^ahing egong, 
nggapjoekaken tledek kalijan ingkang sami larih, witjantenipoen : 
„Mangga rame-rame, Djaragan sami tajoeban. Akoe nek wis 
ngene iki pilih tanding. £, bok ija sapa ta, ... apa maneh onder 
mantri desa. Ajo, rame-rame”. 

Onderipoen mireng makaten poenika kraos ing manah, tetela 
bilih mas bei Mangoenripta ndjarag pados dadakaning pasoelajan. 
Kebekta ng^ngeti dateng ingkang gadah grija, kepeksa boten 
pradoeli, sinamoen ing samoedana gegineman kalijan distrikipoen. 
Nanging manawi makaten poenika taksih dipoen ladjeng-ladjeng- 
aken, ing pamanah poenapa boten perloe ndjagi tjamahing salira. 
Ing batos inggih prajogi prajitna. 

Sareng djogMipoen mas bei Mangoenripta angsal sagongan 
malih den bei panewoe distrik ngadjak larih onderipoen, inggih 
ladjeng dipoen-soewaweni. Nanging sareng onderipoen njelak, mas 
bei Mangoenripta ladjeng njepeng gelas isi djenewer, dipoen- 
sorohaken dateng tjangkemipoen mantri onderdistrik. Ingrikoe 
ladjeng dipoen-tamplek. Djeneweripoen niawoet njiprat dateng 
rainipoen mas bei Mangoenripta. 

Mas bed Mangoenripta nepsoe, witjantenipoen koemroewoek, 
ladjeng bade males mbiti rai, nanging kenging katangkis. Mas 
bei saja nepsoe, tanganipoen kiwa ngewal doewoeng, tanganipoen 
tengen bade ngoenoes, Nanging pangoenoesipoen saweg angsal 
sapalih, oegel-oegelipoen enggal katekem dateng onderipoen. 
Sarehne mas bei Mangoenripta kawon rosa, tanganipoen tengen 
ladjeng boten saged ebah, kepara goemeter, ewasamanten grojok- 
grojok mas bri Mangoenripta meksa moengel ; „Kowe wani tenan 
karo akoe?” 

Onderipoen mangsoeli tatag kanti tadjeming polatan : „Salawase 
akoe ora wedi karo wong sing kokehan oeni”. 

Pawitjantenan makaten poenika njarengi mas bei Mangoenripta 
dipoen-sikep tamoe sanes saking wingking, sarta doewoengipoen 

dipoen-rebat. Sanalika ing padjagongan geger, poenapadene tamoe 
estri, sami pating biloeloeng pados pandelikan. Lokipoen tijang 
. ing djawi wonten tijang ngamoek. 

Mas bei Mangoenripta bangga, bengok-bengok boten kanten- 
kantenan, ladjeng karampa-rampa, kaantoekaken dateng pondok- 
an. Dene onderipoen ladjeng wangsoel lenggahan malih kalijan 
distrikipoen agegineman, sadjakipoen mentas boten wonten 
poenapa-poenapa. 

Pasamoewan tajoeb kaladjengaken, nanging sanadyan katah 
ingkang ngobjongi, meksa boten saged rame, amargi semoenipoen 
para tamoe katah ingkang djindja, dene mentas wonten doewoeng 
medal saking rangka. Kelampahan watawis djam satoenggal daloe, 
tajoeban bibar, ndadosaken gelanipoen ingkang gadah darnel. 

IX 

NGLELOERI TATA-TJARA DJAMAN KOENA 

PARI PENGANTENAN 

Jen pari wis mrekatak koening, wis wajahe ngeneni, sing doewe 
sawah bandjoer ngoendang wong toewa-toewa ing desa; loe- 
mrahe diarani doekoen. Ikoe ditoetoeri, jen sawahe arep diderep- 
ake, dikon nggolekake dina sing betjik, dianggo metil, Doekoen 
bandjoer ngetoeng, oepamane ketemoe dina Setoe Paing. Malem 
Setoe Paing sawah sing arep dieneni dioebengi temoe gelang. 
fisoeke doekoen teka ing sawah karo wong sing arep ani-ani. 
Doekoen noeli metil pari, kehe noeroet neptoene dina : Setoe sanga, 
Paing sanga, dadi goenggoeng i8; ikoe olehe metil ija loro-loro 
ping sanga; noeli diklabang, ditapihi, ditjoendoeki kembang; 
djenenge: pari pengantenan petilan. Ikoe disMehake ana ing klasa 
anjar, ditoempangake ing sadjen ana sadjroning taroeb. Dene 
woedjoede sadjen : lawe wenang setoekel, goela setangkep, gedang 
setangkep, krambil sidji, djambe, soeroeh, mbako, menjan; doewite 
rong wang segobang; wadahe tampah oetawa doelang. Noeli 
wong-wong pada kondangan ana ing djero taroeb kono, lanang 
wadon, dadi rong kalangan ; sing lanang amor lanang, sing wadon 
amor wadon. Sing ngoedjoebake ija doekoene; sing dimemoele, 
dimemetri, Dewi Sri Sedana; ana sing ngarani mBok Sri Sedana. 
Moenggoeh Sri Sedana ikoe satemene djenenge wong loro lanang 
wadon; sing lanang aran Sedana, sing wadon aran Sri; gantjare 
kaseboet ing lajang Poestaka-radja. 

Dene sing dikepoeng : ambengan. Isine ambengan : sega golong, 
Sega liwet, sega brok, koepat, lepet, karoek gringsing, petjel pitik, 

endog, koeloeban, gereh petek, pentjok, djangan menir, Sawise 
didongani, bandjoer pada dipangan. Noeli wong-wong wadon 
mangkat derep sedela; jen wis oleh wetara setekem bandjoer 
pada ball menjang taroeb; saoleh-olehe ditaleni, digedengi tjilik- 
tjilik dadi nem gedeng; sing ngakon nggedengi ija doekoene, 
nganggo ngoetjapake mBok Sri Sedana maneh; ikoe diborehi Ian 
ditjoendoeki kembang diloeroebi plangi; djenenge; sing rong 
gedeng pari pengantenan, sing patang gedeng patahe. 

Sawise mengkono wong-wong bandjoer wiwit derep temenan, 
nganti sore; jen wis dibawoni, bandjoer pada moelih. 

Ana maneh tjara sedje; sing dikepoeng ikoe segane sega me- 
gana; woedjoede: toempeng, ing djero ana isine koeloeban, iwak, 
gereh, endog; mengkono ikoe noeroet tjarane desa dewe-dewe; 
desa mawa tjara, negara niawa tata. 

Apa pirantine wong derep? Ora lija moeng ani-ani; jen dianggo 
wangsalan, diarani wadoeng pari. 

Jen wis rampoeng kabeh olehe ngeneni, parine diepe; parine 
pengantenan barang diepe ; olehe ngepe ija ana ing sawah bae, 
Jen wis garing temenan, bandjoer digawa moelih; nanging olehe 
nggawa moelih ikoe ija digolekake dina sing betjik; adate sing 
loemrah, milih dina Setoe. Sing dipikoel ana ngarep dewe: pari 
pengantenan; diiringake wong-wong sing pada mikoel pari sing 
akeh-akeh. Sing mikoel pari pengantenan ikoe sandangane koedoe 
sarwa anjar; awake ija diborehi, nganggo ditjoendoeki kembang. 
Sasoewene mikoel koedoe anteng, ora kena goenem-goeneman, 
nganti tekan ngomah ; wis kaja penganten-penganten kae ; waline 
mlakoe ana ngarep6. Jen wis tekan ing latare sing doewe pari, 
waline takon marang kang doewe omah, endi panggonane si 
Ambra-arabra. Diwangsoeli, jen ana ing loemboeng. Loemboenge 
wis diresiki; sentonge penganten wis dipadjang. Pari sing dadi 
penganten wadon karo patahe wadon bandjoer dilebokake ^sik, 
diseleh ana ing klasa anjar; pengantene lanang isih ana ndjaba 
wae. Pari lija-lijane dilebokake disik, diseleh ana sandinge pe- 
nganten wadon, ditoempoek-toempoek ; jen wis mleboe kabeh, 
pengantene lanang lagi dilebokake, ditoempangake ana ndoe- 
woere penganten wadon. Patahe lanang ditoempangake ana ndoe- 
woere patah wadon. Noeli disandingi kendi kebak banjoe, ditoe- 
toepi godong kloewih, ditindihi watoe item, benda, kemiri, kloeng- 
soe, diwadahi ing batok. 

Loemboenge noeli diinebi, dikantjing; jen doeroeng 40 dina, 
ora kena diboekak-boekak ; dadi ija ora kena didjoepoek parine. 
Pendak dina ngGara Kasih Ian Djemoewah Kliwon, ngisore loem- 
boeng diobongi menjan, kareb^n parine adja diganggoe lelemboet. 

Jen wis patang poeloeh dina, jen wonge boetoeh pari kena mboe- 

kak loemboeng. Jen arep ndjoepoek pari, temboenge: pengantene 
diadjak lelajaran; praoene Ian dajoenge wis miranti. Sing diarani 
praoe ikoe : lesoeng ; dajoenge : aloe. Sing didjoepoek disik, patahe 
lanang rong gedeng; ikoe ditoetoe disik, dianggo slametan boekak 
loemboeng. Sawise ikoe parine didjoepoeki saben dina, kena wae; 
moeng Jen dina Selasa Kliwon, ora. 

Pendjoepoeke pari pengantenan saka loemboeng, kari dewe; jen 
lija-lijane isih, pari pengantenan ora diepik-epik; jen lija-lijane wis 
entek, lagi didjoepoek. Tjoetel. 


X 

RASANE PAIT NANGING AK£H WONG SING KAREM 

Menoengsa ikoe karemane kok aneh-aneh ; jen isih tjilik do- 
janane sing legi-legi, sing goerih-goerih : ana goela, krambil, 
katjang tjina, enting-enting, wadjik. Bareng wis gede toewa, 
djeboel milih mbako, mangka rasane pait, toer ngendemi; jen 
kontjatan mbako bandjoer klakepan bae. Ana sing seneng soesoer, 
ana sing seneng ngemoet, ana sing seneng oedoed. Jen ndeleng 
andjrahe saiki, mesti akeh sing ora ngandel, jen ing tanah kene 
bijen ora ana mbako. Mangka temen, jen dek koenane wong-wong 
kene ora ana sing weroeh marang tembako ; ora ana sing oedoed, 
ora ana sing soesoer. Moenggoeh anane tembako ing tanah kene, 
wetara 300 taoen seprene; sing wiwit nggawa mrene: Welanda. 
Nalika semana Welanda weroehe marang tembako ija doeroeng 
lawas. Pinangkane saka ing tanah Amerika. Wong-wong firopa sing 
pada menjang tanah Amerika, moelihe ana sing nggawa dagangan 
tembako. Ikoe wiwite bandjoer soemebar sadjagad. 

Saikine mbako ikoe, ngendi-endi ana; wong-wong pada dojan 
mbako; ditandoer ana ing ngendi-endi oerip. Ing negara Welanda, 
ing tanah Djawa, ing negara Tjina, ing Toerki, wis ora tampik 
panggonan. Angger oewong dojan oedoed. Jen wong feropa rokoke 
aroepa sroetoe Ian sigaret; apa maneh wong Roeslan, karemane 
sigaret. Wong Djawa senengane rokok klobot oetawa nipah. Ana 
maneh sing seneng nganggo pipa. Tembakond dioewel-oewel, 
dilebokake ing pipa. Sing dojan ngemoet kaja wong Djawa ija 
akeh. Wong jen wis koelina oedoed, mangka arep medot, akeh 
sing ora bisa. Moelane saiki akeh wong sing nandoer mbako. 
Para toewan presil akeh sing njewa lemah, preloe ditandoeri 
mbako. Tegale nganti pirang-pirang ewoe baoe, kebak tandoeran 
mbako bae. Ing Kedoe, Besoeki, Sala, Ngajodja, lemahe ditandoeri 
mbako tjotjog banget; mbakone misoewoer enak. Mengkono oega 
ing tanah Ranau, Padang-darat Ian Deli. Ing kono tandoeran 
mbako kehe ija ngeram-eramake. 

Tandoeran mbako ikoe, sing dipoerih godonge, digawe sroetoe 
oetawa rokok Ian sapenoenggalane. Endi sing godonge betjik, ja 
koewi sing akeh regane. Sing misoewoer dewe, mbako saka tanah 
Deli Ian saka tanah Sala Ian Ngajodja. mBako Pajakoemboeh Ian 
mbako Kedoe ikoe soemebar ing tanah Djawa, dianggo rokok. 

Ing tanah Kedoe, nandoer mbako ikoe dadi pangoepadjiwa gede; 
ing kana tegal mbako ija djembar-djembar. Jen wong leloengan 
saka Moentilan noenggang trem menjang Parakan, bandjoer darat 
menjang Wanasaba, sedalan-dalan sing katon presasat moeng 
tegal tembako tok-tok bae. Malah ing pagoenoengan Dijeng, wonge 
ija pada nandoer mbako. 

Tjoba toet-boeria akoe, ajo takdjak ndeleng rekane wong nandoer 
mbako La, saiki wis tekan ing omahe pak Soera, gawene nan- 

doer mbako. La kae tampakane, ana ngisore wit blimbing kae; 
mbakone wis pada toekoel. Bijen olehe njebar, widjine diemori 
awoe. Saikine wis ledoeng-ledoeng; oemoere wis teloeng minggoe, 
nanging doeroeng kena ditandja, isih ketjiliken. Jen wis kira-kira 
oemoer rong sasi, lagi kena ditandja. mBako ikoe, jen isih tjilik 
ora kelar kena ing padang oetawa panas banget-banget ; nioelane 
ol^he gawe tampakan ana ing ejoeban. Tampakane koewi bijen 
olehe matjoeli djero, nganggo diraboek barang; widjine kareben 
lemoe-lemoe; jen ditandoer, bisa takad Ian koewat. 

mBesoek jen akoe pada mrene maneh, widjine iki mesti wis di- 
tandoer ana ing tegalan. Jen isih anjar-anjaran, dikoedoengi klo- 
kopan debog oetawa godong djati, kareben adja kepanasan banget- 
banget Olehe nandoer dilarik-larik kentjeng. Sarehne lemahe 
nganggo diraboek barang, toer jen isih tjilik-tjilik esoek sore disi- 
rami, dadi ija enggal ged6. Jen wis oemoer teloeng sasi koerang 
loewih, bandjoer wiwit dioendoehi godonge sing ana ngisor; ikoe 
arane koseran. Let sawetara mangsa, bandjoer ndoewoere. Jen 
olehe ngopeni marang wit tembako betjik, dadine tembako ija 
betjik. Kedjaba penggarape lemah, isih ana maneh sing koedoe 
direksa. Akeh kewan tjilik-tjilik, kajata oeler, walang, djidal, 
toema Ian gegremet lijane sing pada dojan godong mbako ; ikoe kabeh 
koedoe dioelapi. Malah widjine sing awoedjoed oewoh, ija wis ana 
amane. Moelane jen disebar, nganggo diemori paroedan krambil 
Ian goela djawa Ian dedak; preloene kareben diparani semoet. 
Sabab dojanane semoet sing legi-legi, sing goerih-goerih. Widjine 
mbako ditogake bae. Jen ana amane sing arep mangani widji 
mbako, digondol ing semoet sing pada golek pangan ikoe; dadi 
pada wedi. Dene oeler ikoe olehe dadi ama wis wiwit ana ing tampakan 
moela, mangani godonge toekoelan mbako. Ana ing tegal, kedjaba 
mangani godong, ija mangani eloenge. Sing aran oeler poepoes ikoe 

gawene mangani poepoes; oeler ketep mangani goclonge; oeler 
djedoeng koewi rada gede, gawene ija mangani godong mbako. 

Kedjaba ikoe isih akeh maneh amane godong mbako. Orong- 
orong ikoe, ija bener mangani amane mbako, nanging sok ngroe- 
sak-ngroesakake tampakan, nggoesiri lemah, medotake ojode 
winih mbako. Karo maneh gangsir Ian djangkrik, gawene ija 
mangani tandoeran mbako sing isih tjilik-tjilik, Kang roepa walang 
mangani godong mbako nganti pa ting tjromplong. Dadi sing dojan 
mbako ikoe ora moeng menoengsa bae; kewan ija roepa-roepa sing 
dojan, nanging sing akeh diiras bae, ora ngenteni jen wis dadi 
radjangan oetawa sroetoe. Moelane jen wong nandoer mbako 
koedoe goemati, presasat ngopeni baji. Jen ora goemati tandoerane 
amesti lebar, ora ana dadine. Jen goemati amesti akeh oleh- 
olehane. Samoebarang, jen digoemateni pamalese adate tikel 
tekoek. 


XI 

PANGOLAHfi CxOpONG MBAKO 

Ing ngarep kowe wis takkandani bab panandoere mbako ; saikine 
arep taktjritani bab pengolahe godong mbako. Jen isih ana ing 
oewit, roepane idjo rojo-rojo; jen wis dadi olah-olahan, roepane 
koening semoe abang toewa. Mestine kowe wis kerep weroeh 
mbako; bapakmoe rak oedoed ta; embokmoe takkira ija sok soe- 
soer, Jen kowe dewe mestine doeroeng oedoed, sabab mbako ikoe 
ora betjik; jen kanggo botjah, marakake roesak marang awak. 
Senadjan wong toewa pisan, jen kakehan oedoed, ja ora betjik 
dadine. Ing tanah Amerika botjah-botjah sing doeroeng oemoer 
i6 taoen, dilarangi oedoed. Mengkono ikoe pantjen bener banget. 

Tembako jen katon ana godonge sing toewa, bandjoer dioen- 
doehi. Wiwitane sing ngisor, arane koseran oetawa kapal; ikoe 
dadi mbako sing asor. Noeli sing tengah wetara limang lembar; 
arane godong tengahan, dadi mbako sing sedeng. Wekasan godong 
sing poetjoek, wetara ija limang lembar oetawa loewih, djenenge 
kitir. Ikoe dadi mbako sing petingan; moelane ora diemor karo 
sing disik-disik; pengolahe ija rada digeseh, 

Godong mbako sing mentas dioendoehi, bandjoer diboenteli lela- 
djoeran nganggo godong gedang oetawa blarak nam-naman. Pem- 
boentele ikoe kendon-kendonan bae, kareben adja kraket; bandjoer 
diseleh ana ing amben. Penjelehe didegake; ikoe djenenge diimboe; 
wetara sepasar wis pada koening-koening semoe abang ; bandjoer 
diroweki, tegese: gagange Ian ada-adane sing gede-gede diboe- 
wangi. Bandjoer ditata wetara njepoeloeh lembar, dilinting; sing 
Drewes, Javaansch Proza 4 

amba-amba diseleh ana ing djaba. Mengkono ikoe arep diradjang. 

Ngradjang mbako ikoe ora gampang, sabab pengradjange koe- 
doe ratjak Ian adjeg lemboete; moelane ija koedoe ngati-ati. 
Pirantine ngradjang ikoe ora neka-neka, moeng blabag kang aran 
tjatjak, ana adeg-adege loro, toemantjeb ngadeg ana ing blabag 
maoe. Ing tengah-tengahe adeg-adeg ana kajoene bengkong, 
dianggo toempangan lintingan mbako. Dadi mbakone toemiba 
ing selaning adeg-adeg, toemoempang ing kajoe kang bengkong 
ikoe maoe, mintip-mintip setitik ana ngareping adeg-adeg. Sing 
mintip-mintip ikoe bandjoer ditibani gobang, kres. Lintingane 
mbako bandjoer diadjokake maneh setitik; noeli ditibani gobang 
maneh; mengkono ikoe bandjoer wae: kras-kres. Radjangane dita- 
daiii tampah oetawa tambir. Jen wis oleh akeh, bandjoer dieler 
ana ing widig, diepe ana ing latar oetawa ana ing pajon nganti 
teloeng dina oetawa patang dina. Jen esoek dieboen-eboenake ; roe- 
pane bandjoer sangsaja moendak abang toewa, amboene rada 
sengak. Sangsaja lawas sangsaja memper mbako-mbako kae. 

Jen wis dadi mbako temenan, bandjoer dilempiti didadekake 
tampangan oetawa delegan oetawa lempengan, Noeli diwadahi ing 
krandjang arang, nganggo dilambari debog garing; noeli diroemati 
ana ing djero omah. Tembako mengkono ikoe aran mbako tam- 
pangan oetawa delegan; ana maneh mbako sing garinge marga 
digarang wae, ora diepe; arane mbako garangan. 

mBako ikoe pengroemate nganti sawetara sasi lawase. Jen wis 
larang mbako bandjoer diedol; adat-adate sing mborong: Tjina. 
Tjina akeh sing dadi soedagar mbako, toekoene menjang wong 
desa, diedol mrana-mrana. Ana sing dikirimake menjang negara 
Tjina, Singgapoera barang; malah ana sing diedol menjang tanah 
firopa. 

Moerih moendak aroem amboene, sarta moendak enak rasane, 
sok diboemboni roepa-roepa; ana menjan, ratoes, kemoekoes Ian 
lija-lijane; malah terkadang sok diemori tjandoe. Kang mengkono 
ikoe, kowd ora soesah taktoetoeri, mestine ja wis ngerti dewe, 
jen ikoe agawe roesaking awak. 

Moenggoeh sing toekoe mbako menjang wong Djawa ikoe ora 
moeng Tjina wae; Landa-Landa ija akeh sing toekoe. Nanging sing 
ditoekoe doedoe mbako radjangan, mbako sing isih godong, lagi 
olehe ngoendoeh saka ing tegal ; bandjoer diimboe Ian digaringake 
dewe ana ing los gede. Lose gedene ora mekakat; gedeg Ian 
baloengane epring wae, pajone alang-alang. Gedege kena diboekak 
kena diineb; pemboekake Ian penginebe mawa-mawa kaanane 
ing ndjaba. Jen wis garing, bandjoer diimboe; roepane bandjoer 
abang ireng, amboene wis memper mbako-mbako kae. Noeli dika- 
roengi ana ing goedang, bandjoer dikirimake menjang tanah firopa. 

Sarehne pengolahe ana ing los ikoe betjik Ian ngati-ati banget, 
dol-dolane ija bisa larang, ora kaja gaweane wong Djawa, moerah- 
moerahan wae. 

Ing tanah Djawa Ian Soematra akeh presil mbako : sing doewe 
bangsa toewan-toewan ; njewa lemah menjang Kangdjeng Goe- 
permen oetawa wong tjilik. Sing nggarap lemah Ian sing nandoeri, 
ija wong Djawa, nanging noerbet pranatane toewan-toewan maoe. 
Olehe ngraboek ora kekoerangan; panggarape lemah betjik 
banget ; enggone mboewangi ama-amane ija tlaten banget. Samoe- 
barange sarwa betjik, sarwa ngati-ati; dadi bareng didol, pajoene 
akeh, batine ija akeh banget. 

Ing tanah Deli keleboe talatahe poelo Soematra, kebon mbako 
amba-amba banget, Sarehne wong kana ora njoekoepi kehe kanggo 
moelasara kebon-kebon maoe, dadi para kaboedidajan pada nekak- 
ake wong-wong saka ngendi-endi. Tjina sing njamboet gawe ana 
ing kana ana sakiwa tengene 100.000; wonge Djawa wetara 30.000. 
Oleh-olehane godong mbako, jen wis diolah, bandjoer diboenteli 
nganggo klasa pandan oetawa klasa mendong, dikirimake menjang 
negara Welanda. Ana ing kana digawe sroetoe, bandjoer dikirim- 
ake mrene maneh oetawa menjang negara-negara lijane ing 
sadjagad iki. 

Katjarita, Dalidjan karo Gemboer saja kebatjoet-batjoet oleh6 
satron. Malah ija ana botjah sing ngiloni Dalidjan ndjotak Gem- 
boer, nganggo ngintjim-intjim arep mentjil ana panggonan sing 
sepi. Moeng anehe, kok Soetjitra karo Karman ija miloe disatroe, 
lah gek dosane apa? Soetjitra karo Karman nganti rikoeh dolan 
adoh, awit angger kapetoek kantja mesti diewani. Dalidjan ija 
sok dikandani botjah akeh, adja ndjotak Soetjitra karo Karman, 
marga ora dosa. Nanging Dalidjan ora noeroet malah nepsoe, 
botjah sing kanda malah ditantang bantingan, sarta dikon ngiloni 
Soetjitra. Botjah akeh maoe sing disenengi clewe dening Dalidjan 
moeng Dikoen karo Dawoed; awit botjah loro maoe digawe klenangan 
moeng manoet bae. Malah botjah loro maoe doewe kapinteran 
bisa ngalem marang Dalidjan. Mestine Dalidjan ija seneng, dialem 
Ian dioenggoel-oenggoelake. Lan Dalidjan mesti ja ora eman 
menehi pangan satjokotan oetawa rong tjokotan marang botjah 
loro maoe. Terkadang sas^n rong sen ija menehi doewit. Pangga- 
gase Dalidjan, deweke ikoe botjah sing loma, kerep weweh apa-apa 
marang kantja. Mangkono oega si Dikoen karo Dawoed, roe- 
masane awake ikoe botjah sing mantep marang kantja sarta 

roekoen, diadjak njatroe Gemboer, Karnian Ian Soetjitra ija gelem, 

diadjak ngrojok ija sagoeh. . . , , 

Anoedjoe sawidji dina, sore-sore Dalidjan dolan menjang ara- 
ara ngoenda lajangan. Wangoene ing waktoe ikoe pinoedjoe oesoem 
lajangan, kok akeh temen botjah dolan menjang ara-ara karo 
pada nggawa lajangan, dioeloekake. Ana sing digawe pandjeran 
wae, ana sing digawe sangkoetan. Jen ana lajangan sing pedot, 
bandjoer disoerak botjah akeh, lajangane digawe reboetan. Sasoe- 
wene Dalidjan ngoenda lajangane, diparani Dikoen karo Dawoed, 
tjalatoene : „Djan, olehmoe mandjer lajangan majoeng- temen, 
nganti kaja pajoeng agoeng. Kenoere nganti katon meh djedjeg”. 

„Wah, ija! lah wong kebeneran taline gotji”. 

„Wah, pinter temen kowe ki Djan! finteng apa abot, Djan?’’ 

„Antep banget, jen ampang wae mangsa majoenga”. 

„Tjoba tak nggenteni mandjer”. 

„Enja, nanging adja kokoekoe, bilai, mengko pedot”. 

„Wadoeh-wadoeh, antepe doedoe padon! Dak-erekne ja Djan, 
akoe arep weroeli tandange lajangan iki”. 

jjPrasasat setan, tandange. Jen direkake noeli moedoen kaja 
ambles ing lemah, nanging jen dioeloeri satitik wae bandjoer del, 
moemboel ing awang-awang. Moelane sing ngati-ati, adja kongsi 
ketangsang ing papringan kae. Jen kowe nangsangake mesti 
tak-oentjalake menjang ing barongan ori pisan”. 

Wall, mbededeg rasane atine Dalidjan, weroeh lajangane dierek- 
ake Dikoen. Lajangane mere ngiwa-nengen moenggah-moedoen 
kaja manoek sikatan njamber walang. Pantjen pinter Dikoen ikoe 
jen ngoenda lajangan; bobote kaja mangkono polahe lajangan, 
ewadene ora bisa ketangsang. 

Dalidjan tjalatoe karo gede atine: „Oepama akoe bisa dadi 
lajangan, iba njamlenge, sasat akoe raden Gatoetkatja. Mestine 
kabeh satroekoe bandjoer takpotoli endase, si Gemboer petak karo 
si Soetjitra koemetak pada takdjlogi dadane, ben bengkah. Bapa- 
bijoenge mangsa bisaa malesake, wong akoe bisa maboer”. 

Dawoed tjalatoe karo mesem: „Tobat, kaja tenan-tenana sa- 
djake. Oepama, Djan, kowe bisa maboer imboeh bisa ilang kaja 
Raden Djanaka, keprije?” 

„Wah, njamleng banget. Satroekoe mesti pada taktjoekoer 
alise, karo raine taktjlerongi angoes. Mendah pada kagete ja 
Woed?” 

„Jen kowe bisa maboer njawamoe, karo bisa ngilang ambekan- 
moe, keprije?” 

„Hoes! Koerang adjar! Taktempilingi kowe mengko”. 

„Ah moeng gegoejon kok”. 

Kasim tjalatoe saka kadohan karo mlajoe-mlajoe : „Djaii! Djan! 
galo kowe ditantang sangkoetan”. 

„Sapa sing wani nantang Raden Gatoetkatja?” 

„Sapa, jen ora moengsoehmoe si petak”. 

„Keprije olehe nantang si petak ? Ora djamak neh^’. 

„Ora nantang, moeng ngledek wae. Lah kae apa lajangane pidjer 
edeg ora oewis-oewis”. 

„Apa lajangan kodokan nganggo sintingan kae? Ah, ja pantjen 
manas ati. Koewi rak diadjani Soetjitra goemagoes”. 

„Pantjen Gemboer saiki koemaki, kok Djan”. 

Dikoen kang lagi seneng-seneng ngoenda lajangane Dalidjan 
njamboengi: ,jBok adja ta Djan! Angger lajangan sintingan mesti 
digawe pandjeran, ora digawe sangkoetan, Prakara lajangan edeg 
ikoe marga taline gotji. Adja noeroet kandane Kasim, deweke 
mono wong doewe melik, arep ngrajah jen ana sing pedot salah 
sidji”. 

„Akoe ora predoeli. Kodok manas ati ! Karo akoe arep njoba ge- 
lasanakoe. Sangkoetan sing doewe pada sing doewe, akoe ja ora 
wedi, poepoeng ana ing ara-ara. Jen kowe arep ngrewangi kana, 
ja sakarepmoe, akoe ora wedi dikroeboet satoes”. 

Dalidjan gelis ndjaloek lajangane, dierekake menjang lajangane 
Gemboer, noeli mere kaja djago erek, Botjah-botjah sing gawene 
ngrajah lajangan pedot pada boengah atine sarta moeni : „Re - re, 
re, re, re ! Boendet, boendet I Abang-abang matane, kalah kambi 
adine. Ajo, boendet, boendet I” Ana maneh sing singsot karo moeni : 
„Tjempe-tjempe oendangna barat gede, tak-opahi doedoeh tape, 
gemroeboeg tibakna kene”. 

Gemboer weroeh jen lajangane disarab dening lajangan ko- 
tangan, ja ikoe doeweke Dalidjan, enggal narild lajangane diedoen- 
ake bae. Preloene moeng njingkiri oedoer, awit Gemboer ngreti 
jen patrape Dalidjan sing mangkono ikoe moeng golek dadakan 
kerengan. Dalidjan weroeh lajangane satroene dioedoenake, panja- 
nane: mesti kenoere Gemboer gelasane ora betjik. Dalidjan ngira 
bakal ketoetoegan karepe olehe arep noesahake djotakane. La- 
jangane bandjoer diantjapake, ler tembel, oelet-oeletan kaja koe- 
poe taroeng. Wah, swarane botjah-botjah kang soerak Ian keplok 
wis ora karoewan ramene, kaja mbedahna kendangan keeping. 
Gemboer roemasa kleboe ing kala, ora kena ora koedoe sang- 
koetan. Emboeh menang emboeh kalah, goemantoeng begdjaning 
awak. Lajangane Gemboer toemoeli dioeloeri kenoere, soepaja 
bisa mingsad-mingsed gelasane, ora gambang pedot. Ora soew4 
del, lajangane Dalidjan pedot. Lajangane Gemboer slamet, dipatet 
kenoere noeli del moemboel digawe pandjeran maneh. Moeng- 
goeha djago, jen menang olehe taroeng mesti bandjoer kloeroek- 

Sasoewene ikoe swarane botjah-botjah soerak kaja disentak- 
sentak, Botjah akeh maoe bandjoer pada loemajoe sipat keeping, 
noetoeti klejange sing pedot maoe, digawe rajahan. Sanadjan tiba 
ing poetjoeking wit-witan oega dipenek, reboet disik. 

Dalidjan bareng pedot lajangane, nganggo disoerak botjah akeh, 
banget ing isine kaworan moering-raoering, Wekasan tibaning 
napsoe menjang Gemboer, soembare: „Kalah lajangane, sing 
doewe mangsa kalaha”. 

Dalidjan bandjoer mlakoe engkag marani Gemboer. Gemboer 
weroeh jen diparani Dalidjan karo moeni-moeni ala, toemoeli 
mlajoe kaja disawatake. Dalidjan gede atine, awit weroeh jen 
deweke diwedeni. Dalidjan doeroeng lega atine, jen doeroeng bisa 
males isin marang djotakane. Moelane menjang ngendi wae pla- 
joene Gemboer, ija dioetjit-oetjit. Dalidjan wis ngreti, jen olehe 
mlajoe ngalor Gemboer ikoe preloene jen wis tekan dalan prapatan 
bandjoer menggok ngoelon, noeli menggok ngidoel teroes moelih. 
Deweke soemedya ndedep ana ing enggok-enggokan dalan, ban- 
djoer mlajoe ngantjas nrabas sawah, soepaja bisa ndisiki lakoene 
Gemboer. Botjah akeh pada koewatir, mengko gek niwasi olMie 
pada padoe maoe, wong Dalidjan ikoe wis ketjeloek jen botjah 
brangasan. Poedjine botjah ak^h moega-moega plajoene Gemboer 
adja kongsi ketoetoetan Dalidjan. 

„Dah! Mati dening akoe kowe!’’ Mangkono panggetake Da- 
lidjan karo ngagag-agagi geboeg. „Mangsa kliroea pangirakoe. 
Saiki mlajoe menjang ngendi kowe, sida takdjoer-djoer kowe”. 

Saka bangeting kagete, kewoewoehan ambegane wis meh pedot 
saka bantering plajoe, sakala Gemboer tiba keloemah: mak 
tekloek endase telo-telo, teroes ora eling. Sadela bae wong-wong 
pada teka ngroeboeng Gemboer. Sawenehing wong-wong maoe 
pada ngoenek-oenekake Ian njrengeni Dalidjan. Dadine lekakon 
mangkono ikoe Dalidjan ija ora nj ana pisan-pisan, wong moeng 
loemrah botjah pada padoe, adate ija ora gawe pad. Panggagase 
Dalidjan karo getoen: „Patine Gemboer rak ora saka akoe, wong 
doeroeng dakkapak-kapakake, Adate jen botjah goejon getak- 
getakan kae, ja ora gawe pad. Ah, jen akoe ditakoni sapa-sapa, 
mesti dakwangsoeli : „Moeng dakgetak, kaja botjah goejon karo 
kantjane”. 

Saking wedine, Dalidjan ngand poetjet; tjangkeme blangkemen 
ora bisa kanda, malah awake rasane tjape. 

Katjarita, ing satjedake kono ana omah Walanda dadi opziener 
pabrik; waktoe ikoe toewan sinder maoe lagi linggihan ing pan- 
dapa. Bareng toewan maoe kroengoe ana rame-rame Ian weroeh 
akeh wong pada mlakoe goemroedoeg, toemoeli niliki. Sawise 

weroeh apa kaanane, toewan sinder toemoeli ngglandang Dalidjan, 
sarta akon ndjoendjoeng botjah sing ora eliiig maoe marang lodji 
sinderan, 

Satekane ing sinderan, Dalidjan toemoeli dilebokake ing kamar, 
dikoentji saka ing djaba. Wah, kaja apa rasane atine Dalidjan, 
trataban ora karoewan pamikire : „Tjilaka awakkoe, Apa kaja 
ngene iki djenenge wong disepir? Wah, gek keprije, akoe ora bisa 
moelih, digoleki bapak-simbok. Kodjoer ane, keprije iki neh ? Lali 
sing ngoewehi sega akoe sapa? Mat! akoe. Wah iba senenge 
atikoe, jen bapak doemadakan mengko mrene nggoleki akoe”. 

Dalidjan soesah banget atine; ning wong ja botjah wanten, soe- 
saha kae ja moeng sadela, gampang olehe njeneng-njeneng atine. 
Dalidjan ana djero kamar maoe noeli dladjigan, ngadeg tjedak 
tembok nonton gambar sing goemantoeng ing kono. Wah sadjake 
kok ja seneng, lah wong gambare apik-apik: gambar sagara ana 
praoene kapal, gambar goenoeng, gambar perang, gambar pata- 
manan Ian lija-lijane. Bareng deweke wis kesel nonton gambar, 
bandjoer toeron ing djrambah. Sarehne djrambahe djobin, ditoe- 
roni ja ora pati ngregedi klambi, malah menjang awak rasane 
anjep-anjep seger djare. Ananging atine Dalidjan ja meksa doe- 
roeng djenak. Doemadakan Dalidjan weroeh, jen djendelaning 
kamar nganggo pentol poetih-poetih, pamikire : „Digawe pentol 
teken apik koewi; wangoene boender gepeng kaja benda. We lah 
digawe bengkat ja apik. Jen koewi dadi doewekkoe mesti digoe- 
moeni botjah akeh. Ah, dakdjoepoeke jen kena”. 

Dalidjan gelis marani pentol poetih-poetih maoe, tjeg ditjekel 
Ian dibetot karo dioebang-oebengake. Greg, Dalidjan ndjoemboel, 
seboete: „Gandri! Woet djendelane menga. Wah kebeneran, saiki 
akoe bisa minggat saka kene”. Dalidjan noeli ngindjen menjang 
ing djaba, banget kagete, gene kok isih akeh temen wong. Sadjake 
kok pada boengah atine, apa pada oleh gandjaran doewit saka 
toewan sinder? Mengko gek olehe boengah atine ikoe, saka kele- 
gan pikire, dene Dalidjan wis disepir. Dalidjan noeli noetoep djen- 
delane man eh karo soembar sadjroning atine: „Disepira kae, 
mengko bengi akoe mesti bisa minggat. Karo akoe jen ora madang 
sasore wae ja ora loewe”, Sadjrone deweke njipta mangkono ikoe, 
doemadakan kroengoe swara kemrintjing, penere ing lawang 
kamar kang dienggoni maoe, tjalatoene ing batin : „Wah, lawange 
diboekak, ora soesah minggat akoe wis diloewari”. 

Njata apa kang dadi pangirane Dalidjan, deweke wis diloewari 
saka sepiran Ian kena moelih, nanging dikon ngadep toewan sinder 
disik, Bareng wis ngadep sila ngadepes, bandjoer disrengeni Ian 
dipitoetoeri akeh-akeh. Sawise rada semarap, lagi oleh moelih. 
Batine Dalidjan : „Katimbang disepir angoer disrengeni. Ah, akoe 
wis kapok tenan”. 

Mitoeroet papriksanipoen dokter, tatoenipoen pak Dipa ragi 
moetawatosi, awit tatoenipoen ragi katah toer lebet-lebet, ing 
poendak satoenggal, ing lengen kalih, ing dada satoenggal. Dokter 
nimbang: preloe sanget Dipa bendjing-endjing kabekta dateng 
klinik Kediri, moerih gampila djinampenan ing saben dinten. 
Ingkang wadana mrajogekaken, sarta sagah ngrembag kalijan 
Abdoelsoekoer samangsa sampoen dateng. Ingkang wadana miwah 
dokter ladjeng sami wangsoel asowang-sowangan, para tetijang 
ingkang nglajat sami bibar, namoeng para poelisi sawatawis ing- 
kang kantoen, preloe ndjagi grijanipoen Abdoelsoekoer. Mila 
makaten, awit sasampoenipoen katiti-priksa, pinanggih djende- 
laning kantoranipoen Abdoelsoekoer menga, tabet sinongkel tijang, 
dados kirang prajogi jen tinilara broeng. 

Mirid wontenipoen djendela ingkang kados makaten waoe, para 
tetijang ingkang sami nglajat nggadahi panginten bilih ing daloe 
poenika wonten doerdjana pandoeng loemebet dateng grijanipoen 
Abdoelsoekoer, sarta pak Dipa manggih kasangsaran ngantos 
kados makaten, tamtoe inggih doerdjana waoe ingkang nganiaja, 
djalaran poeroen ngampah anggenipoen gadah sedya awon; ing- 
kang wadana miwah mantri poelisi oegi nggalih makaten, nanging 
sarehning wektoe samanten Abdoelsoekoer keleres boten wonten 
grija, dados kepeksa boten saged niti-priksa toemoenten. 

^indjingipoen, ngadjengaken djam satengab sawelas sijang, 
Abdoelsoekoer dateng; kala motor kaenggokaken dateng paka- 
wisan, manabipoen kaget sanget, soemerep grijanipoen djinagi 
ing para poelisi. Sareng motoripoen mandeg, Abdoelsoekoer 
mioerapat moeroegi para poelisi waoe sarwi pitaken: „Wonten 
poenapa, poenika?” 

Poelisi: „Wonten radja-tatoe, waoe daloe wonten doerdjana 
pandoeng mlebet mriki”. 

„Poenapa ingkang kabekta?” 

„Der^ng soemerep, awit dereng kapriksa”. 

„Medal poendi, medal kori poenapa mbobok tembok?” 

„Medal djendela, sarana kasongkel”. 

„Djagi daloe poenapa boten dateng?” 

„pateng, nanging ketaton ngantos satengah pedjah, dipoen- 
pradjaja ing doerdjananipoen”. 

„Astaga piroelah. Ngantos satengah pedjah? Samangke tijangi- 
poen wonten poendi?” 

„Wonten grijanipoen pijambak”. 

Abdoelsoekoer mireng pawartos kadbs makaten waoe boten 
srantos, enggal masrahaken koentji dateng ingkang estri sarwi 
witjanten: „Iki koentjine, akoe arep tilik pak Dipa’b 

Abdoelsoekoer djoemangkah bade bidal, nanging kepeksa kendel, 
djalaran ketoengka datengipoen mantri poelisi. Abdoelsoekoer 
metoekaken, ladjeng sesalaman, witjantenipoen : „Kados poendi 
poenika, dipoen-tilar sadaloe kemawon kok wonten prakawis 
ingkang kados makaten?*' 

Mantri poelisi: „Ah, inggih, poenika kadospoendi? Kangmas 
poenapa nembe rawoeh kemawon?” 

„Inggih, malah dereng mlebet grija”. 

„Dados dereng mirsa poenapa ingkang itjal kabekta doerdjana?” 

„Dereng”. 

„Kleresan, kangmas, dateng koela poenika netepi koewadjiban, 
bade niti-priksa barang poenapa ingkang itjal kabekta pandoeng; 
waoe daloe koela kepeksa boten saged poenapa-poenapa, margi 
kangmas boten wonten dalem”. 

„0, inggih. Mangga ta ! — Kene, boe, koentjine”. 

Koentji kaoeloengaken dening ingkang estri, sasampoenipoen 
tinampen ladjeng sami loemampah dateng korining kantoranipoen, 
Soemardi miwah Pangat boten kantoen. Korining kantoran dipoen- 
bikak, sadaja sami loemebet. Anggoemoenaken sanget, dene sadaja 
lemantoen ingkang wonten ingrikoe taksih sami mineb rapet 
Mantri poelisi witjanten: „Kangmas, nitik wontenipoen tapak 
soekoe ingkang ketingal tjeta ing djobin poenika kenging katam- 
tokaken, bilih pandoeng ingkang loemebet ingriki langkoeng 
saking satoenggal. Wingi sonten ngriki djawah, tarn toe soekoe- 
nipoen para pandoeng sami mbletok, ndjalari tapak- tapakipoen 
ingkang wonten ngriki ketingal genah”. 

„Inggih. Hla, poenika, ing djendela oegi wonten bletok, tetela 
bilih para pandoeng mlebet medalipoen ngambah ingrikoe”. 

Sadaja sami njelaki djendela, namoeng Pangat ingkang boten, 
margi maspaosaken tapak-tapak ingkang pating tletjek wonten 
ing djobin waoe. Woesana Pangat soemerep tapak-tapak ingkang 
tanpa djempol, mila ladjeng saged namtokaken, doerdjana waoe 
wonten salah satoenggal ingkang gadah tjiri itjal dj empolipoen, 
sarta ladjeng enget, bilih rentjangipoen Abdoelsoekoer wonten 
ingkang gadah tjiri makaten, inggih poenika pak Bedoeg, djagi 
daloe kantjanipoen pak Dipa. Wonten ing tapak, ingkang boten 
wonten dj empolipoen, soekoe tengen, pak Bedoeg samanten oegi, 
mila Pangat ladjeng kentjeng anggenipoen nginten bilih pak Be- 
doeg toemoet tjampoer prakawis poenika, dasar wiwit roemijin. 
mila sampoen ketitik bilih pak Bedoeg nggadahi nianah tjidra. 

toer nggadahi widji sengit dateng pak Dipa. ^iwasamanten pa- 
manggih ingkang makaten waoe samangke Pangat dereng poeroen 
nglairaken dateng Abdoelsoekoer, awit rinaos Idrang prajogi. 

Saking kantoran Abdoelsoekoer sakantinipoen niti-priksa kamar 
sanes-sanesipoen, nanging pinanggih sepen, brandkas pinanggih 
taksih wetah, sadaja ladjeng sami wangsoel malih dateng kan- 
toran. Mantri poelisi witjanten: „Kangmas, lemantoen ingkang 
sisih ler poenika ketingalipoen kok boten dipoen-koentji”. 

Mireng witjantenipoen mantri poelisi kados makaten waoe Ab- 
doelsoekoer kaget sanget, lemantoen dipoen-toeweni, saestoe: 
pinanggih boten kinoentji sajektos, malah boekoe-boekoe miwah 
serat-serat ingkang wonten ingrikoe pating besasik tilas kaorak- 
arik. Abdoelsoekoer witjanten : „Para gento tamtoe gadah pangin- 
ten bilih panjimpen koela arta wonten ingriki, ladjeng dipoen- 
bandrek, kantoen-kantoen isinipoen namoeng boekoe-boekoe 
miwah serat-serat kemawon, saking gempoenging manahipoen 
ladjeng dipoen-orak-arik poenika”. 

„Memper. Dados kangmas boten ketjalan poenapa-poenapa ?” 

„Boten”. (Sarwi ngleres-ngleresaken boekoe-boekoe waoe.) 

„Soekoer. Inggih sampoen, kangmas, koela kalilana wangsoel, 
awit sampoen sijang”. 

jjnggih, inggih. Koela pijambak oegi bade toewi pak Dipa”. 

„0, meh kesoepen, kangmas, wingi wonten prasabenipoen dokter, 
sarehning tatoenipoen pak Dipa ragi njoemelangi, mila preloe ing 
dinten poenika kedah kabekta dateng klinik Kediri”. 

„Dados waoe daloe sampoen ngatoeri dokter?” 

„Sampoen”, 

„Soekoer-soekoer. Inggih, mangke bade koela prelokaken”. 

Mantri poelisi wangsoel, Abdoelsoekoer miwah ingkang estri 
poenapa-dene Soemardi ladjeng sami bidal toewi pak Dipa, Pangat 
kantoen tengga grija. Sadatengipoen ingrikoe, pak Dipa noenten . 
katoempakaken motor, kadjoedjoegaken dening Abdoelsoekoer 
pijambak dateng grija sakit ing Kediri, Soemardi kapoerih toemoet, 
kangge kantja wonten ing margi bokbilih wonten poenapa- 
poenapa. 

findjingipoen, watawis djam woloe, kados adat-sabenipoen, Soe- 
mardi datang ing grijanipoen Abdoelsoekoer bade njamboet-damel. 
Ing wektoe samanten, Abdoelsoekoer sampoen linggih ing kan- 
toran mbikaki kasboek; sareng soemerep Soemardi dateng ladjeng 
witjanten: „Soemardi, saiki ajo pada notjog-notjogake boekoe 
kije disik”. 

„Soemangga, kados prajogi makaten”. 

Sadaja boekoe miwah serat-serat ingkang wingi daloe kaorak- 

arik doerdjana ladjeng kawedal-wedalaken sarta ladjeng katjo- 
tjogaken, pinanggihing tjotjogan wonten serat pratanda samboet- 
an tigang idji ingkang itjal, mggih poenika: 

1. Seratipoen kadji Doelmadjid (kakangipoen Abdoelsoekoer) ka- 

tahipoen f 50CX). 

2. Seratipoen Partadikrama, katahipoen f 4600, Ian 

3. Seratipoen toewan Ali bin Oemar, katahipoen f 3000. 

Abdoelsoekoer kaget sanget, badanipoen goemeter, goewaja 

poetjet, witjantenipoen: „Sok mangkonoa akoe iki padane ke- 
langan cloewit f 12600”. 

Soemardi: „Sababipoen kados poendi, bapak?” 

„Jen lajang-lajang maoe ora bisa katemoe, mesti wong teloe 
ikoe ora gelem njaoeri oetange”. 

Soemardi kendel kemawon, Abdoelsoekoer ladjeng ngoendang 
poen Pangat; sasampoenipoen ngadep ladjeng dipoen-prentahi, 
temboengipoen : „Pangat, di gelis sowana menjang kemantren^ 
ndara mantri poelisi atoerana mrene, matoera jen ana preloe”. 

„Manawi kadangoe preloe poenapa, atoer koela kados 

poendi, kjai?” 

jjMatoera jen akoe kelangan lajang pratanda oetang teloeng idji, 
pangadjine ana f 12600”. 

„Seratipoen sinten kemawon?” 

„Kakang Doelmadjid ing Keras, Partadikrama ing Wates Ian 
toewan Ali bin Oemar ing Pasantren. Kirakoe lajang teloe maoe 
ilange ditjolong maling wingi bengi”. 

Poen Pangat bidal, nanging boten dateng kemantren ... dateng 
grijaning saderekipoen, sarta watawis let saprapat djam wangsoel, 
tjrijos dateng Abdoelsoekoer jen mantri poelisi boten wonten 
grija, saweg kesah dateng Kediri, wangsoelipoen bendjing-endjing 
sonten. Abdoelsoekoer pitados kemawon, awit boten pisan-pisan 
nginten bilih Pangat sampoen njimpang ing margi, mbatalaken 
prentahipoen, 

Djam kalih welas leres Soemardi wangsoel dateng pondokan, 
dene Pangat ladjeng ngadep Abdoelsoekoer, witjantenipoen : 
„Koela noewoen, kjai, sampoen dados panggalih, saestoenipoen 
kala waoe koela boten dateng kemantren, nanging dateng grijani- 
poen saderek koela”. 

„Kena apa ora menjang kemantren ?” Taken makaten kalijan 
mbrabak abrit, pratanda bilih nepsoe. 

„Pikadjeng koela, prakawis itjalipoen serat poenika sampoen 
ngantos enggal-enggal kaatoeraken dateng poelisi, kados kirang 
prajogi”. 

„Koerang betjike keprije?” 

„Inggih manawi ingkang njolong serat waoe tijang sanes, boten 
dados poenapa, wangsoel manawi daging pijambak kados poendi? 
Awit serat ingkang itjal, kados wonten seratipoen ingkang raka 
kjai Doelmadjid satoenggal”. 

„Ija, nanging mokal banget manawa kelakon kakang Doelma- 
djid ndoeweni ati tjidra mangkono’b 

jjDereng kantenan, bokbilih: melik nggendong lali, kados 
poendi ?” 

Abdoelsoekoer kendel sakedap, woesana witjantenipoen : „Saiki 
karepmoe keprije?” 

„Kadjeng koela: ingkang kenging oelamipoen, sampoen ngantos 
boetek tojanipoen’b 

,Jen bisa pantji betjik, mangkono ikoe, nanging ” 

„Saged, saged, tamtoe saged, angger dipoen-nijataken. Koela 
sampoen pikantoek titik, bilih djagi daloe pak Bedoeg toemoet 
tjampoer prakawis poenika”. 

„Apa, pak Bedoeg kokira meloe tjampoer prakara iki? Keprije 
ketitikr 

„Kjai tamtoe inggih mirsa, bilih pak Bedoeg gadah tjiri : djem- 
poling soekoenipoen ingkang tengen itjal, mangka tapak-tapak 
soekoe ingkang sami wonten ngriki: wonten ingkang tanpa djem- 
pol, toer inggih tjotjog sami dene tengenipoen. Hla, poenika taksih 
koela ngengehaken satoenggal, koela aling-alingi koersi males 
poenika”. 

„Apa bener mangkono ?” Pitaken makaten sarwi ngadeg, koersi 
males kasingkiraken, tapak soekoe dipoen-iling-ilingi, jaktos tanpa 
djempol kados witjantenipoen Pangat, woesana witjanten malih: 
„Bandjoer saiki keprije karepmoe?” 

„Preloe sanget koela soemerep, tapak poenika jektos tapakipoen 
pak Bedoeg poenapa sanes. Manawi estoe tapakipoen pak Bedoeg 
ladjeng kaoepadosan sinten kantjanipoen, poenapa malih preloe- 
nipoen kados poendi dene kok mandoeng serat; jen kinengken ing 
tijang katakekna sinten tijangipoen; manawi tetela ingkang 
kengken tijang sanes, kados boten wonten awonipoen jen ladjeng 
kalapoeraken dateng poelisi, nanging jen daging pijambak kados 
langkoeng sae kasidem kemawon, tjekap dipoen-rembag pijam- 
bakan”. 

Mireng panimbangipoen Pangat kados makaten waoe Abdoel- 
soekoer mantoek-mantoek, witjantenipoen : „Ringkese prakara iki 
dakpasraliake menjang kowe, Ngat, akoe moeng soemoeroep 
betjike, jen kowe preloe sangoe doewit kanggo ngoeroes prakara 
iki, kena ndjaloek samangsa-mangsa”. 

Pangat nginggihi, ladjeng moendoer. 

XIV 

TJANDOE PETENG TOEWIN PANJEGAHIPOEN 

Ingkang bade katjarijosaken poenika lalampahan nalika djaman 
sasadean tjandoe dereng kaasta ing kangdjeng Goepremen, mila 
para maos preloe kedah pirsa roemijin ing bab sasadean tjandoe 
waoe saderengipoen taoen Walandi 1903. 

Panjadenipoen tjandoe oetawi apjoen poenika dipoen-paosi ing 
bangsa Tjina, liripoen kadjawi tijang ingkang sampoen angsal idi 
sarta njanggi paos ing Nagari, tijang sanes boten kenging toemoet- 
toenioet sade tjandoe. 

Tijang ingkang maosi makaten poenika winastan bandar, 
Walandi mastani p a c h t e r. Inggih namoeng bandar poenika 
ingkang kenging dagang apjoen. Apjoen manawi sampoen dipoen- 
olah, nama tjandoe. Dene tjandoe poenika wonten ingkang kaseret 
wawaran kemawon, wonten ingkang mawi dipoen-wowori godong 
awar-awar radjangan, namanipoen tike. 

Saben panggenan ingkang rame, dipoen-degi grija panjadean 
tjandoe saha tike, namanipoen ngepakan. Ingkang nengga 
sarta njade, pitadosipoen bandar waoe, limrahipoen inggih bangsa 
Tjina. 

Ing satjelakipoen ngepakan, ngadat wonten grija papanipoen 
tijang sami seseretan, namanipoen bambon. Kadjawi poenika ing 
koplakan-koplakan oegi katah ingkang kangg^ papan seretan. 

Sarehne bandar poenika anggening dagang tjandoe mawi paos 
dateng Nagari, mila panjadenipoen tjandoe inggih langkoeng awis, 
andjalari toewoeh ing tindak dedemitan, inggih poenika katah 
tijang ingkang njolong-njolong sade-tinoembas apjoen, ladjeng 
kasade betjer dateng titijang ingkang sami njeret. Sampoen masti 
kemawon ladjeng darnel kapitoenanipoen bandar, amargi sadeani- 
poen soeda padjengipoen. Mila bandar ladjeng ngingah tjong- 
s o e n, tjara Walandinipoen sepijoen (spion), Djawinipoen 
mata-mata oetawi d o 1 o p. Preloe ngoelat-oelataken sampoen 
ngantos wonten tindak dedemitan waoe. 

Nagari pijambak inggih ngwontenaken poenggawa, pangagengi- 
poen Walandi apangkat verificateur, sor-soranipoen Wa- 
landi nama sekaot' (schout), kabantoe poenggawa Djawi nama 
mantri otjar-atjir saha para oepas. Sadaja poenika preloe njegah 
wontenipoen dagangan apjoen peteng. 

Mangsoeli bab tijang ingkang lampah dedemitan sad6 tjandoe 
peteng. Sanadjan padamelan poenika ambabajani sanget, liripoen 
prasasat memengsahan kalijan para bandar dalah tjongsoen- 
tjongsoenipoen, leaping kalih dados boeboedjenganipoen poengga- 

waning Nagari, manawi ketjepeng dipoen-oekoem awrat, ewadene 
meksa katah tijang anglampahi, amargi kaoentoenganipoen katah, 
sarta ingkang sami poeroen lampah makaten poenika ingkang 
katah inggih tijang ingkang remen njeret, bangsa anggoeran, tilas 
prijantoen, trekadang tilas tijang oekoeman, pramila malah sami 
nekad-nekad. 

Ingkang poenika lad] eng andjalari katahing prakawis. Titijang 
saja katah ingkang remen njeret, andadosaken boten kaparengi- 
poen kangdjeng Goepremen, sabab sampoen tetela awonipoen 
tijang njeret, temboengipoen kemawon : wong mangan 
t j a n d 0 e, nanging loegoenipoen : tjandoe, sing mangan 
o e w o n g. Tandanipoen : sinten ingkang njeret badanipoen tamtoe 
risak akoeroe kering. 

Pramila wiwit ing woelan Djanoewari 1903, bab sasadean tjan- 
doe dipoen-asta pijambak ing kangdjeng Goepremen, kados won- 
tenipoen ing sapoenika, Karsanipoen bade njoeda-njoeda saking 
sakedik wontenipoen tijang njeret, ing tembe sageda sirna babar 
pisan. 


GAfOEKIPOEN DJAROT KALIJAN BAH BANDAR 

Wantji ngadjengaken serap, Djarot rampoeng anggenipoen 
resik-resik saha njirami tataneman salebeting pakarangan, Sa- 
sampoenipoen adoes teroes dandos, ladjeng ngisis wonten ing 
latar, boten dangoe kedatengan Tjina, panganggenipoen pating 
glembjor nanging petak, tandangipoen aloes, ngatawisi bilih Tjina 
katjekapan, witjantenipoen kadoek pelo, tanda manawi pranakan 
Singkek, temboengipoen dateng Djarot basa Malajoe. Soeraosi- 
poen makaten: 

„Apa ken6 omahe den Soematanaja?” 

Djarot mangsoeli oegi mawi temboeng Malajoe: „Ija kene”. 

„Apa kowe anake sing djeneng Djarot?^’ 

„Ija’'. 

Tjina waoe katingal soemeh saha ladjeng koemraket, njepeng 
baoenipoen Djarot kalijan witjanten: „Wah, baoemoe atos, kowe 
rosa, ja? Kowe kendel kerengan, ja?” 

„Ah kendel kerengan apa? Bener akoe demen adjar karosan, 
nanging ora arep tak-anggo kerengan, moeng kanggo andjaga 
awak'k 

„Ija, ija. Kow6 taoe kerengan karo b^nggol ketjoe. Kowe taoe 
taroeng karo oela. Ana Tjirebon taoe dikroeboet gento. Apa kowe 
ija bisa selat?” 

„SeIat kaprije?” 

„Selat oetawa pentjak, ikoe kaprigelan nangkis, enda, tjekake 
ija betjik kanggo pandjaganing awak, dadi ora moeng karosan 
bae”. 

„0, akoe kok kepengin weroeh’\ 

„Dolana menjang omahkoe ing Mesen, Tjina-tjina tjongsoenkoe 
(dolop) pada bisa selat kabeh”. 

„Apa kowe dadi bandar, kok doewe tjongsoen barang?” 

„Ija, akoe dadi bandar, wis soewe. Olehkoe tepoeng karo ba- 
pakmoe ija wis soewe, wiwit dek embalimoe sing ana ing Gading 
kae isih oerip. Saploke pakmoe omah ana Ketelan kene, akoe lagi 
tilik ping pindo iki. Enggonkoe tilik sing sapisan, iboemoe isih, 
omahe bijen isih ala, saiki wis betjik, ja? Kabeh isih katon anjar, 
apa doeroeng soewe dadine ?” 

„Doeroeng, dandan-dandan karo nitjil sakapenake, wiwit moelih 
saka ing Betawi bijen”. 

„0, lajak. Kowe tak-roengok-roengokake doeroeng njamboet- 
gawe”. 

Doemoegi samanten ketoengka datengipoen den Soematanaja, 
mentas njamboet-damel saking sepoer. 

„Elo, kowe, bah bandar, apa wis soewe tekamoe, Ian apa pada 
slamet?” 

„Ija slamet, slamet. Lagi bae tekakoe, omong-omongan karo 
anakmoe. Akoe seneng njawang anakmoe, gagah, bagas waras”. 

„Le, Djarot, bok kok adjak linggih ngomah kana. Akoe tak 
menjang soemoer disik, ja, bah bandar. Delengen, awakkoe isih 
pating ketjoemoet goepak angoes”. 

„Ija, ija, nj amboet-gawe ana sepoer dadi masinis pantjen mang- 
kono”. 

Let ing saantawis bandar, den Soema, saha Djarot sampoen 
sami lilinggihan wonten ing grija, sami ngombe wedang teh, 
patjitanipoen ampjang katjang. 

Bandar miwiti witjanten : „Den Soema, dina Senen sing kepoeng- 
koer iki kowe rak weroeh akoe ana setatsijoen Salam?” (Anta- 
wisipoen Balapan Soerakarta kalijan Goendih bawah Semarang). 

„Ija, gadjege kowe karo toewan sekaot Ian oepas-oepas. Apa 
njegat wong anggawa apjoen peteng?” 

„Ija mangkono. Ah, den Soema, eman banget dene nganti 
mlesed. Mangka sing anggawa ikoe benggol ing Gemolong, sing 
djeneng den Dira. Jen koewi ketjekela, ajake resik anane tjandoe- 
tjandoe peteng sing pada diedol ing bawah Gemolong Ian sakiwa 
tengene. Lah keprije, den Soema, ngepakankoe ing Gemolong, 
sadjrone teloeng sasi iki soeda akeh banget papajon6, Wis mesti 
bae, lah wong sing pada njeret pada toekoe tjandoe peteng dodo- 
lane den Dira sakantjane, enggone koelak saka bawah Demak’\ 

„Ora, bah bandar, katjeke pira, ta, teka wong-wong pada milih 
toekoe tjandoe peteng, tinimbang toekoe kowe oetawa prem- 
bemoe?” 

,Jen toekoe akoe, satail nem satengah roepijah, dene tjandoe 
peteng ikoe satail moeng didol lima oetawa patang roepijah”. 

„Lah wong akeh temen mangkono katjeke”. 

„Ija, sabab akoe nganggo njangga padjeg. Anoe, den Soema, 
ambatjoetake kandakoe bab njegat den Dira dek Senen maoe. 
Akoe kroengoe saka dolopkoe, jen den Dira anggawa doewit 
sewoe, koelak apjoen menjang bawah Demak, akoe ija ngreti jen 
oelihe den Dira ora bakal wani anggawa dewe noenggang sepoer; 
sing anggawa apjoene mesti kantjane pirang-pirang pada metoe 
ing alas, nanging akoe moeng kepengin njekel den Dira, marga 
iki pangarepe Ian sing bandol dewe. Moelane akoe kongkonan 
dolop wong Djawa, sing kira-kira den Dira ora weroeh jen ikoe 
dolop, preloene soepaja oelihe den Dira noenggang sepoer ang- 
gawaa apjoen satitik-satitik, kanggo njina panjekelkoe. 

Kelakon, dina Senen oelihe den Dira menjang Gemolong medoen 
setatsijoen Salam. Akoe kanti toewan sekaot, mantri otjar-atjir 
Ian oepas loro wis sadija ana kono. Tekane den Dira bandjoer 
digledah ana ing kamar setatsijoen, nanging ora tinemoe apa-apa. 
Akoe dibisiki dolop sing ngetoetake den Dira, temboenge : „Bah 
bandar, dek sepoer adjeng kendel waoe den Dira angoek-angoek, 
semoene ladjeng ngretos nek di-adang poelisi, gita-gita medoen 
manengen. Koela tingali mlampah njelaki endas sepoer. Apjoene 
watawis satengah katos dipenak kados sekoel, ditampekake 
masinis, ladjeng diblesekakd ngisor areng setingkoel”. 

Den Soema kaget, andjengek sarta witjanten : „Ah, ditampakake 
masinis sapa? Mangka masinise nalika koewi akoe”. 

„AIon, ta, den Soema, takbatjoetne disik kandakoe. Kroengoe 
palapoerane dolop mangkono ikoe, akoe bandjoer ngoengak endas 
sepoer. Weroeh jen masinise kowe, batinkoe ora ngandel babar 
pisan. Ajake kliroe, setokermoe diarani masinis”. 

„Nanging ija meksa ora memper, teka setokerkoe meloe-m^loe 
dagang apjoen peteng”. 

„Ija doeroeng karoewan, sapa weroeh. £wadene akoe ija ban- 
djoer meneng bae, ora lapoer toewan sekaot, soemelang jen kow^ 
kesangkoet prakara”. 

„Banget panrimakoe marang pangemanmoe. Ananging satemene 
akoe ora doewe pangira babar pisan, jen kantjakoe gelem lakoe 
kaja mangkono”. 

„0, oewong kok, den Soema, babasan melik anggendong lali. 
Moelane tekakoe mrene moeng arep meling, kandanana kantjamoe 

setoker Ian lija-Hjane poenggawa sepoer, sing wis kebatjoet ija 
oewis, moeng sabandjoere adja pada meloe-meloe”. 

Doemoegi samanten anggening sami rerembagan bab tjandoe 
peteng, ladjeng santoen rembag warni-warni. Watawis djam 
woloe, bandar pamitan mantoek, mawi nemboeng soepados Djarot 
sok dolana dateng grijanipoen, sarta sanes dinten bade kaadjak 
dateng Samarang. Den Soema najogjani, dene Djarot soemerep 
saening tangkepipoen bah Bandar dateng bapakipoen, inggih oegi 
sagah bade ngleksanani. 

BAH BANDAR KALIJAN DJAROT KABEGAL WONTEN ING SEPOER 

Grijanipoen Kartagena ing Gemolong ageng. Grija wingking 
ged% mawi kotangan tembok, ngadjeng gebjog, korinipoen sami 
kadjeng djatos, pandapanipoen gedeg moebeng boten blak-blakan, 
samangsa kori katoetoep sampoen kados grija. Salebeting pandapa 
kiwa tengen mawi amben ageng, ingkang kilen dipoen-gelari 
gelaran pasir aresik, ingkang wetan namoeng gelaran patjar 
kemawon, bantalipoen reged-reged, malah ingkang katah bantal 
kadjeng. 

Kartagena poenika tilas bekel, anggenipoen kendel sampoen 
sawatawis taoen, nanging taksih kadjen keringan. Samangke 
pandapanipoen dados paloeroeganipoen para titijang ingkang radi 
patoet, sami seretan. Ing wantji sonten, noedjoe gremis, Karta- 
gena tileman wonten ing amben kilen njeret. Ing amben wetan 
inggih wonten tijang gangsal ingkang njeret, gegentosan pangang- 
genipoen bedoedan, amargi namoeng wonten bedoedan kalih. 

Boten dangoe den Dira dateng, garobjag, lawanging pandapa 
kawengakaken, ladjeng malebet, titijang sami andjenggelek tangi 
sadaja, saha sami linggih sila, namoeng Kartagena ingkang 
moeroegi den Dira, nampeni anggenipoen tjoetjoel rasoekan, margi 
teles kedjawahan; titijang ingkang wonten ingrikoe prasasat 
moengel sareng apitaken: „Saking tindak poendi ta, den?” 

Nanging den Dira boten njaoeri, kadjawi namoeng witjanten: 
„Kartagena, bodjomoe konen anggawekake wedang teh, panas, 
rikat, ja!” Ladjeng mapan tilem ing amben kilen, njeret. 

Sareng wedang sampoen loemados, den Dira ladjeng ngombe 
sroepat-sroepoet, njeret malih djeblas-djeblis. Noenten maloemah 
sadjak tilem, nanging tanganipoen taksih njepengi bedoedan, 
boten dangoe njeret malih kalih tigang djeblisan, ladjeng mapan 
kados tilem malih. Makaten ngantos watawis saedjam, dene tijang- 
tijang sanesipoen inggih taksih ngetja-etja sami seretan, namoeng 
anggenipoen gineman lirih, katingal sami ngaosi saha adjrih 
dateng den Dira. 

Drewes, Javaansch Proza 5 

Djawallipoen saja deres. Den Dira tangi ladjeng Hnggih ong- 
kang-ongkang ing amben, witjantenipoen : „Heh, ora genah”. 
Namoeng doemoegi samanten ladjeng mendet pakinangan, njomak- 
njanioek nginang. 

Mireng temboengipoen den Dira, Kartagena ladjeng Hnggih, 
dalah tijang sanesipoen ingkang wonten ing amben wetan inggih 
ladjeng toemoet sami Hnggih, ngadjengaken den Dira. Sadaja 
ketingal kepengin- soemerep, poenapa ingkang bade dipoen- 
tjarijosaken den Dira. 

Rehne djawah, boten soemelang bilih swara kepireng saking 
ing djawi, mila den Dira ladjeng witjanten tanpa xiringa, tem- 
boengipoen; „Si Martagenoek ora genah, tak-arani kantja, djeboel 
dadi dolope bah bandar”. 

Kartagena pitaken; „Poenapa Martagenoek tijang Kalijasa 
poenika ?” 

„Ija, bijen rak sabane ing kene, ta?” 

„Sampoen sawatawis dangoe boten ketingal”. 

Tijang satoenggal malih njambeti; „Wonten Sala koela kerep 
kepranggoel pijambakipoen”. 

„Ija koewi, si Marta dadi dolope bah bandar. Dek patang pasaran 
kepoengkoer, akoe rak digledah poelisi ana Salam, sing marakake 
ija Marta koewi. Meh bae akoe kena ditj engkolong. Nalika akoe 
koelak apjoen menjang bawah Demak, ana ing Gejer ketemoe 
Martagenoek, oedjoeg-qedjoeg takon: 

„Angsal katah, den?” 

„Ija loewoeng”. 

„Koela diwelingi bok Wirja, njoewoen nempil satengah katos 
mawon”. 

„!Lah ija, ta, mengko sore tak-wenehi”, 

„0, koela adjrih ambekta. Kalijan malih koela boten dipoen- 
bektani arta, nanging tijangipoen sagah njegat tjelak setatsijoen 
Salam, poenika, ta, ngandap asem tjelak margi ageng. Kondoer 
pandjenengan rak bendjing-endjing, ta?” 

„Ija betjik, nek moeng setengah kati bae, gampang pangga- 
wakoe, akoe wis taoe kepotangan kabetjikan karo bok Wirja, 
karo dene akoe welas, bok Wirja saiki wis dadi randa, anake akeh. 
Apa isih akeh langganane?” 

„Taksih katah, meh sadaja tijang njeret ing Kalijasa, bjoekipoen 
dateng bok Wirja. Titijang ingkang anderek pandjenengan poe- 
napa sampoen sami mantoek dateng Gemolong?” 

„Sing teloe oewis, maoe bengi djam 3 . Lijane mengko bengi”. 

„MedaI poendi, den?” 

.,Hoes, adja andedes-dedes. Ija kaja adat saben, darat metoe 
ngalas, Apa kowe arep meloe, ta?” 

„Boten saged, amargi dateng koela mriki bade toewi saderek. 
Anggen koela mrelokaken madosi pandjenengan, namoeng andoe- 
moegekaken welinganipoen bok Wirja"\ 

Den Dira angladjengaken witjantenipoen dateng Kartagena 
dalah kantjanipoen ing amben wetan : „Babar pisan akoe ora 
doewe soedjana, esoeke akoe mrelokake anggawa apjoen satengali 
kati, tak-penak tjara sega, Djeboel ana ing dalan ditjegat poelisi. 
Nanging akoe doedoe botjah tjilik, sadoeroenge sepoer mandeg, 
akoe mentjolot manengen, apjoen tak-tampakake setoker Troena. 
Mandeging sepoer akoe wis njengklak maneh, bandjoer medoen 
ngarepake setatsijoen, ditampani mantri otjar-atjir saoepase. Ha, 
hah, batinkoe soembar-soembar : ajo, sakarepmoe, aloes wani, 
kasar wani. Moeng nalika akoe bali njengklak sepoer maoe, akoe 
weroeh Martagenoek mangloeng ana ing grebong boeri, nga- 
wasake polahkoe. Lah ikoe krasakoe jen deweke andolop akoe”. 

Titijang ing amben wetan sami pating garoendel, warni-warni 
temboengipoen : eh, ora genah si Martagenoek. iSdan si Mar- 

tagenoek. Kedjedjelan doewit Tjina, lali marang sanak-sanake”. 

Den Dira: „Moelane atikoe getem-getem marang si Marta. 
Saja maneh bareng dMc wingine akoe menjang Kalijasa ketemoe bok 
Wirja, toetoer ora roemangsa kongkonan nempil. Nepsoening atikoe 
wis ora kena dak-ampah, akoe teroes menjang Sala, anggoleki si Marta- 
genoek. Lagi dek maoe bengi bisa ketemoe. Djam sepoeloeh bengi 
lagi moelih saka bandaran Mesen, tak-tjegat ana waroeng Pelem, 
bandjoer tak-galandang metoe ing dalan tjilik. Hem, ... (anggeni- 
poen witjanten makaten poenika kalijan ngeloes brengos, mripat 
manteleng) wis kaja tak-tekak-tekaka. Si Martagenoek awake 
andredeg, tjahjane abang dloewang, kewetoe tjalatoene Hrih, 
goemeter Ian pedot-pedot: „Tjekakipoen, den, salepat-lepat koela 
njoewoen pangapoenten, sapoenika koela ngatoeri teboesan”. 

„Teboesan apa?” 

„Mangga, ta, dateng panggenan ingkang sepen, mangke koela 
matoer”. 

„Ora ngandel, wong kowe wis meloe Tjina, mesti diweleg ing 
doewit, ora woeroeng ija moeng arep gawe tjilakakoe”. 

sapisan poenika manawi koela tjidra, inggih pandjenengan 
pedjahi kemawon”. 

Ladjenging witjantenipoen den Dira dateng titijang ingkang 
sami ngadep ing amben wetan : „Nalika ikoe atikoe kok rada sabar, 
sarta kepengin weroeh Martagenoek arep kanda apa. Moelane 
bandjoer tak-gawa menjang ara-ara salor Margajoedan, bareng 
wis tata linggih ana pasoeketan, si Marta tjalatoe: 

„Bendjing emben koela dipoen-adjak bah bandar dateng Serna- 

rang, moeroegi tjandoe, njipeng sadaloe ladjeng bade wangsoel. 
Lah poenika, den, manawi saged njegat tjandoe waoe, koeroep 
sanget, ewon-ewon reginipoen”. 

„Njegat keprije?” 

„Bah Bandar sanget pitadosipoen dateng koela. Sampoen wong- 
sal-wangsoel koela kaadjak dateng Semarang, pandjagi salia 
pambektanipoen apjoen, kapasrahaken dateng koela. Mangke 
gampil, wonten ing wana, bektan waoe koela oentjalaken medal. 
Mangsa borong pratikel pandjenengan, koela namoeng bade 
anderMc”. 

„Sawise mangkono, kowe dewe kaprije ?" 

„Koela makaten gampil, koela bade toemoet mantjolot medal, 
manawi wiloedjeng nijat koela pantjen sampoen bade minggat 
saking Sala. Koela sampoen nitipaken arta dateng saderek koela 
ing Gejer, Poenika ingkang bade koela angge garan sangoe kesah. 
Nijat toembas pasiten ing doesoen ingkang tebih”. 

Witjantenipoen den Dira dateng Kartagena sakantjanipoen : 
„Tjekake kandane si Marta ikoe kena dirasakake. Oepama ora 
njata, akoe Ian kantja-kantja moeng kelangan lakoe Ian toekon 
kartjis sepoer. Jen njata, idep-idep dadi pamaleskoe marang bah 
bandar. Ora djamak anggone ngintjih marang koe. Moelane kowe 
kabeh pada wani apa ora?” 

Titijang ingkang wonten ingrikoe sampoen njandak dateng 
pitaken tjekak makaten poenika, meh sadaja mangsoeli: „Wani”. 

Den Dira witjanten malih: „Wis, Karta, kowe sesoek nganda- 
nana si Koentet. Kowe Dipa, ngandanana pak Tjakra, Mangil, 
Begog Ian sapa bae sing kok-kira patoet, Sesoek bedoeg awan 
pada ngloempoeka ana ing belik Djoerang, kaja adate, remboegan 
kapenaking lakoe, sorene djam pitoe wis pada koedoe mangkat”. 

findjingipoen den Dira sakantjanipoen kalampahan sami pa- 
panggihan sajektos, rembag-rembagipoen boten preloe kaprate- 
lakaken. Noenggil ing dinten waoe, ing wantji endjing bah 
bandar dateng Samarang sajektos, nanging kalijan Djarot, boten 
kalijan Martagenoek. 

Roemaosipoen Djarot, anggenipoen kaadjak dateng Samarang 
poenika namoeng dolan, djeboel ing salebetipoen wonten Sama- 
rang, bah bandar tansah mompar-mampir dateng grijaning Tjina 
mitranipoen. Trekadang rembagan ngantos dangoe, Djarot boten 
ngretos, amargi mawi basa Tjina. 

Rndjingipoen malih mantoek, ambekta krandjang sata, nanging 
isinipoen Djarot boten saged andoegi, amargi oepami sataa, 
pangangkatipoen mesti boten angregijeng. Poenapa apjoen? 

Wonten ing sepoer bektan waoe kadekek ingandap bangkoe 

jDalinggihan, nginggil dipoen-linggihi bah bandar, djedjer raket 
kalijan Djarot. 

Wonten ing Kedoengdjati, wonten tijang gangsal minggah ing 
sepoer, woedjoedipoen anjalawados, nanging bah bandar boten 
gadah gagasan poenapa-poenapa. Nalika poenika isinipoen gre- 
bong ngrikoe boten patos katah, kadjawi tijang gangsal ingkang 
minggah enggal, saha bandar Ian Djarot, namoeng wonten sanesi- 
poen sakawan, estri sadaja. 

Wonten ing pakendelan Telawah, wewah den Dira kalijan 
Koentet. 

Bah bandar kaget, kewedal witjantenipoen kalesik-kalesik 
dateng Djarot, 'temboengipoen : „Den Dira”. 

Bah bandar manahipoen sanget adjrih, mila lambenipoen malih 
dados petak, poenapa malih sareng den Dira antoek-antoekan 
kalijan tijang gangsal ingkang minggah saking Kedoengdjati waoe, 
bah bandar kraos manahipoen, bilih bade wonten poenapa-poenapa. 

Dene den Dira witjantenan bisik-bisik kalijan poen Koentet: 
„Martagenoek kok ora ana. Kantjane bah bandar koewi sapa?” 

„Koela dereng nate soemerep”. 

„Ija wis, ora dadi ngapa, delengen, sing ana ngisor palinggihan 
kae krandjang tembako, nanging isine mesti bleg lenga patra isi 
apioen, samangsa sepoer arep mandeg, bandjoer reboeten, oen- 
tjalna metoe mangiwa. Kana rak wis ana sing nampani”. 

„Manawi sampoen tjelak sela pasangan, tengeripoen poenapa?” 

„Mengko nek wis ngliwati groemboel alas padjaten sing ana 
wite boeloe gede”. 

„Mangke gek sepoeripoen teroes naradjang sela ingkang ka- 
pasang ing eril, manawi sepoeripoen ambroek, koela sadaja mesti 
katiwasan”. 

„Hoes, tjilikan aten temen kowe. Wis tak-arah, anggonkoe 
masangi watoe ana ing dalan kang kentjeng, soepaja masinis 
weroeha saka kadohan, bandjoer ngendegake sepoere. Toer ing 
kono alas padjaten gede adoh desa, gampang pada kanggo oem- 
petan”. 

Lampahing sepoer saja alon, sirah njentit pandjang wongsal- 
wangsoel. Sajektos, masinis soemerep sela ageng-ageng kapasang 
tengah eril, mila bade ngendegaken sepoeripoen. 

Den Dira njikoet poen Koentet, KoentH trangginas ladjeng 
ngadeg rambatan toeroet pinggir, reka-reka mangloeng tjandela, 
nanging soekoenipoen prasasat ngakahi Djarot. Kadjawi poenika 
titijang gangsal san^sipoen katingal soemadija bade nempoeh. Bah 
bandar bingoeng, witjantenipoen: „Linggiha kene den Djarot, 
djaganen barang ngisor iki”. Anggenipoen witjanten makaten 
poenika kalijan ngadeg mlampah dateng kori, sedyanipoen bade 

tjrijos dateng- kondektoer oetawi poenggawa sepoer sanesipoen. 
Nanging doemoegi kori sampoen dipoen-adangi tijang kalih balani- 
poen den Dira. 

Kotjap Djarot, roemaos dipoen-diksoerani ing 'tijang, kaping 
kalih mireng pamasrahipoen bah bandar andjagi bebektanipoen, 
nginten bade rinebat ing tijang, wadjib angajomana, ladjeng ming- 
ser linggihipoen, oelatipoen tetep ajem boten ewah, angeloes sin- 
djangipoen, nanging sadjatosipoen tata-tata sampoen ngantos 
ngribedi manawi wonten preloe, 

Koentet saweg koemlawe tanganipoen bade anggered krandjang, 
ladjeng dipoen-gares soekoenipoen dening Djarot, paringisan bade 
ambroek. Katoengka den Dira bade nempoeh saking wingkingipoen 
Koentet, Djarot parigel ngadeg njepeng saboekanipoen Koentet 
ing wingking, kadjoendjoeng kaentepaken den Dira sakajangipoen. 
Tijang kalih sami karengkangan kedjegloeg-djegloeg bangkoe. 

Djarot mangretos manawi bade wonten tijang malih ingkang 
nempoeh, rikat ngoetjoeli djasipoen, kantoen kotangan, baoenipoen 
katingal pating patokol akijeng. Tanganipoen tengen koemlawe 
angsal njoto raimpoen Dipa, soemrepet anekem rai, moendoer- 
moendoer angoendoeri d^n Dira saha Koentet, dawah kloemah 
nindihi tijang kalih. 

Djarot soemerep wonten tijang ambrobosi bangkoe ngadjeng- 
ipoen, bade mendet bebektan, enggal dipoen-kakahi, kapiting ing 
dengkoel saha poepoe, amargi Djarot taksih ngoelataken tijang 
satoenggal ingkang bade nempoeh. 

Tijang ingkang dipoen-piting waoe pringisan, nanging ladjeng 
njokot kempol. Djarot kaget milar kalijan andoepak, kenging 
bokongipoen, mlesek kalebet ing longan, oengkag-oengkeg boten 
saged medal 

Sepoer sampoen dangoe kendel. Sasampoenipoen kondektoer 
aken njingkiraken sela-sela ingkang kapasang wonten ing eril, 
ladjeng mlebet grebong panggenan rame-rame waoe. Witjanten- 
ipoen: „Ana apa, dene rame temen iki?” 

Nalika samanten den Dira sakantjanipoen sampoen sami saged 
ambaloeroet raandap saking sepoer, ladjeng mlebet ing wana sami 
kesakitan, kantoen satoenggal ingkang boten saged medal saking 
longan bangkoe. 

Bah bandar mangsoeli kondektoer taksih goemeter: „Wong, 
lima, pitoe, arep ngreboet apjoenkoe”. 

„Lah endi wonge, dene kari wong wadon-wadon ?” 

„Wis pada medoen malajoe menjang ngalas, kari sidji ana 
longan”. 

Kondektoer moeroegi tijang ingkang wonten ngandap bangkoe, 
kagered medal. Witjantenipoen kondektoer: „Kira-kira ija iki sing 

inasangi watoe, preloe arep ambegal apjoen. Ajo, mrene. Sapa dje- 
iiengmoe ?” 

„Begog”. 

Bah bandar Ian Djarot wiloedjeng doemoegi Soerakarta dalah 
hebektanipoen. 


XV 

AMBARANG 

Kotjapa Djoepri ingkang wonten ing Pare, nalika sampoen 
gadah sedya bade ngladj engaken lampahipoen, noenten noempak 
trem ingkang dateng Kediri, pantjen nijatipoen bade kesah dateng 
ing kita waoe. Salaminipoen wonten ing Pare Djoepri sampoen 
asring sanget mireng pawartos ingkang mratelakaken, bilih ing 
setatsijoen Kediri misoewoer katah toekang ngoetil ingkang pinter- 
pinter, mila katah sanget tijang ingkang ketjalan erlodji toewin 
gembes wonten ing setatsijoen waoe margi kaoetil tijang, Sale- 
betipoen wonten trem Djoepri tansah ngenget-enget dateng 
prakawis poenika, nanging dilalah, sadoemoeginipoen ing pang- 
genan ingkang pinoeroegan kasoepen, mandapipoen saking trem 
angetja-etja tilar weweka. Kala bade medal saking setatsijoen 
Djoepri soemerep wonten kretas abrit wijar toememplek ing 
tembok ingkang wonten seratanipoen ageng-ageng, sareng dipoen 
waos oengelipoen: AWAS TOEKANG KOETIL!!! 

Samangke Djoepri saweg kengetan malih prakawis waoe sarta 
ladjeng enggal nggogohi kantonganipoen. Hem, saiba kageting 
manahipoen Djoepri kala samanten, dompet saisinipoen sampoen 
'boten wonten, sampoen itjal kaoetil tijang. Djoepri gregeten 
sanget, tjiptanipoen : „Hem, olehkoe manol ana Pare pirang-pirang 
sasi ikoe moeng kanggo mawiti oewong bae. Eh! djahat banget 
toekang ngoetil kene kije, ora denger welas marang oewong, 
doewit olehkoe golek ngrekasa-ngrekasa djeboel dialap sadompet- 
dompete. Saoepama sing ngoetil maoe konangan sida dakgawe 
bal-balan temenan. Hla! saiki keprije akoe, doewit ilang kabeh, 
weteng wis ngelih banget. Ja, arep apa maneh”. 

Djoepri ladjeng kesah madosi peken sarwi manggoel petinipoen, 
samargi-margi dipoen-taweni koesir ; ,,Mangga ndokar, mas . 
Nanging Djoeri adjeg mangsoeli : „Boten”. Anggenipoen mangsoeli 
waoe kanti gregeten, tijang artanipoen itjal sadaja teka samargi- 
margi tinawenan ndokar. 

Sadoemoeginipoen ing peken Djoepri ndjoedjoeg dateng promb^- 
ngan, peti saisinipoen dalah djas sasindjangipoen karo mb engaken, 
.sadaja namoeng padjeng kalih roepijah tigang tangsoel. Djoepu 

boten sarantos enggal kesah dateng panggenanipoen bakoel sekoel 
toewin wedang, djadjan satoewoekipoen, saking ngrikoe teroes 
kesah dateng klitikan, toembas dompet regi satangsoel; samangke 
artanipoen Djoepri kantoen kalih roepijah trep. Sasampoenipoen 
kalebetaken dateng dompet ladjeng dipoen-esak toemoenten medal 
saking peken bade ngladjengaken lampah; dereng sapintena tebih- 

ipoen Djoepri nedya mendet kaangge toembas rokok, nanging 

ah! mesakaken, dompet itjal malih, Djoepri gregeten sanget, 

tjiptanipoen : „Hem I wong sing ngoetil ing kene iki eblis apa setan^ 
dene teka pinter temen, wong kekoetilan ping pindo kok akoe ora 
ngrasa oetawa weroeh. Saiki kaprije akoe, doewit ora ndoewe, 
sandangan ora gableg, apa sing arep takrombengake ? Klambi 
takwa kari sidji iki masa pajoea, wong dapoere bae wis koeloe- 
koeloe kaja kolohan asoe mangkene. Jen akoe nganti ora bisa 
toekoe sega kaprije? Apa betjik bandjoer dadi wong ngoetil pisan? 
Ah! ora, jen isih bisa mobah-mosik bae masa kalakona akoe dadi 
wong ngoetil. Saiki arep isin sing di-isini apa, betjik dak-mbarang 
tembang bae". 

Wiwit ing dinten poenika Djoepri dados toekang mbarang tem- 
bang, saben wand6 oetawi saben grijanipoen prijantoen dipoen- 
ampiri, mbarang tembang wonten ingrikoe, angsal-angsalanipoen 
arta, satirahipoen ingkang kangge toembas teda dipoen-klem- 
pakaken. 

Ing satoenggilipoen dinten Djoepri mampir ing wande ingkang 
tinenggan dening tijang estri, sarwi linggih ing tritisan, witjan- 
tenipoen: „KoeIa noewoen, bok adjeng”. 

Tijang estri ; „Enggih, onten napa, di ?" 

Djoepri: „Adjeng mbarang nembang, bok adjeng". 

Tijang estri: „Sababak pinten, di?" 

Djoepri: „Boten ngetang babakan, bok adjeng! ngetang padan 
mawon". 

Tijang estri: „Sapada pinten?” 

Djoepri: „Boten tawa, namoeng siteng”. 

Tijang estri : „Enggih, engga ta diwiwiti ngrikoe ! idep-idep 
kangge ngoendang tijang". 

Djoepri ; „We lah, tjilaka temenan 1 dadi akoe iki dianggo bende 
lelang bae". 

Tijang estri : „Wong moeng dianggep iki, napa kalong ?" 

Djoepri: „Leres boten kalong boten kampret, nanging enggih 
boten ilok. Empoen, bok adjeng, adjeng wiwit. E-hem! £-hem! 
Dene swarane alot temen, wong dianggo golek doewit kok arep 
mbengkot. £-hem! E-hem! (Dandanggoela), 

Lara-lara larane wong oerip, soemoeroepa marang oeripira, 
kaprije kang dadi bote. Mnga mring sal-oesoel, ja asale oeripkoe 

iki. Oeripe rong prakara, saprakaranipoen : oeripira raga kasar, 
raga aloes ja soekma kang kaping kalih, ikoe den rasakena!” 

Tijang estri: „Elo! tembange kok bangsa ngelmoe”. 

Djoepri : „Enggih niki sing diwastani ngelmoe rasa sadjati’k 

Tijang estri : „We lah! toemboe oleh toetoep, tembange golongaii 
ngelmoe, sing nembang swarane empoek, tjotjog arane”. 

Djoepri: „Saweg boten ngalem, bok adjeng, pantji jektose 
enggih ngoten. Jen swarane boten semriwing raangke kados 
poendi, goerah saben dinten napa adjeng boten onten kanggene 

Tijang estri : „Tobat ! wong goerah kok saben dina ; nikoe goerah 
napa, di; goerah poepoes tandjoeng napa lombok djemprit?” 

Djoepri: „Tahoe koepat kalijan saoto, bok adjeng”. 

Tijang estri: „Tobil! tobil! wong goerah kok goerah tahoe 
saoto, dangan temen”. 

Djoepri : „Sing gampil pados-padosane kok. E-hem ! fi-hem I 

Raga kasar raga aloes jakti, boetoeh pangan kalawan sandangan, 
kang di loehoeng sakabehe, kang gede pedahipoen, kang sawastoe 
amoenpangati, jwa pangan lawan sandang, kang awoedjoed 
ratjoen, kang bisa dadi djalaran, roesakira raga kasar aloes sami, 
kang woes kaseboet ngarsa. 

Panganira raga kasar jeki: pangan loemrah saari-arinja, sega 
Ian lelawoehane, djadah ketan mjang getoek, djiwel gatot apem Ian 
srabi, tela godog bakaran, legendar Ian boloe, gandos klepon mjang 
rengginang, djoempoet poetoe semar-mendem miwah wadjik, sega 
lojang Ian wadang. 

Wedang soklat wedang teh Ian kopi, soesoe melek kelawan mer- 
tega, apa maneh wedang djae, aer-blanda Ian limoen, setroep 
pramboes poenapa malih, setroep asem-aseman, dawet srintilipoen, 
tjao lawan toja wantah, kabeh maoe woedjoednja minoeman 
Hanging, oega kagolong pangan. 

Tjandoe weski arak tjioe brendi, jakti doedoe pangan kang 
oetama, wit tan ana paedahe, malah kabeh poenikoe, pangan 
ingkang angroesaki, ngroesak badan engetan, radja-brana sagoeng, 
omah tegal lawan sawah, radja-kaja kang aroepa kebo sapi, moela 
siningkirana. 

Dene ingkang karan sandang jeki: iket klambi potong tjina 
kotang, kemedjan krah sadasine, setagen lawan kamoes, beng- 
koeng slendang saboekan benting, tapih bebed Ian sroewal, tjawed 
lawan saroeng, tjalana monjet Ian pandjang, kaos kasoet sepatoe 
troempah slop djlinggring, topi sandal gamparan. 

Sakeh djanma koedoe ngati-ati, marang etrap silaning san- 
dangan, ajwa moeng djandji toememplek, sad^reng sampoenipoen, 
djinagaa jwa nganti dadi, marganing potjapannja, djalma sanesi- 

poen, oepama pans kinarja, katok oetawa tjalana edjas masti, 
ingaran djanma owah. 

Moenggoeh pangan tedaning soekmeki, datan lija kadjaba piwoe- 
lang, woelang oetama arane, kang widjil asalipoen, saking agama 
kang sadjati, agama kang prajoga, paringe Hjang Agoeng, kang 
kawasa tanpa sama, kang woes karja sagara boemi Ian langit, 
dalah saisinira. 

Dene kang karan sandangnja jeki, kabetjikan kalawan kotaman, 
oetama solah-tingkahe, tresna mring saminipoen, loehoe.r asor 
soegih mjang miskin, jwa goemede koemetak, koeminter koemen- 
toes, panasten djail tjendala, moeng katresnan binoedia rina-wengi, 
jekoe makoeteng gesang. 

Njolong rojal apa maneh main, jekoe domino tjeki tjap dji kja, 
gonggong pM lawan keplek, salikoeran mjang dadoe, klentengan 
lawan sentegan dir, kodok oela gelangan, salentikan gendoel, be- 
dilan oendar-oendaran, kabeh ikoe doedoe panggawe oetami, betjik 
ingedohana ! 

Sampoen, bok adjeng, sampoen”. 

Tijang estri: „Saniki pangkoer di”. 

Djoepri: „Enggih joe, enggih; niki petikan saking boekoe Woe- 
lang soenoe. fihem! Ehem! 

Doeh pra soeta-soetaningwang, pada elinga mring wewoelang 
mami, simpenana djroning kalboe, jwa nganti ketjetjeran, rina 
wengi preloe sira emoet-emoet, lakonana kang temenan, mrih sira 
slamet basoeki. 

Baloeng djanoer oepanianja, gelang alit mangka pasrening dridji, 
marganing wisoeda sagoeng, tan lija kaoetaman, wreksa ingkang 
rineka pinda djalmekoe, angger sira nggolekana, rina wengi kang 
taberi. 

Samak woeloe toetoep djogan, bedil alit mangka pandjageng 
diri, kang kasboet kotaman jekoe, seneng tresna mring kantja, 
damar gedah toemantjeb pinggir delanggoeng, djalma asal sing 
Bawejan, tresna witing sarwa betjik. 

Gegoemoek soendoel ngawijat, nawala kang ngemot sakeh 
wewarti, jekti djalma kang tan sinoeng, katresnan tan ingaran, 
djalma prajoga kekasihe Hjang Agoeng. Katresnan makoeteng 
gesang, jogja samja den oepadi. 

Sampoen, bok adjeng, sampoen”. 

Tijang ^stri: „Sadaja pinten di?” 

Djoepri: „Sanes-sanese napa boten, bok adjeng?” 

Tijang estri: „Sanes-sanes6, napa mawon?” 

Djoepri: „Kmanti, petikan saking woelang kenja”. 

Tijang estri: „Nikoe toedjoen^ kados poendi?” 

Djoepri: „Meketen: sing preloe pinter nikoe ded6 lare djaler 

mawon, lare estri enggih preloe oegi, awit lare estri jen empoen 
emah-emah ladjeng nglenggahi pangkat roepi-roepi, ringkesane 
ingkang ageng kalih, enggih nikoe goeroe Ian patih, Goeroe ... 
goeroening para anak-anakipoen, kadjibah moelang kaoetamen Ian 
kataberen. Patih ... dados pepatihing ingkang djaler, kawadjiban 
ngreka mboedi-daja teng saening bale grija Ian saening sadajane. 
Padamelan kalih warni waoe dede padamelan ingkang gampil, 
nanging angel; ingkang saged nindakaken namoeng tijang ingkang 
pinter-pinter mawon. Nanging sarehning prakawis nikoe empoen 
dados sesanggene sadaja tijang estri, mila sedaja tijang estri 
enggih preloe pinter, sagede pinter sarana sekolah. 

Rijin limrahe tijang estri sami nadjisake teng sekolahan, nanging 
saniki empoen katah ingkang ngertos jen panganggep ingkang 
mekoten nikoe klintoe, sarta enggih empoen katah ingkang nger- 
tos teng bedane tijang estri pinter Ian tijang estri bodo, enggih. 
nikoe bab toemindaking padamelane. Tijang estri bodo jen mengeti 
napa-napa, oewos oepamane, limrahe mawi end jet onten ing saka, 
angger saberoek tinengeran djlaret satoenggil, jen oewose katah 
djlarete enggih katah ngantos ngebaki saka waoe; tijang estri 
ingkang pinter boten poeroen nglampahi mekoten, katah oetawi 
sakedik mawi potlod mawon, awit pijambake ngertos, pengetan 
mawi endjet nikoe boten prajogi, kadjawi kero wan gampil sanget 
klintoe, oetawi enggih darnel kotor teng saka, sinawang boten 
patoet. — Tjobi koela tembangake, enggih?” 

Tijang estri : „Boten soesah, di ; wong empoen soemerep toe- 
djoene mawon, kok”. 

Djoepri : „Welah, tjilaka ! kemalingan ora kegangsiran. Ah ! ja. 
ora dadi apa”. 

Tijang estri: ,, Sadaja pinten, di?” 

Djoepri: „Rtangane pada pinten, joe?” 

Tijang estri: „Koela boten ngetangi, kok! Engga niki saketip 
mawon, toena satak bati sanak”. 

Djoepri: „Noewoen! Klilan, bok adjeng”. 

Tijang estri: „Samang nikoe pripoen, di; wong njeboet wong 
gek bok adjeng, gek joe, kok ora maton temen?” 

Djoepri: „Napa boten ilok, ta? Klilan, bok adjeng”. 

Tijang estri: „Enggih, di; enggih”. 

Djoepri ngladjengaken lampah. 

Saben-saben Djoepri njekar wonten ing wande oetawi wonten 
ing panggenan sanes sampoen tarn toe ladjeng katah tijang ingkang" 
dateng ningali miwah mirengaken, sadaja katingal sami seneng 
mirengaken panj ekaripoen Djoepri, lagoenipoen aloes, lak-loeki- 
poen lemes, toer swaranipoen empoek saketja, kawewahan Djoepri 
dasar loetjoe, nanging boten saroe, mila ingkang sami ningali Ian 

mirengaken panjekaripoen sami seneng ing manah, Salebetipoen 
njekar, Djoepri boten kendel-kendel aklirak-klirik madosi Tjiptadi, 
nanging tanpa darnel. 

Djoepri keiidel wonten ing kita Kediri kalih woelan, saking 
ngrikoe teroes dateng Toeloengagoeng, boten sarana noempak 
sepoer, nanging sarana mlampah kemawon, ngiras mbarang njekar 
wonten ing margi. Boten sadaja tijang nggadahi welas dateng 
Djoepri, satoenggal kalili wonten ingkang sengit, pemanggihipoen 
kirang moenggoeh sanget ingatasipoen tijang ingkang taksih rosa 
kijat makaten teka mbarang. Malah sampoen nate kalampahan: 
ing satoenggilipoen dinten Djoepri mampir dateng salah satoeng- 
gilipoen grija ingkang ageng abagoes, sedyanipoen inggih bade 
mbarang njekar, nanging saweg kemawon mapan linggih wonten 
ing emper, ingkang gadah grija pitaken mawi temboeng soegal: 
„Kowe wong ngendi?'’ 

Djoepri mangsoeli kanti manah ingkang kirang saketja; 

„Koela tijang Wanadadi”. 

Ingkang gadah grija: „Mrene arep apa?” 

Djoepri: „Bade mbarang njekar”. 

Ingkang gadah grija: „Heh, kepenak temen ja, gelem wareg 
wegah kangelan”. 

Djoepri: „Nanging rak boten sadaja tijang poeroen nglampahi”. 

Ingkang gadah grija : „Angger doedoe wong sing kesM mastine 
ja ora gelem”. 

Djoepri: „Saged oegi makaten; nanging pamanggih-koela beda 
sakedik. Tijang kesed ingkang katah-katah langkoeng seneng 
ngemis tinimbang mbarang, awit mbarang taksih ragi kangelan; 
wangsoel ngemis, boten, toer sambe-kalanipoen padamelan kalih 
wami waoe sami kemawon”. 

Ingkang gadah grija: „Sambe-kalane kaprije?” 

Djoepri: „Manawi katanggor kalijan tijang tjetil, anggenipoen 
ngemis oetawi mbarang boten dipoen-tampi, wewah-wewah 
dipoen-goesah kados segawon goedigen”. 

Ingkang gadah grija: „Kowe apa ora doe we pagawean?” 

Djoepri: „Ing waktoe sapoenika kadjawi mbarang boten”. 

Ingkang gadah grija: „Apa ora ngoepaja?” 

Djoepri: „Soekoer manawi pandjenengan karsa maringi”. 

Ingkang gadah grija: „Kene doedoe panggonane wong kang 
ngoepaja pagawean”. 

Djoepri: „Oegi dede panggenanipoen tijang mbarang, inggih?” 

Ingkang gadah grija: „Bener”. 

Djoepri : ,,Samangke tetela, bilih ingriki poenika dede padoe- 
noenganjpoen tijang ingkang...” 

Ingkang gadah grija: „Ingkang ... ingkang kaprije?” 

Djoepri : preloe koela-blakakaken, awit pandoegi koela 

pandjenengan sampoen saged njandak pijambak”. 

Ingkang gadah grija; „Akoe ora ngira jen tetemboenganamoe 
bisa wiled kaja tetemboengane pokroel mangkono. Wis loengaa, 
akoe ora arep weweh”. 

Djoepri ; „Boten dados poenapa, awit koela inggih boten ngerais”. 

Djoepri ladjeng kesah. 

Djoepri pantjen wiwit roemijin mila sampoen gadah panginten 
oetawi pamanggih bilih mbarang makaten pantjen kagolong pa- 
damelan ingkang nista, ewa-samanten samangke nglampahi, dja- 
laran kepeksa, saoepami botena kepeksa tamtoe boten poeroen. 

findjingipoen watawis djam satengah nem wonten tijang djaler 
satoenggal dateng ing grijanipoen Dipanala, panganggenipoen 
sarwa loewas akloewoes-kloewoes toer namoeng katokan kema- 
won. Ing waktoe samanten Djoepri sampoen tangi, enggal mang- 
gihi ataken : „Poenapa bade tindak sapoenika, ndara ?” 

Wangsoelanipoen tijang waoe: „Ija”. 

Djoepri loemebet ing kamar malih, medalipoen sampoen gantos 
pangangge, katok tjekak, rasoekan potong tjina sarta saboekan 
sindjang loewas, toemoenten sami bidal. Dados samangke tet^la 
bilih tijang ingkang satoenggalipoen poenika Mantri poeKsi. 

Mantri-poelisi : „Sing arep daklakoni iki doedoe pagawean kang 
gampang, Pri; moela betjik pada ngati-ati. Soepaja adja katitik, 
akoe Ian kowe preloe pada ngalih djeneng, akoe ngalih Salamoen, 
hla kowe arep nganggo djeneng sapa?” 

Djoepri: „Kasida kemawon, ndara”. 

Mantri-poelisi : „Betjik. Lan maneh mengko ana ing kana oleh- 
moe tjetjatoeran adja kaja saiki, betjike menjang akoe ngakang 
bae”. 

Djoepri: „Inggih”. 

Lampahipoen tijang kekalih waoe saja dangoe sangsaja tebih, 
wekasan doemoegi ing doesoen ingkang pinoeroegan, sarta sarana 
taken-taken dateng tijang sawatawis saged doemoegi ing grijani- 
poen Goena. 

Grijanipoen Goena waoe alit sanget toer atep, pageripoen katah 
ingkang sampoen sami risak, djoganipoen ndjembroeng dening 
rereged warni-warni, tegesan rokok pinanggih paring slempit 
wonten ing poendi-poendi, ambetipoen ngantos ledis. 

Djoepri akoela noewoen. 

Ing waktoe samanten Goena wonten ing grija, toer saweg kema- 
won tangi tilem, sareng soemerep wonten tijang kekalih dateng 
ladjeng moeroegi. 

Djoepri: „Koela noewoen, kang”. 

Goena: „Enggili, engga mlebet mawon”. 

Mantri-poelisi kalijan Djoepri sami loemebet, Goena witjanten: 

„Engga, sami linggih ing saloe ngrikoe”. 

Mantri-poelisi linggih, Djoepri witjanten; „Rada mrana, kang”. 

Goena: „Manoehaken, sadereke poendi?” 

Mantri-poelisi: „Koela Wanadadi ngrikoe mawon”. 

Goena: „Hla, menggahing nama sinten?” 

Mantri-poelisi: „Koela Salamoen”. 

Djoepri: „Koela Kasida”. 

Goena: „Enggih. Onten preloene napa endjing-endjing sami 
mriki ?” 

Mantri-poelisi: „Preloene madosi tijang ingkang nama Goena. 
Napa si kakang?” 

Goena: „Enggih. Onten napa ta?” 

Mantri-poelisi: „Dipoen-kengken dening Kartadipa”. 

Goena: „Sampejan kaprenah napane Kartadipa?” 

Mantri-poelisi: „Koela kaprenah adine”. 

Goena: „Hla sampejan, di?” 

Djoepri: „Koela niki batoere”. 

Goena: „Sampejan sami dikengken napa?” 

Mantri-poelisi: „Dikengken manggihi sampejan, dinten nild 
sampejan kapoerih mrelokake mrika”. 

Goena: „Onten preloene napa ta?” 

Mantri-poelisi : „Nikoe prakawis wados sanget, mila saderenge 
koela neda katrangan rijin, ngriki onten tijang sanese napa boten?” 

Goena; „Boten, tijang estri saweg kesah derep”. 

Mantri-poelisi: „Enggih nikoe, adjeng didjak ngremboeg pre- 
kawis wingi sonten nika”, 

Goena: „Ngremboeg ... ngremboeg kadospoendi ?” 

Mantri-poelisi: „Kadospoendi malih, sarehning sedyane kakang 
Karta waoe dereng kaleksanan, tamtoene dereng marem ...” 

Goena : „Ngoten-ngoten nikoe rak margi saking lepat^ pijambak, 
wong waoene empoen bedamen adjeng mlampah onten sisih 
tengen, kenging napa djeboel onten sisih kiwa, toedjoene pang- 
gebag-koela radi kliwat, oepami botena ... ah ... babar djit 
saestoe”. 

Djoepri: „Poeloeh-poeloeh, kang, tijang saweg kesoepen kados- 
poendi malih”. 

Goena: „Hla, enggih watek kesoepen nikoe sing ngroegeni. 
Tijang gadah tanggelan jen boten tansah enget, tamtoene enggih 

estoe katjoewan. Mantri-poelisi oepamine, tanggelane katah, pra- 
kawis niki, prakawis nikoe, pangadj eng-adj enge sadaja kedah 
salesih, nanging jen saben-saben kasoepen kadospoendi, napa boten 
ngroegeni? napa boten kelampahan dilorod?” 

Mantri-poelisi: „Ha-ha-ha! leres nikoe. Lab saniki sampejan 
kadospoendi, tanggel napa boten teng grijane kang Karta? koela 
niki namoeng ngarah genahe, awit waoe kang Karta sandjang jen 
sampejan boten tanggel koela kedah teroes teng Somagede, teng 
grijane Masdoeki; rak ja ngono ja. Da, kandane kakang niaoe?” 

Djoepri: „He-eh”. 

• Mantri-poelisi: „Soekoer jen sampejan tanggel, dados koela 
boten kesel, toer patoekon rokok saringgit niki boten diteda tijang 
sanes”. 

Goena: ,Jen ngoten ... enggih, koela mangke adjeng mrika, 
Nanging ...” 

Mantri-poelisi: „Nanging ... kadospoendi? Engga niki artane”. 

Arta kaseleh wonten ing medja. 

Sarwi nglirik arta waoe Goena mangsoeli: „Nangmg ... koela 
radi adjrih bok prekawis niki empoen kaoeningan Negari, awit 
waoe daloe koela mireng kados wonten titir”. 

Mantri-poelisi: „Pantji enggih mekoten, malali wingi sonten 
nika ndara mantri rawoeh, nanging sareng empoen mirsa jen kang 
Karta boten napa-napa enggih empoen ... ladjeng enggal-enggalan 
kondoer”. 

Goena: „Ah, nikoe rak namoeng etok-etok mawon, koela em- 
poen tjeta teng pratikele”. 

Mantri-poelisi: „Milane jen sampejan tanggel inggih kedah 
ngatos-atos”. 

Goena: „Prakawis ingkang semonten jen toemrap koela empoen 
boten preloe diwoelang malih”. 

Mantri-poelisi ; „Soekoer ! nanging kakang enggih kedah tansah 
enget jen mantri-poelisi saniki niki pintere ngoedoebilahi, pinter 
sanget pados katrangan. Rak ja ngono ta. Da?” 

Djoepri: „He-eh; akoe ja nganti goemoen banget kok”. 

Goena : „Ah, pinter napa ! pintere rak namoeng pit-pitan mawon, 
sentijar-sentijer ngaler ngidoel. Saoepami pintera saestoe mestine 
rak saged njepeng pandoeng sing nggondol amale kadji Abdoel- 
salam nikoe”. 

Mantri-poelisi: „Prakawis nikoe enggih saweg dioeroes, malah 
kabare oetoesan sepijoene teng Wotgalih Ian teng Tjaroeban”. 

Goena : „Hla enggih ngoten nikoe kapinterane, bar-ber mboetjali 
arta”. 

Mantri-poelisi : „Wingi- wingi koela mireng kabar, margi saking 
kadji Abdoelsalam kapandoengan, para loerah kadawoehan nggle- 

dah grijaning para tijange ingkang sampoen katitik dados pan- 
doeng, napa estoe?’' 

Goena: „Enggih, malah panggenan-koela ngriki ngantos kalih 
dinten, nanging boten pinanggih onten napa-napane ; empoen sing 
kalih dinten, hla bok saminggoe angger angsale nggledah namoeng 
njak-njoek kados lare doemoekan ngoten masa kepanggiha”. 

Samangke Mantri-poelisi boten samar malih, wangsoel saged 
namtokaken bilih saestoe Goena sampoen sakoeton kalijan Kar- 
tadipa mawi kabijantoe dening loerah tjarik bade nindakaken radja 
pedjah, njirnakaken poen Djoepri. Kadjawi saking poenika inggih 
ladjeng mangretos oegi, bilih ingkang mandoeng dateng grijani- 
poen kadji Abdoelsalam ing malem Minggoe ingkang kapengker : 
boten sanes inggih poen Goena poenika. Arta saringgit ingkang 
taksih goemletak wonten ing medja kapendet malih, kalebetaken 
ing kantonganipoen, mila makaten awit gadah sedya bade njepeng 
poen Goena ing waktoe poenika oegi, nanging ing waktoe samanten 
poen Djoepri ladjeng witjanten : „Poewit koewi rak kanggo patoe- 
kon rokoke kang Goena, kang!” 

Mantri-poelisi mangretos, anggenipoen Djoepri witjanten ma- 
katen poenika angemoe raos prakawis bade njepeng poen Goena 
boten kdnging katindakaken kanti kasesa, djalaran jen boten leres- 
leres bade moetawatosi, sisip sembiripoen darnel tjilaka dateng 
sarira pijambak; arta kawedalaken, kaseleh ing medja malih sarwi 
witjanten: „0, ija, kok arep lali akoe. Engga, kang, disimpeni, 
mangke moendak kabekta malih”. 

Goena; „Enggih, di, enggih, kadjenge ngrikoe mawon rijin”. 

Djoepri: „Sar^hne pagawean wis rampoeng, ajo ta, kang, pada 
bali, moendak dadi pangarep-arep”. 

Mantri-poelisi: „Ija, ajo. Sampejan adjeng mrika djam pinten, 
kang, mangke??” 

Goena: „Lat-late enggih bedoeg”. 

Mantri-poelisi: „Enggih empoen, kang, koela adjeng wangsoel”. 

Djoepri: „Koela semonten oegi. Klilan, kang”. 

Goena : „Enggih, di, enggih”. 

Mantri-poelisi kalijan Djoepri ladjeng medal, ing semoe bade 
teroes wangsoel, Sareng lampahipoen sampoen ragi tebih Djoepri 
matoer: „Anoe, ndara, samangke pandjenengan prajogi wangsoel 
dateng panggenanipoen Goena malih asajadan mendet slepen 
kantoen, slepen-koela kala waoe koela dawahaken wonten sangan- 
dapipoen medja, dene koela bade ladjeng kaloerahan, moerih 
pijambakipoen dateng sadjondjang-krawatipoen toemoet ngren- 
tjangi njepeng Goena miwah nggledah grijanipoen”. 

Mantri-poelisi: „Bagoes banget panemoemoe mangkono ikoe”. 

Djoepri ladjeng bidal dateng kaloerahan, Mantri-poelisi wang- 
soel dateng panggenanipoen Goena. 

Goena soemerep tamoenipoen ingkang satoenggal wangsoel 
malih waoe kaget, toemoenten taken, temboengipoen : „Kok wang- 
soel malih onten napa?" 

Mantri-poelisi : „Slepen-koela kantoen”. 

Goena : „0, enggih ; hla niki napa ?” 

Mantri-poelisi mlebet, slepen kapendet, wasana mapan linggih 
malih kalijan witjanten: „Anoe, kang, kok adjeng kasoepen, waoe 
kang Karta enggih weling: jen kakange roemaos koewalahen 
nglampahi padamelan nikoe, kakange kenging ngadjak kantja 
satoenggal malih; dene epah enggih napa mestine, malah jen saged, 
mangke sampejan adjak mrika pisan. Napa kintene onten ingkang 
kenging sampejan-engge kantja?” 

Goena : „Onten”. 

Mantri-poelisi : „Sinten ?” 

Goena : „Kadang koela pijambak, poen Wirjanom”. 

Mantri-poelisi: „Grijane enggih ngriki mawon?” 

Goena: „Enggih”. 

Mantri-poelisi : „Mangke gek boten mitajani”. 

Goena: „Sampejan pitados mawon teng koela”. 

Mantri-poelisi : „Dedeg pangadege tijang waoe napa sami ka- 
lijan kakange?” 

Goena: „Malah ...” Dereng ngantos rampoeng anggenipoen 
witjanten ... Goena kaget sanget, soemerep tamoenipoen ingkang 
satoenggal dateng malih sesarengan kalijan loerah miwah poelisi 
doesoen kekalih, sarta ladjeng njipta jen bade wonten lelampahan 
ingkang boten saketja; enggal ngadeg sarta ladjeng loemadjeng 
bade medal kori boetoelan, nanging saweg kemawon djoemangkah 
ing kori doemadakan dipoen-sikep poelisi kekalih sanesipoen 
ingkang sampoen kaketik dening Djoepri soepados djagi wonten 
ngrikoe. Goena ngetog karosan, poelisi kekalih kakipataken sami 
dawah kantep, nanging ingkang satoenggal trangginas, enggal 
ngrangsang soekoenipoen Goena, Goena ... ngeg dawah mang- 
koerep, saweg kemawon krengkang-krengkang bade tangi, poelisi 
kekalih sanesipoen dateng angroeboet sareng-sareng kalijan loerah 
miwah Djoepri. Goena boten saged ebah, mila ladjeng narimah 
noetoet. 

Mantri-poelisi: „Gelis dibanda, loerah”. 

Loerah boten soewala, Goena enggal kabanda. Sareng sampoen, 
ladjeng kabekta mlebet dateng grija malih, kalinggihaken ing saloe 
tinenggan dening Djoepri, dene tijang sanes-sanesipoen sami 
nggledah. 

Goena: „Sabenere kowe ikoe sapa?” 

Djoepri: „Akoe ... kang arep kok-pateni kanti tanpa dosa”. 

Goena: „Krandjingan ! kowe Djoepri? Ah, dene woedjoedmoe 

ora pira-pira. Apa mangkene iki woedjoede pamalesmoe menjang 
akoe ?” 

Djoepri: ,, Negara kang bakal gawe abang biroe menjang kowe, 
akoe ora winadjibake nindakake wewales apa-apa”. 

Tetijang ingkang sami nggledah sampoen rampoeng; ingkang 
kapanggih saweg sesoepe djene mripat barlejan Ian gelang djene 
sapasang toewin erlodji satoengal sarantenipoen ... oegi djene, 
sadaja waoe pinendem wonten sangadjengipoen amben patileman 
sinasaban ing kesed. Soemerep sadaja waoe Goena ngraos kados 
bade semapoet, paningal peteng, badan lesoe les-lesan, kringet 
goemrobjos. 

Mantri-poelisi : „Loerah, betjike saiki oega kowe prentah ma- 
rang poelisi kang kena dipratjaja loro soepaja ndjoedjoegake wong 
ikoe Ian nggawa barang-barang iki menjang asistenan, nanging 
wekaskoe: poma-poma adja metoe ing desa Wanadadi”. 

Loerah matoer sandika, sarta ladjeng nindakaken poenapa ing- 
kang dados prentahipoen mantri-poelisi waoe. 

Mantri-poelisi: „Ajo, loerah, akoe toedoehna omahe wong kang 
aran Wirjanom, akoe oega preloe nggledah mrana”. 

Loerah matoer sandika, toemoenten sami bidal bade nggledah ing 
grijanipoen Wirjanom, Djoepri boten kantoen. Anggenipoen nggle- 
dah sami pikantoek darnel: ing salebeting grijanipoen Wirjanom 
pinanggih wonten doewoeng satoenggal, pendok Ian mendakipoen 
sami djene tinretes inten, peniti sarakit Ian soesoek konde sa- 
toenggal, barang kekalih poenika oegi djene. Wirjanom oegi 
kabanda sarta ladjeng kairid dateng asistenan dening poelisi 
kekalih sanesipoen, poenika oegi kaawisan boten kenging medal 
doesoen Wanadadi, dados kedah medal margi sanesipoen. 

Padamelan sampoen rampoeng, sadaja saged toemindak kanti 
wiloedjeng, klajan bingahing manah mantri-poelisi ladjeng wang- 
soel sareng kalijan Djoepri. Ing sadangoenipoen sami loeraampah 
mantri-poelisi boten kendel-kendel anggenipoen ngalembana 
dateng kaprigelan miwah kalantipaning pamikiripoen Djoepri, 
Hanging sadaja waoe namoeng wonten ing batos kemawon. 

Mantri-poelisi kepengin sanget soemerep kadospoendi pamang- 
gihipoen Djoepri toemrap prakawisipoen Goena poenika; sarehning 
gadah lepat kalih warni, poendi ingkang preloe kaoeroes roemijin, 
bab anggenipoen bade darnel dosa pedjah, poenapa bab anggeni- 
poen darnel dosa mandoeng, mila ladjeng pitaken, temboengipoen : 
„Djoepri, sarehning Goena doewe dosa rong roepa, kaprije pane- 
moemoe, prakara endi kang preloe koedoe kaoeroes disik?” 

Djoepri: „Mandoeng, koela-anggep dede prakawis ingkang 
ageng, beda kalijan bade darnel pepedjah, mila prekawis waoe 
kenging kinantoenaken”. 

Mantri-poelisi : „Jen prakara ang-gone arep gawe pepati preloe 
kaoeroes disik, dadi preloe banget akoe njekel wong teloe maneh, 
awit mitoeroet kandamoe wong-wong maoe kang akongkon 
Goena”. 

Djoepri: „Loerah, Tjarik Ian Kartadipa?” 

Mantri-poelisi: „Ija”. 

Djoepri : „Inggih. Malali salebetipoen prakawis poenika tijang 
tetiga waoe ingkang alepat ageng”, 

Mantri-poelisi: „Lijane saka ikoe apa ora ana maneh j>rakara 
kang preloe daksoemoeroepi?” 

Djoepri : „Wonten, serat pratanda sade tinoembasing tetilarani- 
poen paman Martaredja ingkang dipoen-damel dening loerah tjarik 
ingkang kangge tjetjepenganipoen Kartadipa”, 

Mantri-poelisi: „Akoe koedoe weroeh lajang maoe preloene 
kaprije?” 

Djoepri: „Moerih oeninga soeraosipoen, bibi Soemarah namoeng 
masrahaken kemawon poenapa njade”. 

Mantri-poelisi kendel sakedap, woesana witjanten: „Ija, betjik, 
mengko sore akoe dakngoeroes kabeh maoe”. 

Sadoemoeginipoen ing Wanadadi tijang kekalih waoe ladjeng 
pisahan, Djoepri wangsoel dateng panggenanipoen Dipanala, 
Mantri-poelisi ... 

Sontenipoen Mantri-poelisi dateng malih ing Wanadadi mawi 
mbekta poelisi sawatawis ndjoedjoeg ing grijanipoen Kartadipa. 
Tamtoe kemawon Kartadipa kaget sanget; sasampoenipoen tamoe- 
tamoe waoe kalinggihaken, Kartadipa matoer, temboengipoen : 
„Ndara rawoeh mriki karsa poenapa?” 

Mantri-poelisi : „Anoe, kang, tekakoe mrene iki ngemban da- 
woehe ndara asisten, kang sapisan: ndikakake njekel kakang awit 
kakang ginalih miloe tjampoer anane reroesoeh wmgi sore kae. 
Kang kapindo : ndikakake ndjaloek lajang pradjandjian moenggoeh 
lintirane boemi tetinggalane Martaredja”. 

Kartadipa: „Elo, tijang ingkang abdi ingkang kaemoek teka 
ginalih makaten, poenika kadospoendi ?” 

Mantri-poelisi: „Akoe oega ora ngreti”. 

Kartadipa: „Jen makaten ...” 

Mantri-poelisi: „Ja, kakang ora soesah kanda apa-apa maneh. 
Kakang koedoe ngreti jen ing dina iki kakang koedoe raanoet 
akoe, Ian lajang pradjandjian maoe dakdjaloek saiki”. 

Kartadipa: „Serat wonten ing kaloerahan”. 

Mantri-poelisi: „Kabeneran. Ajo Wangsa Ian Setra (poelisi), 
wong iki digawa menjang asistenan !” 

Kartadipa : „Ingkang abdi njoewoen inah sakedap, bade dateng 
kaloerahan preloe pamit”. 

Mantri-poelisi : „Ora. Mengko kakang rak bisa katemoe ana 
ing asistenan”. 

Kartadipa: „Poenapa loerah oegi bade katjepeng?” 

Mantri-poelisi : „Malah satjarike pisan ; dene Goena, wong 
Wanasalam, wis wingi sore”. 

Kartadipa dados poetjet, rahipoen itjal sadaja, samangke pijam- 
bakipoen saweg mangretos bilih nijatipoen bade njirnakaken 
Djoepri kadjoderan toer sampoen kaoeningan dening para pangreli 
pradja, temahan boten gadah pangadjeng-adjeng malih sagedipoen 
oewal saking paoekoeman, mila ladjeng noetoet, kairingaken 
dening kekalih kaateraken dateng asistenan. 

Mantri-poelisi teroes dateng kaloerahan miwah dateng tjarikan. 
Loerah kalijan tjarik katjepeng sarta ladjeng kagiring dateng 
asistenan dening poelisi tiga. Mantri-poelisi boten saged njarengi 
djalaran ladjeng kepeksa wangsoel dateng grijanipoen Kartadipa, 
preloe nggledah pados serat pradjandjian, awit tetela bilih Kartadipa 
dora; serat pradjandjian boten dipoen-simpen wonten ing kaloe- 
rahan, wangsoel wontening grijanipoen pijambak, mila sareng 
kagledah sakedap kemawon pinanggih, sinerat ing kertas segel 
kalih lembar, nanging oengel-oengelanipoen serat pradjandjian 
waoe boten sami. 

Mantri-poelisi bingah sanget, dene sampoen saged njepeng para 
tetijang ingkang srana patrap aloes sanget bade darnel roehara- 
ning doesoen, wewados-wewadosipoen sampoen kasoemerepan 
sadaja. 

Boten beda para tetijang ing doesoen Wanadadi, kala soemerep 
bilih loerahipoen dipoen-tjepeng waoe inggih sami bingah ing 
manah, roemaos bade oewal saking kasangsaran. Kados ingadj eng 
sampoen kapratelakaken, bilih para tetijang doesoen sami sengit 
dateng loerah, nanging sadaja sami adjrih, dados sadangoenipoen 
namoeng sami mbededeg ing weteng kemawon, bade kelah boten 
wani, koewatos bokbilih ... ditemoe koewoek ... 

XVII 

NGANGKATAKEN LAJON DATENG PAKOEBOERAN 

Datengipoen para tamoe ingkang nglajad, tamoe djaler sami 
lenggah wonten ing grija toewin pandapa, oetawi namoeng adeg- 
adegan kemawon wonten ing latar, oegi katah ingkang sami 
mrenah saenggen-enggen, boten patos katjarakaken sanget, boten 
kados satataning tijang gadah darnel mantoe sasaminipoen, sarta 
limrahipoen boten mawi kasegah dahar Ian ngoendjoek, kadjawi 
namoeng kaledosan sroetoe kalijan lisah wangi. Dene tamoe estri 
sami andjoedjoeg ing gandok, toewin pawon. 

Ngadjengaken wantji angkating lajon, kaoem sakantjanipoen 
para santri sawatawis, sinasmitan ladjeng sami dikiran, swarani- 
poen goemrenggeng ; saantawis dangoenipoen, ingkang wadjib 
ladjeng matoer dateng pangageng ingkang rawoeh ing ngrikoe; 
jjRehning sampoen wantji, njoewoen idi bade ngangkataken lajon”. 
Pangageng andjoeroengi. Para waris djaler ladjeng sami njelaki 
lajon, sadija angoesoeng lajon. Saantawis, lajon ladjeng kabidal- 
aken, wedalipoen saking grija kapikoel para waris; sadoemoegi- 
ning ngadjeng taritising grija oetawi pandapa, dados sampoen 
wonten ing latar, ladjeng karigenaken, ingkang prenah sirahing 
lajon wonten ing ngadjeng, saha lampahing lajon mandeg roe- 
mijin, nanging taksih kapikoel. Jen ingkang tilar donja waoe 
tijang sepoeh soegih anak poetoe, para anak poetoenipocn (tijang 
diwasa dalah lare-lare djaler-estri) ladjeng sami garoebjoegan 
ambrobos sangandaping lajon, wongsal-wangsoel ngantos tigang 
brobosan. Jen sampoen rampoeng, ingkang mikoel malampah 
malih; doemoegi ing radinan ageng, lampahipoen ingkang sami 
mikoel lajon mandeg malih saantawis, namoeng ngentosi pangra- 
kitipoen oepatjara, rampoeng ladjeng malampah malih lon-lonan. 
Lampahing lajon wonten tengah margi ageng, sakiwaning 
lajon tijang ingkang ambekta songsong megar, anongsongi lajon, 
Jen ingkang tilar donja bangsa prijantoen ingkang sipat songsong, 
inggih ngangge songsong anggenipoen pijambak. Jen ingkang 
tilar donja dede prijantoen, inggih poenika tijang alit, namoeng 
ngangge songsong padangboelan kemawon. Songsong waoe dan- 
danipoen kaoelesan monten petak, ing nginggil sangandaping 
menoer inggih sinoeng sekar-waroe saking monten, Kanan ke- 
ringing lajon dipoen-oeroeng-oeroeng ing toembak mawi oeles 
monten dalah landejanipoen, sakedikipoen kalih-welas sisih. 
Toemrap tijang alit limrahipoen dede toembak sajektos, nanging 
namoeng deling londjoran kaketok ratjak sami pandjangipoen 
sadepa sabelah, oetawi namoeng dandan kadjeng kemawon, saha 
pantjen wonten tijang ingkang njewakaken dandan poenika. Pan- 
dan oetawi deling waoe ladjeng dipoen-oelesi ing monten. Dene 
toembak kekalih ingkang wonten kanan kering ing ngadjeng 
pijambak, Ian toembak kekalih ingkang wonten kanan kering ing 
wingking pijambak, mawi dipoen-kalebeti gandera monten petak, 
dipoen-serati seratan warni tjemeng, sastranipoen Arab, oengeli- 
poen donga salawat Nabi. Toembak-toembak waoe kabekta ing 
boedjang. Dene boedjang-boedjang poenika oegi wonten ingkang 
ngerehaken, inggih poenika loerah boedjang, ingkang mranata 
lampah-lampahipoen para boedjang. 

Sangadjenging lajon, kaoem toewin para santri, sami dikiran 
toeroet margi ; ingkang ambatak santri satoenggal, moengel dikir 

pijambakan, tamban nanging sora: La-ila - ha illa’lla - h, La - 
ila - ha ilia ’11a - h, La - ila - ha ilia ’11a - h, Moehammadar rasoeloe 
’11a - h. Ladjeng kasambetan santri katah sami moengel dikir 
sesarengan, oegi tamban sora : La - ila - ha ilia ’Ila - h, La - ila-ha 
ilia ’Ila ’-h, La ila - ha ilia ’Ila -h, Moehammadar rasoeloe ’Ila -h. 
Ladjeng ingkang ambatak moengel malih, dikiripoen sontan- 
santoen, boten namoeng sawarni kados ingkang kaseboet ing 
nginggil poenika kemawon, oegi kasambetan santri katah malih, 
makaten saladjengipoen imbal-imbalan. Dene lagoenipoen warni- 
■warni, saha saberi lampahing lajon angsal saondjotan, inggih 
poenika sawatawis tebihipoen, santoen lagoe lijanipoen. Sareng 
sampoen tjelak kalijan pakoeboeran, dikir Ian lagoenipoen beda 
malih, inggih poenika santoen dikir Ian lagoe ingkang iramanipoen 
sesegan, ngantos nj’awabi dateng lampahipoen ingkang sami mikoel 
lajon ladjeng mempeng, lampahipoen ngodjog kados kaseng- 
kakaken. 

Sangadjengipoen para santri, tijang ingkang kapatah ambekta 
sawoer; woedjoeding sawoer poenika jatra tembagi dipoeii-gebeg 
ngantos mentjeret, katingal kados jatra enggal, dipoen-oewor 
kalijan beras koening, inggih poenika oewos dipoen-tjaroebi koenir 
ingkang kapipis lembat, kakrawoe kalijan oewos waoe, ngantos 
oewosipoen warni djene, kantinipoen malih sekar tjampoer-bawoer, 
inggih poenika tjampoeraning sekar kenanga, regoelo, mawar, 
toewin ron pandan karadjang, noenggil dados sawadali, kawadahan 
ing bokor dara, dipoen-sasabi monten kaemban ing tijang ingkang 
kapatah ambekta sawoer, emban-embanipoen oegi monten. Saben 
doemoegi ing margi prapatan, tijang waoe ladjeng mendet sawoer 
sagegera, oetawi kalih tigang gegem, kasawoeraken mangiwa 
oetawi manengen, ladjeng kemawon dados rebatanipoen para 
boedjang ingkang pantjen sami njegat Ian angodol salampahing 
lajon waoe. Dene jen ingkang tilar donja tijang soegih, sawoeripoen 
salong dipoen-tjaroebi jatra salaka oetawi jatra emas. Dene jen 
jatra sawoer waoe ngantos katah, jatra sawoer kawadahan ing 
bokor ageng, kaselehaken ing ongkek, dipoen-loeroebi monten 
petak, saben ongkek satoenggal kapikoel tijang kalih, dipoen- 
amping-ampingi tijang satoenggal ingkang kapatah njebaraken 
sawoer waoe. Wondene sawoer kabekta mawi ongkek poenika, 
limrah Ian patoetipoen, namoeng toemrap lajonipoen prijantoen 
ageng. 

Sangadjenging tijang ambekta sawoer, tijang boedjang ingkang 
ambekta sosog, Garaning sosog poenika oegi dipoen-oelesi monten ; 
sosog waoe ing nginggil dipoen-toempangi angle alit, isi mawa 
latoe areng katoempangan menjan, saben-saben areng Ian menjan- 
ipoen kaedjogan malih, samargi-margi koekoesing doepa koeme- 

loen. Djedjer kalijan tijang boedjang ingkang ambekta maedjan 
sapasang, oegi dipoen-oelesi monten, Maedjan waoe ingkang ka- 
damel kadjeng djatos; jen ingkang tilar donja tijang djaler, mae- 
djanipoen ing nginggil wangoen irah-irahan lantjap; jen ingkang 
tilar donja tijang estri, maedjanipoen ing nginggil wangoen irah- 
irahan papak oetawi boender. 

Jen ingkang tilar donja taksih djaka oetawi prawan, wewah 
oepatjara gagar-majang sapasang, ingkang kadamel bangsa- 
ning ron-ronan kalijan sekar, poetjoekipoen mawi toentoeting 
pisang, nanging tanpa wengkoe kerisan Ian klabangan djanoer 
koening kados kembar-majanging panganten, Gagar-majang sapa- 
sang waoe kapandi boedjang satoenggal oetawi kalih, nianggen 
sangadjenging santri ingkang sami dikiran. Wondene jen toemrap 
prijantoen ageng, gagar-majanging lajon woedjoedipoen teka sami 
kemawon kalijan kembar-majanging panganten, oegi mawi keris- 
an Ian klabangan djanoer koening. Amoeng kaotipoen, kembar- 
majanging panganten poenika mawi kinemoelan ing sindoer. 

Jen tijang ingkang tilar donja waoe gadah kalangenan ingkang 
dipoen-kasihi, kados-ta: ingah-ingahan sawoeng, peksi, ajam alas, 
koetjing, sasaminipoen, sawoeng oetawi peksi sapanoenggilanipoen 
waoe kabekta kangge oepatjara, sawoeng kinroso ing monten, 
ladjeng kaemban ing tijang, emban-embanipoen oegi monten, Peksi 
sinengkeran, sengkeranipoen kakroekoep ing monten, katjantel- 
aken ing dandan oetawi deling kaoelesan monten, kabekta ing 
tijang kados pambektaning gandera pandeling pradjoerit. Ajam- 
alas wonten ing sengkeran ingkang kakrodongan ing monten, 
kapikoel tijang kalih. Koetjing kaemban ing tijang, emban-emban- 
ipoen monten, Oepatjara poenika sami manggen sangadjenging 
santri dikiran. Sadoemoegining pakoeboeran, sawoeng peksi sapa- 
noenggilanipoen waoe kaoetjoelaken oetawi kaeboeraken. 

Jen ingkang tilar donja bangsaning prijantoen, mawi oepatjara 
malih, inggih poenika toempakanipoen koeda, dipoen-praboti adat- 
■saben, ladjeng kaloeroeban monten, kinaroeng. Kadjawi poenika, 
•oepatjaraning pasowanan toewin sanes-sanesipoen, kados-ta; epok, 
slepa, kotak, koeloek, lante (lampit alit ingkang kangge lenggah 
wonten pasawanan), wedoeng, pedang, soedoek, teken, tjemeti 
koeda, waos, lontop, sandjata, toeloepan, panah saendong, gandewa, 
sapanoenggilanipoen, sadaja poenika sami dipoen-oelesi monten, 
kabekta para waris lare-lare neneman, kangge oepatjaraning lajon, 
manggen sangadjenging santri ingkang sami dikiran. Sadoemoegi- 
ning pakoeboeran, oepatjara poenika wangsoel kabekta mantoek. 

Tijang djaler ingkang sami nglajad, ngeteraken sawingkinging 
lajon, dene para tijang estri, adatipoen sami ngroemijini, loemam- 

pah sangadjeiiging lajon, nanging nisih oeroet pinggiring margi 
ageng ing sisih kiwa. 

Ingkang mikoel lajon gentosan, limrahipoen para neneman. Dene 
tijang sepoeh namoeng ngater kemawon . 

Para waris ingkang kapatah ing darnel, toewin tijang sanes ing- 
kang toemoet njanggi darnel, kados-ta: tijang ingkang toemoet 
mikoel lajon, tijang ingkang ambekta songsong, toembak, sawoer, 
sosog, maMjan, gagar-majang, para santri ingkang sami dikiran, 
tijang ingkang sami ngampil-ampil oepatjara, sapanoenggilanipoen, 
sami kasoekanan srempang monten petak sakatjoe iket. Dene 
tijang estri ingkang kapatah ing darnel, anggegendong oeba-rampe 
ingkang bade kangge wonten ing pakoeboeran, sami kasoekanan 
monten saslendang tjijoet, kaangge srempang salebetipoen njanggi 
darnel waoe. 

Tata-kramanipoen tijang nglajad, djaler estri boten ngangge- 
angge panganggen bangsaning mas inten, malah bangsa sembet 
kemawon inggih ngangge ingkang sampoen masem. Tijang djaler 
saboekipoen petak, mawi doewoeng. Nanging sareng doemoegi ing 
djaman samangk6, tijang nglajad golongan abdi dalem ing kara- 
ton, mangangge sarwa tjemeng. Inggih poenika: iket latar 
tjemeng, rasoekan sikepan oetawi atela tjemeng, sindjang latar 
tjemeng, saboek tjemeng, epek oegi tjemeng, mawi doewoeng. Jen. 
ing kadipaten Mangkoenagaran, para prijantoen anglajad taksih 
anglastarekaken ngangge saboek petak. 

Jen pangoeboeripoen ngantos malangkah kita, pamikoeling lajon 
ladjeng kagentosan para boedjang. Poenapa-malih jen ingkang 
tilar donja prijantoen, ing djaman roemijin katah ingkang kakoe- 
boer ing siti doesoen lenggahipoen, sadoemoegining wates kita,, 
pamikoeling lajon kagentosan bebaoe doesoen, saking prentah- 
ipoen bebekel doesoen ingkang ambekeli siti lenggahing prijantoen 
waoe. 

Jen ingkang tilar donja waoe lare baji, oetawi lare alit ingkang 
taksih pantes kaemban, anggenipoen ngangkataken dateng pakoe- 
boeran, potjongan majit katoempangaken ing gelaran bangka, 
kaloeroeban sindjang, kasampiran rontjen sekar, ladjeng kaemban 
kodjong ing sindjang wijar dening tijang djaler; kodjongan waoe 
ladjeng kasampiran sekar rontjeh malih. Dene oepatjaranipoen:. 
Songsong padangboelan kaegaraken, kangge nongsongi kodjong- 
an waoe, maddjan alit sapasang, sawoer, toewin balabag bade 
kangge toetoep karas. 

Dene jen baji taksih nesep, wewah; degan sampoen parasan sa- 
toenggal, doemoegining koeboeran kapetjah sigar, ladjeng kakoe- 
rebaken sanginggiling oeroeg-oeroegan koeboeripoen ; kendi alit 

satoenggal, .isi santeii mawi gendis klapa; djcnang soengsoem 
satakir, doemoegining koeboeran kasadjekaken sanginggiling 
oeroeg-oeroegaii koeboeripoen ; sarta mawi anak-anakan wit 
pisang (boeng wit pisang), bade kapendem noenggil saloewang- 
an kalijaii majit, doemoenoeng sakilening majit. 

Dene tijang ingkang ngeteraken anglajad lare baji, limrahipoen 
boten katah, namoeng sawatawis, toer para waris pijambak, toewin 
tangga-tepalili ingkang tjelak. Boten mawi dikiran toeroet margi. 

Tijang loenampah kapajag lajon, ladjeng minggir, mandeg, kali- 
jan hoermat ngadjengaken lajon, sarta bikak toedoeng oetawi tja- 
pingipoen; jen songsongan inggih angingkoepaken songsongipoen^ 
jen noempak kapal inggih mandap saking kapalipoen, kapal 
dipoen-tjepengi lising kendalinipoen. Jen lajon sampoen langkoeng, 
tijang ingkang kapapag waoe, limrahipoen ladjeng pitaken dateng 
salah satoenggaling tijang ingkang nglajad, ingkang pijambakipoen 
sampoen wanoeh, pitakenipoen ; Sinten ingkang tilar donja? 
Winangsoelan ; Pandjenenganipoen Anoe. Oetawi ; Poen Anoe. 

Lare-lare alit ingkang soemerep lajon langkoeng, ladjeng sami 
andjewer-ndjewer godohing koepingipoen pijambak, tangan kiwa 
andjewer godoh kiwa, tangan tengen andjewer godoh tengen, 
leaping tiga, sarwi ngoetjap lirih kados tijang moedji : Debog bosok 
galih asem, larakoe gawanen loenga, larakoe gawaneii loenga^ 
larakoe gawanen loenga. Patrap makaten poenika awit saking 
dipoen-warahi tijang sepoehipoen. 

Wonten goegon-toehoning tijang, bilih loemampah kapetoek 
lajon, poenika bade sebel lelampahanipoen ing sadinten ngrikoe, 
tegesipoen, oepami padosa boetoeh mrika-mrika, tamtoe bade 
boten pikantoek, badeja madosi mitra inggih boten saged kapang- 
gih ing grija, badeja ngloeroeg ngabotohan inggih kawon, makaten 
sapanoenggilanipoen. Aloewoeng toemoeta nglajad pindah, poenika 
sae, saged dados pangroewating kasebelan. Milanipoen tijang kina 
sami dangan-dangan anglajad, ngantos doemoegi ing pakoeboeran, 
boten watak njimpang margi, sanadyan dereng tepang kalijan 
ingkang tilar donja, oetawi dereng tepang kalijan ingkang kasri- 
pahan. 

Oepami lajon kadjawahan wonten ing margi, lampahipoen lajon 
ladjeng keraawon, boten tjara mawi kendel angejoeb, dalah 
ingkang nglajad jen tijang soemerep ing preloe, inggih boten 
poeroen kendel angejoeb, sanadyan kebes toewin kalotjoeta. 

XVIII 

WIWITANfi ANA MATJAN GADOENGAN 

Katjarita sang apraboe Adji Djajabaja ing Kadiri kagoengan ti- 
tijan aroepa matjan poetih kaparingan aran kjai Barongseta, di- 
krangkengi wesi ana pengkeran kadaton, saben dina direksa oem- 
boel desa loro-loro; jen djaga para oemboel sasasi lagi olib giliran. 
Kang kabener djaga kjai Barongseta, aran Djagawana oemboel 
ing desa Djatisara, jen bengi ora taoe toeroe tansah linggili 
pitekoer bae ngarepake kori krangkeng tansah soesah. 

Kijai Barongseta: „% Djagawana, roepamoe kaja ngandoet 
sedili; mara blakakna kang bener karo akoe”. 

Djagawana kaget sarta andjoemboel anggardjit dene sato teka 
bisa tata djalma. „Noewoen kjai, ing saestoe koela poenika bilih 
noedjoe djagi, sakalangkoeng soesah ing manah, awit tanah 
saoeroeting redi Keloed ingkang kidoel wetan, sapoenika binasa- 
kaken saweg raangsa perasenipoen doerdjana, kados-ta: doerdjana 
ketjoe katah, mila saben daloe swaranipoen gentangan abandoeng- 
bandoeng, doerdjana pandoeng kados garimis, poenapa malih jen 
rainten lampahing gento ambradat radjakaja boten wonten pedot- 
ipoen; mangka, kjai, koela tilar djagi sawoelan laminipoen, sam- 
poen temtoe para tijang alit karisakan sanget”. 

Barongseta: „I, i, dadi mengkono, oemboel. La, apa kowe arep 
dakwasijati isarate angedohake oetawa anjirnakake sakehing lakoe 
kadoerdjanan” ? 

Djagawana: „Noewoen inggih kjai, manawi wonten sih kami- 
rahan pandjenengan, koela poendi koela emboen”. 

Barongseta: „% Djagawana, isarate jen wajah bengi kowe 
koedoe malih roepa matjan kaja akoe iki, bandjoer loenga anga- 
nglang menjang desa-desa bawahmoe kabeh. Jen kowe katemoe 
wong mlakoe wajah lingsir wengi, noeli toebroeken kang nganti 
kena; mesti ikoe doerdjana. Jen kotindakake saben wengi, temtoe 
ora lawas para doerdjana gento giris, bandjoer ora gelem anglakom 
panggawe ala, nanging kowe ora daklilani moelang wong lija 
(kang doedoe sanakmoe), kang daklilani moeng marang anak poe- 
toemoe dewe; sanadyan anak poetoemoe jen kalakoeane ala ija 
ora taklilani. Moenggoeh lakoene anglowong pitoeng dina pitoeng 
bengi, Ian ora kena kaoeban wangon. Lah madjoewa, koepingmoe 
kang kiwa tempelna ing krangkeng kene, lah iki mantrane tam- 
panana takwisik : hong hjang batata Narasingha wisesa djati maha 
majoe ri mahajoen mananggapa, oeloen neda warni singha. Mesti 
kowe djleg dadi matjan. Dene jen kowe arep bali dadi manoengsa 
maneh, anengaa ing akasa ping teloe ora ambekan, toemoengkoela 

ing boemi ping teloe ija ora ambekan, Ian anjiptaa ball dadi ma- 
noengsa maneh, sarta ambalik djoengkir ping teloe ora ambekan,. 
temtoe sanalika kowe bali dadi oewong maneh”. 

Djagawana: „Noewoen inggih sandika kjai, saha sampoen koela 
tjakep sadaja paring padoeka wasijat, boten langkoeng sanget 
panoewoen pamoendi, kaemboen, saha koela estokaken dawoeh 
padoeka sadaja. Sarehning ing dinten bendjing-endjing koela. 
sampoen seren awit sampoen dipoen-giliri, koela njoewoen pa- 
ngestoe padoeka mantoek dateng doesoen”. 

Barongseta: „Ija Djagawana, takdongakake rahardja saanak 
bodjomoe”. 

Kotjap oemboel Djagawana satekane ngomah angestokake 
pitoedoehe kjai Barongseta; wis katrima panedane bisa dadi 
matjan, saben bengi sambang marang desa karerehane, angger 
katemoe wong mlakoe lingsir wengi ditoebroek dimangsa. Ora 
soewe desa Djatisara tentrem slamet ora ana lakoening doerdjana; 
endi omahe doerdjana jen bengi ditoenggoni, jen metoe noeli 
ditoebroek, ikoe tobat Ian girise para doerdjana, nganti misoewoer 
redjane desa Djatisara awit direksa dening matjan. 

Katjarita, bareng oemboel Djagawana ing desa Djatisara wis 
sampoerna gone dadi matjan gadoengan, para sanak sadoeloer 
toewin anak poetoene kabeh diwedjang ngelmoe matjan gadoe- 
ngan, saja woewoeh redjane oranana kang pada lakoe doerdjana 
dadi tata tentrem kasawaban pandongane kjai Barongseta. 

Kotjap, desa-desa oeroete goenoeng Keloed idj^h rame lakoene 
wong ala. Ketjoe maling begal ora kena disajoeti, dadi para oemboel 
saoeroete goenoeng Keloed pada magoeroe marang oemboel Djati- 
sara, soepaja kawehana sarate njegah lakoening wong doerdjana. 

Bareng ngelmoe gadoengan wis tangkar-toemangkar toetoeg’ 
tanah Lodaja saoeroete, malah andadekake roesoeh banget: djarnan. 
bijen roesoehe bab lakoene wong ala, amek barang-barang oetawa 
radjakaja, nanging saiki akeh wong- wong katiwasan marga di- 
mangsa matjan gadoengan rina wengi, wong tjilik kabeh giris atine- 
pada ngili ngoengsi menjang nagara. Nganti sang mahapraboe Adjt 
Djajabaja miarsa roesake wong tjilik dimangsa matjan, bandjoer 
animbali empoe Sedah. Empoe Sedah wis sowan ingarsa narendra. 

Sang praboe ngandika: Sedah, ingsoen miarsa warta kang 

sanjata, jen desa saoeroete goenoeng Keloed, botjahingsoen tjilik 
akeh roesak katiwasan dimangsa ing pragalba gadoengan, wong 
tjilik pada ngili ngoengsi marang pradja, ing saiki sira ingsoen- 
oetoes titipariksa anggoleki poerwane wong bisa dadi matjan 
gadoengan, ingsoen kant^ni si empoe Tapawangkeng, karana 
deweke wis andjadjah tanah woekir Keloed toemekane alas 
Lodaja”. 

Empoe Sedah : „Kawoela noewoen, goesti, inggih sandika, 
menawi sampoen terang dawoeh timbalan dalem sang mahapraboe, 
abdidalem paiigkat sapoenika”. 

Sang praboe : „Ija, ingsoen paring pangestoe”. 

Katjarita, lakoene empoe Sedah Ian empoe Tapawangkeng, 
djoedjoeg desa Wanalapa omahe oemboel Soetjitra, andangoe apa 
anane kang dada gara-gara. 

Empoe Sedah : oemboel Soetjitra, gonkoe teka ing omahmoe 

akoe moendoet katerangan kang bener, kaprije poerwane ing tanah 
saoeroete goenoeng Keloed kok dadi akeh mat j an gadoengan, 
asale kang dadi goeroe wong saka ngendi ?” 

Oemboel Soetjitra: „Kawoela noewoen, panembalian, menggah 
ingkang aminihi wontcn sima gadoengan, saldng abdidalem tijang 
anama Djagawana oemboel ing doesocn Djatisara, doeka dalem 
anggenipoen pikantoek ngelmi gadoengan waoe”. 

Empoe Sedah: Soetjitra saiki kowe dewe loemakoewa me- 

njang Djatisara, oemboel Djatisara taktimbali barenga salakoe- 
moe”. 

Oemboel Soetjitra: „Ka'Woela noewoen, inggih sandika, panem- 
bahan”. ^ 

Soetjitra ladjeng pangkat dateng Djatisara, andawoehaken tim- 
balanipoen empoe Sedah; Djagawana sampoen kerid oemboel 
Soetjitra katoer ingarsa empoe Sedah. 

Empoe Sedah: Djagawana sapa kang woes aminihi wong 

bisa dadi matjan gadoengan? Jen kowe ora matoer sawetja tenitoe 
kowe olih wesiasating narendra kang loewih abot”. 

Djagawana: „Kawoela noewoen, panembahan. Ingadjeng abdi- 
dalem djagi titijan dalem sang mahapraboe, ingkang nama kjai 
Barongs^ta. Ing wantji sirep tijang kjai Barongseta ngandika 
kados tjaraning manoengsa, makaten, panembahan: oemboel 

Djagawana, takdeleng roepamoe kaja ngandoet prihatin, mara 
■wetjaa marang akoe, manawa akoe bisa toeloeng marang kowe”, 
Kawoela matoer: „Menggah ingkang dados prihatosing manah 
koela kjai, djalaran tanah panggenan koela sakalangkoeng resah 
awit katah lampahing doerdjana ketjoe begal sarta pandoeng kados 
garimis, poenapa den6 tijang bradat radjakaja wonten pangenan 
boten wonten pedotipoen, mangka koela tilar djagi wonten ngar- 
sanipoen kjai ngantos sawoelan laminipoen, sampoen temtoe para 
tijang alit sami karisakan sadaja”. Kjai ngandika malih: Djaga- 

wana, kowe takwehi isarat panoelake lakoening doerdjana, 
nanging jen bengi kowe amaliha roepa matjan. La, madjoewa, 
koepingmoe kang kiwa tempelna korining krangkeng takwedjang”. 
Sasampoening abdidalem dipoen-wedjang endjingipoen tampi 
seren, ing saantoek kawoela saking djagi kawoela estokaken 

piwoelangipoen kjai Barongseta, kaleksanan kawoela saanak 
poetoe saged dados sima gadoengan, adamel tata-tentreming 
abdidalem tijang alit awit boten kagoda dening doerdjana, saged 
bingah anggenipoen gigrija. Kawoela noewoen, panembahan, poe- 
nika sakawitipoen abdidalem pikantoek ngelmi sima gadoengan. 
Wondenten sapoenika wonten katah sima gadoengan ingkang 
tansah amangsa tijang, kawoela noewoen, panembahan, abdidalem 
boten saged matoer”. 

Empoe Sedah: „£, Soetjitra Ian si Djagawana, kowe pada 
miloewa akoe loemeboe marang nagara, bakal takoendjoekake 
goesti sang apraboe”. 

Soetjitra Ian Djagawana : „Kawoela noewoen, iiiggih sandika, 
panembahan”. 

Empoe Sedah Ian empoe Tapawangkeng woes toetoeng in na- 
gara, bandjoer sowan ing abjantara narendra, angoendjoekake 
atoer katerangane oemboel Soetjitra Ian oemboel Djagawana, kaja 
kaseboet ing doewoer maoe kabeh. 

Sang apraboe ngandika semoe doeka: „6, Sedah, rehne woes 
terang doemoenoenge dosa, ana titihaningsoen si Barongseta, 
marga woes wani anggelarake adji matjan gadoengan marang si 
oemboel Djagawana ing Djatisara, nganti toelar-toemoelar wong 
akeh bisa dadi matjan gadoengan, pada mangsa sakehe manoengsa 
agawe roesaking kawoelaningsoen tjilik, dadi patoet si Barongseta 
ingsoen-pidana. ]£, patih Lemboesoera, si Barongseta wetokna saka 
nagara sakrangkenge, dokokna ana satengahe alas Lodaja, ka- 
reksaa oemboel Djagawana sabekele kabeh, dina iki oega angkaten 
sakrangkenge, Ian sadjabane krangkenge grogolen rangkep kang 
santosa”. 

Patih Lemboesoera : „Kawoela noewoen, goesti, inggih sandika”. 

Sang apraboe kondoer angadaton, para poenggawa mantri moen- 
doer sowang-sowang. 

Katjarita, kjai Barongseta wis didokok ana samadyaning alas 
Lodaja, nganti toemekane djaman Kalijoga iki, nanging saiki 
anjeloeman sakrangkenge wesi, moelane alas Lodaja dadi telenging 
karaton matjan sanoengsa Djawa. 

XIX 

BAB GRAHANA (KAWROEH DJAWA) 

Saka tjaritane wong djaman koena, nalika kangdjeng nabi Moesa 
kalamollah, angloeroegi sang hjang Pramesti Goeroe marang 
woekir Dewani, ija goenoeng Himalaja kang kaseboet ing Soera- 
laja, nganti prang gede, nanging batara Goeroe kasoran, awit 

kasektene ora dadi, matemah djengkar aninggal Soeralaja, lolos 
mangetan sapara dewa kabeh. Nabi Moesa mijosake adji kemajan 
maoedjoed peksi dara seta sadjodo, kang pangawak oetawa nggawa 
wisa mandi, kinon angetoetake lolose batara Goeroe Ian para dewa 
saparane, sarta kinon angoedani wisa, nanging jen batara Goeroe 
toetoeg ing noengswa Djawa, manoek dara kadawahan bali. 

Kotjap batara Goeroe woes toetoeg ing poelo Djawa, manoek 
dara bali, nanging sang hjang Goeroe Ian para dewa kabeh nan- 
dang kasangsaran, awit kataman dening dajaning wisa kamajan. 
Lakoene sang hjang Goeroe Ian para dewa andjog ing aldaka 
Lawoe, bandjoer pada leren; sang hjang Goeroe oega kalebon 
wisa kemajan, nanging doeroeng maleboe sadjroning goewagarba, 
wisa lagi toetoeg ing gorokan noeli dirogoh kawetokake ing 
tenggok, moelane sang hjang Goeroe anandang tjiri tenggoke 
belang poetih, bandjoer asisilih asma sang hjang Nilakanta. Dene 
para djoewata kang kataman wisa tansah nandang roga; jen ta 
kenaa ing pati temtoe leboer toempes tapis tanpa koekoepan. 

Amoeng batara Wisnoe kang kalis dening wisa kemajan. 

Sang hjang Nilakanta ngandika marang batara Wisnoe : 
koeloep Wisnoe, enggal para kadangmoe dewa kabeh, kang kata- 
man ing wisa pada oesadanana. Lah iki, koeloep, oesadane aran 
tirta Marta takwadahi ing tjoepoe manik Astagina, koeloep ; kang 
angombe banjoe iki loepoet ing pati bisa oerip ing salawas- 
lawase". 

Katjarita, para dewa woes dioesadani marang batara Wisnoe 
pada waloeja kabeh. 

Ing wektoene batera Wisnoe angoesadani para djawata, ana 
raksasa aran Lemboetjoeloeng anjelamoer minda dewa, djaloek 
oesada marang batara Wisnoe, oega diwen^hi, nanging batara 
Soerja ora samar jen kang djaloek oesada ikoe raksasa tjandala 
njalimoer pinda dewa. finggal batara Soerja ndjawil marang batara 
Wisnoe ; „Kakang Wisnoe, ingkang padoeka soekani oesada poe- 
nika waoe, sanes djawata sajektosipoen danawa doesta; enggal 
kakang padoeka lepasi sandjata tjakra; jen ngantos toja Marta 
mrasoek ing angga temtoe boten saged pralaja; menawi balela 
sinten ingkang saged anjembadani, mangka agengipoen saprabata 
siwi’^ 

Sang hjang batara Wisnoe sigra mentang langkap anglepasake 
sandjata tjakra, kena goeloene sang Lemboetjoeloeng tigas pan- 
tjling, karana tirta Marta doeroeng mleboe sadjroning angga, 
isih ana ing gorokan. Matemah endase Lemboetjoeloeng bisa mesat 
angambara marang ing gagana, ikoe oerip tanpa gemboeng saka 
dajaning tirta Marta, dene gemboenge dadi lesoeng ana ing 
mretyapada; moenggoeh en^as boeta maoe pakarjane tansah 

amamangsa soerja Ian tjandra. Moelane jen ana grahana srengenge 
oetawa remboelan, ija ikoe dimangsa endase Lemboetjoeloeng, 
wong kabeh pada mbendrong kotekan gendong barong, awit 
lesoeng-lesoeng kabeh ikoe gemboenge sang Lemboetjoeloeng ; 
jen gemboenge digawe kotekan, wis temtoe endase komet Ian 
ngeloe, dadi woeroeng sedyaning endas bakal anjirnakake 
srengenge Ian remboelan. Saoepama ora digenclongi gone amangsa 
srengenge Ian remboelan mesti entek, jen srengenge Ian rem- 
boelan entek, kang temtoe ngalam donja patjoblong: rina wengi 
dadi peteng dedet alimengan. 


XX 

PABEN TEMBOENG SRfiKALAN 

Katjarita, sang apraboe Adji Djajabaja ing Kadiri karsa aman- 
tjasi prakara para padoe kang srekalan, lenggah wonten ing bang- 
sal pangrawit. Kjai patih wadana djeksa Ian para najaka toewin 
kang goegad-ginoegad wis pada tjoemaos kabeh. 

Sang apraboe ngandika: „E, djaksa, adjokna kang anggoegad 
Ian kang ginoegad, ingsoen arsa miarsa atoere”. 

„Kawoela noewoen, inggih sendika goesti, poenika, goesti, saksi 
angka satoenggil anama Setjadarma, inggih poenika ingkang 
darbe goegad, ingkang dipoen-goegad anama Droesta, sami mang- 
gen grija ing doesoen Wanarata”. 

Sang nata andangoe: Setjadarma, mara matoera apa kang 

dadi goegadira?” 

„Kawoela noewoen, goesti, ingadjeng abdidalem kawoela sam- 
poen sami rembag kalijan tijang nama poen Droesta, gadahanipoen 
sabin beran sampoen pinten-pinten taoen boten dipoen-garap bera 
kemawon, kinten kalih baoe wijaripoen. Ngantos katoewoehan 
gelagah kambengan toewin kakadjengan sanes-sanesipoen. Ka- 
woela temboeng bade kawoela garap, awit manawi bera ngantos 
lami saestoe saged wangsoel dados wana malih, wangsoelanipoen 
abdidalem poen Droesta makaten, goesti: „Ija, di Setjadarma, 
metoewa apa-apa i) akoe ora ngoetjap angrasani, wis takrilakake 
marang kowe, djandji bisa poelih sawah maneh”. Oemboel Soe- 
karma ing Wanarata inggih anekseni pradjandjijan waoe. Beran 
ladjeng kawoela garap kalijan rekaos, awit andandosi wanganipoen 
sampoen risak sadaja; sareng sampoen rampoeng panggarep ka- 
woela toemoenten kawoela tanemi pantoen. Wedaling pantoen 
sakalangkoeng dening lema; sarehning pantoen sampoen sepoeh 
bade abdidalem derepaken, nanging Droesta ladjeng anganggrak 


i) apa-apa = namaning kakadjengan ingkang a!it-alit, oetawi sabarang-barang. 

boten soeka kawoela derepaken, dipoenaken pantoenipoen pijam- 
bak, awit toewoeh wonten sitinipoen. Ingkang poenika, goesti, 
abdidalem kawoela njoewoen pangadilan”. 

Sang apraboe dangoe marang wong aran Droesta kang ginoegad. 
Droesta matoer : „ICawoela noewoen, goesti, sakatahing atoeripoen 
Setjadarma poenika leres sadaja. Mila kawoela poeroen angang- 
grak pantoen waoe, awit ingadjeng mawi djandji terang, bilih 
sabin beran kawoela, ingkang kagarap dening poen Setjadarma, 
raedala apa-apa kawoela boten ngoetjap angraosi, kawoela sam- 
poen lila dateng poen Setjadarma; mangka sapoenika medal 
pantoen sanes apa-apa, ing saestoe pantoen waoe leres gadahan 
kawoela, goesti”. 

Sang nata legeg sarta ngoengoen ing penggalih, dene ana 
oewong bisa njarekal padoe, nanging sang apraboe ora kakilapan 
prakara kang mangkono awit ratoe binatara waspada ing pandoem, 
dadi ora kewedan gone karsa paring karampoengan. 

Woesana sang praboe dawoeh pamantjasing prakara: patih, 

djaksa Ian para najaka, karana si Droesta woes angakoe pari bener 
dadi doeweke, mesti salah si Setjadarma doewenana pari bener, 
(tegese salah ikoe: bengkong). La, saiki pari kang bener, tegese 
pari kang nglangak ikoe kadoewe marang si Droesta. Dene pari 
salah ikoe pari kang bengkong ija pari kang toemoengkoel ikoe 
darbeke si Setjadarma; mara timbangen, patih, djaksa Ian para 
najaka”. 

Atoere : „Poeh, goesti, sampoen kaloehoeran sanget paring 
dalem karampoengan poenika”. 

Sang nata dawoeh: „La, saiki patih Ian djeksa tekanana marang 
blabag pari bandjoer derepna, bawon oetawa srahan noeli pilihana 
bandjoer tarapakna kaja dawoeh karampoenganingsoen ing doe- 
woer maoe ; manawa salah sawidji doeroeng narima, mesti ingsoen 
paringin pidana ana ing aloen-aloeningsoen ing Daha”. 

Patih matoer sendika pamit moendoer kabeh. Sang praboe 
ladjeng angadaton. 

Kotjap lakoene kjai patih Ian kjai djaksa woes toemeka ing desa 
Wanarata bandjoer anderepake pari kang dadi prakara. Saoewise 
rampoeng gone andederepake bandjoer dibawoni, olehe srahan 
noeli dipilihi, kang bener oetawa kang bengkong ija didewek- 
dewekake, pari kang bener ikoe gaboeg, dene pari kang bengkong 
ikoe pari kang toemoengkoel ikoe pari mentes, tegese isi beras. 
Sawise rampoeng gond milihi pari kang bener ditampakake si 
Droesta, pari kang bengkong ditampakake marang Setjadarma. 

Kabeh wong ddsa kono pada angalembana kawitjaksanane sang 
apraboe Adji Djajabaja ing Kadiri, njata jen titise sang hyang 
batara Wisnoe, awit adil 

XXI 

DONGfeNGIPOEN DALANG RINGGIT POERWA DIPOEN- 
TANGGAP ING LELEMBAT 

Djaman roemijin wonten dalang ringgit poerwa nama Ganda- 
wignja, gigrija ing kita Salatiga, pantjen sampoen kondang kapin- 
teranipoen andalang, karana ingadjeng kawoelang kangdjeng 
pangeran Arja Koesoemadilaga, ing nagari Soerakarta adiningrat. 

Ing satoenggiling dinten ketamoean lelembat amenda djalma, 
datengipoen kabagekaken dening dalang Ganda: bagoes, poe- 

napa sampejan wiloedjeng, sarta poenapa ingkang dados wigatos 
sampejan” ? 

„Noewoenj kjai, saking pangestoe sampejan wiloedjeng. Menggah 
sowan koela ing sampejan poenika, koela dipoen-kengken loerah 
koela nama kjai Bangsadarma, petinggi doesoen Tjandidoekoeh 
bawah ing Bahrawa, manawi sampejan dangan dipoen-atoeri 
angringgit dateng grijanipoen loerah koela kalih dinten kalih 
daloe. Dene wigatosipoen sidekali merti doesoen, bendjing dinten 
Setoe Paing doemoeginipoen Akat Pon, tanggal kaping 14-15, 
woelan Besar ngadjeng poenika”. 

jjinggih dangan koela, saderek, awit boten wonten ingkang 
nanggap dateng koela. Lah, ringgit toewin gamelan kadospoendi 
pambektanipoen, awit langkoeng tebih saking ngriki?” 

• „0, kjai, boten soesah bekta saking ngriki, awit loerah koela 
sampoen gadah pijambak, ringgit poerwa sakotak, poenapa malih 
gamelan inggih sampoen gadah kalih rantjak, salendro kalijan 
pelog. Lah, sapoenika koela ngatoeri pandjer kalih ringgit”. 

„Inggih, saderek, koela tampeni, Ian malih bendjing dinten 
Djoemoewah Legi endjing koela neda petoekan kapal toempakan 
kalih”. 

„Bab toempakan sampoen koewatos, nanging koela bade nga- 
toeri jatra pasewaning kapal kemawon saking Salatiga ngriki 
doemoegi kreteg Toentang; ing Toentang koela petoek baita 
kakalih ingkang ageng; saking Toentang sampejan noempak baita 
ngantos doemoegi doesoen Tjandidoekoeh. Ing sapoenika sampejan 
koela atoeri ingkang minangka pasewaning kapal kalih ringgit, 
ing dinten Djoemoewah koela metoek wonten ing kreteg Toen- 
tang”. 

„Inggih, saderek, sanget panarimah koela, koela bekta kantja 
nijaga sanga”. 

„R, meh soepe Tjandidoekoeh poenika tebih tijang sade tjandoe; 
bendjing menawi kjai pangkat koela atoeri bekta saking ngriki”. 

Dalang Ganda witjanten: ,.Jen mekaten tjadong koela tjandoe 
Drewes, Javaansch Proza 7 

kalih dinten koela teda sapoenika, dene tadah koela sadinten 
sadaloe saringgit dados kalih ringgit”. 

„Inggih, kjai, sapoenika sampejan koela atoeri kalih ringgit. 
Sarehning sampoen terang koela sampejan lilani moendoer”, 

jjnggih, saderek, koela anjangoni wiloedjeng kemawon”. 

„Inggih, kjai”. 

Sareng sampoen doemoegi ing dinten Djoemoewah Legi, dalang 
Gandawignja sakantjanipoen nijaga sanga pangkat saking Sala- 
tiga; sareng doemoegi ing Toentang petoekan baita sampoen 
dateng, dalang Ganda sakantjanipoen ladjeng noempak baita lani- 
pahipoen moedik kalijan abingah-bingah. 

Boten katjarijos lampahipoen wonten ing rawa, sampoen doe- 
moegi ing doesoen Tjandidoekoeh, nanging sajektosipoen sanes 
doesoen Tjandidoekoeh, inggih poenika ingkang winastan Pening. 
Sareng dalang Ganda sampoen mentas dateng darat aningali doesoen 
ageng kados nagari, grija-grija langkoeng katah babandjengan atarik- 
tarik; dene radinan katingal wijar bawera kentjeng resik, tataning 
tijang gigrija angadjengaken radinan sarta ingadjeng mawi seke- 
teng sadaja, tengahing doesoen mawi aloen-aloen sarta kataneman 
waringin koeroeng djedjer kalih, ing tepining aloen-aloen oegi 
kataneman waringin atarik-tarik sami agengipoen. Ladjeng ka- 
tingal grija ageng-ageng djedjer titiga, pendapi, pringgitan sarta 
grija wingking toewin gedang selirang, gandok. Saking aloen- 
aloen loemebetipoen mawi kori ageng kadjagi tijang katah. 

Kotjap, dalang Gandawignja sakantjanipoen malebet ing kori 
ageng ladjeng ngambah palataran wijar doemoegi ing pendapi. 
Kjai Bangsadarma saweg linggih ing pendapi dipoen-adep para 
panekaripoen katah, soemerep dalang Ganda dateng, enggal 
angaw6-awe ngoendang kapoerih njelak. 

„KoeIa noewoen, kjai loerah, pasang aliman tabe, linepatna saroe 
sikoening lampah koela, moegi aparinga ing pangaksama”. 

„Inggih, kang Ganda, sami-sami kemawon, koela asoeka pam- 
bage dateng kang Ganda sakantja sampejan sadaja, poenapa sami 
rahardja ?” 

„0, inggih, kjai loerah, saking pangestoe sampejan sami rahajoe”. 

„Mila kang Ganda koela poerih ngringgit kalih dinten kalih 
daloe, awit koela sakantja bade sidekah merti doesoen. Mangke 
daloe koela neda lampahan wiwaha, awit koela remen nalika 
Ardjoena bantah kalih resi Padya. Lah, bendjing sonten koela 
neda lampahan Bratajoeda nalika sang praboe Salya nata ing 
Mandraka ngadeg senapati ngalaga ing Koerawa”. 

„Noen inggih, kjai loerah”. 

„Kang Ganda sakantja sampejan, sarehne sajah sampejan ngaso 
wonten grija pisang salirang, dados mangke sonten boten rekaos”. 

jJiig'giti, kjai loerah, sakalangkoeng sanget panoewoen bingah 
ing manah koela”. 

Kotjap, dalang Ganda lereh pondokan tamoe ingkang kawasta- 
nan pisang salirang, ingrikoe sampoen kagelaran baboet prang- 
wadani saking soetra diwangga, toewin bantal-bantal inggih sam- 
poen kasedijanan, sarta gandanipoen amrik aroem angambar. 
Boten dangoe ing pamboedja medal wedang Ian panganan awarni- 
warni, dene piringipoen sadaja kantjana poenapa dene talam pata- 
dahan inggih kantjana tinaretes sosotya. Jen katingalan tjahjani- 
poen moeroeb amadangi ing gedang salirang. Dalang Ganda 
andjenger aningali rarampadan ingkang endah warninipoen, 
ladjeng witjanten dateng kantjanipoen djoeroe pangendang nama 
Tjremakarja; „]£, Tjremakarja, iki panggonan doedoe soewadine; 
akoe iki nalika ngabdi ana Koesoemadilagan Soerakarta, meh 
saben dina akoe nderek kangdjeng pangeran maleboe marang 
kadaton, nanging ora mengkono pirantine, piring ija piring blaka, 
Ingkang Sinoehoen ora kagoengan kang mengkono roepane 
bekakas. Kang katjarita kadatone kangdjeng njai ratoe sagara 
Kidoel kaseboet ing babad Mataram, bekakase mengkono roepane; 
wis temtoe iki nagara pangalapan, moelane kowe kang prajitna 
Ian adja pisan doewe kamelikan apa-apa; jen atimoe soektji mesti 
rahardja’k 

Toemoenten goemantos segah warni sekoel oelam sapanoeng- 
gilanipoen, pirantosipoen boten sanes kalijan ingadjeng. Ingkang 
angladosi angidjabaken : „Poenika, kjai, sampejan dipoen-atoeri 
dahar sawontenipoen”. 

inggih sakalangkoeng panoewoen koela”. Dalang sakantjani- 
poen ladjeng sami neda sarta anggenipoen neda sakalangkoeng 
dening miraos. 

Kotjap, sampoen w'antji scrap soerja, dalang Ganda sanijagani- 
poen sampoen madjeng dateng pendapi, anata gamelan salendro 
toewin ringgit ingkang bade kangge, dalang Ganda sakamantyan 
gawoking manah, dene angoengkoeli gamelan kraton; menggah 
oedjoeding ringgit sadaja gegelipoen em’as mawi kapatik ing 
sosotya barlijan, poenapa malih ringgit-ringgit para ratoe sinoe- 
karta sosotya sadaja, tangsoeling gapit kawat kantjana, dene 
gapitipoen sadaja saking salaka. Ringgit ladjeng kapanggoeng 
kados adat bade kadamel angringgit. Dene dalang anggenipoen 
anata rixaggit toewin gamelan wonten ing grija paringgitan, ing 
pandapi sampoen kebak tijang djaler ingkang djagong, sadjak 
penganggenipoen tijang djaler estri kados prijantoen ing nagari 
Soerakarta, inggih sami ngabotohan wami-warni, kadosta : kasoe- 
kan gitikan (kertoe gangs'al), tjeki, p^i, setoeteran, salikoeran. 
Saengg^n-enggen wonten tijang ngabotohan, sampoen kados 

pabrik gendis ingkang nembe bade giling rosanipoen. Dene grija 
ing wingking kebak sami lenggah depokan, geloengipoen gondel 
sami tjoendoek djoengkat tanggalan kang katretes sosotya, seng- 
kangipoen blosokan ingkang katretes ing barlijan, mawi kembenan, 
dene rasoekan warni kalih, ingkang katah takwa toewin kebajak 
tjekak kados ingkang kangge djaman Kalijoga poerdka. 

Kotjap, dalang asasmita taloe, sasampoening taloe ladjeng dje- 
djer, ingkang minangka djedjer xatoening raksasa adjoedjoeloek 
praboe Niwatakawatja, ing nagari Imantaka, Sareng wantji bade 
tengah daloe dalang amedalaken sang liyang Pramesti Goeroe, 
sadaja tijang ingkang aningali angobong men] an, awit sadaja 
ingkang aningali sami ambekta latoe merang poenapa dene ing 
pendapi toewin ing grija wingking inggili angobong doepa, koe- 
koesipoen koemeloen kados ampak-ampak oetawi pedoet, saged 
anjoeremaken oeroebing dilah katah. Boten kagantjarakcn lalam- 
pahaning anggenipoen angringgit awit para maos sampoen temtoe 
njoemerepi. Katjarijos anggenipoen ngringgit dalang Ganda sam- 
poen doemoegi kalih dinten kalih ' daloe, sasampoening pragat 
pangringgitipoen dalang Ganda neda pamit mantoek sakantjani- 
poen. 

Kjai Bangsadarma: „Inggih, kang Ganda, sanget ing panarimah 
koela awit anggen sampejan ngringgit andamel soeka bingahing 
kadang warga koela sadaja; dene anggen sampejan angringgit 
kalih dinten kalih daloe koela atoeri kawan dasa ringgit, sarta 
sampejan koela bektani koenir sakedik kinarja oesada padaran 
moeles, sanadyan sakit sanesipoen kenging kadamel sarana ; poenapa 
malih koela meling salebeting sampejan wonten baita sampoen 
ngantos anjeboet asmaning Pangeran, poenika awisanipoen lepen 
Toentang, jen katerak asring manggih babaja'h 

„Noen inggih, kjai loerah, bade koela estokaken; manawi sam- 
poen terang dawoeh sampejan, kjai loerah, koela njoewoen moen- 
doer sakantja sadaja’h 

„Inggih kang Ganda, koela asoeka wiloedjeng sadajanipoen”. 

Sareng dalang Ganda sampoen doemoegi sadjawining kori, 
pitaken kalih pangendang: Tjremakarja, koenir maoe kowe 

apa ora lali?” 

„Boten, kang, poenika koela bekta", 

„Soekoer, di, sanadyan ing Salatiga ora koerang koenir, aenge 
depe pawewehe kjai petinggi, takkira gede paedahe. Lah, Tjrema, 
kang separo takgawane, kang separo gawanen”. 

Ladjeng kaboentel sapoetaftgan gembaja katangsoelan ladjeng 
dipoen-saboekaken kentjeng, Tjrema inggih mekaten. 

Sadoemoeginipoen ing babagan dalang Ganda toewin sakantjani- 
poen sami noempak baita kados nalika pangkatipoen ; lampahing 

baita milir para nijaga sami asoeka bingah-bingah awit bade 
pikantoek pandoeman jatra katali. Sareng doemoegi sanginggiling 
kreteg Toentang, dalang Ganda teka kasoepen welingipoen kjai 
Bangsadarma, doemadakan anjeboet asmaning Pangeran: 
kantja, koewasaning goesti Allah ikoe ora kena tjinakrabawa”. 
Witjantenipoen saweg doemoegi samanten, baita kakalih sareng 
keremipoen ladjeng moesna kalijan tijang ingkang melahi, dene 
tijang ingkang noempak sami pating krambang. Tjremakarja 
sakantjanipoen anoeloengi dalang Ganda, ladjeng kaentasaken 
dateng darat, sanesipoen sampoen mentas sadaja, awit sami baoet 
anglangi, sami lereh wonten sapinggiring lepen. 

Dalang Ganda witjanten: „% kantjakoe kabeh, adja ana kang 
ngresoela oetawa kedoewoeng lalakon iki, karana kaja ana sadjro- 
ning pangimpen. Lah, saiki akoe moedeng jen kang nanggap iki 
pantjen lelemboet kang pada makajangan oemboel Pening, dene 
loerahe lelemboet ora kjai Bangsadarma, kang bener djeneng 
kjai Sarpabangsa aroepa taksaka naga. Sanadyan ikoe demit atine 
betjik Ian ambeg oetama. Mara, Tjrema, doewit kang kogembol 
apa ora katjemploeng ing banjoe?’’ 

Pangendang kalih pangrebab angedalaken jatra ingkang dipoen- 
gembol ladjeng kapetang taksih djangkep kawan dasa ringgit. 

„0, soekoer-soekoer dene ana kang ginawe sangoe moelih, 
nanging wetengkoe kok moeles takkira gonkoe kekoem ing 
banjoe maoe, mara taktjobane mamah koenir paringane kjai pe- 
tinggi. Ladjang dipoen-oetjoeli saking saptangan; sareng dipoen- 
waspaosaken amalih warni kantjana. Ingkang kabekta Tjrema- 
karja enggal katingalan inggili dados emas, para nijaga abingah- 
bingah sadaja. 

Dalang Ganda witjanten; „Iki barang jen wis toetoeg ingomah 
bae didol kabeh, sapira pajoene didoem warata; wis, ajo pada 
noeli moelih moempoeng isih rada awan”. 

„Soemangga soewawi, kjab'. 

Katjarijos, saantoekipoen ngringgit saking rawa Pening, dalang 
Ganda ladjeng nandang sakit maripatipoen ngantos dados woeta. 
Sanadyan sampoen woeta boten soeda ingkang ananggap, karana 
prigel wasis panjepengipoen ringgit taksih kados nalika awasi- 
poen, nanging sareng woeta wonten ingkang angladosi amendet 
ringgit ingkang bade kawedalaken. Malah ing tjarijos pedjahipoen 
kjai dalang Gandawignja boten mawi sakit ing satengahing 
ngringgit wonten doesoen Dadapajam distrik Salatiga. 

Katjarijos, kala sapengkeripoen raden mas Rijanta, raden ajoe 
Natasewaja ladjeng oetoesan ngoepadosi ing salebeting kita ing 
poendi adat pasabanipoen raden mas Rijanta, dipoen-padosi sadaja 
pinanggih sepen, Sawenehing djoeroe-petang tjarijos, jen poeroeg- 
ipoen raden mas Rijanta ngaler ngilen. Raden ajoe inggih ladjeng 
njebar titijang dinawoehan anglatjak poeroegipoen raden mas 
Rijanta, ananging sadaja sami boten angsal darnel. Sareng sam- 
poen watawis satengah woelan, raden ajoe ladjeng enget dateng 
mitranipoen swargi ingkang raka, ingkang anama dipati Prama- 
joga, inggih poenika ingkang rama raden adjeng Srini ing Taman- 
sari. Raden ajoe ladjeng oetoesan animbali mawi kapetoek ing 
kareta, dipati Pramajoga sagarwa poetra ladjeng sami sowan. 

Kala samanten amarengi ing wantji sonten, raden ajoe Natase- 
waja pinarak ing dalem gadri wetan, dipati Pramajoga sagarwa 
poetra sampoen sami dateng. Raden ajoe dipati toewin poetra 
kakalih teroes marak ingarsanipoen raden ajoe, sang dipati leng- 
gah wonten ing pandapi, boten dangoe toemoenten katimbalan 
malebet. Raden ajoe Natasewaja katingal soeka pirenaning galih 
angatjarani tamoenipoen, ingrikoe ladjeng satata lenggah, raden 
adjeng Marsam angadep tjelak raden adjeng Srini toewin raden 
adjeng Nestri, ingandap para abdi emban paranjai toewin abdi 
panderek. Sasampoening bagja-binagja raden ajoe Natasewaja 
ladjeng angandika: 

„Kakang, anand saliramoe sakaloron dak-atoeri mrene, kadjaba 
akoe kangen, ija ana perloene satitik”. 

Raden ajoe Pramajoga soemamboeng *. „Goesti, adalem inggih 
sanget kangen, watawis dereng dangoe adalem inggih mentas 
raosan kalijan poen kakang, bade sowan mriki, ananging sareng 
bade mangkat ladjeng boten estoe, amargi poen kakang angot 
napasipoen”. 

Kjai Pramajoga poenika kagoengan sakit napas, ananging saka- 
langkoeng tjoetjoet; jen ngandika anggoemoedjengaken, ladjeng 
soemamboeng kalajan watoek-watoek, tanganipoen ingkang kiwa 
asedoewa, ingkang tengen anjandak ketjohan: „Oeh, oeh, oeh, 
o, goesti, adalem menika waoe, rak pantjen dereng saged sowan, 
hem, saking menapa, napas tansah ngangsoer, mila inggih, hem, 
hem, oeh, oeh.” 

Ingkang raji anoISh ladjeng angandika: „Hara, pake kingko 
rak pidjer gowak-gowek bae”. 

Rad^n ajoe soemamboeng; „Kareben ta, bakjoe, kaprije hla 
wong lagi mangsane watoek, dikapakke. Apa saliramoe karsa 

ngoendjoek pokak, ta, kakang, kareben rada anget. Kae, Sam”. 

Raden adjeng Sam sampoen anggraita enggal angeiigakaken 
lemari, ladjeng angedalaken plentoek toewin gelas, noenten loe- 
mados, gelas sampoen dipoen-ilingi, poenapa dene wedang toewin 
daharan. 

Kjai Pramajoga katingal rahap, ladjeng anjandak gelas kalajan 
witjanten: „Hla, gilo iboene, iki apa ora prasasat kaja praboe 
Baladewa, kalane arep njirnakake moengsoeh kadang dewe”. 

Raden ajoe Natasewaja andangoe: „Sapa kakang?” 

Wangsoelanipoen : „Anoe, goesti, sang arja Wresniwira menika, 
ta, jen lampahan alap-alapan Setyaboma; wah, poenika adalem 
remen pijambak, goesti, amargi praboe Baladewa inggih mawi 
ngoendjoek”. 

Gelas ladjeng kaoendjoek, pangandikanipoen : „Tobat tobat 
iboene, njamlenge pokak iki, bobote lagi entek sagelas, pangra- 
sakoe kok wis kaja sang kapiswara Anoman, kalane dinoeta sang 
praboe Rama njang Ngaleng'ka”. 

Ingkang garwa amangsoeli: „0, nek kaja Anoman doeta isih 
kenomen, pakne”. 

Pangandikanipoen kjai dipati: „Hla apa kaja praboe Soegriwa, 
oetawa Soebali kalane mikoet moengsoeh ing goewa Kiskenda?” 

Wangsoelanipoen: „0, ija isih kebregasen, pakne”. 

Pangandikanipoen kjai Pramajoga: „Hla kaja sapa, kabeh-kabeh 
kok doeroeng memper”. 

Wangsoelanipoen: „Nek patoete kaja kapi Djembawan”. 

Ingkang raka mesem angandika: hla, koerang adjar kowe 

koewi, katik ana bregase kaja ngene dipadakke ketek bangkok 
bae”. 

Raden ajoe Natasewaja sanget karenan mirengaken anggenipoen 
goegoedjengan kjai dipati kalijan ingkang garwa, ladjeng ngan- 
dika : 

„Koewi Sam, gelase edjogana maneh. Moela anoe, bakjoe, nek 
soewe ora ketemoe ki sok dak-arep-arep karo dak-semantakake, 
kok kakang dipati ki soewe temen ora rene-rene, awit sing dak- 
kangeni ija nek tjarita wajang ngono koewi”. 

Raden adjeng Sam angilingi gelas, raden ajoe tansah angandika : 
.„Hla, rak ja ngono, mengko oewakmoe rak bandjoer soeloek”. 

Kjai Pramajoga ngandika: „0, bendara adjeng ki ora meningi 
•swargi bijen. O, pije ta, iboene, bijen swargi kangdjeng pangeran 
koewi ija ngono, nek akoe sowan, diadjak lenggahan ing gedong 
panjeratan, ija karo keng garwa iki, mandak goestimoe ki ija karsa 
ngladeni pijambak, Kangdjeng ngasta gender, akoe sing soeloek, 
wah, hla koewi goebjes nganti ketoeg wengi, terkadang nganti 
■teka bjar dsoek, awit dHc samana kraton ija lagi wiwit-wiwite 

angoedi woewoehing gending lagoening soeloek-soeloek, pakem- 
pakem sarta betjiking jajasan wajang, mangka para loehoer wis 
ora ana sing ngoeiigkoeli sagede kaja swargi, tingarah apa sing 
diasta amesti betjik, akoe nek ngrasakake sok nganti djoedeg e eh, 
goesti ki menjang samoebarang kok sarwa moempoeni, dene 
enggonkoe kasijan bijen marga saka demenkoe soeloek”. 

Ingkang garwa anjelani: „Pageneja kowe saiki wis mari demen 
soeloek ?” 

Wangsoelanipoen : keprije enggonkoe isih demen soeloek, 

hla wong kadjaba swara wis balero saiki kabeh mitra-mitrakoe 
sing demen wajang wis ora ana, saiki ja kae ija isih ana sidji loro, 
nanging ora kaja dek isih swargi, moela bareng swargi ngontjati, 
pet, saprene mari toekkoe demen gendang-gendingan”. 

Raden ajoe Natasewaja angandika: „Dak-sawang saliramoe 
kok rada soesoet, koewi apa pantjen mentas gerah, apa ija moeng 
saka watoek bae?”. 

Wangsoelanipoen; „Anoe, goesti, adalem poenika pantjen inggih 
gadah sakit napas, nanging rekaosipoen boten kados samangke, 
djalaran radi kasok, saweg antawisipoen satengah woelan poe- 
nika”. 

Ingkang raji namboengi: „Anoe kok, goesti, kasok anggenipoen 
mentas tandang grija kabesmen, toer meh katjilakan”, 

„Katjilakan keprije, bakjoe?”. 

Atoeripoen : hla, goesti ki rak doeroeng priksa, anoe, goesti, 

adalem menika rak mentas ketjalan anak”. 

„0, o, sapa bakjoe, ding ilang?” 

„Inggih poen gendoek menika”. Makaten kalajan anoleh ingkang 
poetra. Raden adjeng Srini mesem sarwi toemoengkoel. „Wah 
toblas, goesti, manah koela menika rak ngantos boten kanten- 
kantenan”. 

„Koewi dek apa ta?” 

„Wangsoelanipoen : „Menika ta, goesti, kala wonten koemidi 
ing aloen-aloen kabesmen menika. 0, toblas, kados poendi ta, 
goesti, sareng dilah andjeblos, latoe ngalad-alad, wah, polahing 
titijang menika rak ngantos salang toendjang boten kanten- 
kantenan”. 

Raden ajoe andangoe : „Sabandjoere keprije ?” 

„Inggih menika, sareng poen kakang toewin adalem sampoen. 
medal, ingrikoe poen kakang bade noeloengi titijang sagedipoen 
enggal medal, poen gendoek anggandoeli, nanging ladjeng pisah, 
amargi kesoek ing titijang katah, temah ladjeng ketilapan, amoeng- 
kemawon rahajoenipoen, goesti, ladjeng wonten ingkang welas, 
wonten tijang neneman satoenggal anganti pijambakipoen, ladjeng; 

kabekta medal saking ing aloen-aloen. £h, tobat, soedjoene kok 
ora ketjepit-tjepit ngoewong*'. 

Raden ajoe Natasewaja ladjeng mesem andangoe dateng raden 
adjeng Srini: „Ija Sri?” 

Raden adjeng namoeng mesem kemawon, raden ajoe ngandika: 
„Saiki saja gede kok saja ketok ajoene Srini koewi, ambok ija 
diombe wedang koewi ta, Sri, Koewi ta, bakjoe, wedange koewi 
karo daharane disambi karo toetoegna dongenge Srini. Sam, kae, 
Sam”. 

„Koela”. 

„Kae djoepoekna kroket nglodong doewoer medja kae, oewak- 
moe rak karsa. Keprije, bakjoe, sapa djare wong sing noeloengi 
maoe?” 

Raden ajoe P.ramajoga angladjengaken tjarijos : „0, tijang boten 
kantenan kok, goesti, saking tjarijosipoen poen gendoek : sareng 
doemoegi ing romah makan Kreteg-gantoeng, poen gendoek 
ladjeng dipoen-adjak kendel sakedap; sareng poen gendoek mireng 
salompreting kareta ingkang dalem toempaki langkoeng ingrikoe, 
gendoek medal ladjeng ngoewoeh mandeg; sasampoening kareta 
mandeg, gendoek enggal narantjag, adalam sanget kaget, margi 
boten nginten jen gendoek, toer ladjeng ngroengkepi kalajan 
nangis. Wah, menika kados poenapa kemawon tjoemeplonging 
manah koela. Idjab rasa kaja dak-oental-oentala mana. Ingrikoe 
ladjeng dalem bekta mantoek”. 

Raden ajoe andangoe: „Apa sadjrone babarengan maoe ora 
taken- tinakon djeneng Ian omahe, Sri?” 

Wangsoelanipoen raden adjeng kalajan anjembah: „Boten”. 

Raden ajoe andangoe : „Sing nemoe kowe koewi wong lanang 
apa wong wedok, Sri?” 

Atoeripoen raden adjeng: „Tijang djaler”. 

„Isih enom apa wis toewa?” 

„Sampoen sepoeh”. 

Ingkang iboe soemamboeng: „Hlo, saiki wis malih toewa, djare 
isih enom, bagoes perak-ati”. 

Raden adjeng ambekoeh ririh: „Ali, siboe ki kok, sing kanda 
isih enom ki sapa?” 

Sareng raden adjeng matoer makaten sadaja sami goemoe- 
djeng, amargi raden adjeng katingal kekah kawelehaken ingkang 
iboe ; raden adjeng Srini ladjeng katingan katjipoehan, sarta sanget 
ing lingsemipoen, kalajan matoer: „Sampoen sepoeh, goesti”, 

Raden ajoe mesem angandika: „Ah, apa ija, hem, enggan6 akoe 
dadi djedjaka nemoe wong ajoe kaja Srini ngono, e, bandjoer dak- 
gondol moelih bae”. 

Sadaja sami ger-geran goedjengipoen, awit kadjawi seneng 

anggenipoen anggegarapi, raden ajoe oegi seneng angraosaken 
lalampahanipoen raden adjeng Srini, poenapa malih resepipoen 
ningali dateng warninipoen, amargi sasolah bawanipoen raden 
adjeng sarwa pantes aprak-ati, sanadyan sasamining estri sadaja 
gadah kepengin, ningali warninipoen raden adjeng. 

Raden ajoe Natasewaja ladjeng angoenandika : „Dadi lalakonkoe 
ki pada lalakone bakjoe, saliramoe rak ija wis mireng warta loe- 
ngane Rijanta, ta, bakjoe?” 

Atoeripoen: „Kesah kados poendi?” 

„I, ngamplab anea, ana wong sak-omah sasat kepaten ngene 
kok bakjoe ki dadak tamboeh”. 

„Hl0j kados poendi, ta, goesti?” 

„Anakmoe Rijanta rak wis nembelas dina iki loenga ora pamit”. 

Sanalika kjai dipati sakalijan andjalenger, sang dipati ladjeng 
matoer: „EIoeh, dados dara mas kesah, kok aneh ta”. 

Raden ajoe ngandika asemoe soentroet: „Moela ija koewi, 
kakang, keprije gek toekkoe ora ngenes, ngatase anak moeng sidji 
til, teka tega ninggal wong toewa. Dene enggonkoe anggoleki wis 
ngentekake nalar”. 

Kjai dipati ngantos andjegreg, ladjeng matoer; „Boten ta, 
goesti, prajogi kasabarna roemijin, boten-botenipoen jen boten 
kondoer, namoeng kemawon kados poendi boeboekanipoen, dene 
poetra dalem ngantos makaten?” 

Raden ajoe ngandika: „Sakawit ija sarehning anakmoe koewi 
wis diwasa, hla wong saka petoengkoe, anakmoe koewi wis oemoer 
selikoer mlakoe iki, ta, kakang, moela saka karepkoe dakpoerih 
omah-omah, soepaja adja doewe karep embjang-embjangan. Koewi 
ora, kakang, kadjaba ora manoet ing remboegkoe, rina wengi malah 
ora taoe saba omah, dene toekkoe toetoer koewi ija sarana aloes, 
awit botjah wis gede, koewi ora, mandak saja andaloeja; gek 
keprije toekkoe ora pegel, saka pegeling atikoe, bandjoer dak-etog 
pisan ora dak-aroeh-aroehi, karepkoe soepaja noeli andoeweni 
kendak; apa ana, mandak saja loenga tanpa pamit. Ora liwat, 
kakang, akoe njoewoen pitoeloengmoe, kaprije anakmoe bisane 
toemoeli moelih, akoe wis pasrah saliramoe”. 

Atoeripoen kjai dipati; „Inggili goesti, sasaged-saged inggih 
kalajan koela esti, toemoentena saged pinanggih poetra dalem, 
namoeng saking panjoewoen koela, moegi panggalih dalem ing- 
kang lega legawa, sampoen soemelang sarta sampoen anggalih 
ingkang boten-boten ; bilih katarimah panoewoen koela, bokmana- 
wi boten dangoe poetra dalem noenten saged pinanggih”. 

Kala samanten kjai Bramajoga sakalijan ladjeng sami pamitan, 
sampoen rinilan, namoeng raden adjeng Srini kalijan raden adjeng 
Nestri katjandet ing raden ajoe, soepados kantoen wonten 
ingrikoe. 

Lndjingipoen kinten-kinten djam 7, ing grijanipoen Raden Rara 
Soebijah sampoen resik sadaja. Raden Rara Soebijah oegi sampoen 
mangangge: kebajak petak soelaman, sindjang parang-roesak 
klitik, agelang djene oelan-oelan, akaloeng rante djene alit. Tjah- 
janipoen saja mindak soemoenoe. Ing pawon para rentjang riboet 
olah-olah, awit bade wonten tamoe saking kita. Ing pandapa 
sampoen katata, medja-koersi sampoen dipoen-tata sae. Boten 
antawis dangoe kinten-kinten wantji djam sadasa kepireng soe- 
waraning dokar kratak-kratak noedjoe mrikoe. Sareng sampoen 
doemoegi sangadjenging grija, dokar ladjeng mandeg greg. Ing- 
kang noempaki tijang kalih. Sasampoenipoen mandap Ian mbajar 
epahing dokar, tijang kekalih waoe ladjeng loemebet ing pakawis- 
aning grija. 

Sinten ta poenika? Lah inggih poenika Raden Kartaoebaja,. 
kairingaken poenakawan satoenggal. 

Raden Rara Soebijah, bapa Ian iboenipoen oegi ladjeng metoek- 
aken tamoenipoen waoe. 

„Koela noewoen”, atoeripoen Raden Kartaoebaja. 

„Mangga”, wangsoelanipoen Raden Hardjawasita. 

Raden Kartaoebaja ladjeng loemebet ing pendapa Hnggih ing 
koersi, makaten oegi Raden Hardjawasita, namoeng Raden Rara. 
Soebijah Hnggihipoen wonten ingandap, nggelar gelaran. Dene 
iboenipoen boten toemoet manggihi, teroes loemebet ing grija 
preloe ngrakit pasegah ing wingking. 

„Poekoel pinten tindakipoen saking kita?” pitakenipoen Raden 
Hardjawasita. 

„Poekoel satengah sanga”, wangsoelanipoen Rad^n Kartaoe- 
baja. 

— „Rak sami wiloedjeng ta?” 

— ■ „Inggih, pangestoenipoen, kera-kera”. 

— „Kok boten kalijan ingkang raji?” 

— „Boten, bapak, tijang sampoen koela pegat”. 

— „Elo, lah kenging poenapa?” 

— „Tijang pantjen boten kenging dipoen-ingah. Oepami koela 
teroes-teroesaken, koela mesti bad6 doemawah ing kasangsaran 
ageng”. 

Ingrikoe Raden Kartaoebaja ladjeng ndongengaken lelampahan 
bab anggenipoen rabi enggal poenika, awoning bodjo dipoen- 
wedaraken sadaja, boten wonten ingkang kelangkoengan. 

Bapakipoen Raden Rara Soebijah mirengaken dongengipoen 
waoe tansah raantoek-mantoek, ing batos njoekoeraken, nanging 

lairipoen kados bela soesah, ngatingalaken anggenipoen toemoet 
prihatos, ladjeng witjanten: „Boten dados poenapa, sampoen 
limrahipoen kawoela poenika kedah kemawon manggih lelam- 
pahan”. 

— jjnggih, bapak. Nanging boten kados koela, dados tijang na- 
moeng tansah dipoen-roeboeng ing pakewed, margi saking lepat 
koela pijambak”. 

— • „Lah, poenika bade sae kadadosanipoen. Sampejan sapoenika 
sampoen nggalih makaten poenika, bokmanawi mangke ladjeng 
saged mantoeni anggen sampejan gadah tindak kados ingkang 
sampoen’b 

— ' „Inggih, bapak. Saking panoewoen koela oegi makaten. 
Sageda koela mantoeni anggen koela njleweng waoe, awit sapoe- 
nika koela sampoen kraos, kados pikantoek sapoedendaning 
Pangeran ingkang maha koewasa’b 

— ■ „Inggih, soekoer manawi makaten”. 

Boten antawis dangoe wedang sapatjitanipoen warni-warni 
kawedalaken. Sareng sampoen katata, Raden Hardjawasita 
ladjeng ngatjarani: „Mangga poenika wedangipoen, dipoen- 
oendjoek”. 

— „Inggih, bapak”. 

Ingrikoe ladjeng sami ngombe wedang. Sareng sampoen sawa- 
tawis dangoe, sinambi rembagan awarni-warni, Raden Kartaoebaja 
ladjeng ngatoeraken sedyanipoen, atoeripoen : „Bapak, sowan 
koela mriki poenika, ingkang sapisan sowan toewi kasoegengan- 
ipoen bapak toewin iboe, poenapa-dene ingkang poetra dek 
Soebijah. Raping kalih inggih poenika, koela bade ngatoeraken 
kasangsaran koela salaminipoen dipoen-tilar ingkang poetra, margi 
anggen koela ndoeroesi kamoerkaning manah koela. Sapoenika 
xaosing manah koela kadosdene dipoen-djoewing-djoewing. 

Kasangsaran koela poenika bokmanawi boten bade saged man- 
toen, manawi ingkang poetra boten welas dateng koela, inggih 
poenika manawi adek Soebijah boten poeroen koela bojong malih. 
Pramila saking panjoewoen koela, moegi ingkang poetra poeroena 
koela adjak mantoek dateng Karanganjar malih, dadosa pame- 
pesing hawa-kanepson koela, O, bapak, koela sapoenika sampoen 
tobat, boten bade nglampahi kados ingkang sampoen-sampoen”. 

Wangsoelanipoen Raden Hardjawasita: „Lah inggih ta; pangan- 
dika sampejan ingkang makaten poenika darnel bingahing manah 
koela. Kalih dene, sanadjan boten mekaten, inggih boten dados 
poenapa, awit tijang djaler poenika mila sampoen limrahipoen. 
Sajektosipoen tijang djaler awis sanget ingkang saged nanggoe- 
langi kanepson poenika. Sapoenika sampejan sampoen tobat, 
dados sampoen kapok, awit sampoen ngraosaken kadospoendi 

kasangsaranipoen tijang ingkang tansah noeroeti kamoerkaning 
manah”. 

— ,,Bapak, koela prasetya. Oepami ingkang poetra sampoen 
koela bojongi malih, woesana koela ladjeng nglampalii makaten, 
moegi koela sampoen ngantos angsal barkahing Pangeran, mang- 
giha bebendoe ingkang ageng”. 

— j,Ah, sampoen makaten. Pangandika sampejan poenika 
dipoen-dasarana panoewoen kemawon, boten kenging tijang poe- 
nika ngroemijini karsaning Pangeran. Prekawis poenika, saestoe- 
nipoen goemantoeng clateng ingkang raji pijambak, koela boten 
saged meksa oetawi mestekaken poeroenipoen kang raji dipoen- 
bojongi. Sapoenika koela atoeri ngandika pijambak kemawon 
dateng ingkang raji, tijang larenipoen inggih wonten”. 

„I)ek!” witjantenipoen Raden Kartaoebaja dateng Raden Rara 
Soebijah. „Adek rak tansah ngroengokake ta, sasoewene akoe 
matoer marang bapak. Soerasaning atoerkoe kabeh iki maoe, 
kaprije moenggoeh saka pamikirmoe? O, dek, sasoewene akoe 
bebodjoan anjar iki, rasaning ati moeng tansah soesah bae, senenge 
ora ana saprasewoene jen ditimbang karo nalika katoenggon 
adek dewe, awit ... wah, wis ta, ora preloe tak-andarake maneh. 
Nitik roesaking banda Ian awakkoe bae, adek wis mesti ngreti. 
Moela saiki pandjaloekkoe marang adek, moega-moega adek 
ngapoeraa marang sakehing kaloepoetankoe, awit gawe laraning 
atimoe. Sawoese raangkono, moega-moega ad^k welasa marang 
poen kakang, manoeta takdjak moelih menjang koeta man^h, 
Setyanana, dek, akoe ora arep doewe bodjo lijane, kedjaba moeng 
kowe, toemekaa ing dina poengkasaning oeripkoe”. 

Raden Rara Soebijah boten enggal-enggal mangsoeli, linggih- 
ipoen tansah toemoengkoel, boten poeroen toemenga, Woesana 
wangsoelanipoen : „Kangmas, koela kalilana matoer. Kangmas 
ngandika makaten poenika kadospoendi, koela boten ngretos 
babar-pisan, kenging poenapa kok kangmas nandang makaten 
margi saking ingkang garwa waoe, Mangka saking pamanggih 
koela, ingkang garwa poenika rak satoenggiling wanodya ingkang 
langkoeng oetami ta?” 

— „Ah, wis, dek, adja kedawa-dawa nggonmoe arep ngoetik- 
oetik atikoe. Moelane akoe kedempalan vine iki, ja pantjen pasrah 
kaloepoetan karo adek”. 

— „Lepat, lepat poenapa ? Kangmas boten kagoengan kalepatan 
dateng koela, kalepatan poenapa ingkang dipoen-apoenten ? Pre- 
kawis kangmas ngresakaken wajoeh poenika rak sampoen nama 
limrah prijantoen kakoeng ta, boten dados poenapa". 

— ■ „Gen6a kok adek bandjoer poerik, emoh diwajoeh?” 

— „Inggih, margi boten sadaja tijang estri poeroen kawajoeh. 

Menggah ing koela, sanadjan kaoeroegana ing brana, meksa boten 
poeroen kawajoeh, aloewoeng boten emah-emah salaminipoen 
gesang”. 

— „Lah sababe apa?” 

— „Sababipoen boten preloe koela atoeraken. Sapoenika kang- 
mas galih pijambak kemawon, oepami garwanipoen kangmas 
nglampahi maro tingal, kadospoendi ?” 

— „0, lah koewi moela ora kena, wong wadon nglakoni mang- 
kono”. 

— „Sababipoen poenapa, tijang djaler kok kenging. Poenapa ta 
bedanipoen djaler kalijan estri, tijang sami-sami titahing Pangeran, 
sami-sami gedah^pangraos Ian akal-boedi kangge mbedakaken 
kawontenan ingkang awon Ian sae”. 

— „Ja wis ta, dek, akoe kang loepoet. Moelane akoe saiki 
ngrerepa menjang adek, ngapoeraa marang kaloepoetankoe kang 
gede banget maoe, Ian banget ing pangadjapkoe, soepaja adek 
noeroeta takdjak moelih’b 

— „Kangmas, koela atadah doeka. O, Allah, njoewoen ngapoen- 
ten’^, witjantenipoen Raden Kara Soebijah angoendjal napas. Doe- 
moegi samanten sampoen boten saged neroesaken temboengipoen 
waoe, awit dadanipoen ngraos sesak, manahipoen boten kanten- 
kantenan, keranta-ranta sanget dateng lelampahanipoen. 

— „Keprije, dek, mara ta kandaa sabenere''. 

— „Njoewoen goenging pangapoenten, kangmas”, atoeripoen 
Raden Rara Soebijah meh boten kepireng, „koela ... boten — bo — 
ten saged nglampahi”. 

— „Dadi ora gelem. Sababe apa?” 

Raden Rara Soebijah boten enggal-enggal mangsoeli, manah- 
ipoen rangoe-rangoe, angel sanget bade ngedalaken saraosing 
manah. Dangoe-dangoe ladjeng witjanten: ,Jnggih boten kenging 
poenapa-poenapa”. 

— „Genea kok eraoh. Apa adek koewatir, jen ing tembe akoe 
tjidra ing djandji? Jen mengkono, minangka tanda katemenankoe, 
saiki adek doewea pandjaloek, oetawa bapak-iboe jen oega 
kagoengan pamoendoet, saking manteping atikoe nggonkoe arep 
gawe rahajoeraoe Ian bapak-iboe, mengko bakal taktoeroeti, 
waton akoe bisa nganani. Wis ta, dek, koerang apa nggonkoe 
ngetokake tanda katemenankoe?” 

Raden Hardjawasita mireng witjantenipoen Raden Kartaoebaja 
dateng ingkang poetra makaten waoe, sanalika ladjeng toekoel 
kapitadosanipoen. Prasetyanipoen Raden Kartaoebaja makaten 
waoe darnel goegoering manah, semoenipoen kados Wde ngiloni 
dateng Raden Kartaoebaja. 

Ingrikoe ladjeng toekoel adrenging kadjeng bade mendet wang- 

soel Raden Kartaoebaja dados mantoenipoen malih. Raden Kar- 
taoebaja poenika tijang soegih, toer prijantoen, warninipoen bagoes 
pantes dadosa mantoenipoen. Namoeng koetjiwa dene Raden 
Kartaoebaja waoe manahipoen mijoer, boten saged merangi hawa 
kanepsonipoen ingkang sanget toekmis. 

Nanging Raden Rara Soebijab. manahipoen boten gigrig, boten 
loentoer mireng pamiloeta makaten waoe, keranta-rantanipoen 
dateng Raden Soedjaka saja ngranoehi. 

„Kangmas rak sampoen tampi serat koela ta?’’ witjantenipoen 
Raden Rara Soebijah, „moegi kangmas nggaliha dateng serat 
koela waoe”. 

„Mikir marang oenining lajangmoe? O, dadi tegese kowe meksa 
ndjaloek pegat?” 

jjinggih”, wangsoelanipoen Raden Rara Soebijah kanti tatag. 
Raden Kartaoebaja sanaUka blangkemen, boten saged witjanten. 
Sagloegoet boten nginten, bilih bade nampi wangsoelan ingkang 
makaten saking ingkang raji, awit rantamaning manah sampoen 
mestekaken, bade nama aneh jen Raden Rara Soebijah nampika 
dateng kadjengipoen waoe. Ingrikoe ketawis semoe lingsem, dene 
tinampik ing wanodya, mangka salaminipoen dereng nate. Awis- 
awis sanget tijang estri ingkang boten pasah ing pangglemboeki- 
poen, dasar tijang wasis ing witjara, warninipoen bagoes toer 
soegih arta, mila inggih boten nggoemoenaken, jen Raden Kartaoebaja 
saged darnel goegoering manahipoen para wanita. Nanging kenging 
poenapa Raden Rara Soebijah, bodjonipoen ingkang pisah namoeng 
margi kawajoeh, kok dados ladjeng ngemohi? Rad^n Rara Soe- 
bijah poenika sampoen kenging dipoen-wastani oenoesaning wa- 
nodya, awit sanadjan kados poenapa genging katresnanipoen 
dateng tijang sanes, ewadene boten poeroen nindakaken lampah 
sesiliban, sarta namoeng sagah ngladosi dateng tijang ingkang 
sampoen nama bodjo kemawon. 

Sareng Raden Kartaoebaja sampoen sawatawis dangoe anggeni- 
poen kamitenggengen, ladjeng matoer dateng bapa marasepoeh: 
jjKadospoendi, bapak, ingkang poetra semoenipoen kok mbeka”, 

Wangsoelanipoen Raden Hardjawasita: „0, nak! Inggih sam- 
poen dados roentiking panggalih, prakawis kawantoenanipoen 
ingkang raji poenika, sampoen kagalih lebet, wantoening tijang 
bodo. — Keprije ta kowe, Soebijah, kok ndadak beka? Kangmas- 
moe kedempalan teka mrene iki preloe marani kow6”. 

„Inggih kadospoendi malih, bapak, tijang kedah mekaten pe- 
pesten koela”. 

„Dadi tjekake kowe koewi mantep temenan ndjaloek pegat? 
Nek mengkono, kowe koewi botjah apa, loemoeh ginawl betjik”? 

„Bapak, atoer koela namoeng sapisan”. 

PAMILOETA 


Raden Hardjawasita oegi ladjeng bingoeng, boten soemerep 
poenapa ingkang bade dipoen-wedaraken malih, awit Raden Rara 
Soebijah wangoenipoen sampoen nekad. 

„Kadospoendi, bapak, adek kok mekaten?” atoeripoen Raden 
Kartaoebaja. 

„Lah inggih kadospoendi malih ta, nak! Menggah ing koela 
nama tijang sepoeli, namoeng saged ndjoeroengi poendi ingkang 
bade sae kadadosanipoen. — Wis kana, Soebijah, mleboe ngomah, 
tata dahar kana!” 

„Inggih”. Raden Rara Soebijah ladjeng menjat, loemebet ing 
grija tata dahar. 

Sadangoenipoen Raden Rara Soebijah tata dahar, Raden Hardja- 
wasita witjanten lirih dateng Raden Kartaoebaja: „Nak, moegi 
sampejan sabar roemijin, sampejan srantdsaken sawatawis dinten, 
mangke koela arih-arihipoen soepados manoet”, 

„Lah inggih makaten kemawon, bapak. Koela poenika saes- 
toenipoen taksih awrat sanget dateng ingkang poetra poenika”. 

,Jnggih soekoer, koela matoer noewoen”. 

XXIV 

PADOEDON BAB LAKI-RABI 

Ing sawidjining dina wajah sore, emper boeri ing omahe Mar- 
tini ana wong lanang satengah toewa, ramboete wis paron poetih, 
pawakane lemoe, nganggo klambi takwa poetih setlikan, saroenge 
batik parang-Toesak barong, selope ireng, linggih ana ing koersi 
pendjalin kang wangoene boender. Satjedake kono ana medjane, 
kang digawe oega pendjalin, awangoen madjoe nem (podjok 
nem) ; ing medja ana lajange kabar kang isih ana bane, nelakake 
jen lajang kabar maoe lagi teka saka ing pos, doeroeng diwatja. 
Sandinge lajang kabar ana bakine marmer, isi teko teh weton 
nagara Tjina, wadah goela Ian wadah soesoe, tjangkir rong tangkep, 
Ian lodong kebak isi biskoewit. Wong kang kaseboet ing doe- 
woer maoe, ja ikoe Raden NgabH Kartamardika bapakne Mar- 
tini. Meh ana antarane saprapat djam, bapakne Martini maoe 
tansah meneng bae, tangane kang kiwa sangga oewang, dene 
tangane kang tengen njekeli sroetoe kang wis matx genine. Jen 
nitik sawangane, njata lagi ana kang dipikir kelawan banget. 
Ora antara soewe bandjoer m6nga-mengo ngiwa-nengen, ing 
wasana tjeloek-tjeloek: „Ndoek, Mar, ndoek, tjoba mrenea”. 

Martini mara, tangane kiwa isih nggawa renda, Ian tangane 
tengen isih njekeli haak kang kanggo ngrenda, tjalatoene: „Apa, 
pak?” 

R. Ng. Kartamardika : „Linggiha kene, akoe arep takon. Saka 
kandamoe, Sindoe Ian ^Indra pada doewe panemboeng marang 
kowe kang noenggal maksoed. Kaprije karepmoe, sabab awakmoe 
moeng sidji, mangka kang ndjaloek ana loro, apa disigar, kang 
sasigar diwenehake Sindoe, Ian kang saparo diwenehake marang 
findra ?” 

Martini : „Akoe oega wis mangsoeli marang pandjaloeke botjah 
loro maoe, jen ing wektoe iki akoe doeroeng bisa mangsoeli apa- 
apa. Karoehane besoek patang taoen maneh, akoe lagi bisa mang- 
soeli ija oetawa ora”. 

R. Ng. Kartamardika: „Sebabe apa kok nganti patang taoen 
maneh ?” 

Martini : „Sebabe mengkene : oemoerkoe saiki lagi 16 taoen, 
dadi patang taoen maneh ganep 20 taoen, tjoekoepan jen akoe 
doewea bodjo. Kapindone: akoe bisa nitik endi sing betjik Ian 
endi sing ala. Sing betjik, ja ikoe kang bakal takpilih, awit akoe 
roemangsa, jen wong wadon ikoe kaja dene patihe sing lanang, 
dene wong lanang kaja dene ratoene. Sanadjana patihe pinter Ian 
betjik, nanging oleh ratoe sing edan, apa ija bisa betjik kadadeane ? 
Tjontone akeh, kaja ta; tjarita Rama. Ing Ngalengka, patihe 
bagoes banget, ja ikoe patih Prahasta, bisa mbedakake betjik Ian 
ala; rehning ratoene edan, roesaking Ngalengka sapele banget 
djalarane. Mengkono sababe olehkoe semaja 4 taoen maneh 
koewi”. 

R. Ng. Kartamardika: „ 0 , bener, Mar, pikirmoe, dadi kowe 
ora kalah karo lelara demen. Soekoer ta jen mangkono”. 

Lagi tekan samono olehe pada remboegan, kesaroe tekane \vong 
wadon kang woes satengah toewa, pawakane oega lemoe, raiiie 
boender, kekoelitane koening semoe poetih, panganggone pasadja, 
ja ikoe iboene Martini. Tjalatoene: „Ndoek, djadjal akoe olahna 
koewih sepekoek, akoe kok kepengin”. 

Martini: „Ija”. Bandjoer loenga menjang pawon. Saoengkoere 
Martini, iboene Martini bandjoer takon marang sing lanang, 
temboenge: „Boten, ta, pakne Mar, kersa pandjenengan poenika 
kadospoendi, koela kok boten mangretos sanget. Poen gendoek 
poenika rak sampoen ageng ta, kok boten dipoen-doekani dja- 
gongan kalijan lare djaler ingkang sampoen diwasa-, toer dede 
sanakipoen pijambak. Poenapa boten saroe? Bok inggih kengetan 
tangga kilen poenika, anakipoen estri wawrat nganggoer, ladjeng 
dipoen-toebroekaken saangsalipoen. Lo, tijang tjonto sampoen 
wonten, bok inggih radi dipoen-awer-aweri sakedik. Sampoen 
dipoen-oedja kemawon, saben sonten djagongan kalijan Sindoe 
Ian £;ndra. Bok inggih dipoen-doekani. Mangka kadjeng koela, 
manawi Goesti Allah njembadani, bade koela rembagaken kalijan 
Drewes, Javaansch Proza 

poetranipocn ndara patih pensijoen, ingkang sapoenika sampoen 
dados ambtenaar ter beschikking wonten ing kontroliran. Inggih 
leres warninipoen radi koetjiwa, nanging rak inggih sampoen 
gadah pamedal njekapi ta, toer wedalan „Osvia”, dados gadah 
pangadjeng-adjeng dados ageng. Dene ingkang dados dandanipoen 
djeng mantri, awit poenika taksih radi sanakipoen’\ 

Bapakne Martini: ,,Boene, karepmoe ikoe ija betjik, nanging 
prakara djedjodoan tjara koena ikoe, jen ing djaman saiki wis 
ora gatoek, sebab djamane wis salin. Saka pamikirkoe, loewih 
prajoga jen botjahe wadon maoe milih djodo kelawan merdika, 
adja nganti anane gelem maoe awit saka pameksane bapa-bijoenge. 
Ija jen botjali kang dipeksa maoe ora doewe tekad kang ngge- 
girisi; balik jen doewe tekad kang ala, tjilike minggat, gedene 
nganti soedoek salira, amarga saka ora demene marang kang 
lanang, apa doedoe wong toewa kang kapitoenan banget? Mara 
pikirenl Lan maneli, betjik banget jen wong djedjodoan ikoe 
lanang-wadone wis tepoeng sadoeroeng-doeroenge, wis weroeh 
klakoeane sidji-sidjine, soepaja ing besoeke bisa saijeg olehe 
mengkoe bale-omah. Dadi bMa banget karo laki-rabi kang kela- 
wan pameksane wong toewa; kaprije ta olehe bisa seneng awit 
babar pisan doeroeng taoe weroeh, doeroeng taoe sesrawoengan, 
doeroeng weroeh klakoeane; apa ija bisa roedjoek lan roekoen 
olehe omah-omah? Moelane akeh banget bangsakoe Djawa kang 
pada pegatan, awit saka ing pameksa maoe, lanang-wadon ora 
bisa milih marang kang dadi katresnan lan kang njondongi kla- 
koeane^’. 

Iboene Martini : „Ijah, poenika rak saking anggenipoen ngaoem 
moeda ta, ngangg6 toenangan roemijin, endjing-sonten lare dipoen- 
oembar plesir kalijan patjanganipoen, Poenapa pandjenengan boten 
priksa, gene kok inggih boten kirang-kirang bangsa sanes ingkang 
sampoen inggil seserepanipoen, toer anggenipoen emah-emah 
ngangge patjangan roemijin, ngantos 6 oetawi 7 woelan, ewasa- 
manten inggih katah ingkang pindahan; lah, jen makaten poenika 
kadospoendi? Gene kok inggih sanii kemawon kalijan bangsa 
koela. Wonten malih tjonto. Satoenggiling lare estri, patjangan 
kalijan lare djaler, watawis 3 woelan ladjeng pedot. Sapedotipoen 
saking lare djaler A, ladjeng patjangan malih kalijan B, antawis 
2 woelan ladjeng pedot malih, dangoe-dangoe lare estri waoe 
wawrat nganggoer. Hara, manawi kados makaten, poenapa ing- 
kang sepoeh boten nandang wirang oetawi lingsem? G&e koela 
poenika pikantoek pandjenengan kala roemijin boten ngangge 
patjangan barang, dereng nate soemerep, dereng wanoeh, ewasa- 
manten pandjenengan kok inggih sampoen niarem, koela ladosi 
ngantos 20 taoen laminipoen, lan pandjenengan kok inggih saged 

ngemong koela. Mangka pikantoek koela kalijan pandjenengati, 
koela rak dipoen-peksa kalijan bapak iboe, ta. Tjekakipoen koela 
boten matoek sanget lare estri ngangge lampah patjangan barang. 
Dasaripoen tijang Djawi, lab bok inggih ngangge tata-tjara Djawi 
kemawon. Tijang sampoen wiwit kina makina tjaranipoen ndjo- 
dokaken lare estri poenika namoeng goemantoeng dateng tijang- 
sepoehipoen, kedadosanipoen inggih sae ; oepami awona, mokal 
wiwit kina ngantos sapoenika kok taksih dipoen-angge dening 
bangsa koela. Sapoenika koela pitaken : poenapa sababipoen barang 
ingkang sampoen sae, sampoen dipoen-lampahi, sampoen dipoen- 
njatakaken ngantos atoesan taoen, kok bade dipoen-santoeni tata- 
tjara enggal, ingkang dereng soemerep wados-wadosipoen, toer 
tjara waoe tjaranipoen tijang ^Iropah, ingkang tanahipoen, hawa- 
nipoen, wewatekaning tijangipoen, beda sanget kalijan ing tanah 
Djawi ngriki? Bab patjangan dasar sae, nanging rak toemrapipoen 
tijang firopah; balik dipoen-toemrapaken bangsa Djawi, poenapa 
inggih pandjenengan saged mastekaken saenipoen, kinten koela 
boten. Soemangga, pandjenengan galih ingkang saestoe, sampoen 
namoeng mboedjeng: djaman kaoem moeda, poenapa-X-)oenapa 
nelad saking ^;ropah. Saking panimbang koela, leres ing ^:ropah 
poenika kedoengipoen seserepan ingkang inggil, nanging toem- 
rapipoen tijang Djawi, nelada inggih ingkang mikantoeki dateng 
tanah Ian bangsanipoen, kados ta: kasagedanipoen, kawanteran- 
ipoen, karoekoenanipoen. Lo poenika ingkang pantes dipoen-tiroe ; 
sampoen kok imah-imah bade nelad tjara firopah, poenika koela 
babar-pisan boten roedjoek”. 

Bapakne Martini: „Remboegmoe ikoe kabeh bener, boene, ora 
ana sing salah. Nanging ikoe rak ngoekoehi tjara oetawa adat; 
moeng bae kowe lali, jen manoengsa ikoe katoet marang djaman, 
dadi doedoe djaman kang teloek marang manoengsa. Pada bae 
karo sarah kang ana ing sagara, katoet ing lakoene aloen, doedoe 
aloene sing teloek marang sarah. Rlinga ta, boene, dek djaman 
doeroeng goendoel. Dek samana jen ana wong kang goendoel ikoe 
asor banget, awit kadakwa tilas dioekoem, oetawa koeli kontrak, 
apik-apike tilas soeradadoe. Dek djaman samana sing katone 
bregas; jen sore nganggo saroeng, tjripon, klambi potong tjina, 
kadal-menek, djoengkate penjoe sing mlengkoeng. Wah, wis ta, 
roemangsakoe bregase wis ora ana sing madani. Nanging balik 
djaman saiki, ana wong kadal-menek: roepane saroe, apa-dene ana 
ing Madijoen kene, bandjoer bae diarani kaja badoet emprak, apik- 
apike kaja wajang wong. Lo koewi boektine, jen manoengsa ikoe 
katoet dining djaman, dadi bab salaki-rabi oega mangkono, koedoe 
manoet djamane. Djamane saiki wong wadon wis akeh sing 
pinter, dadi ora kena Ian ora bisa di tjara kaja djamane dek kowe 



PADOEDON BAB LAKI-RABI 


1 16 

isih botjah. Nalika kowe isih botjah, wong wadon isih dianggep 
moeng kaja pepasren sadjrone oniah, ora kena meloe mikir iki 
oetawa ikoe. Balik djaman saiki, botjah wadon akeh sing wis 
pinter, malah akeh sing wis bisa njamboet-gawe ana ing kantor, 
nglakoni pagaweane wong lanang; akeh kang wis bisa dadi goeroe, 
malah jen akoe ora salah wis ana botjah wadon kang dadi redak- 
toering lajang kabar, Ian ana maneh kang wis dadi panoentoening 
pakoempoelan poelitik. Dadi saja soewe djamane saja owah, tata- 
tjara katoet ing djaman, wong wadon wadjib oega diwenehi 
kamerdikan, milih djodo sing dadi tjondonge atine, awit wis bisa 
nimbang bener Ian loepoet, ala Ian betjik. Moeng wong toewa 
koedoe ndjaga, adja nganti kaoermatane botjah maoe roesak”. 

Iboene Martini: „Inggih, nanging poenapa pandjenengan kesoe- 
pen, manawi katresnan poenika nglamoeraken mripat. Dados sakit 
tresna poenika manawi sampoen mentjok ing manahipoen tijang, 
poenapa saged milih: poenika sae poenika awon? Kinten koela 
boten ; awona kados poenapa, nanging tresnanipoen sampoen 
keladjeng mentjok, awonipoen itjal, ketingalipoen sae kemawon; 
soemangga, pandjenengan pabeni. Tjontonipoen katah, para 
loehoer katah ingkang sami njelir tal^dek, poenapa poenika boten 
saking dajanipoen sesakit tresna? Tjobi, oepami poen Mar ngantos 
kentjokan tresna dateng satoenggaling djedjaka ingkang roetjah, 
poenapa inggih poen Martini roemaos, manawi lampahipoen klen- 
toe? Kinten koela boten, awit sampoen ketoetoepan tresna waoe, 
dados roetjahipoen boten ketingal, ketingalipoen namoeng sae. 
Lo, poenika, poenapa pandjenangan boten soemelang? Lare estri 
kok dipoen soekani kamerdikan pados patjangan, poenapa boten 
ngoewatosaken manawi pikantoek lare djaler ingkang roetjah; 
ta, pandjenengan galih. Kara, manawi ngantos keladjeng, poenapa 
koela Ian pandjenengan boten toemoet soesah, sabab poenika 
poetra pandjenengan; manawi wonten saenipoen, namoeng limrah, 
nanging manawi wonten awonipoen, koela Ian pandjenengan toe- 
moet kembet. Tjekakipoen tjara djaman kemadjengan poenika 
babar-pisan koela boten roedjoek. Taksih remen tjara lami, inggih 
poenika tjara ingkang sampoen dipoen-lampahi dening leloehoer 
koela djaman roemijin; kadjengipoen koela dipoen- wastani kolot, 
saoegi sae kadadosanipoen”, 

Bapakne Martini: „Bener, boene, tjalatoemoe ora ana sing 
salah, njata kowe wis pinter madoni. Ingarep akoe rak ija wis 
toetoer ta, wong toewane botjah wadon koedoe ndjaga, soepaja 
botjah wadon maoe adja nganti kentjokan tresna marang sawijah 
botjah. Sanadjan botjah wadon diwenehi kamerdikan milih djodo 
dew4 ananging koedoe nganggo idine wong toewane. Manawa 
wong toewane ora roedjoek, Ian wong toewane bisa nggenahake 

alane botjah lanang maoe kang kelawan njata Ian ana boektine 
melok, sing mesti botjah wadon koedoe mitoeroet; oepama ora 
manoet, ija koedoe dipeksa sing nganti manoet marang wong- 
toewane. Kowe maoe kanda, anake tanggamoe koelon koewi me- 
teng nganggoer, ikoe sabab saka salahe wong-toewane, ora bisa 
ndjaga kaoermatane anake. Djadjal didjaga kang kelawan bener- 
bener, kirakoe ora bakal kelakon kang kaja mangkono”. 

Iboene Martini: „Leres, nanging koela meksa boten roedjoek 
tjara djaman kemadjengan poenika. Manawi koela, meksa mastani 
sae tjara lami. Poenika angsal-angsalanipoen lare estri dipoen- 
sekolahaken ! Dene koela poenika boten sekolah boten sekoleh 
kok inggih pikantoek djodo prijantoen, inggih saged ngrampoengi 
njepeng bale-grija, Tijang sampoen wonten paribasanipoen : 
wong wadon pintera soendoel mega, ora woeroeng ja moeng 
ngoeleg sambel”. 

Bapakne Martini: „Hara, padoemoe rak njebal saka maksoed 
ing doewoer; koewi saking emohmoe kalah, bandjoer ngejek 
Maoe sing diremboeg rak bab ndjodokake botjah wadon ta, doe- 
doe bab sekolahan”. 

Iboene Martini: „Leres, koela pantjen njebal, nanging wonteni- 
poen tjara djaman kemadjengan poenika rak ketarik saking kasa- 
gedan, ta. Dados kasagedan ingkang moeroegaken lare estri 
ladjeng kemini, kemewat, kemajoe, Ian keminter; ladjeng loemoeh 
dateng kasagedan ingkang radi rekaos, remenipoen namoeng 
menjanji, dados ladjeng maos koran kalijan linggih koersi ngantos 
lenggoet-lenggoet, endjing-sonten namoeng wedak-poepoer, 
ngangge pangangge ingkang radi loewas boten poeroen, Ian 

Bapakne Martini: „Mengko ta, mengko, boene, adja bandjoer 
nepsoe mengkono. Jen mengkono koewi kowe rak bakal ngilang- 
ake tlatjere remboegan. Bandjoere tjlatoemoe maoe, karepmoe 
rak mengkene ta: jen loengan bandjoer emoh mlakoe, koedoe 
noenggang motor taksi oetawa dilman ban karet, nganggo sepatoe 
djinggring, rak ngono ta, karepmoe?” 

Iboene Martini: „Inggih, dasar inggih makaten”. 

Bapakne Martine: „Weroeha, gagasanmoe kang mangkono ikoe 
salah. Roengokna takterangake : Kapinteran ikoe kabeh migoe- 
nani. Akoe rak wis toetoer ta, manoengsa ikoe katoet lakoening 
djaman. Saiki djamane sekolahan, lananga, wadona preloe diseko- 
lahake. Adja kok-kira kapinteran sekolahan ikoe ora migoenani 
marang botjah wadon kang bakal njekel bale-omah, Ian elinga 
j^n wong wadon ikoe goeroening manoengsa kang kawitan. Kowe 
ngarani: botjah wadon ikoe, jen wis pinter bandjoer emoh njan- 
dak iroes, gawene moeng wedak-poepoer bae, sandangan koedoe 
sing sarwa resik, bandjoer kemini, keminter, Ian lija-lijane, Oleh- 

moe goeneman ikoe satemene rada keladoek, goroh jen bandjoer 
ora gelem olah-olah; akoe ora ngandel, sabab ora ketemoe ing 
nalar. Olehe nganggo sandangan sarwa resik Ian olehe wedak- 
poepoer ikoe akoe moepakat, awit nandakake jen deweke sawi- 
djining wong wadon sing resikan. Wong wadon ikoe preloe 
ngrengga awake, soepaja sing lanang koetoek ana ing omah, adja 
kaja kowe mengkono, adoes bae ora adjeg, raimoe nganti nglenga, 
poepoer-poepoeran jen pinoedjoe arep loengan. Toedjoene akoe 
iki wis rada toewa; oepama rada enom satitik bae, kirakoe ija 
rada kesit, arang ana ing omah. Bab matja lajang kabar, ikoe 
satemene preloe banget, dadi weroeh kaanane lijan nagara, kabar 
kang preloe-preloe, Ian kala mangsa lajang kabar ikoe ngemot 
panemoene para sardjana kang migoenani marang wong akeh. 
Dadi matja lajang kabar ikoe moewoehi djembaring kawroeh, 
adja kaja kodok kang ana sadjeroning batok, Ian adja ko-anggo 
koewi moeng anggak-anggakan bae. Bab nganggo sepatoe oetawa 
selop ikoe satemene preloe kanggo ndjaga awak, dadi ora doe- 
moenoeng moeng kanggo bregas-bregasan bae. Mara, jen ora 
ngandel, takona marang dokter, apa goenane wong nganggo 
sepatoe”. 

Iboene Martini: „Ah, dasar pandjenengan sarapoen katoet dados 
kaoem moeda, milanipoen ngrentjangi”. 

Bapakne Martini: „Ora, akoe ora ngiloni sapa-sapa, moeng 
sanjatane bae”. 

Iboe Martini: „Lah inggih, sapoenika kadospoendi kersa pan- 
djenengan, poenapa boten kresa kagoengan mantoe poetranipoen 
ndara patih poenika, toer sampoen dados ambtenaar ter beschik- 
king, bajaripoen inggih sampoen memper”? 

Bapakne Martini: „Boen6, akoe ora melik wong doewd bajar. 
Saoega bisa notjogi atikoe Ian si gendoek wis seneng, ja ikoe 
sing takpilih, arep dak-epek mantoe”. 

Iboene Martini: „Kresa pandjenengan sinten, poenapa poen 
Sindoe ?” 

Bapakne Martini : „Doedoe, saka karepkoe si ^^ndra, sing bakal 
takpilih; akoe kok seneng: botjahe moegen, tandang-tandoeke 
aloes toer sregep ing gawe”. 

Iboene Martini: lah, kodjoer arane. Nampik poetrane ndara 

patih, toer wis dadi amtenar, bajar6 ak^h, lah kok dadak si ^^ndra 
sing dipilih. Pandjenengan milih fendra poenika poenapa pilihan- 
ipoen? Anakipoen prijantoen alit, toer sampoen pensijoen, ngangge 
boten gadah, saja malih koela mireng kabar, boten poeroen 
njamboet-damel. Poenapa ingkang bade dipoen-teda, kok bade 
pandjenengan poendoet mantoe poenika?” 

Bapakne Martini : „Hah hah hah hak, prakara olehe ora gelem 

njamboet-gawe ikoe, ora soesah kokpikir. Bener ^:ndra ora gelem 
njamboet-gawe dadi prijaji, nanging deweke arep dagang kaja 
wong firopah’b 

Iboene Martini: „Lah inggih, bade dagang poenika poenapa 
gadah pawitan, ingkang bade dipoen-damel pawitan poenapa 
iganipoen ?” 

Bapakne Martini: „Adja sok ngina wong lija. Sapa sing weroeh 
gembolane tangga. Oepama bener deweke ora doewe pawitan, 
mangsa gelema ngganta dagang, mestine ija golek pagawean’b 

Iboene Martini: „Ah, mangsa bodoa, pakne, sakresa pandje- 
nengan ngrikoe. Kadjeng koela boten, anak koela namoeng 
satoenggal til. Manawi saged bade koela prenahaken, pikantoek 
prijantoen ingkang mapan, dados ing wingking gadah pangadjeng- 
adjeng dados prijantoen ageng. Poenapa boten kepengin pandje- 
nengan gadah poetra dipoen-seboet Den-ajoe wedana oetawi 
Den-ajoe patih? Dene pandjenengan kepengin gadah mantoe ba- 
koel, inggih sakresa, koela bade boten poeroen tjawe-tjawe”. 

Bapakne Martini : „Aloewoeng mangkono, dadi akoe bisa tata- 
tata”. 

Iboene Martini: „Lah inggih, poeloeh pandjenengan remen, 
Martini remen, poenapa pasatoanipoen sae? Gadjegipoen kok 
ngangge dipoen-etangi barang. Neptoening wedalanipoen lare 
djaler kakempalaken kali] an neptoening wedalanipoen lare estri, 
ladjeng kaboetjal pitoe, namanipoen sapta wara”, 

Bapakne Martini : „Koewi goegon-toehon, akoe wis ora pratjaja 
marang petang-petoengan kang aran sapta wara, pantja wara 
Ian lija-lijane. Kabeh ikoe omong kosong. Oepama petoengan ikoe 
bener, lah kok ija isih akeh, wong Djawa sing pegatan, oetawa 
sing ratjak wong Djawa kok pada mlarat, moelane akoe wis ora 
pratjaja marang petoengan koena ikoe’b 

Iboene Martini: „Lo, poenika panganggepipoen kaoem raoeda, 
watakipoen kaoem djaman kemadjengan. Oepami petangan poe- 
nika lepat, poenapa inggih para nabi para wali sami nganggit 
petangan poenika? Kalijan malih bok inggih ngengeti, poen Soe- 
karna, sadaja sampoen ngelikaken, sampoen saestoe semah pikan- 
toek poen Karsinah, sabab petanganipoen dawah : „Satrija kegloen- 
•doeng djoerang”. Boten, poen Kama nekad, sabab sampoen boten 
pitados dateng petangan waoe. Lah kedadosanipoen kadospoendi ? 
Boten gantalan taoen, poen Kama ladjeng k^ndel saking pada- 
melan. Inggih poenapa boten?” 

Bapakne Martini: „Ija, toetoegna, golekna boekti maneh sing 
akeh”. 

Iboene Martini : „Poenika malih, poen Boenandir kalijan Midah, 
petanganipoen dawah „Mantri sinarodja”. Poenapa wahananipoen ? 

Boten gantalan woelan ladjeng tampi waledan sabajaran, toer 
pikantoek malih waledan duurte-toeslag (arta wewahan salebe- 
ting reregen awis) sataoen laminipoen. Manawi boten lepat, poen 
Boenandir pikantoek waledan / 400, — toer ladjeng minggah 
pangkat dados klerek. Boten tebih-tebih, koela kalijan pandje- 
nengan, petanganipoen dawah „Satrija wibawa moekti”. Mangka 
kala samanten pandjenengan taksih magang, let sawoelan pinang- 
gib. kalijan koela ladjeng kabenoem dados djoeroe-serat, minggah- 
minggah ngantos dados wedana, ngantos pensijoen boten mang- 
gih alangan poenapa-poenapa. Tjobi, pandjenengan galih, poenapa 
poenika petangan tanpa paedah?’^ 

Bapakne Martini: „Boene, mengko disik, takterangake ja, soe- 
paja kowe adja banget-banget olehmoe goegon-toehon : 

Si Soekarna oleh si Karsinah, bandjoer tjopot, awit lanang- 
wadon bandjoer seneng main, moengsoehe ora timbang. Bobote 
deweke moeng pangkat djoeroe-toelis, moengsoeh karo school- 
opziener, dokter, djeksa, babah Goe Wi Jat. Mesti bae bangkroet, 
awit ora mbobot ragane. Bareng wis ora doewe doewit, bandjoer 
nganggo doewit potong-goeroeng. Ora ketjemploeng ing boewi 
ikoe wis oentoeng. Dadi tjopot6 raaoe ora amarga saka Heke 
petoengan, nanging saka salahe ddwe. 

Si Boenandir oleh Midah, bandjoer tampa doewit akeh Ian 
moenggah pangkate, ikoe ija ora saka petoengan, nanging wis 
mratah djaraan samono, sakabehe prijaji pada oleh waledan, dadi 
ora kaleboe aneh. Dene olehe dadi klerek ikoe wis mestine, awit 
dinese wis soewe, toer deweke doorloopen saka sekolahan Mulo. 

Akoe Ian kowe: kabegdjankoe iki oega doedoe saka petoengan., 
Tjoba nalika akoe isih dadi djoeroe-toelis doewe tingkah kaja si 
Kama, mestine ja pada ba 4 kaja si Soekarna. Anane akoe nganti 
dadi wadana, amarga takrewangi temen, sregep Ian taberi ing 
gawe. Poeloeh petoengane ketemoea „Ratoe menang lotre sa- 
mlijoen” pisan, jen ora sregep ing gawe toer ora temen, apa ija. 
bisa toemeka apa kang didjangka? Dadi petoengan ikoe doedoe 
apa-apa, ora preloe dipikin Dene kowe weroeh dewe, si Goembreg- 
oleh si Senen, petoengan^ tiba „Satrija keplindes motor”, ewa- 
samono saka sregep, gemi, ngati-ati, soerti Ian taberine lanang- 
wadon, bobote pawitan dengkoel, saiki kok wis kewilang tjoekoep. 
Kara kaprije jen mengkono koewi; apa bener petoengan koewi? 
Rak salah ta ! Dadi bab petoengan ikoe ora takpikir. Sing takpikir 
moeng kaprije rekane si findra, kok arep dagang, mangka deweke 
doedoe toeroen soedagar, toer ora sekolah ing Handelsschool ; 
ewa-samono akoe meksa doewe pangira, jen si fin bakal dadi 
kaoem dagang sing sampoerna. Mara titenana”. 

Iboene Martini: „Ah, inggih sampoen, tijang dasar pandje- 

neng-aii sampoen remen dateng findra^ poeloeh koela gadaha tim- 
bangan leres, inggih pandjenengan lepataken. Kalijan malih pan- 
djenengan poenika pantjen sampoen njakot dateng kaoem moeda; 
poenika dipoen-boetjal, poenika dipoen-ewahi, dateng petangan 
sampoen boten pitados, dateng wiloedjengan boten poeroen, awit 
tanpa paedali. Naga taoen, naga dinten, na-as nabi, djati ngarang^ 
sadaja dipoen-goroliaken. Saleresipoen koela rak boten ngretos^ 
poenapa pandjenengan poenika sampoen malebet dados Landi, 
poenapa kadospoendi, kok sakatahipoen tjara oetawi adat Djawi 
dipoen-tilar oetawi dipoen-boetjal”. 

Bapakne Martini: „Ora, boene, kowe rak ja weroeh ta, akoe 
iki Djawa totok, agamakoe Islam, toer kowe nekseni dewe, jen 
akoe saben dina salat, Anane tjara lawas takboewang, awit 
takpikir-pikir, sing tanpa paedah ikoe preloe diboewang; dene 
sing kleboe ngakal ija isih toeloes taklakoni kelawan temen- 
temen”. 


XXV 

TAOENAN 

Ing dina malem Ngahad-pon, sasi Djawa Roewah, tanggal 
ping 28, kabener bapakne Martini genep oemoer 42 taoen, wiwit 
esoek ^^ndra wis ana ing kono meloe nata-nata kang preloe^ 
masang boental-boental godong waringin, nata koersi Ian medja. 
Toekang listrik bikoet masang lampoe woewoehan. Bareng 
pamasange wis rampoeng, bandjoer didjadjal, oeroebe apik banget,. 
awit lampoe maoe oeroebe mantja-warna, ana kang abang, ana 
kang idjo, biroe Ian poetih, pangrenggane omah katon asri banget. 
Bareng wis djam 8 sore, dajohe wiwit teka, saja soewe saja akeh, 
Sindoe oega teka, manganggo sarwa pameran, djarite gringsing 
sawitan karo iket^ klambine djas boekakan kang bakale soetra 
Tjina (santijo), dasine soetra biroe. Beda banget karo si ^indra. 
Sanadjan deweke ija manganggo sarwa betjik, ewasamono ora 
gelem meloe loenggoeh ana ingarepan, nrima ana ing boeri dadi 
paladen, nata soegoeh-soegoeh kang bakal diladekake. Bareng 
dajohe wis pepak, £ndra bandjoer ngiderake sroetoe, sapolah- 
tingkahe loewes, nganti dajoh kang doeroeng weroeh pada ngira, 
jen anake kang doewe omah. Bapakne Martini weroeh solahe 
Rndra mangkono maoe banget boengahe. Ora antara soewe maneh 
Rndra bandjoer ngiderakd wedang Ian panganan, soegoehe ganti- 
goemanti. Dajohe pada seneng-seneng, ana kang pada kretoe: 
bakaran, tjeki, omber, setoteran, domino, Ian ana oega kang pel, 
nanging moeng para sepoeh. Wektoe ikoe Sindoe oega meloe 
bakaran. Kang dadi bankier si Soekarna. Wiwit sore kretoene si 

Sindoe oerip banget, moelane sadela bae Sindoe bisa menang 
satoes roepijah loewih. Ananging bareng wis rada wengi, kretoene 
tnati (peh), nganti doewit nangnangan maoe entek kabeh, saja 
soewe kretoene saja apes, doewite pawitan tansah kalong. 

Sadjrone dajohe pada boengah-boengah, ing boeri si ^indra 
polabe montang-mantiiig banget, awit nata soegoeh kang bakal 
diladekake. Martini oega bikoet ngarewangi nata, Sadjrone pada 
nata piring kang bakal digawe wadah sesoegoeh, Martini takon 
marang findra: „£n, genea ta, kowe kok o.ra meloe loenggoeh 
ingarep kana kaja si Sindoe? Apa ora doewe pawitan?” 

findra : „Ah, Mar, kok sing ora-ora ko-pikir. Karo maneh apa 
patoet delengane, ing kene doewe gawe, akoe kok ngedengkreng 
loenggoeh koersi dadi dajoh? Dene si Sindoe mentala kaja meng- 
kono, ja eben, awit deweke poetra prijaji toer soegih, malah saiki 
wis dadi ndara helep, dadi ija memper, jen deweke isin dadi peladen. 
Karo maneh akoe boengah ana ing boeri kene kok, Mar, katim- 
bang karo ana ingarep, awit akoe bisa wareg njawang Ian njan- 
ding kowe, Pamoedjikoe bengi iki adja entek-entek, anaa pitoeng 
bengi ngono, dadi akoe kareben ana ing kene bae. Tjekake mang- 
kene. Mar, lah bok dadi peladen lo dina pisan ta, saoega akoe bisa 
njawang kowe, akoe rak boengah bae”. 

Martini: „Lah ija, mandak njawang akoe bae kok boengah ikoe 
sebab apa?” (Olehe goeneman mangkono karo mleroki). 

^;ndra: „Boengah maneh. Mar, awit kowe kang dadi ...” 

Lagi tekan samono, Martini njamboengi: „Kang dadi kokina. 
Dadi wetengmoe bisa wareg, rak ija ta?” 

findra: „Hah hah, hak, ija, Mar, Rak ija ta, bok Ngadinem?” 

Ngadinem: „Inggih, nanging ingkang raji ndara Mar poenika 
sadjakipoen dereng ngretos dateng pedesing lombok”. 

Martini: „Pije, Nem, rak ija bener akoe ta? Oepama akoe ora 
dadi kokine, £n rak ija rada rikoeh ta, oepama arep mangan 
apa-apa ?” 

Ngadinem; „Inggih, leres”. 

Martini : „Karo maneh bener kowe, £n, ana ing boeri kene bae ; 
kedjaba wetengmoe wareg, kowe saikine isih doeroeng doewe 
pagawean, jen momor karo prijaji mengko moendak disingkang- 
singkang”, 

Olehe goeneman mangkono maoe soewarane seret banget, awit 
saka welase marang Rndra, dene kantja-kantjane wis pada tjekel 
gaw6, moeng Rndra dewe sing doeroeng, mangka doenoenging 
katresnan toemiba marang Rndra kabeh. 

Bareng findra weroeh djantoeng-atine katon soesah, bandjoer 
tjalatoe: „Mar, djantoeng-atikoe, genea kowe kok katon soesah? 
Doeh wong koening, adja noesahake awakkoe, doemeh akoe doe- 

roeng doewe pagawean, ing mangka kantja-kantjakoe kabeh wis- 
pada tjementel. Kawroehana, ning, anane akoe doeroeng tjemen- 
tel, amarga taksengadja, akoe ora nijat arep beboeroeh oetawa 
dadi prijaji, akoe seneng dedagangan, soepaja pangoeripankoe 
mredika. Moela kowe ora soesah mikir kang akeh-akeh, moeng 
panjoewoenkoe bae, kowe gelema takladeni nganti tekan patikoe”. 

Martini bareng kroengoe goeneme findra kang kaja mangkono 
maoe, oepama adjaa isin, bokmanawa £ndra ditjoewowo tjang- 
keme, bandjoer tjalatoe kambi mlerok: „£n, tjatoeranmoe, ngendi 
ana kowe ngladeni akoe, pantese ija akoe sing ngladeni kowe”.. 

Ngadinem : „Lali dalah. Rak inggih ngaten ta, ndara. Wadoeh 
ndara findra ketiban remboelan tenan, gek apa ja, soepenane 

Kesaroe tekane Sindoe kambi tjalatoe: „Genea ta, kowe kok. 
ora meloe loenggoeh ingarep kana?” 

findra: „ 0 , Allah, Sin, gek kaprije ta, wong kene ora ana peladen 
sing kena dipratjaja, apa ija ditegakake?” 

Sindoe : „Soekoer ta. Lo, kok Mar, Slamet malem. Mar”. 

Martini: „Slamet malem, Sin. Kabare prije, menang apa kalah? 
Jen menang akoe moedjoer”. 

Sindoe : „Kalah kok, Mar, ora ngrasakake”. 

Martini : „Kalah pira ?” 

Sindoe; „Jen ora salah, koeranga satitik ija ana saka satoes roe- 
pijah”. 

Martini : „Ora dadi apa, rak ija ta ? Jen ora mangkono, moendak 
koerang bregase. Adja kaja fin koewi, ngoetek bad ana boeri,, 
awit ora doewe pawitan”. 

Sindoe: „Ora dadi apa pije ta, Mar. Ja dadi apa tenan. Satoes 
roepijah ki apa goejon? — fin, bok akoe ndjaloek brendine sagelas 
bae”. 

findra: „Boleh. Adja sidji, bok loro-teloe oetawa sakarepmoe 
kena. Iki lo, ajo tak-oermati”. 

Sindoe: „Karo maneh kowe maoe sangon apa ora? Jen sangon,. 
kene tak-enggone disik, tak-enggo mboeroe kalahkoe”. 

findra: „Emboeh ja. Sin; anaa kae, kirakoe moeng satitik.. 
Mengko disik, takdelenge dompetkoe. Wah ana. Sin, ja begdjamoe. 
Mengko tak-etoenge disik. Iki lo. Sin, ana f 60, kena ko-enggo- 
kabeh”. 

Sindoe: „Ora, moeng f 50 bae, sesoek sore takbalekake”. 

findra: „Kena, enja tampanana”. 

Sindoe; „Trima kasih fin, dongakna menang ja, mengko tak- 
oedjoeri”. 

findra: „Ija. Lah Mar apa ora ko-oedjoeri?” , 

Sindoe : „Wis mesti. Wis ja, fin. J)ah, Mar !” 

Martini: „Slamet menang, Sin”. 

Sindoe: „Trima kasih’’. 

Bareng djam 3 bengi findra tjalatoe marang Martini: „Mar, iki 
apa ora betjik diwetoni wMang kopi Ian panganan, awit wis 
wajahe pada ngantoek”. 

Martini: „Ora, £n, loewih betjik mengko djam papat pisan bae, 
djam satengah lima bandjoer sega goreng”. 

findra: „Rehnmg wis ora ana pagawean, akoe takmenjang 
ngarep ndeleng olehe main si Sindoe, ja, ning”. 

Martini: „Akoe apa ningmoe? Kowe arep menjang ngarep ikoe 
sakarepmoe, akoe ora predoeli, nanging poma lo, mengko djam 
p'apat adja lali. Kowe apa isih doewe pawitan ta, ^in?” 
findra: „Isih, iki sapoeloeh roepijah”. 

Martini: „Gilo, £n, takwoewoehi f 15 maneh, meloea bakaran, 
katimbang ngantoek”. 

^:ndra: „Ah, Mar, iki bae rak ja oewis. Wis ja, takmenjang 
ngarep poedjekna menang ja, ning, mengko tak-oedjoeri”. 

Martini: „Ija, moega-moega menanga. Nanging olehmoe basa 
ning menjang akoe ikoe bok adja kokteroes-teroesake, saroe 
diroengokake wong lija. Besoek bae 4 taoen maneh, basa apa 
sakarepmoe akoe ora bakal moenasika”. 

findra: „Ija, Mar, soekoer jen besoek 4 taoen maneh akoe kena 
basa ning marang kowe saben dina, dadi karoehane olehkoe sida 
golek banda’’. 

Martini: „Apa jen akoe ngemohi ing kowe, kowe arep toeroe 
bae, ora nijat golek pangoepadjiwa?” 

£ndra: „Ora! Poeloeh njamboeta gawe kae, sapa sing digo- 
lekake doewit, jen kowe ora gelem tak-emong. Wis ja, ning; tak- 
menjang ngarep”. 

Martini: „Hara, rak nganggo „ning” maneh. Wis ta, menjanga 
ngarepan kana”. 

findra . „Hah hak, wong nitjil basa „ning” bae kok ora entoek 
ta, Mar”. 

Martini: „Apa gaden, nganggo ditjitjil barang?” 

Ingarepan rame para prijaji kang pada bakaran, „bankier” karo 
„speler” genti kelindih, goejoene kang menang tansah tjoekakak- 
an,^ kang kalah saketjap ora njoewara. tndra njedak enggone 
main si Sindoe kambi tjalatoe : ,,Kaprije kabare, Sin ?” 

Sindoe: „Slamet, £n, pawitankoe wis meh poelih”. 

^:ndra: „Soekoer ta”. 

Sindoe: „Ajo, £n, meloea tombok”. 

Andra: „Betjik, Sin, akoe meloe f 10”. 

Bankier ngedoem kretoe ; bareng wis loro-loro bandjoer tjalatoe : 

„kap^ ! 

Jen bankier tjalatoe mangkono, njata bankier kretoene koerang 
saka 8 mata. 

findra: „Mengko, Sin, akoe sing ngoetoet: lah, lah, o, beer! 
Sidjine, Sin. Kene tak-oetoete dewe. Pinggir papat, kotong, tong, 
kotong, koto-ong. Hara ta 8. Hore, nienang!” 

Sindoe : „Wah begdja. £n, teka-teka bandjoer bjoer bae. Mangka 
maoe sasoewene doeroeng taoe”. 

Bankier bandjoer mbajari, doewite iSndra dadi f 20. 

Sindoe: „Tombok pira, fin? f 20 pisan ja, akoe arep tombok 
f 30". 

findra: „Betjik’'. (Karo njekel kretoene). 

Bankier mbanting kretoene karo moeni : „Zonder risico Anane 
moeni mangkono awit kretoene 8, 

findra: „Toenggoe doeloe, itoe beloen baik. Nah, nah, nah, o, 
ngas. Sidjine, et, et, nah, o pinggir papat. Jen iki isi tengah, akoe 
mesti kalah; nanging jen kotong, dadi menang. Lah dalah, kotong, 
seh, kretoekoe dadi 9. Ajo bajar, bankier’^ 

Bankier: „Baik, djangan koeatir”. 

Doewite findra dadi f 40 mangkono sabandjoere. Bareng meh 
djam papat, findra pamitan, awit arep ngladekake wedang. 

Bankier: „Betjik, nanging akoe ndjaloek sing rada kentel ja, 
fin, matakoe wis rada ngantoek; soekoer jen isih ana brendi, 
akoe ndjaloek’’. 

findra: „Betjik, sapa sing kresa brendi man^h?” 

„Akoe, akoe ija”. 

Kira-kira ana wong nem sing ndjaloek brendi. Satekane ing boeri 
bandjoer prentah marang peladen, soepaja panggonane Sindoe 
dikirimi brendi nem sloki. Sawise prentah bandjoer takon marang 
Martini: „Kaprije, Mar, wedange? Wis djam papat; apa ora loewih 
betjik diwetokake?” 

Martini: „Ija ta, iki lo wis komplit, kari ngetokake ba6”. 

findra karo peladen lija-lijane bandjoer pada ngetokake wedang 
Ian koewih-koewih, sarampoenge noeli bali maneh menjang pang- 
gonane Martini. 

findra: „Ning, ning, ewangana ngetoeng doewit iki, kok akeh 
temen”. 

Martini: „Hara, rak nganggo ning maneh. Apa saiki wis dadi 
ningmoe ?” 

findra: „fi, ija, kok lali-lali bae. Pantjen tjangkem rada lantjang 
iki, pantes dita...” 

Lagi samono olehe tjalatoe, Martini bandjoer soemamboeng: 
„Pantes ditapoek: poekl Ta, kapok apa ora?” (Karo tangane sing 
koening kaja gading toemempM ing lambene findra). 

findra: „Mar, akoe bok koboengkem mangkene selawe taoen ta, 
legane atikoe, rak gelem bae”. 

Martini: adja mbadoet, akoe nepsoe lo! Endi roepane 

doewite, apa kowe maoe menang?” 

findra: „Ija, iki lo”. (Karo ngetokake doewit saka kantonganing 
klambine). 

Martini: „Lo, kok akeh temen, fin. Endi, tak-etoengake. Wah 
kabeh ana / i6o. We lab, kodjoer ane, fin, dene iki ana ringgite 
sing tembelan”. 

findra: „0, ija, xoegi ane! Dadi doenoenge akoe menang / 150, 
rak ija ta?” 

Martini: „Ija. Wah begdja, fin, kowe, doeroeng ana saedjam 
bae kok wis oleh nang-nangan f 150. Akoe kok-oedjoeri apa ora, 
fin?” 

findra: „Mesti, Mar. Koewi barang mesti. Kang tak-oedjoerake 
kowe 100 % ing nang-nangan kabeh. Dadi akoe mo eng ndjoepoek 
pawitankoe bae”. 

Martini: „Aneh ta, fin, kok dadi nang-nangane menjang akoe 
kabeh, ikoe kaprije mangretine?” 

findra: „Ngretine, sapisan: akoe ora seneng marang doewit 
nang-nangan main, awit moendak noemani. Kapindo : rehning 
menangkoe maoe marga saka idinmoe, dadi doedoe akoe kang 
doewe begdja, kowe sing doewe. Tjoba, oepama kowe ora menehi 
idin marang akoe meloe main, akoe rak ja kalah”. 

Martini: ,)Ija ta, mandak kari nampani bae, lah bok sapoeloeh 
mene engkas akoe rak ja isih gelem bae”. 

findra: „Mar, akoe arep takon ja, adja nepsoe”. 

Martini: „Emoh, akoe emoh ngroengokake pitakonmoe, wis 
bosen. Ora woeroeng pitakonmoe koewi bakal pada bae karo dek 
ana ing kebonan bijen kae. Karo ma ...” 

Lagi teka samono olehe goeneman, findra bandjoer njekeli 
tangane. Martini njendal tangane karo tjalatoe. „fin, polahmoe 
kok kasar temen”. 

findra: „Pangapoeramoe, Mar, akoe lali, amarga saka boe- 
ngahkoe”. 

Martini: „Ija, nanging besoek maneh adja kaja matroes men- 
dem ngono polahmoe”. 

findra: „Ija, tak-marenane”. 

Bareng wis djam 6 esoek, dajohe pada boebaran ; kang menang 
lakoene dangah-dangah kaja satrija ing Banakeling Raden Dja- 
jadyatra mentas menang perang. Dene kang kalah lakoene toe- 
raoengkoel, iket-iketane was modal-madil, semoene lesoe Ian 
sajah, tjahjane poetjet. Bapakne Martini bandjoer menjang ing 

boeri, ketemoe £ndra, tjalatoene: „Lo, kowe maoe doeroeng moe- 
lih ngono, le?” 

£ndra : „Dereng, ngentosi sabibaripoen pisan, preloe bade ngan- 
toek-antoekaken bekakas samboetan, awit wonten ingkang dereng 
djangkep”. 

R. Ng. Kartamardika : „Apane sing doeroeng ganep?’^ 

Rndra: „Sendok saha garpo.e, ingkang dereng djangkep, bok- 
manawi taksih ketlisoet”. 

R. Ng. Kartamardika: „Ija ta, le, soekoer jen mangkono. Gek 
apa sing takwalesake, saben kene doewe gawe, kowe kok meloe 
repot banget”. 

£ndra : „0, bapak, koela poenika namoeng manoet kalimrahan, 
dados sanes poenapa-poenapa”. 

Martini njelani: „Anoe, pak, maoe bengi £n meloe bakaran 
barang”. 

R. Ng. Kartamardika: „Ija gadjege akoe weroeh meloe tombok 
bakaran, ana kalangan kang sisih lor-wetan. Kaprije, le, apa 
menang ?” 

Martini : „Menang, pak, maoene doewit f 60 wis dioetang dening 
Sindoe / 50, dadi kari f 10. Akoe ija goemoen, wong moeng doewe 
pawitan f 10 bae kok tatag meloe njekel kretoe barang”. 

R. Ng. Kartamardika: „Menang pira, le?" 

^indra : „Boten katah, awit namoeng kangge djampi ngantoek". 

Martini: „Ora ding, pak, doewite sapoeloeh dadi f 160; sing 
dioedjoerake akoe f 150, dadi deweke moeng ndjoepoek pokok6 
bae". 

R. Ng. Kartamardika : „Lo, lo, koewi rak doedoe padon, menang 
f 150 koewi doedoe goejon. Ora ngonoa, kok dadi nang-nangane 
ko-oedjoerake marang adimoe Mar koewi kaprije? Kowe sing 
begdja. Mar. Oepama akoea sing dioedjoeri mono, saiba boengah- 
koe, lah bok ja dikongkon ngladeni rak gelem bae, ngantia sala- 
wase pisan".. 

Martini: „Djarene moendak noemani, jen nggembol doewit 
nang-nangan koewi, moelane nang-nangane bandjoer diwenehake 
akoe kabeh". 

R. Ng. Kartamardika: ja dasar begdja kowe koewi. Mar. 

Kadjaba koewi, ja soekoer ta, jen kangmasmoe ora seneng main". 

XXVI 

WEWADOEL ALA 

Dina Minggoe esoek wajah djam 7 ing pakebonan6 sladah 
Raden Ngabei Kartamardika ana botjahe nonoman kang ma- 
nganggo sarwa bregas, bebed Ian ikete sawitan, klambine soetra 

Tjina boekakan, dasine soetra biroe, selope gilap, tjedak karo 
olehe ngadeg Martini ing sandinge bapakne. Satemene Martini 
wis ora sen eng nemoni tekane botjah nonoman maoe, ja ikoe 
Sindoe. Dene kang diarep-arep Martini, moeng si findra. Ananging 
ing wektoe koewi si findra loenga menjang desa golek padon 
dagangan krambil gebingan (koprah) Ian aniti agen-agene, apa 
njamboet gawe kalawan bener. Sindoe tansah njawang marang 
Martini bae, Ian sadela-sadela andeleng tandoeran sladah kang 
pantjen toekoele doeroeng gede. 

R. Ng. Kartamardika : „Le, Sin, kowe maoe apa saka ing omah 
bae?” 

Sindoe: „Inggih, namoeng preloe sowan”. 

R. Ng. Kartamardika: „Soekoer jen moeng dolan kaja adat 
saben. Akoe kroengoe kabar, saiki kowe wis doewe selir”. 

Sindoe ewoeh olehe mangsoeli, nanging rehning kepeksa dadi 
ija blaka: „Inggih, awit boten won ten ingkang ngladosi”. 

R. Ng. Kartamardika: „Ija wis mestine, botjah lanang kang 
wis doewe pametoe ikoe jen doeroeng doewe bodjo, sing akeh 
ija njelir disik, ikoe wis loemrah toemrap wong Djawa”. 

Martini takon karo mesem: „Selirmoe botjah ngendi ta Sin? 
Mbok koadjak dolan mrene”. 

Sindoe: „Botjah kampoeng bae, dadi gampang boewang-boe- 
wangane ing sawajah-wajah”. 

Martini: „Rak ja mesakake ta jen diboewang, djenenge medot- 
ake katresnan; ikoe ora ilok, kedjaba ta jen doewe salah”. 

Sindoe: „Keparenga koela matoer, bapak, nanging radi wados 
toer preloe sanget”. 

Bareng Martini kroengoe temboeng mangkono, atine rada 
nratab, njawang marang Sindoe kelawan ngoengoen; bapakne 
Martini oega mangkono sarta tjalatoe: „Apa ija kena diroengok- 
ake dining Martini kabar kang bakal kotoetoerake ikoe, Sin?” 

Sindoe: „Kenging, manawi poeroen mirengaken”. 

R. Ng. Kartamardika: „Betjike menjanga kantoran kana, akoe 
takwisoeh disik”. 

Sadjroning wisoeh tangan, Raden Ngabei Kartamardika atine 
ora kepenak banget mikir marang kandane Sindoe maoe. Toe- 
djoening pangira moeng marang anake wadon, kinira doewe polah 
kang ora betjik, bandjoer kawroehan dening Sindoe. Dene Mar- 
tini doewe pangira : bokmanawa findra wis rabi oetawa arep rabi 
oleh botjah lija. Bareng wis tekan ing kantoran bandjoer tjalatoe : 
„Le, Sin, mleboea mrene”. 

Sindoe: „Inggih”. 

R. Ng. Kartamardika: „Toetoepen lawange katja”. 

Sindoe: „Inggih. Bapak, sampoen andadosaken doeka, awit 

koela kepeksa matoer, amargi saking pangowel koela dateng 
pandjenengan saha dateng ingkang poetra dl-adjeng Martini”. 

R. Ng. Kartamardika ; „Ija, banget boengahe atikoe, dene kowe 
doewe pangowel marang akoe Ian anakkoe”. 

Sindoe: „Koela mireng kabar, manawi pandjenengan moendoet 
andil daganganipoen poen findra ngantos ewon roepijah; manawi 
boten lepat, pandjenengan sampoen tjoetjoel arta 6 ewoe roe- 
pijah. Dene poen findra babar pisan boten tjoetjoel poenapa- 
poenapa, kadjawi namoeng banda epek-epek, dados ingkang 
kangge pawitan dagang saestoenipoen arta saking pandjenengan”. 

R. Ng. Kartamardika: „Jen kabar kang kotampa ikoe bener, 
tegese akoe njata meloe toekoe andile nganti 6 ewoe roepijah, 
mangka si findra tanpa pawitan apa-apa, ikoe ora dadi sebab 
apa-apa, sing mesti bageane kaoentoengan ana oenda-oesoeke”. 

Sindoe : „Inggih manawi namoeng makaten kemawon, ananging 
koela saged njaosi kabar ingkang tjeta, saha boekti ingkang sah, 
manawi findra pantjen djoeroe apoes ingkang aloes; pijambaki- 
poen reka-reka dagang, preloenipoen soepados wonten ingkang 
toemoet andil, ing wasana manawi arta sampoen ngempal, ladjeng 
kangge noeroeti kekadjenganipoen ingkang awon, inggih makaten 
poenika anggenipoen reka-reka dados tijang dagang waoe. Awit 
manawi boten makaten, pijambakipoen boten saged noeroeti 
kekadjenganipoen, amargi boten gadah banda. Kawoeningana, 
arta pandjenengan sampoen telas, kantoena inggih boten katah”. 

Bapakne Martini sadjrone ngroengokake goeneme Sindoe, tan- 
sah meneng bae, moeng njedot oedoete sroetoe kang keloeke 
bandjoer diseboelake mandoewoer. Martini raine abang, awake 
sakodjoer goemeter, emboeh sababe. Sawise toetoeg olehe ngroe- 
ngokake goeneme Sindoe, Raden Ngabei Kartamardika bandjoer 
takon sareh: ,,Sin, banget ing panarimakoe, kowe aweh kabar 
marang akoe, Ikoe boektine jen kowe doewe pangeman marang 
akoe temenan, nanging akoe goemoen, barang kang diwadekake 
banget dening findra, ja gene kowe nganti bisa weroeh marang 
wewadi maoe?” 

Sindoe: „Makaten: Noedjoe satoenggiling dinten, koela todwi 
dateng grijanipoen findra; sareng doemoegi ing latar, dados 
dereng ngantos doemoegi ing grija, koela mireng soewaranipoen 
tangis goemerah. Sareng koela tilingaken, ingkang sami nangis 
waoe tijang sepoehipoen findra djaler estri kalijan findra pisan, 
dene sambating bapakipoen makaten: Doeh Allah, gek apa kang 
bakal tak-enggo ngidjoli doewite Raden Ngabei Kartamardika? 
Oepama lemah saomahe pisan tak-edol, kaja-kaja doeroeng tjoe- 
koep kanggo nambeli doewit maoe. Makaten sambatipoen, mila 
koela soemerep manawi pandjenengan toemoet andil, nitik sam- 
Drewes, Javaansch Proza 9 

batipoen Ian kawontenaning tangis, njata arta poenika sampoen 
telas kangge rojal poen findra”. 

Bapakne Martini bareng kroengoe katrangane findra kaja 
mangkono, atine koemepjoer b'anget, awit doewit nem ewoe ikoe 
doedoe goejon, Ian maneli doewit maoe doedoe saka tjelengan, 
ananging saka olehe adol barang Ian anggadekake bale pomahane. 
Martini saketjap ora njamboengi apa-apa, lambene kaja dikoentji, 
goeloene seret, awake goemeter, tjahjane poetjet, kringete kaja 
wong adoes. Bapakne bareng weroeh anake kaja mangkono ban- 
djoer tjalatoe: „Mar, toerokna awakmoe Ian sarehna pikirmoe”. 
Ngadege Martini saka koersi meh tiba, awit awake wis lemes 
bae Ian panone peteng. Bapakne enggal noeloengi Ian noentoen 
marang Martini kagawa marang patoeron ; satekane ing patoeron 
bandjoer ditoerokake. Bareng Raden Ngabei Kartamardika wis 
ball maneh marang kantorane, bandjoer tjalatoe marang Sindoe: 
„Akoe ora njana banget jen si findra doe we patrap kang kaja 
mangkono, dadi akoe iki kaleboe ing kala loewange si Rndra, 
Toedjoene, Sin, kowe enggal aweh kabar; oepama ora, bokmanawa 
bisa oega loewih saka samono kehe doewitkoe kang kalap. Ja 
wis ta, Sin, banget boengahkoe marang anggonmoe aweh kabar 
kang akeh banget regane maoe. Lan ma ...” 

Lagi tekan samono ana soewara saka kamare Martini : „Pakne, 
pakne, niki, anak sampejan dospoendi?” 

Bapakne Martini enggal mara; bareng weroeh anake katemoe 
semapoet ana ing patoeron, bandjoer goegoep banget : „6s ! toe- 
koea es, kanggo ngompres! Koewi kotange oetjoelana, soepaja 
gampang olehe ambekan. Mar, ndoek. Mar. Iki ese kompresna 
ing sirahe”. Ora antara soewe Martini bandjoer melek, ananging 
let sadela semapoet maneh. Bareng wis eling, bapakne tjalatoe : 
„Ndoek, sarehna pikirmoe, adja enggal pretjaja marang wewadoel 
ala, sadoeroenge dioeroes disik apa njata wewadoel maoe”. 

Ing wajah bengi Martini tansah nangis bae; kang disambat 
moeng findra: „0, Allah, £n, bab doewit akoe ora anggrantes. 
Hanging oepama njata kow6 ngentekake doewit kagoengane bapak, 
kang mesti bapak ora kresa moendoet mantoe ing kowe. Jen 
kalakon mangkono, o, ja Allah, apa ija akoe bakal mati amarga 
ora kelar nandang lelara tresna kang toememplek marang awak- 
moe, O, ^^n, apa kowe ora doewe katresnan marang akoe, dene 
kowe kok nemaha soepaja ora sida dipoendoet mantoe dening 
bapak. O, Allah, £n, ]£n, kebangeten temen, delengen ta si Martini 
iki”. 

Akeh-akeh sesambate, nganti sawengi moepoet oRhe tansah 
mrebes mili. Matane nganti pendoel, roepane poetjet banget. 

„Koela noewoen”. 

„Sap'a koewi?” 

Nalika bok Gani nganam klasa, ing djaba kaprenah sangarepe 
iawang ana sabawane wong. Nggone nganam leren, njapa kang 
koela noewoen. 

„Lare ler ngrikoe”, wangsoelane kang disapa. 

„Apa Sadijem?” 

„Inggih”. 

„Wengi-wengi ana apa, ndoek? Apa dioetoes den nganten 
moendoet klasa kembangan? Doeroeng dadi ki, ndoek; lah iki ta 
isih taklemboer. Matoera wae: soek-emben ngono, ora soesah 
dipoendoet, bakal tak-atoerake dewe”. 

„Anoe kok, mbok, dipoen-oetoes ndara penewoe, nimbali 
kendoeren pak modin”. 

„0, lah, wis toeroe. Agi wae”, wangsoelane bok modin, kang 
atine ngandoet sangga-roenggi. „Kok ja mokal, jah mene kok 
lag! nimbali. Kok ora dek maoe sore ta, ndoek?” 

„Tijang dadakan, anggenipoen otjal-otjal inggih saweg serap 
poenika waoe. Kadingaren ta, mbok, wantji ngaten pak modin kok 
sampoen tilem”. 

„Karipan kok, ndoek; toer ja agi wae nggon6 mapan. Adjaa tjah 
dolanan da boebar, ija doeroeng bisa toeroe, wong djer dibrebegi 
tjah dolonan wae”. 

„Ja pantjen lembon!” 

„Kenes ki. Anggepe njrengeni wong toewa. Mleboea ngomah ta, 
takgoegahe”. 

„Inggih. Koela bade ngilen ngrikoe nimbali mas Najapanoekma. 
Sampoen nggih, mbok”. 

„Ija, ndoek”. 

Sapoengkoere Sadijem, bok Gani nggoegah sing lanang, diojog- 
ojog nganti soewe lagi tangi. 

„Pakne ! pakne ! mang tangi”. 

„Ooh, oeh ” 

„Wong Icon tangi kok mbelot wae”. 

„Ana apa ta?” pitakone sing lanang bareng wis ndjenggelek. 

„Samang ditimbali ndara penewoe”. 

Sing lanang tangi, sanadjan sadjake katon isih arip banget. Sa- 
wise nata ramboete kang rejab-rdjab, bandjoer iket-iketan. Mang- 
kate karo groendelan: „Adjaa ndara penewoe sing nimbali akoe 
mogok. Kendoeren kok wajah doedoe wajahe”. Gerit...... swaran(5 

Iawang diwengakake; pak modin metoe. 

„Lo nggih empoen ngresoela. Samang rak empoeii sagoeh dadi 
kaoem”, tjalatoene sing wadon karo ngetoetake sing lanang tekan 
ngarep lawang. „Lah nek samang boten poeroen, sing ndongani 
sinten?” 

,Ja benar-bener. Ning rak ja koerang tepa ta, koewi. Saelingkoe 
akoe doeroeng taoe mblendot menjang koewadjiban"”. 

„Lah enggih endang mangkat ngrika; selak dienteni kok 
grenang-greneng wae”. 

„Ning akoe kok samar”. 

„Samar pripoen ta?'' 

,,Mengko gek ketjelik”. 

„Ketjelik?" 

„Pikiren ta. Jah ene kendoeren koewi wis mokal. Apa maneh 
sing dioetoes kok Sadijem, koewi ija mokal maneh. Ngendi ana, 
botjah wadon dioetoes oendang-oendang toer wajah bengi? Ap'a 
panewon koerang wong roenda?” 

jjEnggih. Lah sing oendang-oendang waoe sinten, napa setan ?" 

„Ah, kowe, bisa ngarani botjah akoe, djeboelane malah sangisore 
botjah”. 

Sing wadon ora goeneman apa-apa. 

„Wis kono, adja ngedangi lawang, taktoeroe maneh”. 

„Lo pripoen. Boten sida teng penewoe?” 

„Boesoekmoe kaja kebo”. 

„Lo kok malah njrengeni oewong”. 

„Heh, wong kowe. Tjoba kowe maoe gelema rekasa setitik we, 
mengani lawang dek botjahe doeroeng loenga, mesti kowe ora 
wani nggoegah akoe”. 

„Pripoen ta nikoe genahe ?” pitakone sing wadon kang bab'arpi- 
san doeroeng njandak marang karepe sing lanang. 

,,Akoe ki arane diwales”. 

„Diwales ?” 

„Pek maoe akoe ngagroe-agroe botjah dolanan, nganti pada 
boebar kabeh. Saiki akoe diwales dibeda nggonkoe toeroe”. 

„Lah waoe mang napakke ta?” 

„Akoe dadi memedi wedon. Botjah pirang-pirang pada girap- 
girap noendjang palang”. 

„Ning kok mokal, jen niki pokale botjah”. 

„MokaIe pije?” 

„Le pinter Ian kendel”. 

„Heh, apa kowe ora eling, kenaiban dek sasi Pasa kae”. 

„Ah doedoe menoesi Nggih empoen mang nrima”. 

„Ora nrima arep apa? Apa wong toewa arep kerengan karo 
botjah; mengko rak digegoejoe tengoe, ngono. Akoe ngalem njang 
botjah-botjah kene iki, pinter-pinter Ian kendel-kendel. Ja bedjane 

sing doewe anak, moeng kari ndjaga Ian noentoen menjang 
kaoetaman”. 

,Ja poedjek-poedjekna dadi naib bae’k 

„Enggih. Ta empoen mang tilem melih, toerene ngantoek”. 

„Ija; ning kowe adja kaja baji, adja kalah karo botjah; jen ana 
swara apa-apa togna bae; moendak dadi gegoejon kaja Doelkaji”. 

„Enggih, djaloekane nggih nek ditogake nikoe, mesti entek 
akale. Ati samang nikoe betjik estoe, sabar toer kamot”. 

„]£, empoen dadi kaoel koela nikoe, nek samang sijos bisa dadi 
naib ing Ngimarata, adjeng nggoele wedoes madjer”. 

„Ning ja mokal bisa dadi ; lowongan naib moeng sidji, dikarep- ' 
ake wong pirang-pirang", 

„Nggih rina wengi sami dipoedji, kadjenge katiban bedja. Ning 
ati koela kok manteng’'. 

„Koewi rak pikirmoe, pikirane wong kang kepengin dadi bok- 
mas naib”. 

„Lo, nikoe ndjoepoek king nalare. Samang teng koran paseh, 
teng wadjib netepi, dasar tilas santri Tremas, Patjitan”. 

Pak modin mantoek-mantoek, tanda jen kandane sing wadon 
maoe bener. Saka bebeging atine, pak modin mari ngantoek, gaga- 
sane nglambrang mrana-mrana. Ora soewe noeli ngadeg njat, 
marang ing benet ndjoepoek kitab arep diwatja. Lagi bae mboe- 
kak kitabe, ing djaba kroengoe swara pating gedeboeg, botjah 
pirang-pirang pada plajon karo soerak-soerak ramd banget 

„Hore, wedone ora wani metoe, dioendang kendoeren ora 
gelem”. 

„Lidok ta petekkoe”, tjalatoene pak modin. 

jjjfe ora genah ! Dadi kawit waoe nikoe dereng sami kesah. Kok 
baoed timen ndelik”. 

„Ikoe doeroeng. Atine doeroeng lega, jen akoe doeroeng kisinan. 
Wis, togna bae”. 

„Napa nika teroes moelih.^” 

„Ija, wis jah ene mesti da moelih”. 

„Koela noewoen ” 

„Hara ta, toerene boten bali”. 

„Apa?” 

„Lah nika onten wong koela noewoen melih”. 

„Koela noewoen...... kang, kang; kang modin?” 

„Hara bedMcen”, tjalatoene pak modin karo noetoep kitabe, „bo- 
tjah apa wong toewa?” 

„Alah, nggih moengsoeh samang waoe”. 

„0, nek ngono kowe koewi koerang titen”. 

„Le niteni pripoen, wong botjahe pant jen pinter, nirokake swara 
wedok, nggih djebles temenan”. 

„Kang modin, tilem napa? Grenang-greneng ditjeloek bola-bali 
kok ora njaoeri”, swarane wong kang ana ing djaba karo groe- 
ndelan. „Dioendang arep diwenehi redjeki wae, ndadak setori”. 

„Lah apa ta: redjeki mara. Rak Doelkaji ta koewi”. 

„0 samang nikoe nggih kaja baji, kalah karo botjah”, tjalatoene 
sing wadon. 

„Nek pak botjah mangsa kalaha. Mleboe'a, Doel !” 

„Enggih, koela noewoen. Lo kok isih pating trengoek”, tjala- 
toene Doelkaji, „kakang tilase tas matja kitab, bakjoe isih anam 
klasa; lah kok dioendang woeled temen”. 

. „Anoe, Doel”, tjalatoene pak modin karo mapan'ake loenggoehe, 
„kowe maoe mentas tak-enggo tjangkriman karo bakjoemoe”. 

Doelkaji Hng'ak-lingoek ora ngreti, dene oewong kok dienggo 
tjangkriman, tjalatoene: „Heh pripoen ta?” 

Pak modin ngandarake larah-larahe, nggone mentas ngaroebiroe 
botjah-botjah dolanan, wiwitan nganti toemeka deweke dewe 
diwales kanggo dolanan genti. Doelkaji goemoejoe kepingkel- 
pingkel, pitakone: „Samang kok boten samar jen kapoesan melih, 
kang?” 

„Jen wong titen mesti ora bisa kapoesan. Ja pintera ndjara 
langit, mesti ana bedane. Ap'a maneh nirokake swaramoe kang 
lagi ngagor-agori ikoe”. 

pinter tenan ding, loerah pengoeloe naib ki”. 

„Hoes ! olehkoe dadi naib dek kapan”. 

„Lah enggih selot-selote ta, kang. Samang napa boten poeroen 
ditetepake naib?” 

„Emoh! Ditetepake rak ja lara ngono”. 
ora kena diblondrongake”. 

„Pek botjah wis djadjah kok, le!” nggone goeneman sadjak 
ngetje, „wonga nggoenoeng kae, dek djaka sabane tanah mantja. 
Dioetoes apa kowe ki moe karo bapak?” 

„Samang ditimbali bapak, didawoehi m’akili ketib, adjeng ning- 
kahake penganten”. 

„Jah ene ki ana nganten no. Nganten saka Gandasoeli apa?” 

„Enggih. Sangate king ngrika men eng djam nem, mila doegi 
ngriki empoen jah ngaten”. 

„Nah entoek seketipan maneh, lowoeng. Angger ketibe kerep 
plesir, akoe oentoeng. Njang ngendi ta kakangmoe ketib?” 

„Wikana!” wangsoelane Doelkaji, „pantjen nggih kleboe sem- 
brana. Moela nalare, kangelan bisane tetep dadi naib. Negara 
rak nggih niteni ta mestine”. 

„Prekara koewi emboeh. Patokane akoe oleh seketipan. Wis 
ta ajo, le, selak dadi enten-entenan”. 

Pak modin karo Doelkaji pada mangkat, bok modin ngantjingi 
lawang. 

Ana ing kenaiban, sarampoenge ningkahake penganten, pak 
modin ora djenak linggih, atine koedoe ana ngomah bae. Karepe 
•enggal-enggala tekan ngomah katemoe karo sing wadon. Moela 
■ora antara soewe noeli pamitan moelih, lakoene digelak kesoesoe 
hanget. 

„Mbokne ! mbokne !" 

j.finten napa?” 

„Endang lawange wengakna”, 

„Enggih ta. sadjake kok kesoesoe banget”. 

„Wis ta, gelis”. 

Sing wadon noeli ngengakake lawange. 

„Wah ambekane isih ngangsoer-angsoer, „akoe oleh kabar 
hetjik. Wah bagoes, bagoes”. 

„Betjik pisan wong oleh doewit seketip. Sesoek kena digawe 
woewoeh nempoer’’. 

„Ana meneh; doedoe koewi. Wah kabar betjik tenan, bokne”. 

„Napa ta, napa?” 

„Pek maoe awan loerah naib sowan menjang kapenewon, loerah 
penewoe ngendika jen sing akeh oentoete bisa dadi naib, akoe. 
ETdara Menggoeng Karanganjar ija ndjago akoe”. 

„Ah bok ija ja. Jen tenan sida mbeleh wedoes madjer akoe. 
Prijaji sa-Tawangmangoe adjeng koela atoeri sedaja”. 

„Lo, ja adja kesoesoe ngemping boengah; nek didoeni djago 
:saka Sala, prije?” 

Wong loro lanang wadon pada boengah-boengah, nggone rem- 
boegan ngetoeproek ora meneng-meneng. 

„Koela noewoen Anggone omong-omongan kandeg, kroe- 
ngoe ana sebawane wong koela noewoen. 

lah, ana oewong koela noewoen meneh”, tjalatoene pak 
-modin. 

„Saniki koela empoen titen. Lawange lali dereng koela kan- 
tjing”. Sing wadon noeli ngantjing lawang. 

„Lo, malah kantjing lawang”, grenenge swara ing djaba. „Ana 
■ditimbali ndara penewoe djare; apa dikira kampak?” 

„Sapa ta koewi?” 

„Koela, Ngadiman, dioetoes ndara penewoe”. 

„Sapa ? Ngadiman ?” 

„Enggih. Dioetoes nimbali pak modin enggal-enggalan”. 

„Tenan apa ngapoesi, koewi?” 

„L, ngapoesi pripoen ta neh!” 

„Ija, maoe nimbali kendoeren, saiki maneh nimbali enggal- 
»-enggalan”, pak modin grenang-greneng. 

„Pripoen ta, kjaine, dingaki lawang napa boten?” 

„Mengko gek moengsoeh; kelakon dadi gegoejon meneh; wis 
ta, takindjene disik”. 

„Sendika napa boten ta, pak?” 

„Tenan apa gerohan?” pitakone bok modin. 

jjTjilaka ane. Pak modin saiki wis anggep, doeroeng tetep naib 
wae wis anggak”. 

„Ngadiman tenan?” 

lab, apa ana Ngadiman gadoengan”. 

„Ngadiman penewon neh!” 

„Lah sinten?” 

„Kowe wani mleboe ngomah apa ora?” 

„Lo, lah napaa boten?” 

„Ja, mleboea”. 

„Nggih mang ngakke”. 

Gerit lawange menga, Ngadiman mleboe ngomah. Sanadjan 
mengkono pak modin isih doewe pangira, jen saka penggawene 
botjah-botjah kang arep sembranan bae. Moela nalika weroeh 
jen Ngadiman temenan, ngroemangsani ketjelike. 

Pak modin anggeblog Ngadiman karo tjalatoe: „Dioetoes apa, 
tjah bagoes?” 

jjSamang ditimbali teng penewon saniki”. 

jjPreloene ?” 

„Wikana. Niki waoe onten tilpoen king kawedanan. Bar tilpoen 
kok ndjoer dawoeh nimbali niki waoe”. 

Bebasane rindik asoe digitik, saka ketoedjoe atine pak modin 
toemoeli njandak ikete blangkon karo klambi atela ireng wis 
lawas, tjalatoene: „Wis, Man, ajo mangkat enggal. Bokne anaa 
ing omah!” 

Saoengkoere sing lanang, bok modin kari idjen ana ing omah. 
Pikirane nglambrang neka-neka sing dipikir, dawoeh kok ora 
wajahan, ikoe gek ana apa? Mengkono tjiptane bok modin. 

Satekane ing kapenewon, pak modin didawoehi sesoek esoek 
soepaja ngadep menjang kantor wisoedan, awit kapareng panoe- 
woene, kapidji dadi pengoeloe naib ana ing kapenewon Imarata. 

Tjles atine pak modin, bebasan kaja kasiram ing banjoe sawin- 
doe. Sawengi moepoet lanang-wadon ora bisa toeroe, saka 
boengahe. Ikoe wis mestine ta. Saka bebeging atine nganti ora 
arip tanpa toeroe. 

XXVIII 

SEMAR, GARRNG LAN PLTROEK ING DINTEN RIJADI 

I. NGADJENG LEBARAN 

Gareng: „Kowe koewi pantjen ija oewong moerang sarak, wong 
pindah omah bae katik ngarepake bakda; tjatjade omahmoe ing 
Boengoer Djawa nomer 8, apa, heli? Wong ija wis omahe dewe, 
toer katone ing kampoeng kono, ija, sing ambalindrik dewA 
Nadyana ana ing sadjeroning kampoeng, wong sing ora soemoe- 
roep rak bisa ngarani : Iki mestine daleme mas loerah, ora-orane 
ija daleme mas kebajan. Mara, apa ora metangkring koewi arane? 



fi, kok ija meksa pindah goemoenkoe koewi. Apa roemasamoe 
Troek, doepeh papane omahmoe anjar iki djenenge : Plihpellan 
nomer 55, sadjak ambelandain, apa daradjatmoe bandjoer moen- 
dak, bandjoer diseboet: kangdjeng toewan menir mengkono apa?’*" 

Petroek: „Ambok adja oesah kedawa-dawa mengkono, tjekake 
ana ing omah lawas akoe wis bosen, kepengin ganti hawa, kang 
Gareng*’. 

Gareng: „Ha ija, nek moeng bosen omah bae ij‘a ora dadi ngapa, 
angger6 adja bosen ... bodjo”. 

Petroek : „Wajah, ambok adja sing-sing kang diomongake meng- 
kono, ta, kang Gareng! Loewih betjik akoe toeloengana anggone 
tata-tata omah; ing besoek malem bakda, kowe Ian bakjoe tak- 
atoeri mrene, preloe seneng-seneng Ian ropjan-ropjan”. 

Gareng: „Ha ija, ta, kae bakjoemoe malah wis miwiti pasang 

gambar barang. Lemari kiji arep dipasang ana ingendi, Troek? 
Rak ija ana ing kamar, ta; ajo tak-angkate, rewangana, semelah, 
Tveh, hla kok loewih abot katimbang ... panda lemoe. We, we, 
we, mengko sik, Troek, tjekelana disik, djaritkoe mlotrok”. 

Bijang Nala: „Mara, kae roengokna, di, makne Kampret! Kae 
nek kakangmoe njamboetgawe setitik bae, tjangkeme ija teroes 
ngetjoewis. Wis, ora soesah diroengokake. Saiki akoe tak masang 
loeroep tembok iki, sawangen, semene doewoere, di, wis sedengan, 
mengko takpakoene: tok, tok, tok, saiki sing sisih, ora mentjeng 
iki, di, mendoewoer satitik — kedoewoeren — wis ora mentjeng, 
saiki takpakoene maneh”. 

Petroek: „Lo, kang Gareng, koewi adja dioenggahake lemari, 
delehna ing longan tempat tidoer bae, hla wong ... pispot djarene”. 

Bijang Nala: „Le kaja wong desa mengkono, ora ngreti barang 
wadi, rak ija ngisin-isinake tok bae. Lo, lo, kok djeboel malah 
ngemplok bregedel, katik saendegan ... woloe. Hih, le ngisin- 
isini”. 

Bijang Kampret: „Ambok kadjengipoen, ta, bakjoe. Mangga, 
bakjoe, mas Nala, oetawa kow6 paknd Kampret, sami ngaso dahar- 
dahar roemijin'b 

2. MALEM BAKDA RIJADI 

Petroek: „Wah, mangga, mangga, bakjoe, oetawa kowe, kang 
Gareng, lenggah, lenggah'b 

Gareng: „Wis mateng-matengan apa koewih-koewihe?” 

Bijang Nala: „Hara, loenggoehe bae doeroeng mapan, katik 
wis nakokake koewih-koewih”. 

Petroek: „Adja koewatir, kang Gareng, tjekake arep mangan 
koewih apa bae, sagendingmoe. Sepekkoek, ora ana; koewih tar, 
ora ana; koewih bleg, ora ana; koewih teles, ora ana; kering- 
keringan, ora ana”. 

Gareng; „Ajo, boene, moelih bae...” 

Bijang Kampret: „Jah, pakne koewi le sok sembrana, boten 
ding, mas Nala, keng raji namoeng ngapoesi kemawon. Sampoen 
kondoer roemijin, tijang koela sampoen sadija dahar, sanadyan 
namoeng sawontenipoen”. 

Petroek : „Wong kang Gareng koewi le sok kesoesoe bae ngono. 
Rak ija linggih disik, sedeng dahare dienget-engeti, dadi mengko 
16 dahar kabeh sarwa anget, tjara prijaji setitik, kang Gar6ng. 
Timbangane ngenteni karo nganggoer, kaja-kaja loewih betjik 
pada main bridj. Akoe karo bakjoe, d6ne kowe, kang Gareng, 
karo adimoe, makne Kampret”. 

Gareng : „Bagoes, mengko akoe sing tak-kletj (ngotjok), kowe, 
makne Kampret, sing ambagi. Ajo boen6, kowe saikine sing koepir 

(ngetok). Tjem, ajo makne Kampret, kowe saiki sing kol (aba)”. 

Bijang Kampret: „Mangke roemijin, ta. Kretoene kok tang- 
goeng temen, inggih sampoen, harten (kowok)”. 

Petroek: „Tjengkeh loro”. 

Gareng: wedi, makne Kampret; pir harten (kowok 

papat)”. 

Petroek : „Keprije, bakjoe, bisa ambantoe akoe, ora. Wani, lima 
tjengkeh?” 

Bijang Nala: „Ora, cli, wong kretoekoe moeng godong-godong 
kabeh. Akoe tak-pas bae. Wis, di, saiki kowe wiwit”. 



Petroek: „Mengko sik, wong ija kowok papat, betjike doeblir 
(didobel). Saiki takngetokake iki bae: as tjengkeh”. 

Bijang Nala: „Bener, bener, teroes, di! Ajo, kretoene koewi 
diboekak kabeh. Sing main rak ija makne Kampret, O, samber 
gelap, koedoe tak-kroewes bae iroenge. Moelane oedjoeg-oedjoeg 
wani kowok papat. Wong ora doe we tjengkeh, lagi arep metoe 
sapisan bae, wis di ... troep”. 

Gareng: „We - we - we - weh. Iroeng katik ditjeneng sake- 
penakiraneki mengkono, apa roemasamoe iroeng saka karet apa ?”■ 

Petroek: „Wis tjilaka, sing koela-noewan-koela-noewoen kae, 
kaja-kaja kaoeme, Boene, boene, enggal pada koekoetana kabeh, 
nek nganti kaoeme weroeh kene pada main bridj, rak ija moering- 
moering te menan. Hla wong malem bakda pantj^ne koedoe 
tebiran, djeboel nj ekel kretoe mengkene; mengfco bad, bakjoe, nek 
kaoeme wis loenga maneh, pada dibandjoerake’^. 

3, DINTEN LEBARAN 

Gareng dateng soepir taksi; „Bang, bang, taksi tidak dipake? 
Bagoes, brenti sebentar! Brapa, bang, sewa taksi dari sini sampe 
diroemah bapak saja? Lo, kok ketawa, sembrana, ditanjaki prijaji 
icok ketawa-ketawa, akoe tidak maoe gegoejon, seh. Tidak ngreti, 
boewat apa, dong, djadi sopir taksi? Akoe tadi tanjak: ongkosnja 
taksi dari sini keroemah bapak saja, berapa? Lo, kok ketawa 
lagi, we, lah, memang sembrana betoel kowe itoe, sopir. Ini prijaji, 
prijaji”. 



Petroek: „We, hla, kae kenang apa, kang Gareng, sadjake kok 
mentjak-mentjak nesoe njang sopir, Ajo, bakjoe, oetawa makne 
Kampret, kang Gareng pada diparani. Kang Gareng, kang Gareng, 
sadjake kok nepsoe temenan, kenang apa, kenang apa?” 

Gareng: „Sing ora nepsoe bae sapa, soepir katik koerang adjare 
ngentek ngono! Hla wong ditakoni betjik-betjik, katik angge- 
goejoe ! Apa dikira jen akoe ora doewe doewit apa ? Ing mangka 
pitakonkoe tjara Mlajoene rak ija tjete, ta, mara, roengokna, apa 
Mlajoene koerang ganep: Bang, s^wanja taksi dari sini sampe 
diroemah bapak saja, berapa ...” 

Petroek ; „0, ija memper nek si soepir koewi maoe gpemoejoe, 
ora sabab tjara Mlajoemoe koerang djangkep, nanging pitakonmoe 

kaliroe. Sabab si soepir rak ora soemoeroep omahe ramak, teka 
ditakoni: Pira sewane taksi saka kene tekan ing omahe bapak, 
mesti bae deweke bandjoer goemoejoe. Wis, pada noenggang bae 
kabeh, mengko bajarane taksi, tak-oeroese dewe bae". 

4. WONTEN ING GRIJANIPOEN SEMAR 

Sadoemoeginipoen ing grijanipoen Semar, Gareng Ian Petroek 
sasemahipoen oedjoeg-oedjoeg ladjeng sami andoem darnel Bo- 
djonipoen Petroek anggoreng-goreng, Petroek ingkang dados toe- 
kang itjip-itjip, bodjonipoen Gareng lalados, Gareng angampir- 
aken. 



Semar: B lae, soewargane wong toewa koewi ora kaja wong 
kang isih rinoeboeng ing anak poetoe. Jen noedjoe ing dina lebaran 
ngene iki tansah dipoendi, diadji-adji, diemi-emi, moeng tansah 
dikon mangan enak, nganti kaja sepoer kilat, doer-doeran, ora 
ana leren-lerene. Adoeh, mantoekoe toewa, anggone ngladeni 
moela ija prigel, lakoene dodok nganti kena diwilang, iramane alon, 
Jen ora kabeneran, tekane ingarepkoe, moeng keri piring tok”. 

Gareng; „Rama iki mesti njemoni akoe, diarani akoe ngelongi 
redjeki ana ing dalan. Nijatkoe rak ora ngono. Tinimbang pating 
klapret, rak betjik diresiki disik. Dene katoetan sing ana tengah, 
ikoe rak djalaran saka prigele tangan. Nanging sanjatan6 mono 
rama iki pantjen kena tak-arani waspada, priksa menjang semoe". 

Semar: „Nek kanggone akoe, Nalagareng, adja maneh menjang 
klebat kang tjedak ora weroeha, sanadyan kang adoh-adoh akoe 
isih tjeta". 

Petroek : „Koewi doedoe pasemon, nijate ngarani mentah- 
mentahan. Nanging jen akoe iki, pantjen bar^s, moeng dapoer 

ngitjipi, nanging angel anggonkoe ngarani enake ana ingendij 
bareng wis katog, katerangane djeboel enak kabeh, boemboene 
sarwa semedengan. Samene batine wong doewe bodjo pinter 
olah-olah”. 

XXIX 

REMBAGIPOEN PRTROEK LAN GARRNG 

BAB PILEM TERANG BO ELAN 


Gareng: „Mengko sik, Troek, sadoeroenge ambandjoerake rem- 
boegane lagi anoe kae, akoe arep takon ing bab lijane disik. 



Lajang-lajang kabar sadjagad Batawi iki, kena dioenekake wis 
rampoeng anggone rame pada ngremboeg kaanan6 pillem anjar 
sing diarani: Terang boelan; lo, kow6 teka boengkemen ora 
ngandakake apa-apa, Troek?'’ 

Petroek: „Wong akoe iki rada rikoeh, kang Gareng; lajang- 
lajang kabar sing akeh wis pada ngabarake sarana pangalembana 
sing nganti plekiken, koewi mengko jen akoe bandjoer meloe 
ngremboeg, koewatirkoe, g^k mengko dientjepi wong akeh, 
dianggep akoe djail metakil”. 

Gareng: „Lo, sadjake teka ana roesijane. Ora, Troek, ora antara 
soewe maneh, pillem Terang boelan iki mesti diplesirake njang 
saindenging tanah Djawa, Ian kirakoe ija dioebengake ing sain- 

denging djagad iki. Moelane pandjaloekkoe njang kowe, sarehne 
remboegmoe koewi satitxk-satitik ana sing anggoegoe, ambok 
tjoba lairna satitik moenggoeh ing panemoemoe ing bab kaanane 
pillem maoe. Jen moela betjik, ben bangsane dewe iki bisa anek- 
seni kabeh, jen koerang apik ...” 

Petroek: „Wah, kang Gareng, nek pilleme, pantjen ija djempol 
temenan. Kaanane sesawangan ing sagara, ing poelo, kalane ana 
kobongan, sesawangan ing Singgapoera, Ian sapadane, moela ija 
ngresepake ati temenan. Njanjiane sing pada main, ija soewara 
lanang, ija soewara wadon, njang koeping pantjen ija seger. 
Pamaine wong-wong sing pada dadi pillem maoe, sing akeh ija 
wis loemajan; ingatase bangsane dewe teka wis pada bisa dadi 
toekang main ing gambar idoep (filmster), koewi bisa gawe 
metoentoenge bangsane dewe iki. Kadjaba saka ikoe, kang Gareng, 
agawe leganing atikoe sagoemoek, dene pillem maoe saperangan 
gede digawe ana ing tanahe dewe kene, katik sing main wong- 
wong bangsane dewe kabeh. Moeng bae ana tjatjade satitik ...” 

Gareng: „Toblas, katik isih ana tjatjade, nanging ija ora dadi 
ngapa, wong ija moeng satitik. £wasamono akoe meksa kepengin 
weroeh sing kok-oenekake ; ana tjatjade satitik koewi maoe”. 

Petroek: „Amrih tjetane kowe koedoe taktjaritani disik de- 
dongengane pillem Terang boelan maoe kanti tjekak. 

Sing kanggo djedjer ing poelo Sawobah, djar6ne doenoenge 
poelo iki ana ing tanahe dewe kene iki”. 

Gareng: „Mengko sik, Troek, sanadyan sakolahkoe dek bijen 
koewi moeng tekan ing klas ... kambing, nanging satitik-satitik 
akoe bijen ija sinaoe ilmoe boemi; ewasamono akoe teka doeroeng 
taoe kroengoe poelo sing djenenge poelo Sawobah koewi”. 

Petroek : „Hla wong kowe, kang Gareng, sekolahmoe bae rak 
moeng njang sade es sekoel^), ija masa bakal weroeha ngendi 
sing diarani poelo Sawobah koewi. Sedje karo akoe, dasar weton 
pleding sekoel, katik wis andjadjah banget, moelane akoe ... ija 
ora weroeh, nanging, kang Gareng, apa poelo Sawobah koewi ana 
temenan oetawa ora, ing kene ora preloe diremboeg dawa-dawa. 
Saiki takbandjoerne tjaritakoe maoe. Mitoeroet tjaritane pillem 
maoe, wong-wonge ing poelo Sawobah koewi isih pada njembah 
brahala”. 

Gareng : „Hla, nek mengkono wong-wonge mestine ija doeroeng 
kambon ... mertega saoepit-oepita. Tegese: doeroeng kaleboe ing 
djaman kamadjoean. Wong ija isih njembah brahala, njembah 
watoe barang, temtoene njawa oewong kadangkala ija sok dipadak- 
ake wedoes bae. Nek tjarane kene kekah oepamane, sing kanggo 


i) verdraaiing van: desaschool. 

kekah mestine wedoes, nek kana kekahe mestine nganggo 
oewong ...” 

Petroek: „Iia ora kekah mengkono, nanging omongmoe koewi 
ija rada ana benere. Awit wong-wong ing poelo kono koewi maoe, 
pada pretjaja Ian njembah-njembah njang retja. Moelane ija 
pretjaja, jen sesembahane maoe sok bisa doeka. Hla, kiji minangka 
toembale, kadangkala ora migoenakake pitik oetawa wedoes, 
nanging ... menoengsa, kang Gareng. Ana ing kono ija diboektek- 
ake kanti gambar, kang Gareng”. 

Gareng: „Weh, dadi ija tjeta wela-wela, sing digambarake ana 
ing pillem Terang boelan, ja wong-wonge ing poelo Sawobah 
koewi maoe, njata wong alasan, dadi padane ija bangsane wong 
Poewah-poewah, wong Dajak Ian sapadane. Bandjoer, Troek, 
panganggone keprije, apa ija tjara wong alasan?” 

Petroek: „Nek andeleng anggon-anggonane, ija wis njara wong 
alasan temenan kae. Wonge lanang ija moeng nganggo tjawet, 
wonge wadon, awake sing ketoetoepan moeng saka doewoer dada 
satitik tekan ing doewoer dengkoel, malah kadang-kadang ana 
sing katon ... woedele”. 

Gareng: „Wah, ija wong alasan totok koewi djenengane, Wong- 
wong isih samono asor^ koewi, temtoene pangane ija oenda-oendi 
karo kewan galak, tegese: m'angan iwak oepamane, ija ora dima- 
tengi nganggo mertega, lenga klapa oetawa minjak samin, nanging 
mangan pitik, wedoes, Ian sapadane, ija moeng dibrongot ana ing 
bedijan, sarta bandjoer gewel-gewel dipangan, tanpa nganggo 
peso, oetawa s^ndok porok, Ian mestine ija ora nganggo ketjap ...” 

Petroek: „Wajah, kok bandjoer roepa-roepa mangkono. Moela 
ija mangkono, kang Gareng, tandane kala ditongtonake manton, 
bandjoer njembeleh wedoes sing bandjoer moeng dibakar ana ing 
sadoewoering geni bae. Anggone mangan apa ija nganggo ketjap, 
koewi emboeh ora weroeh”. 

Gareng: „Weh, dadi tjekake, karepe pillem Terang boelan koewi, 
arep mitongtonake kaanane Ian oeripe wong-wong ing tanahe 
dewe k6n^ kiji, sing isih kaleboe asor beboeden Ian kasoesilane. 
Wah, Troek, ija gambar betjik Ian akeh pigoenane temenan. Awit 
kaja dene bangsane d^we kiji bandjoer bisa gawe pepandingan, 
lo, ing tanah6 dewe iki teka isih ana bangsa sing samono asord 
moenggoeh ing kasoesilane. Wong gegambarane samono asore, 
temtoene omahe ija ana ing erong, Ian manawa seneng-seneng 
tetaboehane ija sing doeng, doeng, doeng sing rame banget, Ian 
djedjogMane ija mentjolot-mentjolot karo djerit-djerit kae”. 

Petroek: „Lo, nek pantj^n mengkono, djenengane rak koemplit. 
Nanging moenggoeh sanjatane akeh sing ngadjak ngroedjak 
sentoel, kang Gareng, kaja ta: bener lanange nganggo tjawet. 

Ian awake wong wadon kang ketoetoepan moeng dada toemekane 
ing doewoer dengkoel, dadi panganggone tjara wong alasan 
temenan, nanging tjawet oetawa panganggone wong wadon maoe, 
ora digawe saka klika oetawa gegodongan kaja dene anggon- 
anggonane wong alasan, nanging djeboel ... batikan Sala”. 

Gareng: „Weh, bokmanawa wonge poelo Sawobah koewi bijen- 
bijene wis taoe sakolah ambatik ana ing Soerakarta”. 

Petroek: „Oniahe doedoe erong, doedoe ing kajoe-kajoe kang 
gede, nanging saemper karo omah-omah ing desa ing tanah Djawa 
kene”. 

Gareng: „Bokmanawa ing poeloe kono bijen wis taoe diloeralii 
mas Kramadangsa”. 

Petroek : „Tetaboehan, sing dianggo para moeda, koewi malah ... 
kitar; sing kanggo tembangan, bangsane krontjong”. 

Gareng: „Bokmanawa Miss Riboeti) wis taoe ider mrono. 
Troek, bandjoer wonge salah sidji ana sing keri”. 

Petroek: „DjedjogMane ora mentjolot-mentjolot, nanging 
dangsih dangsih tjara Sepanjol; wis, kang Gareng, adja pidjer 
noendjang omongkoe bae, saiki taktjaritani disik moenggoeli 
dedongengane terang boelan koewi. Roengokna! 

Katjarita ing poelo Sawobah ana djadjaka aran Kasim. Kasim 
iki soesah banget, djalaran sirsirane, sawidjining prawan ing 
poelo kono kang djeneng Rohaja, bakal didjodokake karo wong 
kang aran Moesa; dene Moesa iki sanjatan^ wong ala, nanging 
ana ing poelo kono koewasane gede banget. Singsapa ora dise- 
nengi dening deweke maoe, mesti tjilaka. Mitrane si Kasim sing 
djenenge Doellah, dimoengsoeh banget dening Moesa maoe, moe- 
lane bandjoer minggat saka poelo kono, menjang Singgapoera". 

Gareng: „Mengko sik, Troek, adja dadi moeneg-moeneging 
atimoe, akoe arep takon disik, wong pikiranakoe oedjoeg-oedjoeg 
bandjoer setop alijas ora ngreti. Lagi anoe kowe njaritakake, 
wong- wong ing poelo Sawobah koewi djaren6 pada njembah 
brahala. Dadi ija njembah retja, njembah watoe barang kae. Teka 
wong-wonge nganggo djeneng Kasim, Moesa, Doellah, nek wadon 
ija Rohaja, lo, iki rak djeneng-djenenge wong Arab, oetawa jen 
bangsane dewe, anggere djeneng sing kaja ngono koewi, kaget 
satitik ija sing kalair temboenge mangkene kae: astohpirroellah, 
oetawa sing sadela-sadela moeni: insa Allah, ngono kae, tegese: 
mesti wong Islam. Hla wong djenenge bangsa sing pratjaja njang 
Allah tangallah, djeboel pratjaja Ian njembah-njembah njang retja, 
jak, iki sing nganggit dedongengane Terang boelan koewi maoe, 

i) tooneelnaam van een in de 30er jaren zeer bekende zangeres van de 
Opera Stamboel. 

apes ambalebes kena dioenMcake : iigimpL Akoe ora arep aiidakwa 
jen den behi maoe arep angreniehake bangsane dewe, ora babar 
pisan. Moeng bae sing gawe djoedeging atikoe, milih djenenging 
wong-wong kang pada njembah brahala bae teka djenenge wong 
Islam, kenang apa ora milih djeneng-djeneng oepamane bae: 
Wellem, Djakob, Mari, Dorah ...” 

Petroek: „Wijah, wijah, ambok adja ngoetik-oetik asoe toeroe 
mengkono, kang Gareng, ambok adja soemela-sela disik. Akoe 
fakngrampoengake disik dongenge. 

Kotjapa, kang Gareng, sawidjining sore kabener padang boelan, 
Kasim sarana naboeh kitar menjanji-menjanji lagoe: Terang 
boelan terang di kali, Ian isining njanjian maoe ora lija moeng 
angalembana marang endah ajoene Rohaja. Doemadakan ing kala 
samono Rohaja sakantja-kantjane ngroengoe njanjiane si Kasim 
maoe, sarta Rohaja bandjoer menjanji minangka wangsoelane, 
sarta njaritakake, jen atine lagi soesah banget, sabab arep didjo- 
dokake karo wong lija, sing deweke ora seneng babar pisan”. 

Gareng: „Watatitah, sadjake teka wis njara ... koemidi setam- 
boel temenan. Apes ambalebes ija meh tjara djaman ... boewajah 
Kemajoran. Koewi djaman bijene djarene: jen kabener padang 
boelan, para badjoel boentoeng koewi maoe jen arep main rojal, 
bandjoer mlakoe-mlakoe toeroet kampoeng, naboeh kitar karo 
bengak-bengok mangkene kae: Ha — i, nonah manis disajang- 
sajang, dja — poeh. Moeng ingkene bedane, wanita sing diarah 
dcning badjoel boentoeng maoe, ora kok bandjoer mangsoeli 
sarana bengok-bengok : A — i, toewan, disajang-sajang, mengkono 
kae oepamane, nanging moeng ngintip saka saboerining lawang, 
ngemoengake sing pant jen wis oetjoel, koewi sok bandjoer 
plentjing, mloempat djendela, bandjoer ngintil njang badjoel boen- 
toeng maoe. Malah kabare ing tanah Sepanjol ija ana tjarane 
djadjaka naboeh bangsane kitar karo djerat-djerit koewi, djarene 
wanita sing diarah koewi, nek pantjen doewe sir, ija bandjoer sok 
longak-longak ana ing djandela, bokmanawa karo mesam-mesem, 
nanging kabare ora mangsoeli djerat-djerit. Dadi ing semoe wong- 
wonge ing poelo Sawobah koewi loewih madjoe, loewih pre ka- 
timbang wong-wong Batawi ing djaman bijen, oetawa wong-wong 
ing Sepanjol. Oetawa prawan-prawane ing poelo Sawobah kono 
loewih ora idep isin ...” 

Petroek; „Kang Gareng, wong ija dongeng, rak ija kena-kena 
bae, amrih bisa gawe sengseme wong nonton”. 

Gareng: „Hla ija, akoe ngreti jen mengkono karepe, moeng bae 
ambok le nganggit koewi rada sing kaleboe nalar satitik. Djarene 
poelo Sawobah koewi poelo andewe, nganti ora taoe kambah ing 
wong mantja, djeboel ana djadjakane sing bisa main kitar, katik 

bisa menjanji terang boelan barang, woewoeh-woewoeh prawane 
ija bisa ngroempaka, katik ija nganggo lagoe terang boelan, moe- 
lane ingarep takkandakake, nek-neke Miss Riboet wis taoe ider 
njang poelo kono, malah salah sidji wonge keri ing kono sarana 
ditinggali kitar oepamane”. 

Petroek : „Hara, kok bandjoer warna-warna remboege mang- 
kono; wis, aloewoeng roengokna bae, takbandjoerne dedongeng- 
ane Terang boelan maoe. Sawidjining sore Kasim Ian Rohaja 
ketemoe idjen pada idjen maneh, doemadakan bakal djodone 
Rohaja si Moesa teka ing papan kono. Karo mesem-mesem Moesa 
tjalatoe marang Rohaja mangkene: „Rohaja, ajo enggal moelih, 
kowe koedoe sadija-sadija anggonmoe bakal ditemokake karo akoe 
mengko sore”. 

Gareng : „Wa — doeh, wong lanang katik le sabir. Ingatase 
andengangi bakal bodjone lag! gendoelak-gendoelik karo djaka 
lija, katik ora nglolos pengot, teka malah moeng goemoejoe- 
goemoejoe karo ngandani njang patjangane: toemoeli sedijaa 
mengko bengi takkawin”. 

Petroek: „Iki moeng dongeng, kang Gareng, dongeng. Sorene 
panganten lanang ija Moesa maoe, teka saka sagara marani ing 
poelo kono ...” 

Gareng: „Wah, sadjake panganten lanang bangsane poetra 
wajahe ndara njai rara Kidoel. Wong djaren6 tekane saka sagara”. 

Petroek: „Wajah, bokmanawa nganggo diarak barang disik. 
Padane kalan4 kowe dadi panganten, sadoeroenge temoe, pangan- 
tene lanang diarak njang aloen-aloen Ian toeroet patjman; sarehne 
panganten ing poelo, pangarake panganten lanang ija bandjoer 
njang sagara. Bareng tekan ing daratan poelo kono, panganten lanang 
sarana noenggang djoli kang dipikoel koerang loewih ing wong 
patang poeloehan, digawa njang omahe Rohaja, preloe metoek 
panganten wadon. Sabandjoere panganten wadon bandjoer moeng- 
gah ing djoli, loenggoeh djMjer karo panganten lanang. Saoewise, 
djoli bandjoer diangkat maneh sarta boedal maneh, awit ing kono 
ana tjarane dewe, ja ikoe: idjabing panganten koewi ana papane 
dewe, emboeh ing alas, emboeh ing ara-ara, gambare ora pati 
tjeta. Moeng bae sing katon tjeta, ing kono ana retjane, sing 
disembah-sembah dening wong toewa, kang woedjoed Ian pa- 
nganggone, loewih-loewih iket-iketane ija wis tjekek ... wong 
Soenda. Idjabe panganten sing sarana dipadangi ing obor pirang- 
pirang atoes, tatatjarane mangkene: 

Loewih disik panganten lanang njembah njang retja, bandjoer 
loenggoeh ana ingareping retja kono. Saoewise panganten wadon 
sing njembah ing retja, Ian bandjoer diloenggoehake djedjer karo 
panganten lanang. Tangane panganten wadon bandjoer ditlikoeng, 

bokmanawa karepe: wong wadon wis ketlikoeng dening wong 
lanang, dadi wis ora kena andoeweni kakarepan apa-apa maneh, 
kadjaba manoet mitoeroet njang sing lanang. Sing kanggo tanda 
nek idjabe wis kalakon koewi: wedoes kang ditalikoeng sikile, 
bakal dibeleh. Anggere getihing wedoes wis mantjoer, panganten 
lanang wadon maoe ija wis dadi djodone”. 

Gareng: „Weh, adat tatatjarane teka digawe nganeh-anehi 
temenan. Wong Soenda toewa sing njembah retja, panganten 
wadon tangane ditlikoeng, sing kanggo tanda jen lanang wadon 
wis idjab, getihing wedoes dibeleh. Weh, moela ija pinter ane ang- 
gone gawe dongeng ... nglempara”. 

Petroek : „Roengokna, kang Gareng, takbandjoerne dongengan- 
akoe. Sadjerone temon ing panganten, ja ikoe daoepe Moesa karo 
Rohaja, koewi nganggo dianani tanggapan, kang Gareng; tang- 
gapane maoe, nek akoe, anggone ngarani: tledek”. 

Gareng: „Weh ija rada koemplit koewi arane, sanadyan papane 
sing kanggo doewe gawe koewi, kaja dene omongmoe, emboeh 
ana ing alas, emboeh ana ing ara-ara, kang pinadangan ing obor 
pirang-pirang atoes. Moenggoeh panganggone tledek maoe, apa 
ija nganggo tapih batik, sing saka sadoewoere dada toemekane ing 
sadoewoere dengkoel? Kadjaba ikoe, Troek, djogede tledek koewi 

keprije, apa tjara tledek Sala, apa tledek Bandoeng, apa tjara 

tjakalele?” 

Petroek: „Hla, iki rada njengkal banget, kang Gareng. Sabab, 
nek nitik kaanane ing kono, panganggone wong-wong lanang, ija 
pangantene, ija pangiringe sing poeloehan tjatjahe, koewi kabeh 
moeng nganggo tjawet tok, sanadyan tjawete maoe bangsaning 
batikan. Dadi n^k andeleng kaanane ing kono, sing katon ija 
koempoelane wong alasan baled] et. Dadi tledeke pantes-pantese 
ija moeng nganggo tjawet, Ian djogMe pantes-pantese ija moem- 
boel-moemboel, mentjolot-mentjolot, moebeng-moebeng, kaja 
djatilan sing kasoeroepan kaA Nanging ora mangkono moenggoeli 
kaanane tledek sing dipitongtonake panggonan manton ing pilem 
„Terang boelan” maoe. Panganggone sarwa poetih, empere kaja 
dene ... rok dawa sing kangsrah lemah kae; dene djogMe pating 
plejot, nganggo ngoelat-ngoelet barang kae. Nek ora kaliroe 
djog^d sing kaja ngono koewi, djarene dangsih tjara Sepanjol”. 

Gareng: „Weh, hla saja mrinding gitokkoe, Troek. Karameane 
dianakake ana ing sadjabaning omah, sarana dipadangi obor 
pirang-pirang atoes. Sing pada andjenengi pahargjan maoe, toeme- 
kane pangantene pisan, kena dioenekake woeda, moeng nganggo 
tjawet tok, nanging tjawete maoe batikan. Tanggapane pantjene 
mono ora kena diarani tledek, nanging sing didjenengi danseres, 
toekang dangsih-dangsih, toer danseres saka Sepanjol, Bandjoer, 

Troek, taboehane kanggo danseres maoe, apa djesben apa pijano 
karo pijoel? 

Petroek: „Wajah, ambok adja dibandjoer-bandjoerake mang- 
kono; loewih betjik saiki takteroesne dongenganakoe. Sadjerond 
ditemokake linggih djadjar maoe, oedjoeg-oedjoeg panganten 
wadon ija Rohaja, plentjing, ngitar loemajoe, ninggal ing papan 
kono. Anehe, kang Gareng, wong pirang-pirang poeloeh, sapangan- 
tene lanang pisan, teka ora ana sing ngalang-alangi, malah pada 
pating pendongong, pating plompong 

Gareng: „Lo, kowe adja kaliroe, Troek, wong-wong maoe pada 
njembah brahala. Bokmanawa kala samono wong-wong pada 
pratjaja, jen panganten wadon oedjoeg-oedjoeg katitisan ing de- 
wane, moelane wong-wong ora pada wani angaroebiroe“. 

Petroek: „Bisa oega mangkono, kang Gareng. Bandjoere 
dongeng „Terang boelan” saikine taktjekak bae. Ja ikoe mang- 
kene : 

Sarana praoe djoengkoeng, Kasim karo Rohaja bandjoer pada 
minggat saka poelo Sawobah kono, nganti toemekane ing Mala- 
kah. Ana ing kene pada ganti panganggo, kang Gareng; Kasim 
nganggo pantalon malah sepaton barang, Rohaja manganggo tjara 
wong wadon bangsa Padang, ija nganggo selop. Goemoenkoe, 
lakoene oetawa tandang tandoeke kok ija bandjoer wis kepenak 
bae, ingatase koelinane moeng nganggo tjawet, oetawa saroeng 
saka sadoewoer4 dada tekan ing sadoewoer6 dengkoel”, 

Gareng: „Weh, semoene wong-wong ing Sawobah koewi loewih 
madjoe tinimbang wong loemrah ing Batawi kene, sabab wong 
Batawi kene jen kabener bakda rijadi, akeh sing sikile mlitjet, 

djalaran pada nganggo sepatoe Ian selop; balik si Kasim karo 

si Rohaja sing saben dinane kirakoe gapjakbae ora taoe tepoengan, 
djeboel didadak nganggo sepatoe Ian selop katik kepenak bae”. 

Petroek: „Wajah, kang Gareng, anggone metani koewi ambok 
adja kedjlimeten. Saiki takbandjoerne maneh dongenge. Nganti 
pirang-pirang dina Kasim ora bisa oleh pagawean. Soewe-soewe 
bandjoer ketemoe karo mitrane sing ninggal poelo Sawobah loewih 
disik, ja ikoe Doellah. Saka boengahe ketemoe karo mitrane lawas,. 
Doellah iki sorene karo bodjone ngadjak Kasim karo Rohaja 
seneng-seneng ana ing parek ; ing kono kaweroehan dening 
moengsoehe lawas, ja ikoe Moesa, kang ana ing kono katjeloek 
djeneng Seh Bak Aboel, sawidjining wong Arab kang soegih, sarta 
djalaran panggawene kang ala dadi golekane poelisi”. 

Gareng : „Weh, saja roewet maneh njang pikiran, Troek. Ingarep 
djarene poelo Sawobah koewi poelo andewe, ora taoe tjandoek 
lawoeng karo nagara lija, djeboel ana wonge sing ana ing tanak 
sabrang bisa menda-menda dadi wong Arab. Iki padane kowe. 

tjarita mangkene ; desa Klegen koewi doeiioenge meh ana sangisore 
goenoeng Soembing, adoh banget saka ing koeta, tjekake desa 
kloetoek banget. Ing kono ana wonge tani aran Soetamenggala, iki 
pantjen wong asli kono temenan. Kotjapa bareng kowe ana ing 
Batawi, plesir-plesir njang kebon binatang, djeboel ketemoe karo 
si Soetamenggala maoe, kang ana ing kono katjeloek djeneng 
Menir Djakob pan de Sepoed, Landa, Troek, apa ija matoek 
dongengan sing kaja ngono koewi: wong ngemba Walanda koewi, 
sanadyan sa-ik, rong ik, rak ija koedoe bisa tjara Landa! Gek si 
Soeta maoe ana ing desa Klegen sinaoene tjara Landa njang sapa? 
Mengkono oega si Moesa, wong ija omahe ana ing poelo, kang ora 
taoe diambah wong mantja, katik njembah brahala, hla kok bisa 
ngemba wong Arab toelen I Wis, Troek, ora preloe kokbandjoerake 
anggonraoe andongeng pilem „Terang boelan” koewi maoe. Wong 
saja soewe teka saja anggedabroel”, 

Petroek: „Mengko sik, kang Gareng, dikoemplitake disik. Ing 
kono dipitongtonake omah-omahe wong ing poelo Sawobah maoe 
kobong nganti loedis. Wong-wonge sarana dikepalani dening Moe- 
sa, pada pretjaja jen anane kobongan maoe ora lija mesti djalaran 
saka ddwa sesembahan6 doeka, moelane amrih lereme doekane 
dewa maoe, koedoe diteboes sarana djiwaning manoengsa. Tegese : 
salah sidji oewong koedoe dikoerbanake, ditjemploengake ing 
sagara oerip-oeripan”. 

Gareng: „Bagoes, tjekak aos, maskape sing gawe pilem „Terang 
boelan"' maoe anggambarake kaanane ing salah sawidjining poelo 
ing tanah6 dew6 kene kiji mangkene: 

Wong-wonge isih alasan, nanging ana mamboe-mamboene njang 
kamadjoean satitik; dioenekake alasan, sabab panganggone meh 
woeda bledjed, ngemoengak6 nganggo tjawet; rada mamboe njang 
kamadjoean, sabab tjawete maoe batik. Agamane njembah bra- 
hala, moelane sok ngoerbanake manoesa barang. Tatatjarane ija 
wis wong alasan -toelen, ewadene wis bisa ngregani njang kagoe- 
nan sing ^iropis, boektine anane danseres Sepanjol, oetawa teta- 
hoehan kitar. Sanadyan wong ing poelo kono katon isih kaleboe 
hangsa sing asor banget, nanging nek perloe bisa malih dadi wong 
Arab toelen (Moesa), bisa doewe lagak lagoe tjara wong Mlajoe 
(Kasim Ian Doellah sabodjon^ nalikane ana ing Malakah). Lo, 
teka samono maskape maoe anggone sija-sija anggambarake bang- 
sane d6we iki. Djarene sing dadi idam-idamane maskape pilem 
maoe (Anif), arep dadi djoeroe penjoeloeh kaanan6 ing tanahe 
kene kiji sarana gambar, hla n^k anggone anggambarake bangsane 
dewe kaja sing ditongtonake ing pillem „Terang boelan” koewi 
maoe, apa ora moeng ngisin-isinake bangsane dewe bae, sabab 
poetoesan^ bangsa lija kang doeroeng taoe andjadjah mrene 

mestine: ija kaja ngono koewi bangsane dewe kiji. Alhamdoelillah, 
dene akoe ora nonton pilem sing moeng gawe isin bangsane dewe 
koewi”. 

XXX 

PASAR GAMBIR 

Gareng; „Wah, Troek, delengen gapoeraning Pasar Gambir 
katik kaja koewih tar. Kae, lo, sing djenengane konengen-kroeii, 
toer konengen-kroen ... tMji”. 

Petroek: „Wadoeh, katik kaja djaran, dioenekake tedji. Kang 
Gareng, saikine kowe Ian akoe iki pada matjak gadjah, dadi tjara 
pjaji deles; nek aroeh-aroeh ambok adja seroe-seroe, delengen 
wong-wong pada noleh mrene, daran-daranana kene mengko rak 
moeng memper karo pjaji bae. Tegese : dadi doedoe ... pjaji. Ora, 
kang Gareng, kok kadingaren temen, teka ana ing Pasar Gambir, 
katik ora karo bakjoe, apa saiki kowe wis ... menang?” 

Gareng: „Nek akoe iki sedje, Troek, wong ija kandidat ... soe- 
warga, emoh njang padon-padon koewi, loewih-loewih njang 
bodjo; sabisa-bisa koedoe arep tansah gawe leganing atine bae. 
Moelane toemrape bakjoemoe, sing taktjekeli ija oenen-oenen 
mangkene kae : Sing kena iwake, adja nganti boetek banjoene. 
Boekake Pasar Gambir iki, akoe kepengin non ton dewe; amrih 
bisane kalakon, bandjoer taktindakake mangkend : Ana ing omah 
akoe kanda karo bakjoemoe : Boene, boene, weh, akoe seneng 
banget, moelane poma sapisan kiji pandjaloekkoe njang kowe 
toeroetana. Sapisan kiji nek kowe gelem mitoeroeti pandjaloekkoe, 
tjekake: namakoe moemboel. Kosokbaline jen kowe ora mitoe- 
roeti karepkoe, wah, ija adjeg moeng mas nganten Gareng bae. 
Lo, terange mangkene, boene. Besoek boekak Pasar Gambir iki 
akoe oleh oeleman, dadi dianggep: ndara gede kae, nanging ang- 
gonkoe oleh oeleman iki, sabenere mono katarik saka anggonmoe 
dadi pemimpin koempoelan wanita; djarene ana ing kana papan 
kanggo pemimpin-pemimpin iki wis disepisalake (dipidjekake), 
toer ngegla banget. Wa — doeh, nek garwane akoe lenggahe ngegla 
katon para panggede-panggede, mestine pada aroeh-aroeh: Lo, 
sing bregas Ian kandjat kae rak mopro Nala, ta? Mara, apa dje- 
nengkoe ora katoet dadi kemb'ang lambene para loehoer? Tak- 
kandani mengkono koewi wangsoelane karo njengap: Emoh, 
emoh, akoe doedoe sapi, katik arep ditentoensetelengake, akoe 
arep ana ing omah bae. Ing batin atikoe: Ha-ha - hak, hore, 
nanging raikoe takgawe sadjak ngenes banget kae, sarta bandjoer 
kanda karo ngrintih mangkene: O, Allah, boene, sapisan kiji 
ambok toeroetana, jen nganti kowe ora miloe, akoe rak ija kisinan 
banget, moelane ... wis, ah, loewih betjik akoe tak-njang omah bae. 

Ing batin akoe rada degdegan, Troek, mengko gek kanda: Ija 
wis, njang omah bae, ora preloe loenga. Hanging djeboel ora^ 
malah saja marah-marah, kandane: Apa, emoh loenga, wong- 
lanang gawene moeng arep gawe isin wong wadon bae, daran- 
daranana akoe sing menging, akoe sing ngelikake. Ora kena ora 
mesti mangkat, boor! Hla, koewi, Troek, karo mingsek-ming- 
sekakd akoe bandjoer moeni mangkene: Ija karo kowe, ta, boene! 
Koewi karo tjekak aos, bakjoemoe kanda mangkene: Ora soesah. 
kakehan omong, kowe mangkat dewe, habis prekara”. 



Petroek: „We, hla metoe kadigdajane, kang Gareng, dadi tje~ 
kake, bakjoe diapoesi melek-melekan ane. Wis, wis, kang Gareng,. 
saiki wis tekan ing panggonan sing kanggo amboekak. Ajo, pada. 
golek papan loenggoeh”. 

Gareng: „Wis, kono loenggoeha dewe, akoe arep golek pang- 
gonan sing tjeta kanggo ngotrek”. 

Petroek (garoendelan) : „Weh, njamari tok bae, kang Gareng- 
kae. Wong deweke koewi sok ora ngreti doega prajoga. Mengko. 
gek ... hla, lidok ...” 

Gareng: „pijem - dijem - dijem”. 

Petroek : „Wis, tjilaka temenan, motret wong akeh, katik dipa- 
dakake motret wong sidji loro bae nganggo ngabani. Mara, toewan 
bergemister anggone lengseng nganti leren. Bokmanawa jen di ... 
setop poelisi”. 

Walandi djMjeripoen: „Seh, menir, itoe orang siapa ... betoel- 
betoel tidak tahoe atoeran”. 

Petroek : „Wah, wong saja djoega tidak tahoe. Kenal-kenal ija 
tjoema disini sadja, Malah tadinja saja kira itoe orang rada sakit 
kentjloeng ...” 








,yi_ 


Gareng: „Sapa, Troek, sing kentjloeng ...?” 

Petroek: „Set, Landa djedjerkoe iki, wong sampanje doewekkoe 
djare ditenggak wani. Ora, kang Gareng, anggonmoe motret oleh 
pira, Ian kira-kirane apa ija dadi?” 

Gareng : „Anggonkoe ngotret rambah kaping nem, Troek, 
nanging dadi oetawa orane, hla, koewi emboeh. Wong-wonge 
obah-obah bae, karo maneh wong ija ... ora ana pileme”. 

Petroek: „We, hla, dadi anggone motret-motret koewi maoe, 
moeng kanggo gagahan tok bae. Lo, kang Gareng, sadjake wis 
rampoeng tatatjarane amboekak Pasar Gambir, tandane wong- 

wong wis pada ngadeg kabeh. Lo, lo, epret-eprete wis laboeh 
moeni, arep diwiwiti babarengan kaliling ana ing papan Pasar- 
Gambir. Ajo, kang Gareng, pada miloe”. 

Gareng: „Nek miloe kliling akoe ora moepakat, Troek, kang 
kapisan lakoekoe mestine kital. Sabab lija-lijane anggone pada 
mlakoe, temtoene manoet gending, dadi nek gendinge: todjing, 
todjing, todjing, lakoene ija: toprak, toprak, toprak, balik akoe ...” 

Petroek: „Ija: ketanting, grek, ketanting, grek”. 

Gareng: „Wis, ora soesah nganggo ana tjandake. Kadjab'a saka 
ikoe, Troek, koedoe melas karo sing njang ngomah, moelane 
klilinge lija dina bae, karo mopro-mopro; saiki betjike pada ngaso 
disik, kana bae lo, Troek, adja koewatir, mengko ... akoe baja- 
rana”. 

Petroek: „We, hla, ora genah, kono sing ngadjak, teka kene 
sing dikon ambajari. Karo maneh, kang Gareng, ambok ija rada 
ngadjeni karo sandangane setitik, wong bregas-bregas mengkene, 
katik ngiras gado-gado”. 

Gareng: „Lo, koewi kang djeneng wong oetama, Troek, adja 
doepeh weton sekolahan nagara Landa, oetawa anggandeng nonah 
Mari, bandjoer lali sega goedeg”. 

Petroek: „We, hla, koedjoer, teka bandjoer melehake peta- 
nangane, ija, ija, ajo, timbangane mengko padoe, loewih betjik 
taktoeroetane”. 

PLESIRAN WONTEN ING PASAR-GAMBIR 

Mak Kampret: „Pakne, endjenengan sing ana ingarep, wong 
wis kaping pindo le mriksani, dadi temtoene ija wis rada apal”. 

Petroek : „Lo, boene, n^k wong lanang sing mlakoe ana ingarep, 
koewi dideleng rak ora pantes, mengko rak diarani wong goe- 
noeng. Nek tjara prijaji koewi, sing poetri ana ingarep, sing ka- 
koeng ana ing boeri, preloene bisa ngawat-awati, jen ana wong 
arep sembrana barang, kene sing dadi wong lanang bisa mente- 
leng ...” 

Gareng: „Bener, Troek, jen wong lanang bisa weroeh sing 
wadon mesem ... karo sapa”. 

Bijang Nala: „Apa, apa, wong lanang omong katik anggere 
metoe bae. Apa ija rabi ... tledek, katik semono boetarepane”. 

Petroek: „Lo, bakjoe adja kaliroe tampa. Kang Gareng kancla 
kaja ngono koewi, ora kok boetarepan mengkono. Nanging 
oemoeme wong lanang koewi sok panglingan, Ian sok ora mikiran. 
Saka anggone ngematake le nonton, kadang-kadang sok ora 
weroeh kantja oetawa sobat, bandjoer ora aroeh-aroeh. Hla, ban- 
djoer sok diarani; gede moestakane, oetawa; andjotak. Sedje karo 
wong wadon, oemoeme sok migatekake banget njang mitra, moe- 

lane lagija repot di kaja ngapa, ija weroeh bae. Kang pantjen 
ikoe ija bener jen wong wadon koedoe mlakoe ana ingarep, wong 
lanang ana ing boeri ngoelat-oelati sing wadon bae. Dadi kang- 
gone wong lanang gampang. Ing sarehne ngoelat-oelati sing 
wadon bae, anggere sing wadon pringis, sing lanang ija petjengis,. 
ngono bae, sabab koewi tanda kepetoek mitra"’. 

Gareng: „Wah, bener banget omongmoe koewi, Troek, moela 
ija njata, wong wadon koewi waspada Ian demen migatekake njang- 
apa-apa, boektine : hla wong noenggang motor sliringan karo 
motor lija, ija bandjoer bisa bae ngarani; Sing noenggang motor 
kae klambine sidepowal, soewenge oelir mata barlijan, alise 



andjalirit ... tjoekoeran, nanging andjangan lodeh koerang san- 
tene, ... koerang waspada”. 

Petroek: „Wijah, wijah, iki arep weleh-welehan sing ija-ija, 
apa arep nonton Pasar-Gambir ? Wis, bakjoe, ora predoeli 
nggalih omongane kang Gareng, moendak njepet-njepeti wong 
arep nonton bae. Saiki lakoene mangiwa bae, moebeng nganti 
kempoet, betjike loewih disik pada loemeboe ing bango Bcono- 
miscke Zaken, ing kono padasarane barang-barang gaweane wong 
boemi, Ajo, pada mleboe”. 

Mak Kampret: „Bakjoe, bakjoe, mangga lo poen-priksani 
menika. £, dadi wong gawe pajoeng koewi ngono. Adoeh, adoeh, 
adoeh, pintere ora djamak, le anggambari motane koewi katik 
ora nganggo pola, moeng awangan bae. Pakn^^, pakne, akoe kok 
demen andelengake pajoeng sing koening kae, kembangane toe- 

roet pinggir, teka le manis temen, wah, meiidali bregase, jen 
kabener dina Minggoe, dianggo plesir-plesir ana ing kebon radja 
ing Bogor”, 

Petroek: „Njeboet, ta, boene njeboet, kowe koewi w.is oleh 
deklomah, ora preloe ngoedi sing montjer-montjer; anggere akoe 
wis narima bae, rak wis tjoekoep, boene”. 

Gareng: boene Kampret, omonge bodjomoe koewi. 

Doewoer-doewoering deklomah toemrape wong wadon, koewi wis 
kena kokgajoeh, ja ikoe deklomah kang woedjoed Petroek koewi; 
arep ngarah apa maneh? Ha emboeh, nek bandjoer ana gagasan 
moderen; nek wong lanang ora njenengake atikoe, taktinggal, 
ora koerang wong lanang lija-lijane”. 

Bijang Nala: „Mesti, ta, djaman saiki, kok wong lanang arep 
kakehan pretengseng, terimah kasih, seh, aloewoeng ora kawin, 
njamboet gawe toh isih pajoe, toer bisa sakarep-karep. Djaman 
nialeset saiki wis kepoengkoer, ora koerang pagawean kanggo 
wong wadon, kaja ta: klerek kantor pos, djipro tilpoen, djipro 
toko ...” 

Gareng: „Ora pajoe-pajoene, ija mleboe ... ketoprak”. 

Pdtroek: „Hara, kok bandjoer ram6 mengkono. Wis, ajo saiki 
pada dibandjoerake anggone moebeng”. 

Gareng (rengeng-rengeng) : „r)oe — wa — lolo — lo, lo, lo, lolo — 
ing, ting gentak, doeblang, doeblang, ging ...” 

Petroek: „Wajah, kang Gareng kiji sadjake teka le seneng, 
Semoen6 ora kena babar pisan ngroengoe gending tjloentang, kang 
Garfng koewi ija bandjoer andadak bae tetembangan, sarta ...” 

Bijang Nala (noleh) : „Tobat, tobat, oewong katik 16 moeng 
arep gawe isin tok ba6. Tak-arani rak ija moeng rengeng-rengeng 
tok, djeboel tangane meloe pating ketoewel, sikile ngentrak- 
entrak, katik ora lali anggone patjak goeloe. Arepa djedjogedan 
kae, ora moendak bagoes, ora moendak loewes. Malah kaja wong 
edan, ngreti - ngreti - ngreti”. 

Gareng : „Weh, nganti lali njang poerwa doeksinane, ija nga- 
poeranen bae, boene, wong iki maoe akoe tjara Landane rada 
besemet (ketoelaran) nek-neke. Lagine ana ingarep akoe weroeh 
pirang-pirang njonjah-njonjah Landa Ian njonjah-njonjah Djawa 
pada ngroeboeng panggonan moesik. Bareng moesike wiwit 
dioenekake : tetet tijet, tretet, tretet, djing, djing, djing, lo koewi 
para njonjah-njonjah Landa Ian njonjah-njonjah Djawa, koewi 
akeh sing bokonge didjlentrik-djlentrikake. Sikile diketeplek- 
keteplekake, sadjak nikmat banget kae. Lo, koewi kok ija ora ana 
sing njaroe, Balik akoe, moeng lampah sekar bae, wis ana sing 
ngrawoes”. 

Petroek: „Ha ija sedje, ta, kang Gareng, adat tatatjarand bae. 

bangsane dewe Ian bangsa Walanda rak beda banget. Toemrape 
bangsa Djawa, dianggep oetama jen bisa noetoepi soesah Ian 
senenging atine, balik bangsa Walanda, koewi blaka soeta, seneng 
soesah ija dikatokake”, 

Gareng: „Apa kae ija njonjah Walanda? Nek andeleng woedjoed 
Ian panganggone, kaja-kaja kae njonjah ... Prawirawisata”. 

Petroek : „Wijah, wijah, adja kebandjoer-bandjoer mengkono, 
ta, kang Gareng. Lo, kae rak djenggerenge sing bangsane dewe, 
nanging atine rak wis satoes presen njonjah, roemasane’^ 

Male Kampret: „Mangga, bakjoe, ladjeng. Lo, menika pang- 
genan djoged Bali”. 

Bijang Nala : „Wah, di, ajo pada nonton, akoe ija wis kerep 
kroengoe sing diarani legong. Nanging doeroeng taoe weroeh 
dewe. Mas, mas, mas”. 

Gareng : „Roengokna, Troek, bakjoemoe kae bandjoer mas-mes, 
genah ana sing dimelikake”. 

Petroek: „Wajah, kang Gareng koewi panampane le sok ala 
bae. Nek bakjoe dong kaja ngono koewi, koedoe koktimbangi, 
malah jen bisa kok-oengkoeli anggone andemenakake”. 

Gareng: „Tjekakane, pada totohan bae, sing kalah koedoe 
nraktir ing tongtonan sing arep dileboni. Dadi nek njata bakjoe- 
moe ora doewe melik apa-apa, mleboe ing . tongtonan apa-apa, 
akoe sing bajar. Dene nek kosokbaline, kowe sing bajar. Bagoes, 
bagoes! Kowe ngoendang akoe, boen6? Ana apa, ija?” 

Bijang Nala: „Mas, mas, galo legong Bali, apik banget,* mrik- 
sani, ja mas”. 

Gareng: „Betjik, boene, ka — sir, beli kartjis ampat”. 

Petroek: „Wis, ma — tik akoe, genahe diapoesi oerip-oeripan. 
Ing sarehne wis kalah djangdji, ija taktraktir”. 

Bijang Nala: „Wah, hla kok wis wiwit. Ajo, lenggah-lenggah 
kene bae. Wadoeh, djogede katik tjikat Ian rongeh temen”. 

Mak Kampret : „Menika, bakjoe, petaning djogedipoen : ni Lim- 
boer saking Daha...” 

Bijang Nala: dadi mengkono. Hara, apa memper kae lo, 

di? Hla, kok djeboel djogedan dewe ngleter mengkono; isin akoe, 
ajo, metoe bae”. 

Petroek: „Kang Gareng, adatmoe koewi ambok ija kok-owahi, 
ta. filinga jen bakjoe koewi bangsane wong pinter, wong panga- 
djaran weton Milo, lo, dadi ija ngreti banget njang tingkah lakoe 
kang betjik oetawa kang ala. Moelane kowe sing dadi rakane, 
koedoe didobbelake anggone ngati-ati moenggoeh ing tandang 
tandoekraoe, kaja ta tingkahmoe nalikane nonton djogM Bali. 
Toemrape wong pangadjaran kaja bakjoe koewi, wah, ija: nista, 
asor, gawe wirang pjaji poetri, Ian sapadan6. Rak ija mengkono, 
ta, bakjoe?” 

Bijang Nala: „Ija, di, moela mangkono, djenengane bae: djoged- 
an, ngedjog-edjog ngadjak edan”. 

Gareng: „Wong lanang djogMan dioenekake nista, asor, ija, 
akoe taknarima. Tjilakane wong lanang ing djaman saiki sing 
oleh wong pangadjaran, ija dikon narima maneh, djaragan kene 
ora bisa tjara Landa, dikon anekseni bodjone tabikan dawa karo 



tilas mitrane sakolah lanang sinambi ngomong mangkene: „Jali 
seker, seker, nin, nin, nin, toerlek, toerlek, lekker, s^h”. Mak deg 
atikoe, sing lekker koewi apane, apa ija le tjekel-tjekelan 
tangan 

Petroek: „HIa, wong kaja ngono bae pikiranamoe koewi, kang 
Gareng, wong panampamoe koewi moeng ala tok. Doepeh kawe- 
toe temboengi : lekker, bandjoer ditampa sing ora-ora. Ing kono 
bakjoe rak ketemoe mitra lawas, temtoene kana rak pitakon 

kaanane bakjoe wektoe saiki, hla mitoeroet tjara kasoesilane, wis 
dadi wadjibe bakjoe koedoe mangsoeli: betjik, seneng, lekker, 
mengkono, kang Gareng ...” 

Gareng: „Ha- moeng bae awakkoe sakodjoer meksa ija 
bandjoer lemes sanalika, bareng bakjoemoe pamitan; wis soemeh 
banget, katik nganggo njoewara ditjemengkling-tjemengklingake : 
„Dah, dab, dah, do — wah, do — ^wah ...” 

Mak Kampret: „Sampoen doeka, bakjoe, malah wadjib soekoer 
dateng Pangeran, dene samanten tresnanipoen mas Nala dateng 
bakjoe. Awit mitoeroet pangandikanipoen para sepoeh: boetarepan 
poenika sekaring tresna ...” 

Bijang Nala: „Moenggoeh tresnane kangmasmoe njang akoe, 
akoe moela ija ora maido, malah nganti tangga teparo ngoenek- 
ake kene, oeripe prasaksat mimi mintoena. Ora, di Petroek, kae 
tongtonan apa, delengane kok rame”. 

Petroek: „Hla, kae sing diarani: doelhop. Hla nek loemeboe 
ing kono, rame Ian loetjoe banget, bakjoe; wis peteng katik dalane 
pating tleser pirang-pirang, wong sok bisa kesasar-sasar. Arep 
mlebet apa, bakjoe, mangga?” 

Gareng: ,,Kanggo wong-wong saakoe kowe, wis ora ana loetjoe 
Ian ramene, wis bosen, Troek. Sing bisa seneng Ian rame loemeboe 
mrono koewi rak toemrape panganten anjar, oetawa wong kang 
lagi ... perlip-perlipan”. 

Bijang Nala: „0, dadi kowd wis bosen karo akoe, wis bo ...” 

Mak Kampret: „Bakjoe, bakjoe, mangga, lo, poen priksani me- 
nika, ing restoran-restoeran kebak sadaja. Ingkang ageng wonten 
ing tengah poenika restoeran Djawi, restoeran Poerwadadi. Hla, 
manawi bade dahar masakan Walandi, menika wonten ing restoe- 
ran Capitol, masakan Tiong-hwa hla menika restoeran Tay Tong, 
manawi bade dahar masakan sarwa samin menika restoeran 
India”. 

Bijang Nala: „Weh, hla kok pepak banget, ta! Ajo, saiki pada 
moebeng-moebeng bae disik. Lo, di, sing roeboeng-roeboeng 
delengane rame banget kae apa?” 

Petroek: „Hla, ing kana kae tongtonan warna-warna banget, 
ija, drimolen, soelapan, dangsih-dangsih, Ian emboeh apa mandh. 
Tjekake tongtonan senendjong godog kae. Ajo ta, bakjoe, nek 
arep mriksani. Hla, iki joenjoenan soendoel poejoeh. Ambak- 
ambak kaja ngono, koewi kena kanggo nitik awake dewe, apa 
bisa dadi djoeroe anggegana oetawa ora. Awit wong dadi djoeroe 
anggegana koewi koedoe sabar, teteg atind, Ian sapitoeroetd ...” 

Gareng: „Akoe mesti bisa Ian wani, Troek, apa ngilang-ilangakd 
anggond Narajanakoe dadi toekang ... ngrontogi doekoenmg 
tangga. Ajo, Troek, pada noenggang. Akoe sing arep toekoe 

kartjis, ngiras-ngiroes ngoelinakake tjara Inggris: Hallo, master, 
ai wii (I will) naik disitoe; ho matj (how much) moesti bajar, 
kangge tijang samanten. 0 — ke”. 

Petroek: „We, hla, metoe kadigdajane, kang Gareng, sanadyan 



tanpa moeni apa-apa, moeng tjara otjang-atjoeng kaja kowe 
koewi maoe, kanand ija mesti wis ngreti. Ajo, wis, saiki pada 
noenggang”. 

Gareng : „Wetehtiteh, wadoeh, le kepenak, le matoek panggonane 
loenggoeh. Awas, Troek, wis arep dilakokake. Adja wedi, lo, ora 
barang-barang iki, hoet — hoet — e, hla dalah — toloeng, toloeng, 
ndara kangdjeng Goesti Allah, poen paring! perlengeng gesang, 
toloeng, toloeng...” 

Bijang Nala : „Mara ta, iboene Kampret, apa wong lanang ora 
moeng arep gawe isin wong wadon bae ? Ja koewi nek adate 
kakangmoe, ana ingarep mesti plentas-plentoes, nanging nek dikon 
ngetjaki temenan, ija bandjoer mak pengkeret. Lagi anoe kae 
malah ketanggor, nganti isin banget akoe. Plentas-plentoes djarene 
bisa main: tjimandik, tjikalong, malah bisa main djoedjitsoe; 
bareng kalakon ditantang wong temenan, wangsoelane : ajo, jen 
kowe arep njoba akoe, ana ing pasar jen wani, tjikben ... toemoeli 
dipisali. Kara, apa ora ngisin-isini koewi, Ajo, boene Kampret, 
pada disik bae, mengko rak ija pada noesoel”, 

Gareng: „Wadoeh, Troek, tak-arani atikoe wis arep dionslah 
temenan, wong sing katon njang matakoe moeng; ... Kiroen 
Wanakiroen. Nek ora enggal-enggal ko-tambani, saiki kiji akoe 
sida kalakon ambroek ana ing kene temenan. Ajo, Troek, enggal 
akoe tambanana nganggo ... sega goele, satene kambing ... sepoe- 
loeh soendoek bae”. 

Petroek: „We, hla, genahe ild tjara Banjoemase wetenge Ga- 
reng rada kentjot. Ajo ta, saiki pada noesoel njonjah-njonjah, hla 
kae apa! Bakjoe, bakjoe, oetawa kowe makne Kampret apa dene 
kang Gareng, ajo pada ngaso-ngaso disik ana ing waroeng kana 
kae, limliman Ian mangan ropjan-ropjan sinambi non ton gambar 
hidoep Ian wajang titi. Akoe sing traktir, bakjoe”. 

xxxr 

Petroek: „Weh, meh bae akoe lali karo makne Kampret. Tiwas 
tak-gembelang-gembelengake, tandang-tandoekkoe tak-gawe an- 
djedjak. Wong katone saka ing boeri sengklik-sengklik, lendreg- 
lendreg banget, katik selope djlinggring, anggone mlakoe digawe 
besoes banget; tjetit, gentejong, tjetit, gentejong”. 

Gareng Iki genahe apa mojok apa keprije, wong mlakoe besoes- 
besoes katik dioenekake: tjetit, gentejong”. 

Pdtroek: „Lo, sing maktjetit koewi soewarane selop sing digan- 
doeli lemah lempoeng kaja ing kene kiji, bandjoer ditarik: tjetit. 
Dene sing tak-oenekake : gentejong — sabab sadjerone loemakoe 
koewi, sikilmoe sing sidji sadjak joenjoenan; gentejong, gente- 
jong ...” 

Gareng: „Wong koerang adjar! Akoe kiji dipepojoki ora taoe 
serik, Ian ija ora taoe tak-gawe rasa, anggere adja dioenekake: 
sikile pintjang, oetawa wetenge nonong, oetawa tangan6 kaja 
engkolan mobil, oetawa iroenge kaja pir lestrik, oetawa mripate 
sing sidji nisihi dokar. Pandjaloekkoe ambok adja iki sing kok- 
oendat-oendat. Akoe rak ora serik Ian ora mrekitik, sanadyan 
kok-pojoki roepakoe ... ngengreng Ian semanger”. 

Drewes, Javaansch Proza 1 1 

Petroek: „Wejeh, sing ngengreng Ian semanger koewi apane? 
Ora, kang Gareng, akoe kiji arep takon, kowe koewi teka bandjoer 
salin salaga, anggonmoe dandan sapengadeg kok njilih ageme 
bakjoe, koewi moenggoeh karepmoe keprije?” 

Gareng: „Lo, kowe apa ora ngreti, Troek? Kaanane ing doenja 
ing djaman saiki, idam-idamane kabeh, soepaja ing doenja iki bisaa 



dami, ora ana perang Ian ora ana pasoelajan. Sing kanggo marga- 
ne soepaja bisa dami maoe, saikine saben nagara pada ngoewatake 
pradjoerite.^ Bokmanawa iki preloen^, anggere sidji Ian sidjine pada 
mengkerete; mengkono teorine, Troek. Iki nek akoe ora tjotjog^ 
sabab poengkasane sidji Ian sidjine ora woeroeng tombok ngetj^h- 
etj^h ^oewit, toer jen sidji Ian sidjining nagara pada ambekoe- 
noenge, anggone tjakar-tjakaran, biten Ian boksen, mestine tjara 

Mlajoene saja hebat. Nek teorikoe ora mangkono, Troek, malah 
kosokbaline : sidji Ian sidjine koedoe wani ngalah, koedoe wani 
ngasor...” 

Petroek: „Jak, ditakoni anggone oedjoeg-oedjoeg manganggo 
tjara mas djeng mas djeng, katik bandjoer njandak angremboeg 
poelitik doenja barang; kowe doedoe wong barang-barang, dadi 
ija ora wenang angremboeg sing doewoer-doewoer mengkono 
koewi, moelane sing diremboeg sing emper bae, kang Gareng’’. 

Gareng: „Lo, iki teorikoe, Troek, wong koewi jen arep nengen- 
ake maring damining donja, koewi koedoe diwiwiti ana ing 
sadjeroning omah disik. Anggere saben somah wis bisa dami 
kabeh, taktanggoeng, Troek, saindenging bawana mesti ija bisa 
dami, Saiki sadjeroning omah semoene arep wiwit rewel, lo, koewi 
salah sidji ija koedoe ngalah”. 

Petroek: „Weh, hla ora ngreti akoe, kang Gareng, sadjeroning 
omah wiwit rewel, koewi rewM apa?” 

Gareng : „Hla wong kowe koewi kemlanda-landa banget ; sing 
kok-watja moeng lajang kabar: nit, nit, jawel, jawel, bae, mestine 
ija bandjoer ora ngreti anane obah-obahan ing doenjane dewe iki. 
Kowe apa ora koelak warta adol proengon, jen wawakile salah 
sidjining pakoempoelan wanita mentas moenggah ing soeralaja, 
so wan ejang kangdjeng toewan besar, preloe njoewoen warna- 
warna pasal, dene antarane bab sing warna-wama maoe, ja ikoe 
soepaja kaoem poetri oega bisaa kapilih dadi lid goeminterad? 
Mara, Troek, pikiren sing dawa, apa sadjeroning omah ora wiwit 
rewel? Sabab apa-apa sing bijen dadi wewenange wong lanang, 
saiki semoene arep direboet kabeh dening kaoem wanita. Mara 
kadjaba pangkat soeradadoe karo mantroes, pangkat apa, hara, 
sing saikine ora dileboni ing wong wadon? Dalasan lid goeminte- 
rad bae, kok ija wis diirik-iriki. Moelane betjike Avong lanang saiki 
dikon tapihan, wong wadon ben pada pantalonan”. 

Petroek: ngreti akoe saikine karepe, kang Gareng; dadi 

moenggoeh tjetaa mono, kowe ora tjotjog, ta, wong wadon dadi 
lid goeminterad koewi. Moenggoeh sing ora kok-tjotjogi apa, 
kang Gareng?” 

Gareng : „Kowe koewi genahe apa arep mateni akoe, katik akoe 
kok-oenekake ora tjotjog, mengko akoe rak kalakon dikerawoes, 
ditjetoti, oetawa dibalang soesoer, e — nas, wong djaraan moderen 
kok njeboet-njeboet soesoer, wong arep moeni dibalang tegesan 
rokok dening ... bakjoemoe. Akoe ora ngomongake jen ora tjotjog, 
moeng arep ngalah, narima arep njang ngomah bae, Timbangane 
akoe nekseni njonjahkoe ngadeg pidato mendele ana ing antarane 
lid-lid lanang, oetawa njoemoeroepi sadoeloerkoe wadon ana ing 
kono loenggoeh toempang dengkoel tjongat-tjongat katik nganggo 

edeg pisan, wah, ija aloewoeng tak ora weroeh bae. Wong rasane 
... isin akoe”. 

Petroek : „Hlaj koewi nek kang Gareng, watake kolot ora ilang- 
ilang, ana wanita loenggoeh toempang dengkoel bae, ora sae 
andelengake, rak ija loewih oetama tinimbang loenggoeh 
djegang oepamane. Wong wadon sosorah ija wis ora tjotjogmaneh. 
Apa karepmoe sosorah koedoe moeng dimonopoli (dideweki) 
wong lanang bae? Kang kaja ngono ikoe rak kaja dene kowe 
anglairake panemoemoe mangkene: moeng wong lanang sing doewe 
kapinteran, moeng wong lanang sing pikirane betjik, moeng wong 
lanang sing panemoene waras, moelane ija moeng wong lanang 
sing doewe wewenang sosorah ana ingarepe wong akeh. Wah, 
toemrape djaman saiki, doeroeng kinar ...” 

Gareng: „Panampamoe koewi le sok ngroedjak sentoel mengko- 
no, Troek; loenggoeh toempang dengkoel dianggep loewih oetama 
katimbang loenggoeh dj%ang, hla ija mesti bae, nialah loewih 
oetama katimbang loenggoeh silsilan Ian kedik bae. Kowe 
koewi kok aneh, Troek, Troek. fiwasamono bab iki ora preloe 
diremboeg dawa, awit, sanadyan loenggoeh toempang dengkoel 
tjongat-tjongat katik nganggo ^deg, koewi ora patija netepi ka- 
soesilaning wanita Djawa, wong ija moeng ora patija bae, kaja- 
kaja ija kena dingapoera sawatara, anggere adja nganti patija bae. 
Bab anane wanita sosorah ana ingarepe wong akeh, akoe aras- 
arasen anekseni, koewi ora sabab akoe ngina oetawa ngremehake- 
njang kapinterane para wanita — wah, ora pisan-pisan, Troek,. 
akeh wanita sing pantjen djempol, kampi, kempling. Moeng bae 
akoe iki anggere weroeh wong wadon sosorah dewe ana ingarepe 
wong akeh, sok kelingan sing ora-ora, kaja ta oepamane sing 
mangkene iki: ketepHk, keteplik — iki soewarane lakoene — 
bandjoer ngadepake njang wong akeh karo njoewara mangkene : 
Adapoen karai saorang poetri pramesoeri maharadja Ibrahim darl 
Bahdad, baiklah sekarang kami bersenang-senang : a — i (iki dawa,. 
Troek) disajang-sajang ...” 

Petroek: „Wajah, sing dielingi katik sripanggoeng setamboel 
oetawa bangsawan. Ambok sing dielingi kadadean ing Batawi 
lagi anoe kae, ja ikoe mangkene: 

Ana prijaji pensijoenan seda. Nalika lajone arep diboedalake,, 
akeh para prijaji kakoeng poetri sing pada arep ngoentabakA. 
Ing kono njenjet tanpa sabawa, ketok tandane kang pada bela 
soengkawa. Sawise mangkono garwane sing seda maoe madjoe 
sosorah pandjang lebar, ngatoerake panoewoen marang para sing 
kasdoe ngoentabake lajone sing seda Ian sapitoeroete. Mara, 
keprije panemoemoe tandange prijaji poetri iki, anggone sosorah. 
ana ingarepe wong akeh 

Gareng; „Iki sedje hal maneh, Troek, sabab iki sawidjining 
panggawe betjik, saben wong ija ngarani wanita pengpengan^. 
tatag, trengginas ...” 

Petroek : „Hla, iki apa bedane, karo wanita sing pidato ana ing 
goeminterad oepamane ? Apa kok-kira maksoede sosorahe iki ora 
sawidjining panggawe sing betjik, sing oetama, awit weroeha ing 
sosorahe maoe arep mitoeloengi kapreloeane wong-wong kang 
<iedoenoeng ing goeminte (ing koeta) kono, loewih-loewih kapre- 
loeane bangsane dewe. Mara, apa kok-anggep iki ora betjik?” 

Gareng: „Weh, Troek, nek takpikir-pikir omongmoe koewi kok 
ngadjak ora omah temenan, sabab ing kono kowe sadjak moe- 
pakat anane wanita dadi warga goeminterad. Dadi iki ateges r 
kowe moepakat para wanita pada loemeboe poelitik. Wah, hla 
kodjoer setengah oerip, sabab kaja dene bakjoemoe koewi bae,. 
ngretine njang poelitik, ija moeng poelitik ... dapoer. Kawroehe 
poelitik ing babagan iki pantjen ija wis doewoer temenan. Boek- 
tine : nek wis ngolah bregedH, woedjoede pantjen koening gem- 
rining menginake banget kae; anggere wong weroeh, mesti 
ketarik atine, gagasane ora lija ; kentange mesti sedengan, endoge 
akeh Ian daginge ija moemboek, Nanging jen bandjoer diketjap,. 
adon-adonane sing akeh djeboel ... pohoeng. Oetawa jen wis jasa 
lemper, wah, ilermoe teroes ngetjes, Troek, awit mili lenga. 
Nanging bareng kokboekak, ketane garing, isine klapa, €, dadi 
anggone nglenga maoe ... boentele godong sing dilengani nganti 
kinjis-kinjis”. 

Petroek: ,,We, hla ora oeroes, kang Gareng, ana kok panampane 
temboeng poelitik, djeboel sawidjining pamboedidaja anggone 
arep ... ambalitoek”. 

Gareng : „Apa ora, Troek ? Mara, pikiren bae, sanadyan karep- 
moe betjik, oetama, moelja Ian migoenani banget toemrap wong 
oerip, nanging koerang poelitikmoe, tegese: koerang mretjeka, 
koerang le ambolak-ambalik grembyang, karepmoe maoe ija bakal 
bali ing dalan temenan. Kosokbaline, sanadyan sedyamoe rada 
mamboe ketjoet satitik, nanging jen kowe bisa oendig anggonmoe 
ngomongake, nganti kembang bangah mamboe melati, djarit sem- 
boewan katon anjar, pi — sab, dadi: pi loes, pipi aloes dieloes- 
eloes, sedyamoe maoe ija mesti bakal tinoeroetan. Bab poelitik 
sing mangkene iki, kapinterane bakjoemoe, ora beda karo kapin- 
teraiie ketek ing babagan ... mode taoen 1937, ewasamono jen wp 
padon karo akoe ing bab apa bae, akoe saketjap, bakjoemoe ija 
wis : wek, wek, wek, sepoeloeh ketjap. Apa maneh jen bakjoemoe 
nganti ngreti menjang poelitik, akoe rak kalakon ora taoe oleh 
^giliran ngomong temenan”. 

Petroek : „Kang Gareng, sing tak-omongake maoe, moepakatkoe 

ing bab anane kaoem wanita dadi warga goeminterad. Ora kok 
moepakat anane wanita meloe-meloe njang poelitik, Moelane ing 
kene saiki tak-terangake panemoekoe sing tjeta: akoe moepakat 
anane wanita dadi warga goeminterad, anggere adja ngambah 
njang poelitik. Awit jen sing dadi warga goeminterad koewi 
sawidjining wanita ahli poelitik, wah, kaanane ing goeminterad 
mesti bakal saja loewih rewel katimbang kaja dene kaanane ing 
saiki kiji, kang Gareng”. 

Gareng: „Weh, pikiranakoe pating blesar, Troek. Ana kaanane 
goeminterad sing saiki kiji, akeh sing rewel, sabab saka poelitik. 
Mara, terangna sing nganti tjeta wela-wela, Troek”. 

Petroek: „Moerili tjetane saiki tak-tjaritani disik moelaboekane 
dianakake goeminterad sing kanti tjekak banget kae. Dianakake 
goeminterad koewi sanjatane karepe ora lija moeng arep nganak- 
ake sawidjining babadan pangreh kang tansah migatekake Ian 
ambetjikake kaanane koeta kono. Dadi nganakake pranatan sing 
migoenani, moempangati, gawe betjik, gawe tentrem toemrape 
koeta Ian wong-wonge”. 

Gareng; „Akoe ngandel, Troek, pantjen ija njata temenan; 
koete sing wis ana goeminterade koewi, dalane ija betjik-betjik, 
diaspal aloes banget, nganti wong noenggang motor bisa angler 
banget kae. Jasan omah ija dipranata betjik banget, nganti sing 
sapa arep jasa omah, kadjaba koedoe ngenteni lajang palilahe 
geminte nganti meniren, loemrahe ija koedoe aweh presen lemah 
apes ambalebes sameter ambane, preloe kanggo ngambakake 
dalan, djar6ne, sanadyan anggone arep ngambakake dalan koewi 
maoe koerang loewih ... seket taoen maneh. Pasare ija mestine 
tjis Ian gemrining, kang andjalari para bakoel akeh sing pada ... 
mrebes meles”. 

Petroek: „Wajah, kang Gareng koewi sing diseboet rak alane 
bae. Kaja ta ngoenekake : dalan-dalan digawe aloes banget nganti 
wong noenggang motor krasa angler, iki ing batine moeneg- 
moenege rak pirang-pirang banget, kaja ta : djaran dokar oetawa 
andong akeh sing kepleset, wong sing ora sepaton, ngambah ing 
kono mesti ... ora ilok rasane, Ian sapitoeroete, nanging kowe 
koedoe ngelingi, karepe goeminte mono, bakoene betjik banget, 

3 a ikoe soepaja dalan-dalan ing kono katon kintj Ion g-kintj long 
kaja gelas, meling-meling kaja gendoel kae. Dene djalaran saka 
arabralinge (betjike) dalan maoe, ana golonganing oewong sing 
kapitoenan, koewi pantjen ija rada: slib sawatara. Moelane saiki 
lagi diboedidaja bisane oleh akal lija kang kanggo ambetjikake 
dalan, kang bisa agawe pamareme wong kabeh. Anane pranatan 
gawe omah, sing gaw6 moeneg-moenege wong akeh kang pada 
arep jasa omah, karepe mono ija apik banget, ja ikoe: soepaja ana 

tatanan sing betjik, Ian anggampangake lakoe jen ing besoek ana 
sedya arep angambakake Ian ambetjikake dalan. Dene sedyane 
sing betjik maoe, rada kandas sawatara, koewi kowe adja goeroe- 
goeroe maido, kang Gareng; mengkono oega anane pasar pada 
betjik-betjik banget, nganti kapeksa nariki pad] eg njang para 
bakoel sing sasajahiraneki, koewi moelaboekane sedyane ija apik, 
nanging ing woesanane bandjoer sadjak kaja dene moeng arep 
ngopeli para bakoel tok, koewi adja goeroe-goeroe maido njang 
goeminterad, kang Gareng, rak bisa oega djalaran saka tjato- 
tjatone para wargane goeminterad. Ija sabab iki, moelane akoe 
moepakat para wanita loemeboe dadi warga goeminterad, nanging, 
takbaleni maneh, ija para wanita sing doedoe ahli poelitik’b 

Gareng; „Ora soesah nganggo pose (ngaso), Troek, omongmoe, 
bandjoerna disik, takroengokne sing premati andaranamoe ing 
Imb goeminterad koewi maoe’\ 

Petroek : „Dadi kowe rak wis tjeta temenan, ta, jen karepe 
goeminte koewi ora lija moeng arep ambetjikake kaanane koeta- 
(goeminte)ne kono. Ing sarehne kang pada dedoenoeng ana ing 
koeta kene iki, warna-warna bangsa, ija Landa, Djawa, Tionghwa, 
Ian sapadane, saka adile Nagara, adege pangreh goeminte, ija 
koedoe diwakili warna-warna bangsa, ja ikoe: lid Walanda amakili 
bangsa Landa, Hd Tionghwa makili bangsane, mengkono lid wong 
Djawa, ija makili bangsan4 dew6”. 

Gareng: „Saka adile, Troek, bangsa Walanda sing saoemit 
tjatjahe, diwakili wong sapirang-pirang, bangsa Djawa sing 
satekroek, diwakili bangsane moeng pirang prendl”. 

Petroek; „Sabar, sabar, kang Gareng, saiki katon sadjak doe- 
Toeng adil, iki sabab ing kono andjoepoek kaanane wong-wong 
sing wadjib kena milih (kiezer). Loepoete bangsane dewe, dene 
sing akeh-akeh pada soegih aras-arasen anglebokake djenengane 
dadi kiser ana ing goeminterad koewi, kang andjalari kisere 
bangsane dew6 moeng saUdk. Sedje karo bangsa feropah, pra- 
saksat saben oewong pada nglapoerake djenengane njang goe- 
minte. Woesanane wis mesti bae, ta, kiser bangsane dewe moeng 
saoepit, kiser bangsa ^:ropah satekroek. Wohe sabandjoere : bang- 
sane dewe sing kedjoepoek dadi warga ija moeng satitik, bangsa 
Lropah ija sagrobag tjatjahe. Nanging ngandela njang akoe, kang 
Gareng, jen wong Djawa wis pada ngreti kabeh preloene goe- 
minterad, sarta bandjoer pada ora wegah ngirimake djenengane 
njang goeminterad minangka dadi kiser, tak-tanggoeng, kaanane 
warga goeminterad mesti bisa saadil-adile”. 

Gareng: „Weh, Petroek anggone ngrewangi goeminte sadjak 
toh ... woedoen, apa kepengin dibenoem dadi ... toekang tempel?” 

Petroek: „Kang Gareng, kowe koewi le sok ora memper, ana 

oewong katik diarani melik diangkat dadi toekang tempel, setoen- 
setoen dibenoem hoepkemis, dadi rada kandjat, rada metangkring 
satitik. Wis, kang Gareng, saiki roengokna, takbandjoerne maneb 
andaranakoe ing bab geminterad koewi maoe. Kaja sing wis tak- 
kandakake ingarep, ing geminterad koewi dianakake wawakile 
saka warna-warna bangsa, iki moela ija pantjen adil banget^ 
saoepama para wakil alias para warga ing geminterad maoe 
pada netepi temenan anggone dadi wawakile bangsane dewe- 
dewe”. 

Gareng: „We hla koerang adjar Petroek iki, katik wani-wani 
andakwa sing ora-ora mengkono, doepeh geminterad loemrahe 
anggone nganakake benggandering ing wajah bengi. Teka wani 
ngandakake ora pada netepi koewadjibane temenan, apa kok- 
anggep para Hd maoe pada salewengan kaja dene kowe bae? 
Pamite njang ngomah arep loenga benggandering, nanging sanja- 
tane ... kijah-kijah”. 

Petroek: „Salah grajang, kang Gareng, lid goeminterad koewi 
wong pilihan, mestine ija wong sing wis loehoer beboedene, Ian 
soektji pikiran4 masa ija nganti doewe lakoe ... delap mengkono. 
Anggone tak-arani koerang anggone netepi koewadjibane, koewi 
mangken^ : 

Nagara nganakake pranatan milih warga geminterad minangka 
kanggo wakile bangsa-bangsa kang dedoenoeng ana ing geminte 
(koeta) kono, koewi kresane Nagara sidji-sidjine wakil soepaja 
bisaa migatekake, andjaga, Ian angremboeg apa sing dadi kaboe- 
toehan Ian kapreloewane bangsane dewe-dewe maoe. Ija mang- 
kene iki sing tak-arani adil banget koewi”. 

Gareng: „Iki dines, Troek, awit sanadyan bangsa Walanda sing 
doewe baoesastra kang bisa ... angop, nganti loewih kewes basane 
Djawa katimbang basane Walanda oepamane, wis loewih dojan 
petjel sarta roedjak oeleg katimbang sladah oetawa hoesarenslah, 
loewih mefet jen sila katimbang metangkring ana ing koersi,. 
tjekak aos, wis kena diarani loewih mas Kramandika katimbang 
menir van Apem, ewasamono jen dikon ngremboeg apa sing dadi 
kaboetoehan6 bangsa Djawa, mestine ija loewih pinter wonge 
Djawa sing gres. Mengkono oega moenggoehe wong Djawa„ 
sanadyan tingkah lakoene oetawa tandang tandoeke loewih 
didong katimbang didonge sing temenan, temtoene saoepama 
dikon makili bangsa Walanda, kapinterane ija ora bakal ngoeng- 
koeli kapinterane wakil bangsa Walanda sing djekek. Moelane 
akoe ija t jot jog, jen dioenekake adil Walanda ana ing goeminterad 
makili bangsa Walanda, wong Djawa bangsa Djawa, Ian sapitoe- 
roete. Doedoe iki, Troek, sing tak-pikir, nanging kandamoe inga- 

rep, jen para lid geminterad ora netepi koewadjibane kanti tenan- 
an, alias rada ... salewengan”. 

Petroek : „Lo, koewi mangkene, kang Gareng. Kaja sing wis 
tak-kandakake lagi anoe, ing koeta dianakake geminte, koewi 
karepe arep ambetjikake kaanane ing koeta kono. Tegese betjik: 
kadjaba ing koeta kono dalan-dalane, apadene kabeh pranatan- 
pranatan apik, kaanane tentrem tata rahardja. Ananging ija koewi 
maoe sing manggon ana ing koeta-koeta ing tanahe dewe kene 
kiji, kena diarani ... senendjong godog, alijas bangsa warna-warna, 
kang adat tatatjarane ija warna-warna. Moelane moerih bisane 
kalegan kabeh atine, bisane ambetjikake koetane maoe, sing 
angremboeg ija koedoe bangsa warna-warna, kang pada ngirim- 
ake wakile dewe-dewe ana ing geminterad maoe”. 

Gareng: „Tjotjog, Troek, iki tegese: lid Walanda koedoe mikir- 
ake kaboetoehane bangsa Walanda, lid Djawa bangsaning Djawa, 
'Ian sapitoeroete, wohe iki pantjen ija adil banget. Ja ikoe: omah- 
omahe bangsa Walanda, sing pada andjalegedag, bregas, sema- 
nger, pada mangkoe dalan sing kintjling-kintjling, meling-meling, 
gementjret — sre — set, iki soewarane djaran andong sing kep- 
leset — , katik lampoene padang lir rahina. Omah-omahe bangsa 
Djawa, sing oemoeme ambekokrok, pada mangkoe dalan, jen 
ketiga wong-wonge bisa panen ... belek, saka kandele bledoege, 
jen rendeng bisa panen ... weloet, saka dening kandele ... bletoke. 
Dene jen dalan6 rada betjik satitik, geminte ija tansah prajitna 
Ian waskita njang ... padjege dalan”. 

Petroek: „Kowe koewi gawemoe lijane arep ngala-ala, ora 
maneh. Rak ija koedoe sabar, ija ora bisa jen apa-apa koewi arep 
ditandangi bareng kabeh. Mestine ija saka setitik, temtoene ija 
diwiwiti disik sing katon ing mata, kaja ta kowe bae, jen pindah 
omah oepamane, sing kok-patjak loewih disik andak ngarah 
goedangmoe sing ana boeri papane, temtoene rak ija pendapane 
disik, ta, sing ngegla katon saka ing dalan. Mengkono oega 
tjarane geminte andandani dalan oepamane, temtoene sing ngegla 
disik, tegese : sing digawe djoedjoegan ing wong mantja, saoewise 
lagi dalan-dalan lijane. Bab dalan-dalan sing wis didandani ge- 
minte, woesanane wong-wonge ing kono koedoe pada ambajar 
padjeg, iki minangka oeroene, kang Gareng, awit andandani Ian 
ngoepakara dalan koewi nganggo ragad, kang Gareng, ora gratis . 

Gareng: „Ija wis, ana bae sing kanggo wangsoelan koewi- Saiki 
pitakonkoe ingarep, kaanane ing geminte saiki kerep reweb 
mitoeroet omongmoe sabab para lid-lide sing akeh para ahli 

poelitik. Lo, kiji keprije, Troek?” 

Petroek : „Lo koewi mangkene, kang Gareng ! Kresane Nagara, 
sidji-sidjining warga geminterad maoe, soepaja pada mrelokake 

sing dadi kaboetoehane bangsa sing _diwakili ana ing geminterad 
kono, moerili dadi betjike koetane. Nanging para wargane maoe 
oemoeme bangsa poelitikoes, tegese: wong-wong kang meloe 
koempoelan poelitik. Tegese maneh: wong-wong kang pada 
andoeweni dissiplin, ja ikoe: manoet mitoeroet apa prentahe 
koempoelane; moelane loenggoehe ana ing geminterad wong- 
wong maoe sanjatane, bandjoer kaja dene ora dadi wakile bang- 
sane, nanging dadi wakile pakoempoelane. Wohe sing kaja ngene 
kiji, warga Walanda pada Walanda, penteleng-pentelengan lid-lid 
bangsane dewe, sidji Ian sidjine pada tjakar-tjakaran, nganti 
bangsane dewe modar oetawa ora, ... loeweh-loeweh, djarene”. 

Gareng: „Kowe koewi wong sembrana sing ngentek temenan, 
Troek, doepeh ana sawidjining goeminterad sing para wakile 
bangsa injong sidji Ian sidjine pada krawoes-krawoesan, nganti 
agawe kapitoenane bangsane dewe, bandjoer dipoekoel gambang 
samarata bae, lid-lid doedoe wakile bangsane dewe, nanging 
wakile pakoempoelane. Kaanan geminterad sing mamboe pre- 
ngoes iki, ora kena kanggo oelar-oelar, Troek. Ija bener, lid-lid 
bangsane dewe sing pada krawoes-krawoesan iki wawakile koem- 
poelan loro, nanging anggone pada tansah regedjegan bae maoe, 
rak doeroeng kinar, ta, jen moeng mitoeroeti apa prentahe 
pakoempoelane, rak bisa oega wis sengit-sengitan ana ing djaba, 
bandjoer digawa ana ing geminterad kono. Boektine : geneja 
wawakile pakoempoelan loro maoe ing koeta lija-lijane, pada 
tjotjog, pada akoer? Moelane moenggoeh ing panemoekoe, pasoe- 
lajan iki bisa se — top, ngemoengake jen wawakile pakoempoelan 
loro maoe dionslah dengan hormat, bandjoer diganti wong-wong 
lijane, sanadyan ija wong-wong wawakile pakoempoelan loro 
maoe maneh”. 

Petroek: „Kang Gareng, omonganamoe katik ora memper 
mengkono, teka arep ngonslah para wargane koempoelan rong 
golongan maoe, apa dadi mandore? Kang Gareng, anggonkoe nja- 
ritakake kaanane sawidjining goeminterad kang para wargane, 
ingatase pada bangsand, pada tjakar-tjakaran, pada graoet- 
graoetan, koewi ija wis mesti bae jen ora kabeh ing goeminterad 
mengkono koewi maoe, mestine ija ana bae, ing goeminterad sing 
para wargane bangsane dewe, sing .goejoeb, sing roekoen, nganti 
kaja sadoeloer toenggal sakringkel. Nanging oemoeme, toeman- 
dang gawene para wargane goeminterad koewi, sok njebal kar- 
saning Nagara, ja ikoe : ora amboedidaja moenggoeh ing kapre- 
loeane koeta Ian wong-wonge, nanging sing didinesake, dje- 
boel ... pakoempoelane; wohe, ija sok bandjoer pating slebar kaja 
ing sawidjining goeminte kaja sing wis tak-kandakake maoe. 
Ingatase bangsa prija, sing djarene loewih djembar pikirane, 

meksa isih tjakar-tjakaran, iki ora Hja ija sabab saka anggone 
nengenake poelitik maoe, nganti koewadjibane sing sedjati, ja 
ikoe: amigatekake kapreloeane koeta Ian wong-wonge, sing 
akeh bandjoer ... kelepjan. Apa maneh jen wargane wanita ahli 
poelitik, nek moeng sidji loro, bisa kepenak kanggo warga Hja- 
lijane, sabab bandjoer akeh ngasone, bisa oedoed-oedoedan, bisa 
bir-biran, bisa teroes-teroesan angob, sabab temtoene ija warga 
wanita loro maoe sing teroes-teroesan giliran ... ngomong. Ha- 
nging nek akeh wargane wanita sing ahli poelitik, tak-tanggoeng, 
kang Gareng, benggandering goeminterad mesti ora beda karo ... 
tjembeng”. 

Gareng: „Wong koerang adjar, ana kok dianggep wong wadon 
mesti dojan ngomong, nganti dioenekake, benggandering ing 
goeminterad, jen akeh wargane wanita sing ahli poelitik, sidji 
Ian sidjine mesti moh kalah remboege, bandjoer mesti pating 
tjraek rame kaja tjembeng. Doeroeng kinar, Troek, lananga 
wadona, jen djeneng manoengsa, mesti ana sing meneng, ana 
sing soegih omong. Wonga lanang bae rak ija akeh sing soegih 
omong, nganti ana ing benggandering, ngreti oetawa ora apa sing 
diremboeg ana ing kono, ija meksa niMoe ngomong bae. Poeng- 
kasane remboeg^ sok bandjoer ngroedjak sentoel, dika ngalor, 
koela ngetan”. 

Petroek: .,Kang Gareng, nek ngomong arep nganggo wang- 
salan, panganggone koewi sing bener j roedjak sentoel koewi : 
dika ngalor, koela ngidoel, doedoe ...” 

Gareng: „Wajah, nek ditegesi kaja ngono, koewi djenenge 
ngina menjang sapadaning oemat, andakwa jen wong-wong maoe 
ora ngreti babar pisan apa sing lagi diremboeg, moelane reni- 
boege ija bandjoer ngalor ngidoel. Sedje karo jen dioenekake: 
dika ngalor koela ngetan, sing diremboeg ing kono maoe, ngretine 
ngreti, moeng bae saka demene ngomong, remboege bandjoer 
salewengan, nganggo mampir mas, mampir Jem barang. Dadi 
tjekak aos, loegoene ija pada bae, wong lanang Ian wong wadon 
koewi, ana sing dojan ngomong, nanging ija ana sing kaja gong, 
moenine jen ditaboeh. Wis Troek, saiki ora preloe ngremboeg 
prakara poelitik, ija lananga, ija wadona, wong akoe bandjoer 
pating prinding gitokkoe. Nanging akoe arep taken njang kowe, 
kowe semoene tjotjog anane wanita dadi warga goeminte, anggere 
adja ahli poelitik bae; lo, koewi sing kanggo wewatonmoe apa, 
Troek ?” 

Petroek: „Wah, iki pirang-pirang banget, kang Gareng. Kaja 
ta: kang kapisan bangsaning wanita koewi oemoeme loewih 
landep panggrahitane katimbang bangsaning prija . , , . . 

Gareng: „Tjotjog Troek, boektine bakjoemoe koewi bae, lagt 

anoe akoe ana ing kampoeng Nonongan toekoe djarit kawoeng, 
xegane mono teloeng roepijah setengah, tak-bajar nganggo doewit 
kretas limang roepijah, lali akoe ora andjaloek soesoek, hla koewi 
saka landeping panggrahitane bakjoemoe, tekan ing omah akoe 
teroes dikrawoes nganti entek entoeng, malah akoe diarani ke- 
pengin ningkah bakoele barang”. 

Petroek : „Wijah, ora koewi sing tak-karepake wanita panggra- 
hitane loewih landep katimbang prija. Nek sing ko-kandakake 
koewi maoe, rak djalaran kowe ngebreh kagrawa saka geloeng 
gondel, Ian bakjoe rada gegeden boetarepane. Moenggoeh sing 
tak-oenekake wanita loewih landep panggrahitane, koewi karepe : 
wanita koewi oemoeme loewih ngreti njang pasemon katimbang 
wong lanang. Wis, wis, samene bae disik bab iki. Saiki takban- 
•djoerne maneh, ana maneh wataking wanita, kang preloe banget 
kanggone warga geminterad sing pantjen: nowetoe nijatingsoen 
amigatekake kapreloeaning koeta Ian wong-wonge, ja ikoe wa- 
taking wanita sing demen aneniteni”. 

Gareng: „Moepakat, Troek, moela ija njata jen wong wadon 
koewi pinter banget aniniteni, tandane bakjoemoe koewi, angger 
moelih saka benggandering kbempoelane, saka ahline aneniteni, 
ija bandjoer bae bisa ngarani: wah, mopro Kardjan, maoe panga- 
nggone dikajang temenan, klambine loerik abang, nganggo pen- 
dateng, penitine renteng, kaloeng madaljoen mripat sidji katik 
barlijan, wah, loewes banget. Bandjoer rasoekane den nganten 
Hardja, ageme rasoekan soetra djambon nganti bali maneh kaja 
prawan ... kapiran. Loewih-loewih mas djeng Djaja, ramboet alis 
diirengi, pipi lambe diabang, katik nganggo tjelakan, wah, nganti 
kaja ... topeng’’. 

Pdtroek : „Wajah, koewi tjara neniteni kang ngadjak ora omah, 
kang Gareng, awit kadang kala jen ana ingomah sok bandjoer 
beka njang sing lanang, mangkene: hek, hek, mo~as, toekokake 
djoengkat ngawe-awe kaja sing dienggo djipro Sarinten. Oetawa 
sok doewe pandakwa sing ofa-ora mangkene oepamane : pangang- 
gone mopro Karta mompjor nganti kaja toko mlakoe, nanging 
kabeh maoe le oetang, nganti saiki doeroeng loenas, Ian sapitoe- 
roete. Doedoe iki sing tak-karepake wanita ahli neniteni koewi 
maoe. Tak-oenekake wong wadon ahli neniteni, koewi sadjatine ija 
saka pakoelinane saben dina, sok balandja njang pasar oetawa 
njang toko, dadi kapeksa bandjoer koedoe weroeh reregane barang 
kabeh, sarta saka sasrawoengane saben dina ija weroeh pira 
pangasilane kaoem dagang, pira boetoehd sidji-sidjining wong, 
Ian sapitoeroete. Kabeh iki kaja ana preloene toemrap warga 
geminterad, sabandjoere jin arep nganakake pranatan apa-apa 

sing bisa ngenani wong-wong maoe, ora moeng main antem krama 
bae, nanging bisa nganggo wawaton sing matoek temenan”. 

Gareng: „Weh, Petroek iki ana bae sing kanggo waton anggone 
arep ngrewangi kaoem wanita, semoene Petroek kepengin dibe- 
noem dening para wanita dadi ... pokroel bamboene”. 

Petroek: „Sakarepmoe anggonmoe arep ngarani, kang Gareng, 
ing kene akoe moeng arep ngandakake adile. Kadjaba ikoe loem- 
rahe kaoem wanita koewi ija loewih awas katimbang kaoem 
prija”. 

Gareng: „Iki akoe wis anekseni rambah kaping pindo, Troek, 
moela ija njata jen wanita awas! Kang kapisan nalikane ana 
motor toebroekan, kang andjalari sing noenggang pada nandang 
tatoe, malah ana sing mati barang, koewi saka awase bakjoemoe, 
sanalika kono bisa kanda mengkene: Prijaji poetri sing tiwas, 
njampinge kawoeng babaran Ngajodja, rasoekane krep-de-sin, 
sengkange oelir panoenggoele sidji toer barlijan, malah soesoek 
kondene weton ... Sliper”. 

Petroek: „Wajah, lo ora memper, sing weton Sliper koewi rak 
bangsane mesin, patjoel barang kae. Kang kaja ngono koewi ija 
bener djeneng awas, nanging awase wong sing lagi brahi 
sandang”. 

Gareng. : „Nanging rak ija awas, ta. Kang kapindo : esoek-esoek 
tangi oedjoeg-oedjoeg anglabrag akoe, nosotake nganti resik 
petjeren kae. Karo moena-moeni mangkene: Ajo, ngakoewa ba6, 
ija apa ora, kowe mesti doewe lakoe ora apik, heh? Akoe nganti 
deleg-deleg oro bisa ngoetjap; bareng tak-takoni: Akoe doewe 
lakoe ala sing kepije, wangsoelane djeboel: Akoe maoe bengi 
ngimpi ... tapihkoe amoh”. 

Petroek : „Nek kaja ngono koewi, ora saka awase, nanging saka 
goegon-toehone. Kang Gareng, kaoem wanita tak-oenekake loewih 
awas katimbang kaoem prija, sabab oemoeme kaoem wanita koewi 
pikirane moeng sawidji, ora sok aslewengan kaja loemrahe wong 
lanang. Kaja ta watake wong lanang: lagi mriksa prakara, gawe 
proses perbal, ana klambi djambon Hwat bae, ija bandjoer mak 
tjlingoek dawa, hla, poengkasane, ing proses perbale ana oenen- 
oenenane: moeng lakoene ambelarak sempal”. 

Gareng : „Wajah, koewi rak watake wong lanang sing pantjen 
tistisan”. 

Petroek: „Lo, koewi moeng minangka kanggo toelada sale- 
wengane wong lanang- Sedje karo bangsaning wanita, pikirane 
moeng sawidji; nek dipasrahi pagawean apa-apa", ija moeng 
ngemen-emenake sidji koewi maoe, ora bakal salewengan saparan- 
paran. Moelane, saka dene anggone ora andoeweni watak sale- 
wengan maoe, ing pagaweane ija ora bakal nganti kalebon oenen- 

oenen kaja maoe kae, malah ana apa-apa satitik sing ora mestine, 
ija bandjoer : gloetek, weroeh bae. Mara, apa ora kena dioenekake 
kaoem wanita loewih awas katimbang kaoem prija? Djalaran saka 
kabeh maoe moelane akoe bisa ngarani moepakat kaoem wanita dadi 
warga goeminterad, moeng bae tak-baleni maneh oenikoe ingarep, 
anggere doedoe wanita bangsa poelitikoes. Lan tak-tanggoeng, 
kang Gareng, ]en ing goeminterad akeh wargane kaoem wanita^ 
ora-orane goeminte kanggone bangsane dewe iki, nganti kakehan 
mamboene ... petjeren kaja saiki kiji”. 

Gareng: „We, hla wong nekad ane, katik malah mlemboeng- 
mlemboengake para wanita. Saka gedening atine para wanita^ 
mengko rak bisa kalakon, ngagem selop djelinggring, doedoe 
toengkake, nanging ngarepe, dadi bisa loewih andangak-dangak”. 

Petroek: „Weh, hla wong sembrana ngentek iki arane. Ana 
kok bandjoer ngira sing ora-ora mengkono. Mara, saiki tak- 
terangake sababe apa akoe moepakat karo kaanane wanita dadi 
lid goeminterad koewi. Moenggoeh sanjatane, goeminte koewi 
kena diarani bale omah benggala, tegese: bale omah kang gede 
banget. Mara, saiki sapa sing loemrahe njekel bale omah koewi, 
sanadyan jen dipanding karo bale omahe goeminte moeng tjilik 
mentik banget, rak ija kaoem wanita, ta?” 

Gareng: „Weh, le gawe pepandingan koewi katik ora moerwat 
mengkono. Mengko soewe-soewe Petroek iki doewe panemoe 
mangkene: Moepakat para wanita didadekake ndara wedana, 
sabab bendara wedana koewi minangka bapa baboene wong 
sakadistrikan, ing mangka loemrahe sing dadi baboe oetawa inja 
koewi ija bangsane bakjoe-bakjoe”. 

Petroek: „Lo, sapa weroeh, kang Gareng, kadadeane ing tembe 
boeri? Jen ng&gi ing pradja-pradja lija saiki wis ana pradjoerit 
wadon, poelisi wadon, lan sapanoenggalane, bokmanawa ing tanahe 
dewe kiji soewe-soewene ija ana dara mas rara oetawa dara adjeng 
mantri poelisi, asisten wadana, sarta bendara mas lara oetawa 
bendara adjeng wedana —• iki salawase doeroeng kagoengan gar- 
wa, kang Gareng, ddne j^n wis krama, mestine seboetane ija ganti : 
bendara den ajoe wedana ... tjantjoet’k 

Gareng: „Lo, Troek, ana katik diw^nehi panambang temboeng 
tjantjoet, iki karepmoe keprije, Troek?” 

Petroek : „Iki kanggo ambedakake aro bendara den ajoe wedana 
sing moeng njang dalem bae, ora gepok senggol karo prakara 
pangreh pradja. Dadi sing tjantjoet ija ingkang raka. Kosok- 
baline karo sing tak-kandakake ingarep, sing tjantjoet bendara 
den ajoene, dene kakoenge ... ngeloni poetra-poetra”. 

Gareng: „Wah, djenenge kiji rak bandjoer djaman wolak- 

walik-wolak. Jen wis tekan samono djamane, wis, Troek, akoe 
narima dadi ... lengger alias taledek lanang bae”. 

Petroek: „We, hla ora oeroes temenan, ana kok bandjoer talon- 
tjongan omongane mengkono. Wis, wis, saiki tak-bandjoerne 
kateranganakoe ingarep. Wis oemoem pagaweane wong wadon 
koewi njekel bale omah, ja ikoe: wong wadon koedoe tansah 
andjaga, soepaja kaanane ing sadjeroning omah betjik, radjin, 
slamet, tata tentrem, Ian sapanoenggalane. Dene piranti sing 
kanggo nata bale omahe maoe, ora lija ija pangasilane wong 
lanang. Mara, apa iki ora tjotjog karo kaanane goeminte? Sabab 
ing kene wong wadon kena dipadakake pangrehe goeminte, ja 
ikoe sing nata Ian ngigoehake pangasilane ; kaanane bale omah 
kena dipadakake kaanane ing sadjeroning goeminte; pangasilane wong 
lanang iki kena dipadakake karo padjege wong-wong sing manggon 
ana ing sadjeroning goeminte kono”. 

Gareng: „Dadi iki pepandingane ija ora beda karo mangkene 
oepamane: wong wadon sing lantap Ian sija-sija banget menjang 
sing lanang, pada bae karo goeminte sing sawijah-wijah karo 
wong-wong ing koeta kono”. 

Petroek : „Wijah, wijah, kok roepa-roepa mengkono. Wis, saiki 
tak-bandjoerne kateranganakoe. Dadi pakoelinane wong wadon 
koewi saben dina nata kaanane ing bale omahe, soepaja slamet, 
tata tentrem Ian rahardja. Bisane mangkene iki ija koedoe tansah 
ngelingi pangasilan^ sing lanang. Dadi tjekak aos, j^n pangasilane 
samene, anggone ngetokake doewit ija ora kena loewih saka 
samono. Widjang-widjangane mangkene oepamane: kanggo 
pangane ing sadjeroning omah samene — iki pepandingane karo 
goeminte: sing kanggo ambalandja para poenggawane oepamane. 
Sing kanggo noekokake soeweng barlijan anake wadon samene — 
iki pepandingane karo geminte oepamane : sing kanggo andandani 
dalan-dalan ing koeta sing kleboe in de klas. Kanggo noekokake 
pleler tapih kawoeng tjaptjapan njang baboene samene, padane 
iki : kanggo andandani dalan kampoeng samen6. Kabeh maoe ora 
kena nglondjok saka pangasilan^ sing lanang, oetawa ora kena 
nglondjok saka pangasilan padjege wong-wong ing koeta kono. 
Jen wong wadon oeripe arep gagah-gagahan koewi, kadang kala 
bandjoer kapeksa njoewoen bantoe njang prijaji sepoeh; nek tjara 
goeminte njoewoen soebsidi njang kangdjeng rama goepremen. 
Oetawa golek ... oetangan. Mara, nek nitik apa sing tak- 
omongake iki, sanadyan tjilik-tjilikan, ing kono rak wis tetela jen 
pagaweane wong wadon saben dina koewi ija ora beda karo paga- 
weane pangreh ing goeminte”. 

Gareng: „Weh, nek bandjoer digotak-gatoekake mengkono 
soewe-soewene ija mesti gatoek. Wis, bandjoerna bae”. 

Petroek: „Saka tansah kapeksa koedoe ngelingi pametoene 
wong lanang, Ian ing sarehne roemasa ora bisa golek doewit 
dewe, sabandjoere wong wadon loewih pinter ngirit katimbang 
wong lanang”. 

Gareng: „Anggere wong wadon adja demen nangga, oetawa 
seneng andeleng kloeroeking ... koetjing”. 

Petroek: „Wajah, nek diplkir mengkono, ija wis boebrah kabeh”. 

Gareng: „Mengko sik, Troek, sadoeroenge ambandjoerake rem- 
boegane lagi anoe kae, akoe takon marang djeneng sira, jaji — 
wajah, le ngomong nganti kaja pijaji — djarene sesoek emben 
iki, dina Djoemoewah, kowe arep loenga menjang Jodja, Sala, 
Madijoen, Kediri, nglamar ndara, oleh paranjai ...” 

Petroek: „Wijah, takon ija takon, nanging omonge ambok adja 
nglantoer mengkono. Moela ija njata, jen ora ana alangan, dina 
Djoemoewah ngarep iki akoe arep dibestelake kanti prangko, 
njang Jodja, Sala, Madijoen Ian Kediri, preloe dikon nonton keprije 
kaanane wong- wong sing arep pada pindah njang tanah sabrang. 
Ing sarehne loengakoe iki diderekake — e, nas, nganti lali 
kawine — and^rek para panggede, kanti mrebes meles Ian kaja 
diremet-remeta atikoe, akoe kapeksa koedoe ninggal adimoe, 
makne Kampret ana ing Batawi”. 

Gareng: „Kowe koewi roemasamoe ngomong karo botjah tjilik 
apa keprije, loemrahe ija kaja ngono koewi sing dadi parikane 
wong lanang, nek dikira bakal kroengoe oetawa kaweroehan sing 
wadon, anggone ngresoela anggaranggantoeng. Mengkene oepa- 
mane: O, Allah, boene, kaja ngene abote oewong koedoe angla- 
koni ajahaning Nagara, nganti kepeksa akoe koedoe pisah njang 
kow6; rasaning atikoe kaja diremet-remet, prasaksat ninggal 
botjah ana ing pinggir soemoer. Malah bokmanawa mripate 
nganggo ngetjembong barang, nanging lagi bae metoe lawang, 
apa maneh jen nganti doh kana doh kene, ija bandjoer andadak 
aksi, le mlakoe nganggo ngoebeng-oebengake tekene, loemrahe 
malah karo singsat-singsot : sit soe — wit, sit sit soewit soewit. 
Moelane bab iki kow6 ora soesah anggedobrol, akoe wis ngreti 
gendingane. Ing b^soek bae, adja lali oleh-olehe. Saikine pada 
ambandjoerake remboegane disik sing nganti katam. Wis, mara 
bandjoerna kateranganamoe anggonmoe moepakat ana kaoem 
wanita dadi warga goeminterad”. 

Petroek: „Kang Gareng, akoe pretjaja, jen para warga goe- 
minterad sing saiki kiji, pant jen bangsan^ wong pinter-pinter, 
bangsa djamhoer-djamhoer, bregas-bregas, gagah-gagah, oemoeme: 
para sing ora taoe ing daleme kendile mengkoereb, mengkono 
oega ija doedoe bangsane sing agem-agemane mleboe metoe ang- 



BAB TIJANG ESTRI WONTEN IISTG GOEMINTERAD 1/7 

gone ngenger njang pak gede. Tjekak aos, para sing djempolan 
temenan”. 

Gareng: „Saoepama akoe dadi warga goeminterad, sanalika 
Petroek mesti tak-presen sebenggol. Wajah, anggone ngalembana 
koewi teka mantep temen”. 

Petroek : „Lo, akoe ngomong temenan, kang Gareng, ora nedya 
ngolam-ngalem. Moela ija njata, oemoeme para warga goemin- 
terad sing saiki kiji, bangsa djempolan. Daleme sing akeh-akeh 
ija bregas-bregas, adja maneh nganti roesak, botjor setitik bae, 
ija ora, kang Gareng, toer ija mangkoe dalan gede, sing aspalan 
katik gempi kae”. 

Gareng: „Ora, Troek, wah, pikiranakoe repot, anggonmoe nga- 
lem ana kok teroes andalindjing mengkono. Moenggoeli karep- 
moe bae keprije ?” 

Petroek: „Wong daleme bregas katik ora botjor babar pisan, 
mestine ija ora taoe ngraosake soesahe jen omah kang dienggoni 
koewi pating gembleh katik botjor kabeh, kang kapeksa koedoe 
enggal-enggal didandani, Bengi-bengi lagi kepenak-kepenake 
toeroe, kapeksa koedoe ojang-ojong ngalih enggon sabab ketro- 
tjohan. Ngalih enggon sing ora botjor, angine koela noewoen 
pada mleboe kabeh. Oemoeme para warga goeminterad sabab saka 
bregas-bregas maoe, kaanan sing kaja ngono koewi sadjege ora 
taoe ngalami Ian ija ora taoe ngrasakak^. Moelane jen ing woe- 
sana ing goeminte nedya nganakake pranatan toemrap wong kang 
arep jasa oetawa dandan-dandan omah, mengkene mengkana 
mengkono, ija bandjoer asese, alias moepakat”. 

Gareng: „Rak ija apik, ta, Troek, djenengane pranatan, tegese: 
kaanane ing kono bakal diatoer, ditata, adja nganti adege omah 
pating besasik, adja nganti djoembleng tjedak soemoer, nganti 
banjoe-omben oleh sarining teleke ... mas Djaja”. 

Petroek: „Lo, dianakake pranatan koewi pantjen ija apik 
banget, agawe betjik, saras Ian sapadane, anggere bae adja anda- 
wakake rasaning panalangsa wong sing lagi boetoeh. Kaja ta: 
wong arep gawe oetawa dandan-dandan omah, koewi pantjen 
boetoeh banget soepaja omahe kepenak, rapet, ora botjor, Ian 
sapitoeroete, bandjoer tjlorot ngatoeri lajang njang goeminte, 
preloe njoewoen palilah ngedegake omah oetawa andandani 
omahe. Lo, koewi moedoene lajang idin, nek dipikir ija ora soewe, 
wong ija moeng let ... sesasi maneh. Mara, apa iki ora andedawa 
rasa panalangsa le omahe botjor, oetawa pating gembleh maoe ; 
nek arep jasa omah, ija nganti bosen anggone anggambarake 
omahe: mengkene, mengkono” 

Gareng: „Kowe koewi kok aneh, Troek, Troek, wong ija dipra- 
nata, kabeh-kabeh ija nganggo pranatan; moedoene lajang idin 
Drewes, Javaansch Proza 

saka goeminte nganti let sesasi, bokmanawa tekan setengah taoen 
barang, sabab wong nganggo pranatan, Troek, moelane setat- 
sijoene ija pirang-pirang. Kaja ta: lajang panoewoenan maoe, 
mestine nganggo nginep njang kantor pos barang, esoeke diso- 
wanake njang panggede kang doewe koewadjiban, Panggede iki 
bokmanawa lagi begandering, oetawa lag! toerne oetawa lagi ... 
ora kober, kang andjalari lajang maoe mogok ana ing kono 
nganti esoeke maneh. Sabandjoere bokmanawa bandjoer dipas- 
rahake djoeroetoelis kang diwadjibake nglebokake njang boekoe 
register oepamane, doemadak djoeroetoelis6 lagi prelop, si lajang 
bandjoer ngorok maneh ana ing medjane kono, emboeh pirang 
dina maneh; saoewise dilebokake ing boekoe, dipasrahake njang 
opsihter apa ija insepektoer sing wadjib mriksa panggonan sing 
arep diedegi omah, oetawa mriksa omah sing arep didandani; 
mestine opsihter oetawa insepektoer iki pegaweane ija satekroek, 
ora bakal jen toemoeli bandjoer nandangi bae, mestine ija nganggo 
moeni : nanti doeloe, beloem ada tempo. Nantine maoe bokmanawa 
ija ana teloe oetawa patang dina maneh; jen wis dipriksa, saoe- 
pama wis ditimbang betjik, kirakoe ija ora bandjoer mak gloetek, 
kena digarap bae, nanging ija nganggo moebeng-moebeng maneh. 
Dadi moenggoeh ing panemoekoe, medoene lajang idin nganti let 
sesasi barang koewi, rak ija doedoe salahe para lid goeminterad”, 

Petroek: „Doedoe, iki salahe pranatan. Kaanan sing kaja ngene 
iki para lid goeminterad mestine ija pada oeninga, nanging sarehne 
ora taoe ngalami Ian ora taoe ngrasakake soesahe omah kang 
botjor Ian pating gembleh, mestine panggalihane ija moeng: 
teloeng dinaa, sesasia rak ora ana bedane. Nanging jen wis taoe 
ngrasakake rasane, taktanggoeng, Troek, mesti ora bakal metoene 
lajang idin geminte diintit-intit kaja saiki kiji”. 

Gareng: „Bandjoer iki samboenge kanggo saoepama wong 
wadon sing dadi lid goeminterad apa, Troek? Sabab sanadyan 
wanita sing kepilih dadi lid goeminterad, ora woeroeng mestine 
ija para wanita sing gagah-gagah, sing djempolan, ija sing omahe 
apik-apik ora pating gembleh Ian ora botjor ...” 

Petroek: „£wasamono meksa ana katjeke, kang Gareng, sabab 
wanita koewi oemoeme anggone njang omah, ora kaja kaoem 
prija: nek awah njang kantor, jen bengi bokmanawa njang ... 
kamar bolah. Wong sing adjeg njang ngomah, iki bisa ngrasakake 
kanti temen-temen, keprije rasane jen omahe botjor, djoebine 
djemblong, pagere rajapen Ian sapanoenggalane. Ing sarehne 
wong wadon koewi loemrahe moeng njang ngomah bae, Ian bisa 
ngrasakake temenan soesahe j^n omahe roesak, moelane ija 
wong wadon sing bisa ngrasakake temenan soesahe, jen moe- 

doene lajang idin saka goeminte andandani omahe maoe, diintit- 

Gareng: „Heh, nek noeroet omongmoe iki, dadi pikiranamoe 
mestine: jen arep gawe tatanan apa-apa, amrih betjike, ija koedoe 
njambat oetawa remboegan karo wong-wong sing bakal kena 
oetawa gagajoetan karo tatanan maoe, Dadi saoepama arep 
nganakake tatanan kang sedyane arep noeloengi wong mlarad, kaprije 
anggone arep mitoeloengi, koedoe remboegan karo wong mlarad. 
Arep nganakake tatanan kanggo mitoeloengi kaboedajan bang- 
sane dewe sing tjilik-tjilik, ija koedoe saremboeg karo wong- 
wong sing pada nglakokake kaboedajan ...” 

Petroek : „Ija ngono koewi koedoene, kang Gareng soepaja 
sedyane tatanan maoe bisaa toemindak kanti betjik, sabab rak 
ija wong-wong maoe sing bisa weroeh Ian bisa ngrasakake, sapira 
Ian keprije sing arep kanggo mitoeloengi koewi”. 

Gareng ; „Ha ija, nek kiji rada memper ! Saikine saoepama wong 
arep gawe tatanan moerih betjike — oepamane bae tatanan ane- 
tepake paoekoeman — ing sarehne koedoe saremboeg karo wong- 
wong sing bakal gegajoetan karo tatanan maoe, apa ija koedoe 
saremboeg karo ... maling, ketjoe, rampog Ian sapadane? Mangko 
rak kalakon ana pasakitan ing sadjeroning boewen toeroe ana 
ing tempat tidoer, esoek sarapan roti, mertega Ian kedjoe, aw^an 
mangan sega karo bestik Ian sop pitik”. 

Petroek : „Wajah, ana kok bandjoer sing-sing mengkono sing 
diremboeg ! Saiki pada ambaleni remboege ingarep ing bab betjike 
wong wadon dadi warga goeminterad koewi maoe, Taktanggoeng, 
kang Gareng, jen kaoem wanita bisa lenggah dadi lid goeminterad, 
ing sarehne bisa ngrasakake soesahe jen omahe roesak maoe, ora 
bakal nganti kalakon wong njoewoen idin arep dandan-dandan 
oetawa jasa omah, anggone ngenteni nganti ... bosen le arep 
dandan-dandan oetawa gawe omah maoe”. 

Gareng: „Apa bandjoer arep njebal atoeran sing salawasd ditindak- 
ake ana ing goeminte ? Ja ikoe : lajang panoewoenan ngorok disik 
njang gone sep ana ka teloeng dina oepamane, bandjoer ditam- 
pakake njang djoeroetoelis sing dipasrahi nglebokake ing boekoe 
register, ana ing medjane kono ngorok maneh ana ka seminggoe, 
saoewise dilebokake boekoe, diatoerake ndara toewan insepektoer 
sing diwadjibake mriksa omah, ana ing kono lajange panoewoenan 
maoe ija ngorok maneh, emboeh pirang dina ...” 

Petroek; „Wijah, wijah, adja roepa-roepa mengkono, ta, kang 
Gareng! Nek-nek6 lid-lide goeminterad tansah rewel, sabab pan- 
tjen ija ngreti temenan boetoehe wong sing arep jasa omah oetawa 
arep dandan-dandan, kirakoe kok bisa bae dianakake pranatan 
anjar, sing ora nganggo ngorak-ngorok njang ngendi-endi, 

Hanging bisa tjekat-tjeket toemoeli ditandangi kanti rikat banget, 
nganti moedoene lajang idin goeminte maoe moeng let sadina 
rong dina bae karo mleboene lajang panoewoenan. Saiki tak- 
bandjoerne kateranganakoe. Koewadjibane wong wadon koewi 
oemoeme njekel bale omah. Kanggo njoekoepi kaboetoehane ing 
omahe, wong wadon kapeksa koedoe sasrawoengan karo sawar- 
naning bakoel, malah ija kerep koedoe njang toko, Ian njang pasar 
barang. Djalaran saka pakoelinane saben dina sing mangkono 
maoe, ija bandjoer weroeh, sapira oleh-olehane bakoel godong 
lembajoeng, bakoel djanganan, bakoel wowohan Ian sapadane. 
Bakoel godong lembajoeng oepamane koewi sing akeh-akeh saka 
desa kang adoh saka koeta. Dodolane lembajoeng koewi oemoeme 
ambedjadji teloeng benggol oetawa saketip. Saoepama saikine 
akeh kaoem wanita pada dadi lid goeminte rad, ing sarehne pada 
priksa pira moenggoeh pangasilane bakoel sing tjilik-tjilik maoe, 
kira-kirane ija bisa ngalang-alangi bakoel bajem bledeng mleboe 
pasar teplek ditempMi kertas, sarta diojak-ojak dikon bajar 
limang sen”. 

Gareng: „Kowe koewi djenengane wong ora genah, Troek. Apa 
karepmoe bakoel-bakoel sing pada mleboe ing pasar koewi soe- 
paja dikon gratis kabeh? Anane pasar koewi nganggo ongkos, 
Troek, toer ongkose ija ora satitik, kaja ta: andandani bango- 
bango, reresik...” 

Petroek: „Akoe ngreti, kang Gareng, jen kabeh maoe nganggo 
wragad. Moelane pasar bandjoer dikenakake narik kartjis. Iki 
preloene ora lija moeng kanggo oeroen waragade ngoepakara 
pasar. Dadi narike kartjis maoe moeng preloe kanggo oeroen- 
oeroen, ora kena dianggep toeking pangasilan, Moelane pana- 
riking kartjis ija anggere tjoekoep kanggo noetoep waragade 
ngoepakara, ora nijat nedya golek bati satekroek”. 

Gareng: „Nanging saiki woedjoede pasar doeweke goeminte 
koewi betjike ngoedoebillahi minassesetti temenan, kang ikoe 
waragade ngoepakara ija sasajahiraneki. Moelane anggone andja- 
loek oeroenan dikajang”. 

Petroek: „fiwasamono, kang Gareng, jen akeh kaoem wanita 
sing dadi lid goeminterad, ing sarehne saora-orane kaoem wanita 
koewi kapeksa sok koedoe saba pasar, kirakoe bisa nganakake 
pranatan kang bisa ngentengake sanggane bakoel-bakoel sing pada 
dodolan ana ing pasar kono. Toemrap kaoem wanita mestine pada 
soemoeroep, jen akeh bae para prija, loewih-loewih jen dina ming- 
goe, sing pada petentang-pet^ntrag ana ing pasar, oemoeme ora 
pada arep toekoe apa-apa, sing akeh-akeh moeng arep ngewehi 
pagawean mripate, ana ing bango-bangone ... bakoel djarit oepa- 
mane. Bandjoer akeh bae wong mleboe pasar, ora nijat arep apa- 

apa, moeng nijat arep ... ngoetil oetawa njebrot. Wong rong 
golongan iki rak ora lija moeng arep ngroesoehi wong kang pada 
doewe kapreloean ana ing pasar bae. Sing kaja ngene kaja ng6ne 
kiji nek wong wadon mesti soemoeroep, ora lija sababe wong ija 
sabane ana ing pasar, dadi ija sing sok ngrasakake soesahe ana 
ing pasar saka dening wong-wong rong golongan maoe. Djalaran 
sok ngrasakake paite, toemrape wanita temtoene bisa doewe tim- 
bangan: sapa bae, ora predoeli bakoel oetawa wong sing moeng 
dolan bae, anggere arep loemeboe ing pasar, koedoe ditariki 
kartijis sasen. Iki goenane pirang-pirang, kang Gareng: oleh- 

olehane kartijis saka wong-wong sing doedoe bakoel, sing kirane 
ora satitik, kiji kena kanggo ngentengake kartjise para bakoel; 
2° jen padjege para bakoel soeda, reregane barang dagangane 
mestine ija soeda; 3° jen saben oewong mleboe pasar pada bajar 
kartjis, iki bisa njoeda mleboene ndara-ndara toekang koetil Ian 
toekang ... klirak-klirik”. 

Gareng: „Weh, roemasane teka bandjoer dadi wethoder, 
nganggo aweh timbangan barang”. 

Petroek: „Ora mengkono, kang Gareng, akoe moeng arep 
noedoehake awase kaoem wanita moenggoeh ing dadi lid goe- 
minterad. Kadjaba iki isih akeh- maneh sing bisa amboektekake 
goenane wong wadon dadi warga goeminte. Bakal kedawan jen 
kabeh maoe diremboeg ana ing ken6. Moeng sabab sing akoe 
ora tjotjog anan6 wanita dadi lid goeminterad, ja ikoe padjeg 
kasenengan mesti moendak sasajali6 kae, preloene soepaja wong 
lanang ... njang omah bae. Wis, kang Gareng, remboegane bab 
kiji pada disetop samene bae, lija dina pada remboegan bab lijane 
bae maneh”. 






